
oluja 


Djevojka se nelagodno prevrnula na poljskom ležaju. Dvo- 
struki šatorski krov, koji se nadimao na sve jačem vjetru, bučno 
joj je klopotao iznad glave. Šatorska užeta su škripala i sve se 
snažnije napinjala privezana uz kolčiće. Nepričvršćena ulazna 
krila šatora bijesno su udarala. Ali usred tog pakla, koji je sve 
više rastao, spavačica se nije ni napola probudila. Dan je bio 
vrlo naporan. Dugi, monotoni marš kroz džunglu, koja se 
isparavala od vrućine, potpuno ju je iscrpio, kao i mnogi du- 
gotrajni i naporni marševi što ih je prešla prethodnih dana na 
strašnom beskrajnom putu, sve otkad je napustila posljednju 
stanicu na željezničkoj pruzi, u onoj nejasnoj prošlosti koja joj 
se sada činila samo tupom vječnošću patnje. 


Možda je sada bila fizički manje iscrpljena nego prije budući 
da se postepeno privikavala na teškoće, ali napor živaca, koji su 
od nje zahtijevali posljednjih nekoliko dana, iscrpili su joj 
energiju, naročito zbog toga, jer je sve više postajala svjesna 
neposluha urođenika, koji su joj bili jedina pratnja na tom na 
brzu ruku skupljenom i loše planiranom safariju. 


Mlada, krhke građe, nepriviknuta na dugotrajni fizički 
napor, ne radeći u životu ništa teže nego što je igranje golfa, 
nekoliko setova tenisa ili jutarnja šetnja u sedlu dobro dresi- 
ranog ždrijepca, upustila se u ovu ludu avanturu a da nije imala 
ni malo pojma o teškoćama i o opasnostima u koje će zapasti. 
Gotovo od prvog dana uvjerena da se njena izdržljivost neće 
moći mjeriti s teškim naporima kojima će biti izložena, i premda 
ju je razum podsticao da se vrati prije nego bude prekasno, ona 
je ipak uporno, možda čak tvrdoglavo nastavljala sve dublje i 


dublje u crnu džunglu praktički već izgubivši svaku nadu da će 
se ikada više iz nje izvući. Iako je fizički bila slaba za takvu 
avanturu, nijedan se vitez okruglog stola ne bi mogao pohvaliti 
čvršćom voljom. 

Koliko mora da je bio važan zadatak koji ju je nagonio da 
napreduje sve dalje! Kakva ju je nužda otjerala s puta luksuza i 
lagodnog života u prastaru prašumu i u život pun opasnosti, 
umora, nevolje, na koji nije bila navikla? Kakav nesavladivi 
podstrek je nijekao njeno pravo samoodržanja sada, kad se 
uvjerila, da ima izgleda da sve to preživi samo ako se vrati 
natrag? Zašto je došla ovamo? Ne da lovi; ubijala je samo onda 
kada joj je to nalagala potreba za hranom. Nije dosla ni da 
fotografira divlje životinje duboke Afrike jer nije posjedovala 
kamere. Nije dosla ni u svrhu naučnih istraživanja. Ako je ikada 
imala bilo kakvih naučnih pretenzija one su bile usmjerene 
uglavnom na polje kozmetike, ali čak i to je izblijedilo i nestalo 
pod žestokim ekvatorskim suncem i pred gle- daocima koji su se 
sastojali isključivo od zapadnoafričkih Crnaca. Prema tome, 
zagonetka ostaje nerješiva i neshvat- ljiva, kao što je neprodoran 
bio i ravni pogled njenih hrabrih sivih očiju. 

Prašuma se savijala pod teškom rukom vjetra. Tamni su se 
oblaci navukli na nebo. Glasovi su džungle utihnuli. Čak ni 
najveća među divljim zvijerima nije se usuđivala da moćne 
snage prirode upozori na svoje prisustvo. Samo bi iznenadni 
bljeskovi logorske vatre, koja je bila zapaljena da otjera životinje, 
pod udarcima vjetra obasjavali logor u grčevitim bljescima koji 
su ocrtavali groteskne sjene prozaičnog pribora safarija, što je 
ležao po zemlji, i u tom svjetlu plesao čudesni ples. 


Jedan jedini osamljen i pospan askar odupirući se leđima o 
sve jači vjetar nepažljivo je i bezbrižno stajao na straži. Cijeli je 
logor spavao osim toga stražara. Ali još je netko bio budan: 
krupni pognuti urođenik koji se tiho prikradao šatoru djevojke. 

U tom trenutku bijesni nalet oluje sručio se na prigušenu 
džunglu. Munja je bljesnula. Grom je zagrmio, dugo vremena 
odjekivao, a onda opet zagrmio. Kiša je pala. Isprva u velikim 
kapljama, a zatim u čvrstim ponjavama koje je nosio vjetar 
obavijajući vodom cijeli logor. 

Čak ni san potpunog iscrpljenja nije mogao izdržati takav 
juriš prirode. Djevojka se probudila. U živim i gotovo nepreki- 


dnim bljeskovima munje vidjela je kako neki čovjek ulazi u 
šator. Smjesta ga je prepoznala. Krupna, pognuta figura Golata, 
predvodnika, lako se prepoznavala i teško ga je bilo zamijeniti s 
nekim drugim. Djevojka se podigla na lakat. 

— Da li se nešto dogodilo, Golato? — upitala je. — Što 
hoćeš? 

— Tebe, Kali Bwana — odgovorio je čovjek promuklo. 

I tako je napokon došlo do toga. Već se dva dana toga bojala, 
a njeno je strahovanje potvrđivao promijenjeni odnos ljudi 
prema njoj. Promjene su se odražavale u slabo prikrivenom 
preziru svih članova grupe prema njenim zapovijedima, u sve 
većoj familijarnosti njihova govora i postupka. Ovo je već bila 
primijetila i u očima ovog čovjeka. 

Iz opasača što se nalazio kraj njenog poljskog ležaja izvukla 
je revolver. 

— Izlazi odavde — rekla je — ili ću te ubiti. 

Umjesto odgovora čovjek je skočio na nju. Ona je opalila. 


Krećući se od zapada prema istoku, oluja je zahvatila veliki 
pojas džungle. Za sobom je ostavljala trag pokidanih i presa- 
vijenih grana, tu i tamo po koje stablo iščupano s korijenjem. 
Oluja je produžila dalje ostavljajući daleko iza sebe djevojčin 
logor. 

U mraku je neki čovjek čučao u skrovištu, u velikom stablu, 
zaštićen od otvorenog udarca vjetra čvorastim deblom. U 
pregibu jedne od njegovih ruku nešto se privijalo blizu njegove 
gole kože tražeći toplinu. On bi se povremeno obratio toj 
životinjici, i milovao bi je svojom slobodnom rukom. Njegov blagi 
i nježni odnos pokazivao je da se tu možda radi o djetetu, ali nije 
bilo tako. Bio je to mali, preplašeni majmunčić. Rodivši se u 
svijetu nastanjenom velikim divljim stvorenjima, koja imaju 
posebnu sklonost prema nježnom majmunskom mesu, 
majmunčić je već vrlo rano razvio, možda ćak naslijedio, osjećaj 
manje vrijednosti, koji je sve njegove postupke sveo na seriju 
bjegova i vrisaka pred opasnostima bilo stvarnim bilo 
zamišljenim. 


Golato, predvodnik safarija, pokušao je da napadne Kali Bwanu. Međutim ona je izvukla 
revolver I opalila, bez obzira kako će na taj gest reagirati ostali članovi pratnje. No Golato 
je bio samo ranjen u ruku... 


Njegova mu je spretnost katkada davala izgled neoprezne 
hrabrosti u prisustvu neprijatelja, posebno onih od kojih ga je 
iskustvo naučilo da može lagano pobjeći, ali licem u lice s 
Uskom, vjetrom, Arom, munjom, i Pandom, gromom, od kojih 
nitko ne može pobjeći, on bi zapao u krajnje i drhtavo beznađe. 
Čak ni zaklonište moćnih ruku njegova gospodara, iz čijeg je 
sigurnog zagrljaja ćesto bacao uvrede u lice Nume, lava, nije mu 
moglo dati više nego tek prolazni osjećaj pouzdanja. 

On se stiskao ijecao na svaki novi nalet vjetra, svaki blijesak 
munje, svaki zaglusni udarac groma. Iznenada se bijes oluje 
podigao do najvišeg vrhunca svoje titanske snage i ćuo se zvuk 
praskanja prastarog stabla, jednog od najstarijih patrijarha 
džungle, ispod kojega su potražili sklonište ovo dvoje. Krećući se 
poput mačke, skočivši iz svog čučećeg položaja, čovjek se bacio 
u stranu upravo u trenutku kad se veliko stablo sručilo na 
zemlju, povlačeći sa sobom pola tuceta svojih susjeda. Skoćivši, 
čovjek je odbacio majmuna od sebe, daleko izvan dohvata 
krošnje paloga kralja stabala. On sam bio je manje sretan. 
Jedna grana, koja se daleko pružala, udarila ga je po glavi, i dok 
je padao, pribila ga uz tlo. 

Cvileći, mali je majmun čučao u agoniji užasa, dok se tor- 
nado, kada se činilo da je počinio najgore što je mogao, povlačio 
prema istoku i novim područjima. Uskoro, osjećajući prestanak 
oluje, sa strahom je pošao u potragu za svojim gospodarem 
žalostivo ga dozivajući s vremena na vrijeme. Bilo je mračno. 
Nije mogao vidjeti dalje od vrha svog osjetljivog i nježnog nosa. 
Njegov gospodar nije odgovarao i to je malog majmuna ispunjalo 
crnim slutnjama, ali uskoro ga je primijetio ispod oborenog 
stabla, kako leži tih i bez života. 


Nyamvwegi je bio srce društvene zabave u malom selu Ki- 
bbu, pokrivenom slamom, kamo je stigao iz svog vlastitog sela, 
Tumbai, da prosi jednu crnu ljepoticu. Njegovoj taštini je 
laskalo što je njegova prošnja očigledno dobro napredovala, a 
isto tako i utisak što su ga njegove duhovitosti i njegova ličnost 
ostavili na društvo mladića, ispred kojih je izvodio svoje 
predstave hvalisajući se, i on je potpuno zaboravio da vrijeme 
prolazi, dok ga iznenadno spuštanje ekvatorske noći nije 


upozorilo da je već odavno prekoračio vrijeme koje mu 
dopuštaju obziri prema ličnoj sigurnosti. 

Nekoliko milja mračne i prijeteće prašume dijelilo je sela 
Kibbu i Tumbai. Na tom razmaku prijetile su mnoge opasnosti, 
od kojih za Nyamwegijev pojam najnestvarnije nisu bile i 
najmanje, budući da su se tu ubrajale duše poginulih nepri- 
jatelja i bezbrojni demoni koji upravljaju sudbinom ljudskog 
života, obično sa zlim namjerama. 

On bi bio radije ostao cijelu noć u selu Kibbu, što je njegova 
ljubljena i predložila, ali postojao je razlog, zbog kojeg to nije 
mogao učiniti, razlog koji je svojom snagom nadilazio ćak i 
nježna nagovaranja dragane, pa čak i užase noći u džungli. Bio 
je to tabu, što mu ga je odredio vrač Tumbaija zbog nekog 
neznatnog prijestupa, za kojeg je vrač saznao. Vrač je posebno 
odredio tu zabranu baš onda, kad je otkrio da bi Nyamwegi 
svakako htio da provede mnogo noći u selu Kibbu. Jer tabua se 
može čovjek osloboditi za stanovitu cijenu, činjenica koja je 
nesumnjivo više utjecala na postavljanje tabua nego grijeh koji 
se tabuom kažnjava; ali, naravno, crkva mora živjeti — u Africi 
kao i svugdje drugdje. Tragedija je bila u tome da Nyamwegi nije 
mogao platiti tu cijenu, a to se zaista i pokazalo tragedijom za 
jadnog Nyamwegija. 

Bešumno koračajući mladi je ratnik slijedio poznatu stazu 
prema Tumbaiju. Pripravno je nosio svoje koplje i štit, dok mu 
se o boku ljuljao teški nož, ali od kakve su koristi sva ta oružja 
protiv noćnih demona? Mnogo je korisniji amulet, što mu visi o 
vratu, a koji je on često doticao prstima mrmljajući molitve 
svojem muzimu, zaštitničkom duhu pretka, po kojem je nazvan. 

On se pitao, da li je djevojka kojoj udvara vrijedna ovolikog 
straha, i zaključio da nije. 

Selo Kibbu ležalo je samo milju iza Nyamwegija, kad ga je 
uhvatila oluja. Isprva ga je želja da stigne što prije u svoje selo i 
strah od noći gonio da nastavi hodati unatoć udarcima vjetra, 
alije napokon ipak prisiljen da potraži kakvo sklonište. Smjestio 
se pod nekim divovskim stablom, gdje je ostao sve dok najveće 
bjesnilo elemenata nije popustilo, i nastavio zatim dalje, premda 
su munje još uvijek obasjavale prašumu. I tako je oluja bila 
uzrokom njegove nesreće, jer gdje bi inače prošao neprimijećen 


u tami, munja je otkrivala njegovo prisustvo neprijateljima, koji 
su ga mogli uvrebati na stazi. 

Nyamwegi je upravo sam sebi čestitao da je prevalio pola 
puta kad ga je bez ikakva upozorenja nešto odostrag zgrabilo. 
Osjetio je kako mu se oštre kandže zabijaju u meso. S vriskom 
bola i užasa okrenuo se, da bi se iščupao iz pandži stvora, koji 
ga je zgrabio, stvora strašnog i sutljivog, koji nije od sebe davao 
ni zvuka. Na trenutak je uspio da se oslobodi stiska na svojim 
ramenima, i kad se okrenuo segnuvši za nožem, munja je bije- 
snula otkrivajući njegovim užasnutim očima grozno ljudsko lice, 
iznad kojeg se podiže glava leoparda. 

Nyamwegi je slijepo zamahnuo nožem u mrak, kad je 
utrnulo svjetlo munje, ali ga je istovremeno nešto ponovo 
zgrabilo odostrag oštrim pandžama, koje su mu se zarile u grudi 
i trbuh, a onaj stvor ga je s leđa obuhvatio dlakavim rukama. 
Opet je munja živo ocrtala tragičnu scenu. Nyamwegi nije 
mogao da vidi stvora, koji ga je obuhvatio odostrag, ali je 
ugledao trojicu drugih koji mu prijete sprijeda i s boka, i on je 
ostavio svaku nadu, kad je prepoznao napadače po njihovim 
kožama i maskama leoparda, kao članove tajnoga reda 
ljudi-leoparda, kojega su se svi u džungli bojali. 

Tako je umro Nyamwegi iz plemena Utenga. 


lovac 


Svjetlo zore plesalo je među krošnjama stabala iznad travom 
pokrivenih koliba u selu Tumbai, kada je poglavičin sin Orando 
ustao s grubog ležaja od slame i stupio na seosku ulicu da bi 
prinio žrtvu muzimu, duhu davno umrlog pretka, po kojem je 
dobio ime, da se nakon te žrtve uputi u lov. Na ispruženom 
dlanu držao je žrtvu, koja se sastojala od pregršti sitno 
samljevena brašna. Orando je stajao kao kip od ebanovine 
okrenuvši lice prema nebesima. 

— Imenjače moj, pođimo danas zajedno u lov — govorio je 
kao čovjek koji se obraća poznatom ali vrlo poštovanom 
prijatelju. — Dovedi mi životinje blizu i čuvaj me od svih 
opasnosti. Daj mi danas mesa, o lovče. 

Staza, kojom je Orando krenuo kada se uputio u lov, vodila 
je nekoliko milja u istom pravcu, kojim se išlo u selo Kibbu. Bila 
je to stara i poznata staza, ali oluja prethodne noći nanijela joj je 
na mnogim mjestima toliko štete da ju je mjestimično bilo teško 
prepoznati, a mjestimično je bila neprohodna. Nekoliko su ga 
puta oborena stabla natjerala da ih zaobilazi kroz gusto sšikarje, 
koje s obje strane okružuje stazu. U jednoj takvoj prilici njegovu 
je pažnju privukao pogled na ljudsku nogu, koja viri ispod lišća 
jednog iz korijena iščćupanog stabla. 

Orando je stao kao ukopan, a zatim se malo povukao. U 
lišću, gdje je čovjek ležao, nešto se kretalo. Ratnik je pripremio 
svoje lako lovačko koplje, ali istovremeno je bio spreman da 
smjesta pobjegne. Prepoznao je da smeđe meso, koje vidi. 
pripada nekom bijelcu, a Orando, sin poglavice Lobonga, nije 
poznavao nijednog bijelog čovjeka koji bi mu bio prijatelj. Opet 


se lišće pomaklo i glava jednog malešnog majmuna provirila je 
kroz isprepleteno zelenilo. 

Kad su njegove preplašene oči otkrile čovjeka, malo je 
stvorenje ispustilo prestrašeni vrisak i nestalo pod lišćem 
oborenog stabla, da bi se trenutak kasnije pojavilo na suprotnoj 
strani, gdje se uspelo uz krošnju jednog gigantskog stabla koje 
se uspješnije odrvalo naletima oluje. Ovdje, visoko iznad zemlje, 
misleći da je siguran, mali se majmun postavio na granu što se 
ljuljala, i počeo prosipati gnjevne psovke i grdnje na Oranda. 

Ali lovac mu nije posvećivao pažnje. On danas nije pošao u 
lov na male majmune, a ovog časa njegovo je zanimanje bilo 
usredotočeno na znak tragedije, koju pokazuje ta osamljena, 
suncem opaljena noga. Oprezno se prikradajući, Orando se 
sagnuo da pogleda ispod velike hrpe grana i lišća, koja je skri- 
vala ostatak tijela od njegova pogleda, da bi zadovoljio svoju 
radoznalost. Vidio je divovskog bijelog čovjeka, potpuno golog, 
osim pregače od leopardova krzna koju je nosio oko bedara. 
Čovjek je bio pribijen uz tlo granom oborena stabla. S lica 
okrenutog prema njemu promatrala su ga dva siva oka — čovjek 
nije bio mrtav. 

Orando nije vidio mnogo bijelaca, a oni koje je vidio nosili su 
čudnu i upadljivu odjeću. Nosili su oružje koje je bljuvalo dim, 
vatru i kovinu. Ali ovaj je bio odjeven kao što bi bio svaki drugi 
crni ratnik, a kraj njega se nije vidjelo ni jedno od onih oružja, 
kojih se Orando bojao i koje je mrzio. 

Ali ipak stranac je bio bijelac, i prema tome neprijatelj. 
Postojala je mogućnost da se izvuče iz ove nevolje, i da, ako to 
učini, postane prijetnja za selo Tumbai. Stoga je samo jedna 
stvar bila prirodna, da je učini ratnik i sin poglavice. Orando je 
stegao strijelu na svoj luk. Ubiti ovog čovjeka za njega nije 
značilo ništa više nego što bi bilo ubiti onog malog majmuna. 

— Obiđi s druge strane — rekao je stranac — s tog položaja 
tvoja me strijela ne može pogoditi u srce. 

Orando je oborio vrh strijele i iznenađeno pogledao govor- 
nika. Nije bio toliko iznenađen prirodom njegove zapovijedi, 
koliko činjenicom da ju je izgovorio dijalektom Orandova vlastita 
naroda. 


— Ne trebas me se bojati — nastavio je čovjek primjećujući 
Orandovo oklijevanje — čvrsto sam pribijen ovom granom i ne 
mogu ti nista. 

Kakav li je to čovjek? Zar se on ne boji smrti? Većina bi ljudi 
zaklinjala da im se pokloni život. Možda ovaj bas traži smrt. 

— Jesilijako ozlijeđen? — upitao je Orando. 

— Mislim da nisam. Ne osjećam boli. 

— Zašto onda želiš umrijeti? 

— Ne želim umrijeti. 

— Alitisi mi rekao da dođem s druge strane i da te pogodim 
u srce. Zašto si mi to rekao ako ne želiš umrijeti? 

— Znam da me namjeravaš ubiti. Tražio sam to od tebe, da 
budem siguran da će me tvoja prva strijela pogoditi u srce. Zašto 
da nepotrebno trpim bol? 

— Zar se ne bojiš umrijeti? 

— Ne znam što time hoćeš reći. 

— Zar ne znaš što je strah? 

— Znam tu riječ, ali kakve to ima veze sa smrću? Sve umire. 
Kad bi mi ti rekao da moram vječno živjeti, onda bih možda 
osjetio strah. 

— Kako to da govoriš jezik Utenga? — upitao je Orando. 

Čovjek je zatresao glavom. 

— Ne znam. 

— Tko si ti? — Orandova zbunjenost se postepeno sve više 
miješala sa strahopoštovanjem. 

— Ne znam — odgovorio je stranac. 

— Iz koje zemlje dolaziš? 

Opet je čovjek stresao glavom. 

— Ne znam. 

— Što ćeš učiniti ako te oslobodim? 

— Iako me ne ubiješ? — zapitao je bijelac. 

— Da, ako te ne ubijem. 

Čovjek je slegnuo ramenima. 

— Što ću učiniti? Krenut ću u lov na hranu, jer sam gladan. 
Tada ću potražiti gdje da legnem i da se naspavam. 

— Inećeš me ubiti? 

— Zašto bih te ubio? Ako ti ne pokušavaš da ubiješ mene, 
zašto bih ja ubijao tebe. 


Ratnik se probio kroz isprepletene grane oborenog stabla, i 
pristupio pribijenom bijelcu, gdje je otkrio, da jedna jedina 
grana, koja pritiskuje strančevo tijelo, sprečava zarobljenika da 
položaj da bi ih mogao spretno iskoristiti za svoje oslobođenje. 
Pokazalo se da je Orandu razmjerno sasvim lako podići granu 
nekoliko centimetara, koliko je bilo potrebno da stranac isko- 
belja ispod nje svoje tijelo, i trenutak kasnije dva su muškarca 
stajala jedan prema drugome, pokraj oborenog stabla, dok je 
mali majmun blebetao i pravio grimase iz zakloništa visoke 
krošnje iznad njihovih glava. 

Orando je na čas posumnjao u mudrost svog nepromišlje- 
nog čina. Nije mogao sam sebi nikako objasniti sto ga je na- 
tjeralo da tako milosrdno postupa prema strancu, ali ipak se 
činilo, da ga nešto podstiče u uvjerenju, da je unatoč svojim 
sumnjama pametno postupio. Ipak, držao je koplje u pri- 
pravnosti i opreznim okom promatrao bijelog diva ispred sebe. 

Ispod stabla, pod kojim je bio zarobljen, čovjek je izvukao 
svoje oružje, luk i koplje. Preko jednog ramena objesio je tobolac 
sa strijelama, a s drugoga mu je visilo uže od trave, savijeno u 
kolut. Nož mu je visio u koricama na boku. Nakon što je 
prikupio svoje vlasništvo, obratio se Orandu. 

— A sada, u lov — složio se Orando. 

— Gdje? 

— Ja znam gdje se svinje ujutro hrane, i gdje legnu kada 
počne dnevna vrućina — rekao je Orando. 

Dok su oni razgovarali, Orando je promatrao stranca. Pri- 
mijetio je njegove oštre i jasne crte lica, veličanstveno tijelo. 
mjere, da joj je boja bila gotovo kao i njegove kože. Orando je bio 
impresioniran spretnošću i brzinom, povezanom s velikom 
je djelimično lice surove musškaračke ljepote, s kojeg su dva 
čvrsta siva oka neustrašivo promatrala svijet. Na lijevoj 
sljepoočici nalazila mu se svježa ozljeda — ostatak olujnog 
bjesnila — iz koje je krv tekla i osušila se u čovjekovoj kosi i na 
njegovu obrazu. Kada je čovjek šutio njegove obrve bi se 
zamišljeno skupile, a u očima bi mu se pojavio zbunjeni izraz, U 
tim časovima činio se Orandu kao čovjek koji se pokušava sjetiti 


nečega sto je zaboravio, ali sto bi to moglo biti, o tome bijelac 
nije govorio. 

Orando je krenuo naprijed duž staze, koja je još uvijek išla u 
pravcu sela Kibbu. Iza njega je koračao stranac tako tiho da se 
urođenik povremeno osvrtao kako bi se uvjerio da ga bijelac nije 
ostavio. Tik iznad njih mali se majmun bacao po stablima 
brbljajući i drečeći. 


= 


pe ETE 


Npr + 


MAM: 


b 


pau 


SE 
Ma 
Nu ar, 
Ali Orandova veselost bila je kratkotrajna, kad je čuo kako 
Tarzan i mali majmun vode pravi razgovor. 


Uskoro je Orando čuo još jedan glas, tik iza sebe, glas koji je 
zvučao kao da drugi majmun govori nešto dubljim tonovima od 
onih kojima se glasao majmunčić iznad njega. Okrenuo je glavu 
da vidi gdje je taj drugi majmun, koji se javlja tako blizu njega. 
Na svoje zaprepaštenje vidio je da se zvukovi glasaju iz grla 
čovjeka koji hoda iza njega. Orando se glasno nasmijao. Nikada 
prije u životu nije vidio čovjeka koji bi mogao tako savršeno 
oponašati brbljanje majmuna. Zaista, bio je to uvježbani 
zabavljač. 

Ali Orandova veselost bila je kratkotrajna. Zamrla mu je na 
ustima, kad je primijetio kako mali majmun vješto skače s jedne 
niske grane na bijelčevo rame, i kad je čuo kako ova dvojica 
brbljaju jedan s drugim očigledno vodeći pravi razgovor. 

Kakav je to čovjek, koji ne poznaje straha, koji govori jezikom 
majmuna, koji ne zna ni gdje se nalazi, a ni odakle dolazi? Ta 
pitanja, na koja nije mogao odgovoriti, navodila su ga na 
naredno pitanje, kojemu također nije znao odgovora, i koje je u 
Orandu izazvalo nelagodnost i strah. Da li je uopće ovo stvorenje 
smrtan čovjek? 

Svijet, u kojem se Orando rodio, bio je napučen mnogim 
stvorovima, od kojih su najvažniji i najstrašniji bili oni koje 
nijedan živi čovjek nije vidio, ali koji su najmoćnije utjecali na 
sve vidljivo. U tom svijetu bilo je toliko mnogo demona, da ih 
čovjek nije mogao ni prebrojati, a duše mrtvaca su ćesto bile pod 
vlašću demona, kojih su namjere izvršavale, a te su namjere 
najčešće bile zle. Ti demoni, a katkada i duše mrtvih, opsjedale 
bi povremeno tijelo kakvog živog stvorenja, upravljale njegovim 
mislima, postupcima i riječima. Pa eto, baš u rijeci što je tekla 
kraj sela Tumbai stanovao je jedan demon kojem su stanovnici 
sela već mnogo godina žrtvovali hranu. Demon se pojavljivao u 
liku krokodila, ali time nije nikoga zavarao, a najmanje starog 
vrača koji je odmah prepoznao tko se javlja u tom obliku, nakon 
što je poglavica zaprijetio krokodilu smrću, a vrač ga pokušao 
otjerati svojim čarolijama i preplašiti amuletima da spasi 
stanovnike sela iz njegovih proždrljivih čeljusti. Orandu dakle 
nije bilo teško da stvori određene sumnje o stvorenju, koje se 
bešumno kretalo iza njegovih leđa. 

Osjećaj nelagodnosti obuzeo je poglavičina sina. Taj strah je 
bio ponešto umanjen znanjem da je prema tome stvorenju 


postupio prijateljski i da je možda time zaslužio njegovu na- 
klonost. Kako je sretno bilo to, što je promijenio svoju prvu 
odluku, da probode toga stvora strijelom. Bilo bi to kobno — ne 
za to stvorenje, već za Oranda. Sada je bilo posve jasno, zašto se 
stranac nije bojao smrti, znajući da ne može umrijeti, budući da 
je demon. Crnom lovcu se sve to polako razjašnjavalo, ali nije 
znao treba li ga to radovati ili plašiti. Biti u društvu demona 
možda je odlika, ali može imati i svojih neugodnih strana. 
Čovjek nikada ne može znati što demon smjera, premda je 
razmjerno sigurno, da to nije ništa dobro. 


Orandova daljnja razmišljanja grubo je prekinuo prizor što 
se pojavio pred njegovim užasnutim pogledom na jednom zavoju 
staze. Pred njegovim očiina ležalo je mrtvo i unakaženo tijelo 
crnog ratnika. Lovcu nije trebalo da dvaput pogleda da bi u 
okrenutom licu prepoznao crte svog prijatelja i druga, 
Nyamvwegija. Ali kako je ovaj umro? 

Stranac je pristupio i stao uz Oranda, dok mu je mali 
majmun čučao na ramenu. On se sagnuo i ispitao tijelo Nyam- 
wegija, okrećući lešinu potrbuške i otkrivajući okrutne tragove 
čeličnih pandži. 

— Ljudi-leopardi — primijetio je kratko i ravnodušno, kao 
što bi čovjek izgovorio najobičniju svakodnevnu stvar. 

Ali u Orandu su previrali osjećaji. Čim je ugledao tijelo svoga 
prijatelja, smjesta je pomislio na ljude-leoparde, premda se sam 
jedva usuđivao da prizna vlastitu misao, toliko je straha izazvala 
u njemu ta slika. U njegovom mozgu bila je duboko usađena 
bojazan pred tim tajnim udruženjem, kojeg se plasila cijela 
džungla. Neobični kanibalski rituali, koje to društvo vrši, činili 
su se dvostruko strašnijim zato što se moglo samo nagađati 
kakvi su jer nijedan čovjek — koji ne pripada tom tajnom redu 
— nije prisustvovao tim obredima i ostao živ. 

Orando je primijetio karakteristične ozljede na lešini, s koje 
su izvjesni dijelovi bili otkinuti za kanibalističke orgije, u kojima 
služe kao obredno meso. Orando je to vidio i zadrhtao, ali 
premda se tresao u njegovom srcu bilo je više bijesa nego 
straha. Nyamwegi mu je bio prijatelj. Od djetinjstva do zrelosti 
zajedno su rasli. Orandova duša vapila je za osvetom protiv 
neprijatelja koji su počinili ovaj jezivi zločin, ali što može jedan 
jedini čovjek da učini protiv mnogih? Mreža tragova nogu u 


mekoj zemlji oko lešine pokazivala je da je Nyamwegija savladao 
brojčano nadmoćni neprijatelj. 

Stranac — oslanjajući se o svoje koplje — sšutljivo je 
promatrao ratnika, primjećujući znakove bola i gnjeva koji su se 
odražavali u pokretima lica. 

— Jesili ga poznavao? — upitao je. 

— Bio mije prijatelj. 

Stranac nije na to odgovorio, već se okrenuo i pošao stazom, 
koja je išla prema jugu. Orando je oklijevao. Možda ga demon 
napušta. Doduse to bi u izvjesnom smislu bilo olakšanje, ali on 
na kraju krajeva i nije bio los demon, a osim toga nešto je u 
njemu bilo što je Oranda nadahnjivalo samouvjerenjem i 
osjećajem sigurnosti. Osim toga laskalo mu je što može da 
prijateljuje s demonom, i očekivao je da će se možda moći 
napraviti važnim pokazujući ga u selu. Orando je krenuo za 
njim. 

— Kamo ideš? — viknuo je za pojavom bijelog diva, koji je 
odlazio. 

— Da kaznim one koji su ubili tvog prijatelja. 

— Alinjih ima mnogo — protestirao je Orando. — Oni će nas 
ubiti. 

— Ima ih četiri — odgovorio je stranac. — Ja ću ih ubiti. 

— Kako znaš da ih ima samo četiri? — upitao je Crnac. 

Čovjek je pokazao trag pod svojim nogama. 

— Jedan je star i šepav — rekao je — drugi je visok i mršav; 
preostala dvojica su mladi ratnici. Oni koračaju vrlo lako, 
premda je jedan od njih krupan čovjek. 

— Jesiliih vidio? 

— Vidio sam njihov trag, a to je dovoljno. 

Oranda se to snažno dojmilo. Pred njim se nalazio tragač 
prvog reda, ali možda on posjeduje nešto više od ljudske vje- 
štine. Ta je pomisao uzbudila Oranda. Ali ako je i probudila u 
njemu malo straha, nije više oklijevao. On je odlučio, i sada više 
neće natrag. 

— Vidjet ćemo barem kamo idu — rekao je. — Možemo ih 
slijediti do njihova sela, a kasnije se možemo vratiti u Tumbai, 
gdje živi moj otac, poglavica. On će poslati glasnike kroz cijelu 
zemlju Utenga, a ratni će bubnjevi zagrmjeti dozivajući sve 


ratnike Utenga. Tada ćemo krenuti u rat na stanovnike sela 
ljudi-leoparda, da bismo mogli osvetiti Nyamwegija. 

Stranac je samo nešto promrmljao i otkasao dalje. Katkada 
Orando, kojeg su njegovi drugovi smatrali vrlo dobrim tragačem, 
ne bi vidio nikakva traga, ali bijeli demon ni časka nije zastajao, 
nijednom oklijevao. Ratnik se divio, i čuđenje mu je sve više 
raslo, isto tako i njegovo strahopoštovanje. Sada je imao 
dovoljno vremena na raspolaganju da razmisli, i što je više 
mislio sve je više vjerovao, da ga to ne vodi smrtni čovjek kroz 
džunglu prema selu ljudi-leoparda. Ako je to zaista demon, 
onda je to vrlo neobičan demon, jer nijedna riječ niti znak nisu 
pokazivali da ima kakve zle namjere. U tom trenutku, 
podstaknut takvim razmišljanjima, Orando je nadošao na novu 
i blistavu misao, što mu je sinula u mozgu poput sjajne munje, 
koja se iznenada probije kroz tamu. Budući da ovo biće nije 
smrtno mora da je neki zaštitnički duh, možda duh upravo onog 
pokojnog pretka po kojem je Orando dobio ime — njegov 
muzimo. 

Odmah je sav strah iščezao iz ratnika. S njim je bio prijatelj i 
zaštitnik. S njim je bio upravo onaj imenjak, čiju je pomoć 
prizivao prije nego je krenuo u lov, i kojega je umilostivio 
žrtvujući mu pregršt brašna. Iznenada je Orando požalio što 
žrtva nije bila veća. Malo hrane na dlanu činilo se sasvim 
nedovoljnim da utaži glad snažnog stvorenja koje je neumorno 
kasalo pred njim, ali ga je tješilo to da muzimo možda treba 
manje hrane nego kakav smrtnik. Činilo se to sasvim razložnim, 
budući da je muzimo samo duh. Ali Orando se jasno sjećao da je 
stvorenje, prije nego što ga je oslobodio ispod grane oborena 
stabla, izrazilo želju da pođe u lov na hranu, budući da je 
gladno. Ah, šta se može, možda ima još mnogo stvari o muzimu, 
koje Orando ne zna, pa zašto onda da razbija glavu oko sitnica? 
Bilo mu je dovoljno što zna, da to mora da je njegov muzimo. 
Pitao se da li možda i mali majmun, koji čuči na muzimovu 
ramenu nije također duh. Možda je to Nyamwegijev duh. Zar 
njih dvojica nisu isto tako prijatelji, kao što su on i Nyamwegi 
bili cijelog svog života? Ta se misao svidjela Orandu i od toga 
časa o malom majmunu je mislio kao o Nyamwegiju. Tada mu je 
palo na pamet, da iskuša svoju teoriju o bijelom divu. 

— Muzimo — viknuo je. 


Stranac je okrenuo glavu i pogledao ga. 

— Zašto si pozvao muzima? — upitao je. 

— Zvao sam tebe, Muzimo, — odgovorio je Orando. 

— Mene zoveš tako? 

— Da. 

— Što hoćeš? 

Tako se Orando uvjerio da nije pogriješio. Kako je on sretan 
čovjek! Kako će mu njegovi drugovi zavidjeti! 

— Zasto si me zvao? — ponovio je bijelac. 

— Mislis li da smo se već približili ljudima-leopardima, 
Muzimo? — zapitao je Orando, budući da se nije sjetio kakvog 
boljeg pitanja. 

— Mi ih pomalo stižemo, ali vjetar puše krivim smjerom. Ne 
volim da progonim žrtvu, dok mi vjetar puše u leđa, jer tada 
Uska može poletjeti naprijed i obavijestiti one koje gonim, da 
sam na njihovu tragu. 

— Što možemo učiniti? — upitao je Orando. — Vjetar se neće 
promijeniti radi mene, ali mu možda ti možeš narediti da puše u 
drugom pravcu. 

— Ne — odgovorio je drugi — ali ja mogu prevariti Usku, 
vjetar. Ja to često i činim. Kada lovim uz vjetar, onda mogu sa 
sigurnošću ostati na tlu jer onda Uska može nositi vijesti o meni 
samo onima koji su iza mojih leđa, a za koje me nije nimalo 
briga, a kada lovim niz vjetar, onda putujem kroz drveće, i Uska 
nosi moj miris iznad glave mog plijena. A katkada opet, pođem 
brže i obiđem žrtvu, a tada Uska dođe do mojih nozdrva i kaže 
mi gdje se ona nalazi. Hajde. 

Stranac se lagano bacio na nisku granu jednog velikog 
stabla. 

— Čekaj — viknuo je Orando. — Ja ne mogu putovati kroz 
stabla. 

— Onda hodaj po zemlji. Ja ću poći naprijed kroz stabla i 
pronaći ljude-leoparde. 

Orando nije mislio da je taj plan baš najpametniji, ali bijelac 
je nestao u lisnatim krošnjama, s malim majmunom, koji se 
čvrsto priljubio uz svoje mjesto na ramenu. 

— Ovo je posljednji put — pomislio je Orando — što vidim 
svoga muzima. Kad budem o tome pričao u selu, nitko mi neće 
vjerovati. Svi će reći da je Orando veliki lažljivac. 


Pred njim se jasno vidljiv pružao trag ljudi-leoparda. Bilo ga 
je lako slijediti, ali kakva to ima smisla, kad se jedan čovjek ne 
može nadati da ista postigne protiv četvorice, osim svoje vlastite 
smrti? A ipak Orando nije ni pomislio da se vrati. Možda se 
ovako sam i nije mogao osvetiti Nyamwegijevim ubojicama, ali ih 
je barem mogao slijediti sve do njihova sela, a kasnije povesti 
ratnike poglavice Lobonga, njegova oca, u rat protiv njih. 

Ratnik se neumorno kretao ritmičkim kasom, koji je gutao 
milju za miljom, tvrdoglavom upornošću, a monotoniju njegova 
putovanja ublažavalo je jedino razmišljanje o događajima toga 
jutra. Misao na njegova muzima zaokupljala mu je duh toliko, 
da ni na što drugo nije mogao misliti. Takva pustolovina bila je 
bez usporedbe u cjelokupnom Orandovom iskustvu, i on je 
uživao razmišljajući o svakoj sitnici u vezi s njom. Sjećao se, s 
takvim ponosom kao da je to njegovo lično vlasništvo, vještine i 
snage onog drugog sebe iz svijeta duhova. Svaka gesta i svaki 
izraz toga stvora neizbrisivo se urezao u njegovo sjećanje, ali ono 
što je na njega ostavljalo najdublji dojam bio je onaj neki 
neodredivi čudni izraz u čelično sivim očima, neka opsjednutost 
čežnjom, da se u stalnom naporu prisjeti nečega što je 
zaboravljeno. 

Čega se to njegov muzimo pokušava sjetiti? Možda nekih 
pojedinosti njegova zemaljskog postojanja. Možda pokušava da 
opet prizove u pamćenje reakcije mesa na svjetovne podsticaje. 
Bez sumnje mu je žao što živi u svijetu duhova, i želi da se opet 
vrati u pravi život — da živi, da se bori, da voli. 

U pratnji takvih misli, njegove su noge uporno prelazile milju 
za miljom. Takve su misli istiskivale iz njegova duha sve druge 
stvari, za koje se trebalo malo više brinuti. On na primjer nije 
primijetio kako je trag njegovih neprijatelja postao svjež. U 
lokvicama koje su ostale nakon kiše prethodne noći i koje su 
bile zamućene prolaskpm nogu blato se još uvijek nije staložilo, 
kad je Orando kraj njih prolazio. Mjestimično se zemlja na 
rubovima otisaka stopa još uvijek runila u udubine, ali sve te 
stvari Orando je propustio da primijeti, premda su ga općenito 
smatrali vrlo dobrim tragačem. Nije dobro, da čovjek usredotoči 
sav svoj duh na jednu jedinu misao, osim ako nema mnogo 


može sanjati trenutak predugo. 


Tada je Orando iznenada naišao na malu prirodnu čistinu, i 
ne primijetivši neznatno kretanje u obližnjoj sikari džungle. Da 
je to vidio, vjerojatno bi napredovao opreznije, i svakako bi ga 
njegova sposobnost traganja kroz džunglu uputila o ćemu se tu 
radi, makar i ne može vidjeti četiri para pohlepnih, zlokobnih 
očiju, koje su ga promatrale iz skrovišta u zelenilu. Ali kada je 
dospio do sredista čistine, Vidio je odjednom sve ono sto je prije 
trebao predvidjeti, kad su se s divljim krikovima četiri grozno 
maskirana ratnika bacila iz šikare i skočila prema njemu. 

Nikada prije nije Orando, sin Lobonogov, vidio nijednog 
člana strašnog udruženja ljudi-leoparda, kojega su se svi u 
džungli bojali, ali kad je njegov pogled pao na tu četvoricu, u 
njegovom mozgu nije bilo nimalo sumnje tko su i što su oni. A 
oni su u tome trenutku na njega navalili. 


mrtvaci koji govore 


Kaa je djevojka opalila, Golato je kriknuo od boli, okrenuo se i 
jurnuo iz šatora držeći se lijevom rukom za lakat desne. Tada je 
Kali Bwana ustala i obukla se, opasujući oko bokova pojas s 
municijom, futrolom i revolverom. Te noći nije moglo više biti ni 
govora o spavanju, jer iako je Golato možda najopasniji, bilo je 
isto tako i drugih kojih se mora bojati jednako kao i njega. 

Ona je upalila fenjer i sjedeći na logorskoj preklopnoj stolici, 
oslonivši pušku o koljena, pripremila se da provede ostatak noći 
na budnoj straži. Ali ako je očekivala daljnje napastovanje, bila 
je ovaj put prijatno razočarana. Noć je trajala beskrajno, i 
uskoro je nemoćna da savlada prirodne potrebe, djevojka 
zadrijemala na stolici. 

Kad se probudila sunce je već jedan sat stajalo na nebu. 
Oluja je prošla ostavljajući za sobom samo blato i mokro 
šatorsko platno, po čemu se vidjelo da je prošla preko logora. 
Djevojka je stupila do ulaznog krila šatora i pozvala svog služ- 
nika da joj spremi kupku i doručak. Vidjela je kako nosači 
pripremaju teret. Vidjela je Golata, ruke grubo zamotane i 
ovješene u primitivnom prevjesu. Vidjela je svog služnika i 
ponovo ga pozvala, ovaj puta odlučnije, ali on se pravio kao da 
ne čuje njezin poziv i nastavio je zavezivanjem tereta. Ona mu je 
pristupila, dok su joj oči blistale od gnjeva. 

— Imba, čuo si da te zovem — rekla je ona, — Zašto mi nisi 
pripremio kupku i doručak? 

Momak, čovjek srednjih godina i mrzovoljna izraza, na- 
mrštio se i oborio glavu. Golato, osoran i žestok, podigao je 
pogled. Svi drugi članovi safarija prestali su s radom da ovo 


promatraju, a među svima njima nije bilo ni jednog prijateljskog 
oka. 

— Odgovori, Imba, — zapovjedila je djevojka. — Zašto nisi 
poslušao što sam zapovjedila? 

— Golato je predvodnik — rekao je čovjek mrzovoljno. 

— On zapovijeda. Imba sluša Golata. 

— Imba mora da sluša mene — viknula je Kali Bwana. 

— Golato nije više predvodnik. 

Ona je izvukla revolver iz futrole i uperila ga na Imbu. 

— Spremi mi kupku. Prošle je noći bilo mračno. Nisam dobro 
vidjela, pa sam pogodila Golata samo u ruku. Jutros ću pucati 
tačnije. Hajde, mići se. 

Imba je uputio nemoćni pogled u pravcu Golata, ali mu bivši 
predvodnik nije pružio nimalo ohrabrenja. Pred njima je bila 
nova Kali Bwana, koja je postavljala nove uvjete i kojima se 
Golatov polaki mozak još uvijek nije prilagodio. Imba se preko 
volje maknuo prema šatoru gospodarice. Drugi su urođenici 
mrmljali između sebe tihim glasovima. 

Kali Bwana otkrila je samu sebe, ali je bilo prekasno. Sjeme 
nezadovoljstva i pobune već je duboko zasijano. To sjeme je već 
počelo klijati, pa iako je mogla izvojevati kratkotrajnu pobjedu, 
sve je to ipak moralo svršiti jedino porazom. Barem je imala to 
zadovoljstvo, da vidi kako joj Imba priprema kupku, a malo 
kasnije i doručak, ali dok je jela, vidjela je kako njeni nosači 
uzimaju terete, spremajući se na odlazak, premda nisu skinuli 
njen vlastiti šator, i premda nije zapovjedila da se krene na 
marš. 

— Što sve to znači? — upitala je ona prilazeći brzo oku- 
pljenim ljudima. Nije se obratila Golatu, već jednom drugom 
Crncu, koji mu je bio desna ruka i kojeg je namjeravala da 
umjesto njega imenuje predvodnikom. 

— Vraćamo se — odgovorio je čovjek. 

— Ne možete se vratiti i ostaviti me samu — rekla je ona 
tvrdoglavo. 

— Možete poći s nama — rekao je urođenik. Ali je odmah 
zatim dodao. — Ali morat ćete se brinuti sama za sebe. 

— Pa ne možete tako nešto da učinite — viknula je djevojka 
očajna. — Mi smo se pogodili da me pratite kamo god idem. 
Skinite terete i čekajte dok ja ne naredim pokret. 


Budući da su ljudi oklijevali, izvukla je revolver. U tom 
trenutku umiješao se Golato. Približio joj se vodeći askare, koji 
su držali puške na gotovs. 

— Začepi, ženo — zarežao je — i vrati se u svoj šator. Mi se 
vraćamo u svoj rodni kraj. Da si bila dobra prema Golatu, sve 
ovo se ne bi dogodilo. Ali nisi bila dobra i ovo ti je kazna. Ako 
budeš pokušala da nas zaustaviš, ovi će te ljudi ubiti. Možeš 
poći s nama, ali više nikome ne zapovijedaš. Golato je sada 
gazda. 

— Ja neću poći s vama; a ako me napustite, znate kako će 
vas kazniti, kad se vratim do željezničke postaje i kad budem o 
tome izvijestila vlasti. 

— Nećeš se nikada vratiti — odgovorio je Golato mrzovoljno. 
Tada se obratio nosačima, koji su čekali, i zapovjedio im da 
krenu. 

Očajna srca, djevojka je gledala, kako četa izlazi iz logora, u 
redu po jedan, i nestaje u prašumi. Mogla je poći s njima, ali 
ponos je, umiješao svoje prste, dok je stvarala odluku da to ne 
učini. Isto tako, razum ju je upozoravao, da neće biti u nimalo 
boljem položaju s tom mrzovoljnom pobunjeničkom bandom, 
koju predvodi čovjek koji za njenu ličnu sigurnost predstavlja 
istu takvu prijetnju kao i bilo koja zvijer u Africi. S druge strane, 
i dalje ju je podsticala upornost što ju je i do sada gonila na 
njenu beznadnu misiju, iako ju je zdravi razum uvjeravao da je 
potpuno uzaludna. Možda, to nije bilo ništa drugo nego obična 
tvrdoglavost, ali što god to bilo, čvrsto ju je tjeralo na ono što je 
smatrala svojom dužnošću, premda ta dužnost vodi — ona je to 
dobro znala — u gotovo sigurnu smrt. 

Umorno se okrenula prema svom šatoru i jednom jedinom 
sanduku zalihe, što su joj ga oni ostavili, da od toga živi. Što da 
učini? Nije mogla dalje, a nije htjela natrag. Ostala joj je samo 
jedna jedina alternativa. Mora ostati ovdje, ulogoriti se za 
stalno, kako može i umije, i čekati spasilačku ekipu, koja će 
možda, iako malo vjerojatno, doći nakon dugih, dugih mjeseci. 

Znala je da se njeni pratioci na safariju ne mogu vratiti u 
civilizaciju bez nje a da ne izazovu komentare i istragu, a kad se 
otpočne istraga, barem jedan između svih tih glupih nosača reći 
će istinu. Tek tada će se organizirati spasilačka ekipa, osim ako 
ih Golato ne bude uvjerio svojim lažljivim jezikom, da je ona već 


odavno mrtva. Postojala je ipak kakva-takva nada i ona je 
odlučila, da se u nju pouzda. Ako slučajno uspije da se održi na 
životu za vrijeme tog dugog čekanja, možda će se moći na kraju 
i spasiti. 

Pregledavajući zalihe, koje su joj ljudi ostavili, otkrila je da ih 
ima dovoljno, da se održi na životu cijeli mjesec dana, pod 
uvjetom da ih upotrebljava s najvećom štednjom. Ako bude bilo 
dovoljno divljači, i ako je bude uspješno lovila, taj se mjesec 
može beskrajno produžiti. Ali smrt od gladi nije bila jedina 
prijetnja koje se bojala, a niti najveća opasnost. Svuda oko nje 
vrebali su mesožderi, protiv kojih nije imala gotovo nikakve 
obrane. Mogli su je isto tako otkriti neprijateljski raspoloženi 
urođenici. Morala je stalno misliti i na opasnost — a toga se 
najviše bojala — da će je oboriti jedna od smrtonosnih 
prašumskih groznica. 

Pokušala je da na to ne misli, i da bi se nečim zabavila, 
počela je pospremati logor dovlačeći sve pokvarljive stvari u 
šator, i naposljetku je počela da gradi grubu bomu, da joj posluži 
kao zaštita protiv životinja. Rad ju je umarao i morala se često 
odmarati. Za vrijeme tih predaha pisala je svoj dnevnik, u 
kojemu nije bilježila ništa od onih bojazni koje su je obuzimale 
jer se te bojazni nije usuđivala priznati ni samoj sebi. Umjesto 
toga, ona se ograničila samo na to da ispriča događaje ovih 
nekoliko dana, od kada je posljednji put pisala. 

Tako je ubijala vrijeme, dok je sudbina već pokretala svoje 
kotače, koji će je uskoro uvući u položaj mnogo strašniji od 
svega što je mogla i da zamisli. 


Kad su se četvorica ljudi, odjeveni u kože leoparda, koje 
označavaju pripadnost njihovom udruženju, bacila na Oranda, 
u duhu poglavičina sina sinula je vizija unakažene lešine nje- 
gova umorena prijatelja. U toj slici u duhu vidio je svoju vlastitu 
sudbinu, ali nije ni okom trepnuo. Bio je ratnik, koji ima da 
izvrši svoju dužnost. To su bile ubojice njegovog druga, 
neprijatelji njegova naroda. Bio je uvjeren da će umrijeti, ali 
pripremio se da prije toga osveti Nyamwegija. Neprijatelj treba 
da osjeti silinu gnjeva pravog ratnika plemena Utenga. 

Četiri čovjeka-leoparda već su gotovo dostigli Oranda, kada je on bacio koplje. Međutim 
ostala trojica su mu se sve više približavala pripremajući se za smrtonosni juriš, 
oponašajući leoparde. 


Četiri maskirana čovjeka već su ga gotovo dostigla, kad je on 
bacio koplje. Jedan od neprijatelja pao je s vriskom proboden 
oštrim vrškom Utengina oružja. Sretna okolnost za Oranda bila 
je u tome, da su pravila ljudi-leoparda propisivala upotrebu 
njihovih umjetnih čeličnih pandži, koje su im služile kao oružje, 
umjesto kopalja i strijela. Na drugo oružje su se oslanjali samo u 
krajnjim slučajevima, ili kad bi se sukobljavali s nadmoćnijim 
neprijateljem. Meso za njihove strašne obrede mora umrijeti pod 
pandžama leoparda, ili je posve beskorisno za religiozne svrhe. 
Razbješnjeni svojim fanatizmom oni su se izlagali smrti, da bi 
došli do trofeja, do kojih im je bilo toliko stalo. Tome je Orando 
dugovao neznatnu priliku, da se odupre svojim protivnicima. Ali 
u najbolju ruku, odgoda smrti mogla je biti tek kratka. 

Ostala trojica su mu se sve više približavala pripremajući se 
za smrtonosni juriš, oponašajući zvijeri koje su predstavljali, i 
tišina je zavladala u čitavoj džungli, kao da je sama priroda 
zadržala dah očekujući odvijanje ove divlje tragedije. Iznenada je 
tišinu razbio vrisak majmuna s jednoga stabla, koje se nadvijalo 
nad čistinu. Iza Oranda čuo se neki zvuk. Vidio je kako su 
dvojica protivnika, koji su se nalazili pred njim, iznenađeno 
pogledali nešto iza njegovih leđa. Čuo je krik, koji je skrenuo 
njegovu pažnju iza leđa, i ono što je ugledao izazvalo je u njemu 
iznenadno veselje. Neočekivano je bio spašen od smrti. U 
rukama njegova muzima, treći od preostalih Ljudi-leoparda 
nemoćno se borio protiv propasti. 

Tada se Orando okrenuo, da se suprotstavi preostalim 
neprijateljima. Iza njega se začulo režanje divlje zvijeri, od kojeg 
mu se naježila kosa na glavi. Kakva se to nova snaga iznenada 
umiješala u ovaj strašni prizor? Nije mogao pogoditi, a nije se 
usuđivao da na čas pogleda iza leđa. Morao je usredotočiti svu 
svoju pažnju na grozna stvorenja koja su mu se prikradala, 
otvorivši svoje zakrivljene čelične pandže da ga zgrabe. 

Iako ovoliko dugo traje da se ispriča taj događaj, on se zbio u 
svega nekoliko sekundi stvarnog vremena. Orando je čuo krik 
isprepleten režanjem. Ljudi-leopardi jurnuli su prema njemu. 
Jedna pojava proletjela je kraj njega iz pozadine i s divljim 
režanjem skočila na prvog čovjeka-leoparda. Bio je to Orandov 
muzimo. Ratnikovo srce je gotovo prestalo kucati, kad je shvatio 
da ti zvjerski zvukovi dolaze iz grla njegova imenjaka. Ali ako je 


to iznenadilo Oranda, potpuno je obeshrabrilo četvrtog 
neprijatelja, koji gaje bio napao, i taj se čovjek okrenuo i pojurio 
prema džungli, prepuštajući sudbini jedinog preostalog člana 
svoje družine. 

Orando je mogao sada da priskoči upomoć svome muzimu, 
koji se uhvatio u koštac sa većim od dvojice mlađih ljudi- 
-leoparda, ali je u istom času shvatio da njegovom muzmiu ne 
treba pomoći. U čeličnom zahvatu jedne ruke držao je dvije šake 
čovjeka-leoparda, oboružane kandžama, dok je slobodnom 
rukom stezao protivnikovo grlo. Polako ali neminovno kao 
sudbina, davio je čovjeka koji se koprcao polako izdisući. 
Postepeno su napori žrtve bivali sve slabiji, dok napokon s 
grčevitim drhtanjem njegovo tijelo nije omlohavilo. Muzimo ga je 
odbacio u stranu. Časak je stajao, gledajući ga sa zbunjenim 
izrazom na licu, a tada je očigledno instinktivno, pristupio 
polako žrtvi i stao na nju nogom. Reakcija je bila trenutačna i 
neobična. Sumnja i oklijevanje naglo su nestali iz plemenitih 
crta diva i zamijenio ih je izraz divljeg oduševljenja, kad je 
podigao svoje lice prema nebu, i zaurlao poklič toliko strašan, 
da je Orando osjetio kako mu drhte koljena. 

Utenga je čuo taj krik i prije, duboko u srcu džungle, i on ga 
je prepoznao. Bio je to pobjednički krik velikih majmuna. Ali 
zašto njegov muzimo viče poklič zvijeri? To je zbunjivalo Oranda 
isto onoliko koliko i utjelovljenje duha njegovog pretka. U dubini 
duše on nikada nije posumnjao u postojanje muzima. Svaki 
čovjek ima svog muzima, a svi su ljudi svojim muzimima 
pripisivali stanovite odlike, ali sve su te odlike bile ljudske. 
Nikada u svom životu Orando nije čuo, da muzimi reže kao lav, 
ili vrište kao veliki majmuni kad ubiju svoj plijen. To ga je 
uznemirivalo i zbunjivalo. Da nije možda njegov muzimo 
istovremeno i muzimo nekog mrtvog lava i nekog pokojnog 
majmuna? A ako je tako, zar ne bi bilo moguće da on, kad ga 
opsjedne duh lava ili majmuna, umjesto duha Orandova pretka, 
ne postane za Oranda opasnost umjesto blagoslova? Orando je 
sumnjičavo promatrao svoga druga, s olakšanjem primjećujući 
kako se divljački izraz njegova lica postepeno pretvara u mirno 
dostojanstvo, kakvo je obično lebdjelo na tim crtama. Vidio je da 
se mali majmun koji je za vrijeme bitke utekao u stabla vraća na 


muzimovo rame, i smatrajući to tačnim mjerilom Muzimova 
raspoloženja, približio mu se sa stanovitim oklijevanjem. 

— Muzimo — usudio se da kaže plašljivo — stigao si na 
vrijeme i spasio Orandov život. On pripada tebi. 

Bijelac je šutio. Činilo se da razmišlja o toj izjavi. Čudan, 
napola zbunjen izraz, vratio se u njegove oči. 

— Sada se sjećam — rekao je nakon kratkog vremena. — Ti 
si spasio moj život. Bilo je to vrlo davno. 

— Bilo je to jutros, Muzimo. 

Bijelac je zatresao glavom i prešao dlanom preko čela. 

— Jutros — ponovio je zamišljeno. — Da, a mi smo namjera- 
vali da pođemo u lov. Ja sam gladan. Pođimo u lov. 

— Zar nećemo poći za onim koji je pobjegao? — upitao je 
Orando. — Namjeravali smo da pronađemo trag ljudi-leoparda 
sve do njihova sela, tako da moj otac, poglavica, može povesti 
Utenge u rat protiv njih. 

— Govorimo prvo s mrtvacima — rekao je Muzimo. — Vidjet 
ćemo što će nam oni reći. 

— Ti znaš govoriti s mrtvima? — Orandov glas je od te 
pomisli zadrhtao. 

— Mrtvi ne govore riječima — objasnio je Muzimo, — ali ipak 
mogu mnogo toga ispričati. Sad ćemo vidjeti. Evo ovaj — 
nastavio je, nakon što je ukratko pregledao lešinu čovjeka, što 
ga je posljednjeg ubio — veći od one dvojice mlađih. Tamo leži 
visoki mršavi čovjek, a onamo, s tvojim kopljem kroz srce, nalazi 
se onaj koji je šepao, starac s kraćom nogom. Ova nam trojica, 
dakle, govore da je pobjegao manji od dvojice mladića. 

Sada je mnogo pažljivije ispitao svaku lešinu pregledavajući 
njihovo oružje i ukrase, istresajući sadržaj njihovih vrećica na 
tlo. Pažljivo ih je razgledao obraćajući najviše pažnje na amulete 
mrtvih ljudi. U velikoj torbi koju je nosio šepavi starac našao je 
dijelove ljudskoga tijela. 

— Nema sumnje da su upravo ovo ubojice Nyamwegija — 
rekao je Orando — jer to su oni isti dijelovi koji su otkinuti s 
njegova tijela. 

— U toinije bilo sumnje — samouvjereno je rekao Muzimo. 
— Mrtvaci mi to nisu morali ni reći. 

— A što su ti rekli, Muzimo? 


— Njihovi isturpijani zubi rekli su mi, da su ljudožderi, 
njihovi amuleti i sadržaj vrećica ispričali su mi da njihovo selo 
leži na obalama velike rijeke. Oni su ribari, a boje se Gimle, 
krokodila, više nego ičeg drugog. Udice u njihovim vrećicama 
kazuju mi prvo, a njihovi amuleti drugo. Po njihovim ukrasima i 
oružju, po tetoviranju na ćelu i bradama, znam kojem plemenu 
pripadaju i znam kraj gdje to pleme stanuje. Ja ne trebam da 
slijedim mladog ratnika, njegovi su mi prijatelji rekli kamo ide. A 
sada možemo u lov. Kasnije možemo poći do sela ljudi-leoparda. 

— Zaštitio si me od opasnosti, upravo kao što sam danas 
molio, prije nego sam krenuo iz sela — primijetio je Orando — a 
sada, ako mi dovedesS blizu životinje i dadeš mi meso sve će moje 
molitve biti ispunjene. 

— Životinje idu kamo one hoće — odgovorio je Muzimo. — 
Ja ih ne mogu dovesti k tebi, ali mogu dovesti tebe do njih, i 
kada budeš blizu, možda ih mogu preplašiti da pođu prema tebi. 
Hajdemo. 

On se okrenuo i pošao natrag istim putem, kojim su slijedili 
ljude-leoparde, uputivši se laganim kasom, dok je Orando išao 
za njim, gledajući široka leđa svog Muzima i Nyamwegijev duh, 
koji mu čuči na jednom ramenu. I tako su šutke putovali pola 
sata, kad se Muzimo zaustavio. 

— Sada idi naprijed polako i oprezno, — uputio ga je. — 
Miris antilope pojačao se u mojim nozdrvama. Ja ću poći 
naprijed kroz stabla, da mu dođem s druge strane. Kad osjeti 
moj miris krenut će prema tebi. Budi spreman. 

Muzimo još nije pravo to ni rekao, a već je nestao u krošnji 
ostavljajući Oranda ispunjenog čuđenjem i divljenjem, s kojim 
se povezivao posebni ponos, što on posjeduje svog muzima, čime 
se nijedan živi čovjek ne može pohvaliti. Nadao se da će lov brzo 
svršiti, da se može vratiti u selo Tumbai, i pokazati se 
zadivljenim očima i zavidnim pogledima svojih drugova, kad 
pred njima bude prošetao, kao da mu do toga nije ni stalo, svoj 
novi posjed. Bilo je prilično zgodno, naravno, biti poglavičin sin, 
kao što je zgodno biti poglavica ili vrač, ali posjedovati muzima, 
kojeg se može vidjeti, s kojim se može razgovarati i ići u lov, ah, 
to je bilo nešto što nadilazi pojam svakog smrtnika. 

Iznenada je te hvalisave Orandove misli prekinuo neznatni 
šum neke životinje, koja se približavala stazom iz suprotnog 


pravca. Šum je bio jedva čujan, ali za uši prašumskog lovca bio 
je dovoljan. Običan čovjek ga ne bi mogao niti čuti, iliako bi gai 
čuo, ne bi znao što znači, ali Orandu je donio poruku, koja je 
njegovim ušima bila jasna, kao što je poruka na tiskanoj 
stranici jasna našemu oku. Zvuk mu je govorio da mu se 
približava životinja, koja ima kopita, i koja je u velikoj žurbi, 
premda još uvijek ne u bijegu. Jedan zavoj staze skrivao ga je od 
pogleda životinje što se približavala. Orando je čvršće zgrabio 
koplje, i stupio iza jednoga debla koje ga je djelimično skrivalo 
od pogleda životinje što mu dolazi ususret. Tamo je stajao 
nepomičan kao brončani kip znajući da su pokret i miris dva 
najuočljivija znaka za životinje nižega reda. Vjetar se kretao od 
nevidljive životinje prema čovjeku isključujući mogućnost da 
njegov miris dospije do nozdrva žrtve, i dok god se Orando ne 
makne, životinja će bez straha prilaziti sve dok ne bude dovoljno 
blizu da ga namiriše, a to će biti, Orando je znao, dovoljno blizu 
da može baciti koplje. 

Trenutak kasnije na vidiku se pojavila jedna od najređih 
afričkih životinja, okapi. Orando nikad prije u životu nije vidio 
okapija, jer oni žive mnogo zapadnije od zemlje Watenga. 
Primijetio je već crtež, vrlo nalik na žirafu, na butinama i 
prednjim nogama, ali kratki ga je vrat prevario, i on je još uvijek 
mislio da je to antilopa. Bio je vrlo uzbuđen jer se pred njim 
nalazi pravo meso i to u velikoj količini, jer je životinja bila veća 
nego obična krava. Krv je življe potekla lovčevim žilama, ali 
izvana je bio potpuno miran. Sada nije smio ništa pokvariti, 
svaki je pokret morao biti savršeno odmjeren — korak na stazu 
i istovremeno bacanje koplja, dva pokreta koja se moraju stopiti 
u jedan. 

U tom trenutku okapi se okrenuo da se dane u bijeg. Orando 
se nije ni maknuo, a njegovo uho nije uhvatilo nikakav šum, koji 
bi preplašio životinju, ali nešto je ipak upozorilo žrtvu, samo 
djelić sekunde prerano. Orando je bio razočaran. Skočio je na 
stazu da baci koplje, u uzaludnoj nadi da će ipak možda oboriti 
svoj plijen, a kad je podigao ruku, vidio je pred sobom prizor, od 
kojeg je zaprepašteno zinuo. 

Sa stabla iznad okapija, jedno se stvorenje bacilo na leđa 
ustrašene životinje. Bio je to Muzimo. Iz njegova grla začulo se 
duboko režanje. Orando je stajao kao začaran. Vidio je kako je 


okapi pokleknuo i zateturao pod težinom divljeg čovjeka- 
-zvijeri. Prije nego što se mogao oporaviti, čovjekova se ruka 
pružila i zgrabila ga za njušku. Zatim su čelične tetive iznenada 
zavrnule glavu životinje, tako da su vratni kralješci prsnuli. Čas 
kasnije oštar je nož presjekao žilu kucavicu, i dok je krv liptala 
iz lešine, Orando je opet čuo pobjednički poklič velikih 
majmuna. Jedva čujno, iz velike daljine, čuo se kao odgovor 
izazovni rik lava. 

— Da jedemo — rekao je Muzimo, režući nožem obilne 
obroke s još drhtavog trupla svoje žrtve. 

— Da, jedimo — složio se Orando. 

Muzimo je zamrmljao bacajući komad mesa urođeniku. 
Zatim je čučnuo i počeo derati svoj obrok jakim bijelim zubima. 
Pečenje i kuhanje je za civilizirane ljude, a ne za ovog divljeg 
prašumskog boga, čiji običaji potjeću iz stoljetnih davnina, još iz 
onih dana prije nego što su ljudi naučili vještinu pravljenja 
vatre. 

Orando je oklijevao. On bi radije jeo kuhano meso, ali se 
bojao da se ne osramoti u prisustvu svog Muzima. Neko je 
vrijeme oklijevao, a onda se približio Muzimu, s namjerom da 
čučne kraj njega i da jede. Šumski je bog podigao oči, zubiju 
zakopanih u meso, s kojega je upravo trgao veliki komad. Naglo, 
krvožedno svjetlo zablistalo mu je u očima. Tiho režanje izvilo se 
kao upozorenje iz grla. Orando je već vidio lavove, kad ih netko 
smeta nad njihovim plijenom. Usporedba je bila potpuno tačna. 
Ratnik se povukao i čučnuo je u maloj udaljenosti. I tako su ova 
dvojica svršila svoj ručak u šutnji, koju je tek pokatkad 
prekinulo tiho režanje bijelca. 


sobito vrač 


Dva su bijela čovjeka sjedila pred iskrpanim, vremenom 


otrcanim šatorom. Sjedili su na tlu jer nisu imali stolica. Njihova 
je odjeća bila, ako je to moguće, još iskrpanija i otrcanija nego 
šator. Pet urođenika čučalo je oko vatre, nešto dalje od njih. 
Jedan urođenik pripremao je hranu za bijelce na maloj vatri 
pokraj šatora. 

— E, meni je ovoga navrh glave — primijetio je stariji. 

— Zašto onda ne pustiš sve k vragu — pitao je drugi, mlađi 
čovjek od dvadeset i jednu ili dvadeset dvije godine. 

Njegov je drug slegnuo ramenima. 

— A kamo da idem? Ako se vratim u Ameriku, što mogu 
tamo da budem osim kakva prljava skitnica. Ovdje barem imam 
zadovoljstvo, da imam poslugu, iako, vrag ih odnio, vrlo dobro 
znam da me ne poštuju. Osjećam se višim, kada me služe. A 
tamo bih ja morao služiti nekome drugome. Ali ti, nije mi uopće 
jasno, zašto se ti motaš po ovoj odvratnoj zemlji kojoj je i vrag 
rekao laku noć, gdje se patiš s gamadi i groznicom. Ti si mlad. 
Cijeli tvoj život je pred tobom, cijeli svijet ti stoji na raspolaganju 
da zgrabiš što ti treba. 

— Vraga — viknuo je mlađi čovjek. — Govoriš kao da tije sto 
godina. Nisi navršio još ni trideset. Sjećaš se da si mi rekao 
koliko si star, onda kada smo se udruživali. 

— Trideset godina je mnogo — primijetio je drugi. — Čovjek 
se mora početi probijati mnogo prije tridesete. Pa ja poznajem 
ljude, koji su zaradili para, i nešto postigli, i povukli se iz života 
prije tridesete godine. Moj ćaća, na primjer, — on je naglo 
zašutio. Njegov prijatelj nije tražio da mu se dalje povjerava. 


— Ma, nija ne bih bio nista drugo nego skitnica, kad bih se 
vratio — primijetio je smijući se. 

— Nebi ti nigdje bio skitnica, Mali — prosvjedovao je njegov 
drug. Prasnuo je u nagli smijeh. 

— Zašto se smijes? 

— Mislio sam, kako smo se upoznali. Od onda ima godinu 
dana. Ti si htio da mi se predstavis kao kakav surovi momak iz 
gradskog podzemlja. Bio si prilično dobar glumac, dok si na to 
mislio. 

Mali i Stari, dva lovca na slonove, i ne slute 
kakva ih sudbina očekuje... 


Mali se nacerio. 

— Bilo mi je to vraški naporno za živce — priznao je — ali 
čuj, Stari, ni tebi baš nije polazilo za rukom da nekome zamažeš 
oči. Kad bi te čovjek slušao, mogao bi misliti da si se rodio u 
džungli i da su te odgojili majmuni, ali ja sam te začas pročitao. 
Kažem ja sebi, Mali, taj je svršio univerzitet, i to ili Yale, ili 
Princeton, vjerojatnije Yale. 

— Alinisi postavljao suvišna pitanja. Zato si mi se i svidio. 

— Nitinisi ništa pitao. Možda se zato i tako dobro slažemo. 
Ljude koji puno ispituju, treba nježno, ali čvrsto, prihvatiti za 
ruku, odvesti negdje iza staje i ustrijeliti. Onda bi se mnogo bolje 
živjelo na svijetu. 

— Tako je, Mali. Ali ipak je prilično čudno kad se pravo 
uzme, da se dva momka druže ovako godinu dana, kao mi, a da 
jedan o drugom ne znaju ni koliko je crno pod noktom. Kao da 
jedan u drugoga nemaju nimalo povjerenja. 

— Nije to zbog toga — rekao je Mali — ali ima nekih stvari o 
kojima čovjek naprosto ne može govoriti, ama baš nikome. 

— Znam to — složio se Stari. — Te stvari, o kojima nijedan 
od nas ne želi da govori, vjerojatno bi objasnile zašto smo ovdje. 
U mom slučaju je bila žena, zato ih toliko mrzim. 

— Štogod! — narugao se mlađi. — Kladim se, da ćeš pasti na 
prvu suknju koju budeš vidio. Kad bih se samo imao čime 
kladiti. 

— Uskoro nećemo imati što da jedemo, a niti koga da nam to 
skuha, ako ubrzo ne budemo imali malo sreće — primijetio je 
drugi. — Čini se kao da su svi slonovi u Africi preselili u neki 
nepoznati kraj. 

— Stari Bobolo se zakleo, da ćemo ih ovdje naći, alija mislim 
da je Bobolo lažac. 

— ljato mislim već dugo vremena — priznao je Stari. 

Mali je zapalio cigaretu. 

— On je samo htio da nas se riješi, ili, da stvari izrazimo 
tačnije, da se riješi tebe. 

— Zašto mene? 

— Nije mu se svidjelo što te je njegova kći gledala kao da te 
hoće pojesti. Ti, Stari, zbilja znaš kako treba sa ženama. 

— Baš zato, što s njima ne znam, dospio sam ovamo, — 
uvjeravao ga je stariji čovjek. 


— To ti samo tako kažeš. 

— Mali, ja mislim da si ti lud za suknjama. Pa ti ni o čemu 
drugom ne misliš. Zaboravi ih neko vrijeme i bacimo se na 
posao. Kažem ti da moramo nešto učiniti, i vrag me odnio, ako to 
ne bi moralo biti čim brže. Ako ovi naši vjerni pratioci ne budu 
uskoro vidjeli malo bjelokosti, oni će nas uskoro napustiti. Oni 
isto tako dobro znaju kao i mi, da ako ne bude bjelokosti, neće 
biti ni plaće. 

— Pa, što da učinimo, da stvorimo slonove? 

— Da se potrudimo i da ih pronađemo, čovječe božji, u onim 
brdima mora da ima slonova, ali neće valjda sami dokaskati u 
logor da ih pobijemo. Urođenici nam ne žele pomoći, i tako 
moramo da ih sami pronađemo. Svaki od nas neka povede dva 
čovjeka i suhe hrane za nekoliko dana, a onda ćemo krenuti u 
suprotnim pravcima, pa ako jedan od nas ne nađe tragove 
slonova, ja sam zebra. 

— Što misliš, koliko ćemo se dugo moći još baviti ovim 
poslom, a da nas ne uhvate? — upitao je Mali. 

— Ja se time bavim već dvije godine, i još me nijednom nisu 
upecali — odgovorio je Stari — a osim toga, vjeruj mi, ja se i ne 
dam upecati. Jesi li ikad vidio njihov smrdljivi zatvor? 

— Ne zatvaraju valjda i bijelce u taj zatvor, je li? 

Izgledalo je, da se Mali zabrinuo. 

— Mogu oni i to. Krađa slonovače ovdje je teži prestup nego 
da ubiješ čovjeka. 

— Vjerojatno su u pravu — rekao je Mali. — Gadan je to 
posao. 

— Ko da ja to ne znam? — Stari je žestoko pljunuo. — Ali 
čovjek mora živjeti, je li tako? Kad bi znao bolji način da zaradim 
za život, ne bih krao slonovaču. Nemoj misliti ni časa, da sam se 
ja zaljubio u taj posao, ili da se ponosim sam sobom. To ne. 
Naprosto pokušavam da zaboravim etičku stranu te stvari, kao 
što pokušavam zaboraviti, da sam ikada bio pristojan čovjek. Ja 
sam skitnica, kažem ti, prljava, propada skitnica. Ali čak i 
propalice vole život, premda samo bog zna zbog čega. Nikada 
nisam propustio priliku da se izložim kakvoj opasnosti, ali 
uvijek sam nekako uspio da ostanem živ. Da sam za nesto 
dobar, ih da je nekome stalo do toga da li ja otegnem papke ili 
ne, već bih davno krepao. Čini se, kao da sam vrag stražari nad 


ljudima kao što sam ja, i zastićuje ih, tako da pate što dulje u 
ovom životu, prije nego ih strpa u vječnu vatru paklenu, kad 
jednom crknu. 

— Nemoj se hvalisati — savjetovao mu je Mali. — Ja sam isto 
tolika propalica kao i ti. Isto tako ija moram od nećega da živim. 
Zaboravimo mi etiku, i hajde da nešto radimo. 

— Krećemo sutra — složio se Stari. 


Muzimo je sutke stajao prekriženih ruku usred gomile 
urođenika u selu Tumbai. Urođenici su uzbuđeno blebetali. Na 
Muzimovom ramenu čučao je Nyamwegijev duh. I on je isto tako 
brbljao. Možda je bilo sretno, što stanovnici Tambaija nisu mogli 
razumjeti što govori Nyamwegijev duh. On se nabacivao na njih 
najgorim prašumskim psovkama i uvredama, a u cijeloj džungli 
nije bilo takvoga majstora u psovanju. Osjećajući se sigurnim 
na Muzimovu ramenu, on ih je izazivao na borbu, i govorio im 
što će od njih učiniti, ako mu jednom dođu pod ruke. Izazivao ih 
je pojedinačno i sve zajedno. Nyamwegijevom duhu bilo je 
svejedno, hoće li doći jedan po jedan, ili svi najedanput, samo 
neka dođu. 

Ako na stanovnike sela Nyamwegijev duh nije ostavljao 
nikakav dojam, drugačije je bilo s prisustvom Muzima, naročito 
nakon što su čuli Orandovu priču, makar ju je ispričao samo 
jednom. Kod sedmog ili osmog pričanja, njihovo je strahopo- 
štovanje već bilo ogromno. Zbog toga su se držali na sigurnoj 
udaljenosti od ovog tajanstvenog stvorenja iz drugoga svijeta. 

Među njima je ipak bio jedan skeptik. Bio je to seoski vrač, 
koji je nesumnjivo osjećao da njemu ne priliči da prizna 
preveliko povjerenje u čudo sto ga nije sam učinio. Štogod on 
osjećao, a bilo je vrlo vjerojatno, da je i on bio pun strahopo- 
štovanja kao i drugi, skrivao je to pod maskom ravnodušnosti, 
budući da je uvijek i u svakoj prilici morao impresionirati laike 
svojom vlastitom važnošću. 

Uzrujavala ga je pažnja, koju su svi posvećivali ovome 
strancu, tako da se on osjećao potisnutim u pozadinu. To ga je 
jako peklo. Stoga, da bi privukao pažnju na sebe, i da bi ponovo 
učvrstio svoj autoritet, hrabro je pristupio —Muzimu. 


Nyamwegijev duh je na to zakrijestao i žurno se zaklonio iza leđa 
svoga gospodara. Pažnja stanovnika sela usredotočila se sada 
na vrača, što je on upravo i želio postići. Galama je prestala. Sve 
su se oči prikovale na njih dvojicu. To je bio trenutak, koji je 
vrač očekivao. On se nadmeno uspravio do pune visine. 
Kočoperno je hodao pred likom Orandova pretka. Tada ga je 
glasno oslovio. 

— Ti kažeš da si Orandov muzimo, predak Lobongova sina, 
ali po čemu da znamo, da su tvoje riječi istinite? Ti kažeš da je 
mali majmun Nyamwegijev duh. Po čemu da ti to vjerujemo? 

— Tko si ti, starće, da me ispituješ? — upitao je Muzimo. 

— Ja sam Sobito, vrač. 

— Ti kažeš da si Sobito, vrač, ali odakle da ja znam, da su 
tvoje rijeći istinite? 

— Svi ovdje znaju da sam ja Sobito, vrač. 

Starac se sve više uzbuđivao. Otkrio je, da se iznenada 
morao povući u obranu, što nije namjeravao. 

— Pitaj bilo koga — rekao je — svi me poznaju. 

— Dobro onda — rekao je Muzimo — pitaj Oranda tko sam 
ja. On me jedini ovdje poznaje. Ja nisam rekao da sam ja njegov 
muzimo, ja nisam rekao da je mali majmun Nyamwegijev duh. 
Nisam rekao tko sam. Nisam rekao ništa. Meni je potpuno 
svejedno, što ćete vi misliti, tko sam, ali ako to vama nije 
svejedno, pitajte Oranda, — na što se okrenuo i odstupio 
ostavljajući Sobita, koji je osjećao, da je ispao smiješan u očima 
svojih suplemenika. 

Fanatičan, sebičan i bezobziran, stari vrač je vladao u selu 
Tumbai. Godinama je tu vršio svoju volju, katkada za dobro a 
katkada za zlo svojih suplemenika. Čak ni Lobongo, poglavica, 
nije bio toliko moćan kao Sobito koji je računao s praznovjerjem 
i strahom svojih neukih sljedbenika, tako da se oni nisu 
usuđivali oduprijeti ni najsitnijim njegovim željama. 

Tradicija i ljubav vezali su ih uz Lobonga, njihovog na- 
sljednog poglavicu, ali ih je strah držao u vlasti Sobita, kojeg su 
mrzili. Duboko u srcu, bilo im je drago što je Orandov muzimo 
pokazao vraču zube, ali kada je vrač ušao među njih i počeo 
pogrdno govoriti o Muzimu, oni su ga slušali u mrzovoljnoj 
šutnji ne usuđujući se da kažu što o tome misle. 


Nešto kasnije ratnici su se skupili pred Lobongovom kolibom 
da slušaju službenu verziju Orandove priče. Nije bilo važno, što 
su je već nekoliko puta čuli. Priča se mora do najmanjih sitnica 
ponovo ispričati pred savjetom poglavice i ratnika, i tako je jos 
jednom Orando ispričao događaje, koje je toliko puta ponavljao, 
a da oni nisu gubili ništa od svoje zanimljivosti. Sve hrabrija i 
hrabrija postajala su djela Oranda, sve čudesnija i čudesnija 
djela Muzimova. I Orando je svoj govor završio obraćajući se 
poglavici i ratnicima molbom, da sakupe Utenge iz svih sela 
cijeloga plemena i da pođu osvetiti Nyamwegija. Rekao im je, da 
će ih Muzimo voditi na selo ljudi-leoparda. 

Čuli su se uzvici odobravanja od mlađih ljudi, ali je većina 
starijih šutke sjedila. Uvijek je to tako, mlađi su ljudi za rat, 
stariji za mir. Lobongo je bio već starac. On se ponosio time što 
mu je sin tako ratoboran. Bio je to prirodni osjećaj oca, ali 
mudrost starosti govorila je protiv rata. Tako je i on šutio. Ali ne 
Sobito. Uz njegovo lično neraspoloženje prema Muzimu, i neki 
drugi obziri podsticali su ga da se suprotstavi namjeravanom 
ratnom pohodu, od kojih je neke — i to najjače — morao držati u 
tajnosti, i nije ih smio nekažnjeno otkriti. Mrgodeći se i 
gunđajući, skočio je na noge. 

— Tko to ovdje tako glupo govori o ratu? — upitao je. — 
Mladići. Što mladići znaju o ratu? Oni misle samo na pobjede. 
Zaboravljaju na poraz. Zaboravljaju, da ako krenu u rat protiv 
jednoga sela, ratnici toga sela mogu jednoga dana doći i napasti 
nas. Što ćemo postići ratom protiv ljudi-leoparda? Tko zna gdje 
leži njihovo selo? Ono mora da je vrlo daleko. Zašto da naši 
ratnici idu tako daleko iz vlastite zemlje, da bi se borili protiv 
ljudi-leoparda? Zar zato što je Nyamwegi ubijen? Nyamwegija 
ste već osvetili. Ovaj govor o ratu je vrlo glup. Tko ga je 
pokrenuo? Možda onaj stranac među nama koji samo želi da 
nas dovede u neprilike. 

Pogledao je Muzima. 

— Itko zna zašto? Možda su ljudi-leopardi poslali jednog od 
svojih ljudi, da nas namame u rat protiv samih sebe. Tada će 
naše ratnike navući u zasjeda i poubijati. Eto to će se dogoditi. 
Ne govorite više te gluposti o ratu. 

Kada je Sobito završio svoj govor i ponovo čučnuo na tlo, 
ustao je Orando. Uznemirilo ga je ono što je stari vrač izgovorio, 


a osim toga bio je i bijesan. Bjesnio je zato što se Sobito usudio 
da posumnja u ispravnost Muzima. Ali je strah pred moćnim 
starcem zauzdavao njegov gnjev. Jer tko se usuđuje otvoreno se 
suprotstaviti čovjeku, koji je u savezu sa snagama tmine, cije 
neprijateljstvo može značiti nesreću i smrt? Ali Orando je bio 
hrabar ratnik i vjeran prijatelj, kao sto i priliči onome, u čijim 
žilama teće krv nasljednog poglavištva, i tako nije mogao 
dopustiti da Sobitove podvale prođu, a da im se nitko ne 
suprotstavi. 

— Sobito je govorio protiv rata — počeo je. — Starci uvijek 
govore protiv rata, što je dobro za starce. Orando je mladić, a 
ipak bii on sam govorio protiv rata, kad bi to bio samo budalasti 
govor mladića, koji žele da se pokažu hrabrima u očima svojih 
žena. Ali sada imamo razloga za rat. Nyamwegi je ubijen. Bio je 
to hrabar ratnik. Bio je dobar prijatelj. Ne možemo reći da smo 
ga osvetili, samo zato što smo ubili trojicu od onih, koji su 
Nyamwegija umorili. Moramo krenuti u rat protiv poglavice, koji 
je poslao te ubojice u zemlju Watenga, jer će on inače misliti da 
su svi Utenge stare žene. On će misliti, da njegovi ljudi, kad se 
zažele mesa, mogu naprosto doći u zemlju Watenga, gdje će ga 
nekažnjeno naći. 

Sobito je rekao, da su ljudi-leopardi možda poslali među nas 
stranca, da nas namami u zasjedu. Među nama ima samo jedan 
stranac — Muzimo. Ali Muzimo ne može biti prijatelj 
ljudi-leoparda. Svojim vlastitim očima Orando ga je vidio, kako 
je ubio dvojicu ljudi-leoparda, vidio je kako četvrti bježi svom 
snagom, kad je shvatio Muzimovu snagu. Da mu je Muzimo 
prijatelj, on ne bi bio pobjegao. 

Ja sam Orando, sin Lobongov. Jednoga ću dana biti po- 
glavica. Ja ne bih nikada poveo Lobongove ratnike u besmisleni 
rat. Ali idem da napadnem selo ljudi-leoparda, zato da saznaju 
da ratnici Utenga nisu stare žene. Muzimo ide sa mnom. Možda 
među vama ima nekoliko hrabrih ljudi, koji će nas pratiti. Ja 
sam svoje rekao. 

Nekoliko mlađih ratnika skočilo je na noge i počelo udarati 
tabanima po zemlji u znak odobravanja. Podigli su svoje glasove 
izvikujući plemenske bojne poklike, skačući visoko u zrak, i 
mašući kopljima. Jedan je od njih plesao u krugu poskakujući i 
probadajući kopljem zrak. 


— Ovako ću ubijati ljude-leoparde — vikao je. 

Drugi je skakao u krug sijekući nožem. 

— Izvadit ću srce iz poglavice ljudi-leoparda — pretvarao se 
kao da kida nešto zubima, držeći čvrsto nevidljivo srce u 
rukama — pojest ću srce poglavice ljudi-leoparda. 

— Rat! Rat! — vikali su drugi, i tuce divljaka zaurlalo je i 
zaplesalo na suncu, dok je njihova koža blistala od znoja, a crte 
im se lica iskrivljavale u užasnim grimasama. 

Podigao se Lobongo. Njegov duboki glas zagrmio je nad 
urlanjem plesača, i naredio im da ušute. Jedan po jedan prestali 
su urlati, pa su se skupili u gomilu iza Oranda. 

— Nekoliko mladih ljudi htjelo bi u rat — izjavio je on — ali 
mi ne najavljujemo rat olako, samo zato što se nekoliko mladića 
želi tući. Ima vremena za rat i vremena za mir. Moramo saznati 
da li je ovo vrijeme za rat. Ako ne učinimo tako snaći će nas 
samo poraz i smrt na kraju ratne staze. Prije nego što pođemo u 
rat, moram se posavjetovati s duhovima naših mrtvih poglavica. 

— Oni čekaju da s nama govore — viknuo je Sobito. — Neka 
zavlada šutnja, a ja ću govoriti s duhovima poglavica, koji su 
davno nestali. 

Kad je on progovorio, nastalo je postepeno kretanje među 
urođenicima, koji su uskoro oblikovali krug, u sredinu kojega je 
čučnuo vrač. Iz jedne kožnate torbice izvukao je nekoliko 
predmeta, koje je prostro po tlu ispred sebe. Tada je naredio da 
mu donesu nešto suhih grana i svježeg lišća, i kada su mu to 
dali, zapalio je malu vatru. Sa svježim lišćem ju je djelimično 
prigušio, tako da je vatra davala vrlo mnogo dima. Saginjući se, 
prelomljen u pasu, vrač se oprezno kretao oko vatre opisujući 
mali krug, dok su se njegove oći usredotočile na tanki stup 
dima, koji se poput spirale dizao u mirni zrak pospanog 
poslijepodneva. U jednoj ruci Sobito je držao malu torbicu 
načinjenu od kože nekog glodavca, u drugoj ruci rep hijene, koji 
je sjedne strane bio omotan bakrenom žicom, što je služilo kao 
ručka. 

Postepeno je stari vrač ubrzavao svoj korak, dok nije kružio 
oko vatre vrlo brzo, krupnim koracima i skokovima, ali njegove 
su oči bile neprestano priljubljene uz spiralni stup dima. Dok je 
plesao, govorio je nekim čudnim jezikom, kombinacijom 


besmislenih slogova, isprepletenih povremenim  kreštavim 
vriskovima koji su izazivali užas u opčaranom gledalištu. 

Iznenada se zaustavio, i sagnuv se duboko, iz svoje torbice 
bacio je nešto praha na vatru, a zatim je jednim krajem repa 
hijene nacrtao nekoliko grubih geometrijskih figura u prašini 
ispred plemena. Ukočivši se, sklopio je oči i činilo se da napeto 
slusa, lica okrenuta prema nebu. 

U šutnji punoj strahopoštovanja ratnici su se nagnuli na- 
prijed čekajući. Bio je to napet trenutak, i ostavio je na njih 
dubok utisak. Sobito ga je produžavao što je više mogao. Na- 
pokon je otvorio oči i pogledom prešao svečano po krugu ra- 
doznalih lica oklijevajući neko vrijeme prije nego progovori. 

— Oko nas ima mnogo duhova — rekao je. — Svi su oni 
protiv rata. Oni koji budu pošli u rat s ljudima-leopardima 
moraju umrijeti. Nitko se neće vratiti. Duhovi su bijesni na 
Oranda. Pravi muzimo Orandov je razgovarao sa mnom. Ion je 
vrlo ljut na Oranda. Neka se Orando čuva. To je sve; mladići ne 
smiju ići u rat protiv ljudi-leoparda. 

Ratnici koji su se okupili iza Oranda upitno su pogledali 
njega i Muzima. Na svim licima jasno se ocrtavala sumnja. 
Postepeno su se počeli micati stvarajući sve veći razmak između 
sebe i Oranda. Tada je poglavičin sin pogledao Muzima s 
pitanjem u očima. 

— Akoje Sobito govorio istinu — rekao je — ti onda nisi moj 
muzimo. 

Činilo se da te riječi sadržavaju izazov. 

— Što Sobito o tome zna? — zapitao je Muzimo. — I ja bih 
mogao zapaliti vatru i mahati hijeninim repom. I ja znam crtati 
po prašini i bacati prah na vatru. A tada bih vam mogao reći, što 
god mi je volja, upravo kao što vam je Sobito rekao ono što hoće 
da povjerujete. Ali takve stvari ništa ne dokazuju. Jedini način 
da se sazna, da li će rat protiv ljudi-leoparda uspjeti, jest da se 
pošalje ratnike protiv njih. Sobito o tome ništa ne zna. 

Vrač je drhtao od bijesa. Nikada se prije nijedan čovjek nije 
usudio da posumnja u njegove snage. Njegovi suplemenici su 
tako pokorno priznavali njegovu nepogrešivost, da je u nju 
gotovo i sam povjerovao. Staračkim naboranim prstom zaprije- 
tio je Muzimu. 


— Ti govoriš lažljivim jezikom — povikao je. — Ti si raz- 
bjesnio moga fetiša. Ništa te ne može spasiti. Ti si izgubljen. 
Umrijet ćeš — on je tu zastao, budući da se nova misao rodila u 
njegovom lukavom mozgu, pa je dodao: — Osim ako ne odeši 
nikada se više ne vratiš. 

Budući da sam nije imao pojma tko je i što je, Muzimo je 
morao prihvatiti Orandove riječi, da je on duh jednog pretka 
poglavičinog sina, i budući da je to toliko puta o sebi ćuo, on je 
to i sam prihvatio kao činjenicu. Nimalo se nije plašio Sobita, 
čovjeka, i kada mu je Sobito, vrač, zaprijetio, on se prisjetio da je 
muzimo, i da je prema tome besmrtan. Kako ga onda, zaključio 
je, može ubiti Sobitov fetiš? Ništa ne može ubiti duh. 

— Neću otići — izjavio je. — Ja se ne bojim Sobita. 

Urođenici su bili zaprepašteni. Nikada prije nisu čuli da 
netko izaziva Sobita i da mu se protivi i prkosi kao Muzimo. 
Očekivali su da to neoprezno stvorenje bude smrvljeno u prah i 
pepeo pred njihovim očima, ali dogodilo se nije ništa. Upitno su 
pogledali Sobita, a ta je lukava stara varalica, osjećajući ključni 
preokret u događajima i plašeći se za svoj prestiž, nadvladala 
fizički strah pred čudnim bijelim divom nadajući se da jednim 
jedinim smionim udarcem povrati i učvrsti svoje dostojanstvo. 

Mašući hijeninim repom, skočio je prema Muzimu. 

— Umri — vrisnuo je. — Ništa te sada ne može spasiti. Prije 
nego se mjesec podigne po treći put, bit ćeš mrtav. Moj je fetiš 
svoje rekao. 

Stalno je mahao hijeninim repom pred Muzimovim licem. 

Bijeli je čovjek stajao, prekriživši ruke, s porugljivim 
smješkom na ustima. 

— Ja sam muzimo — rekao je — ja sam duh Orandova 
pretka. Sobito je samo čovjek, a njegov fetiš nije ništa drugo 
nego hijenin rep. 

Kad je prestao govoriti, njegova se ruka ispružila i zgrabila 
vračev fetiš, i istrgla mu ga. 

— Ovako radi muzimo sa Sobitovim fetišem — viknuo je 
bacajući rep u vatru na zaprepaštenje zbunjenih urođenika. 

Opsjednut nerazumnim fanatičkim gnjevom, Sobito je 
izgubio glavu i neoprezno skočio na Muzima, dok mu je u po- 
dignutoj ruci bljesnula oštrica noža. Na usnama mu je izbila 
pjena ludila. Njegovi žuti zubi bljesnuli su u iskešenoj grimasi. 


Bio je pravo utjelovljenje mržnje i manijačkog bijesa. Ali iako je 
njegov napad bio brz i žestok, Muzimo nije bio nepripravan. 
Smeđa je ruka zgrabila zapešće vrača čeličnim zahvatom, a 
druga mu je ruka istrgla nož. Tada je Muzimo zgrabio vraća i 
podigao ga visoko iznad glave, kao da je Sobito nekakva 
bestjelesna stvar, bez ikakve težine. 

Užas se jasno ocrtavao na licima zaprepaštenih gledalaca; 
idol se nalazio u pandžama muzima. Događaji su se razvili u 
pravcu, koji je bio izvan shvaćanja njihovih jednostavnih moz- 
gova, i oni su bili naprosto omamljeni. Možda je za Muzima bilo 
naročito dobro, što Sobito nije bio nimalo omiljeni idol. 

Muzimo je pogledao Oranda. 

— Da ga ubijem? — upitao je kao uzgred. 

Orando je bio zaprepašten i preplašen kao i njegovi drugovi. 
Cijeli svoj život neograničeno je vjerovao u natprirodne snage 
vračeva, i nije mogao to uvjerenje prevladati u jednom jedinom 
času. Ali ipak je još jedna snaga djelovala na poglavičina sina. 
On je bio ljudski tašt. Muzimo je bio njegov muzimo i budući da 
je bio tašt, nije mogao a da ne osjeti stanoviti opravdani ponos 
zbog neustrašivosti i vještine ove sjajne zagonetke, koju je tako 
oduševljeno prihvatio kao duh svoga mrtvoga pretka. Ali ipak, 
vrač je vrač. Njegove moći bile su svima dobro poznate. Prema 
tome nije bilo mudro pretjerano izazivati sudbinu. Orando je 


pritrčao. 

— Ne — viknuo je. — Nemoj ga ubiti. 

Na grani jednoga stabla mali je majmun plesao, vrištao i 
psovao. 


— Ubij ga — kriještao je — ubij ga. 

Mali je majmun bio vrlo krvožedan, iako je bio duh 
Nyamwegijev. Muzimo je bacio Sobita na zemlju, gdje je ovaj 
ostao ležati kao neugledna gomila. 

— Ne vrijedj taj ništa — izjavio je. — Nijedan vrač ništa ne 
vrijedi. Ni njegov fetis ne vrijedi ništa. Da vrijedi, zašto nije 
zaštitio Sobita? Sobito nema pojma o čemu je govorio. Ako među 
Utengama ima hrabrih ratnika, oni će poći s Orandom i 
Muzimom u rat protiv ljudi-leoparda. 

Tihi povik, koji se sve više pojačavao, podigao se među 
mladim ratnicima, a u trenutnoj zbrci, Sobito je uspuzao na 
noge i potajno se izvukao nestavši u pravcu svoje kolibe. Kad se 


našao na sigurnoj daljini od Muzima, zastao je i okrenuo se 
licem prema njemu. 

— Ja idem — viknuo je izdaleka — da napravim snažnu 
medicinu. Bijeli čovjek koji se naziva Muzimom umrijet će 
noćas. 

Bijeli je div zakoračio u pravcu Sobita, pa se vrač okrenuo i 
utekao. Videći slabljenje Sobitove moći, mladići su sada glasno 
govorili o ratu. Starci nisu više spominjali mir. Svi do jednoga 
bojali su se Sobita i mrzili ga. Sada, kad su vidjeli da je njegova 
moć slomljena svima je odlanulo. Sutra će ga se možda opet 
bojati, ali danas su bili slobodni od vračeve snage, po prvi put u 
svojim životima. 

Lobongo, poglavica, nije htio da naredi plemenu da krene u 
rat, ali budući da su na njega djelovali zahtjevi Oranda i ostalih 
mladića, on je naposljetku dao odobrenje da se oblikuje mali 
odred za napad. Odmah su poslali glasnike u druga sela da 
traže dobrovoljce i pripremili su se za ples koji će se održati iste 
noći. 

Budući da je Lobongo odbio da najavi opći rat protiv ljudi- 
-leoparda nije bilo grmljavine ratnih bubnjeva, ali novosti brzo 
putuju po džungli, i noć se jedva spustila na selo Tumbai, kad 
su ratnici iz obližnjih sela počeli dolaziti u Tumbai, po jedan ili 
dvojica, da se pridruže dvadesetorici dobrovoljaca iz Lobongo- 
vog sela, koji su se isprsivali, udarali u grudi, i hvalisali pred 
zadivljenim očima crnih ljepotica sto su spremale hranu i 
urođeničko pivo, koje će igrati važnu ulogu u noćnim sve- 
čanostima. 

Iz Kibbua došlo je deset mladih ratnika, između kojih je bio i 
brat one djevojke, kojoj je Nyamwegi udvarao i neki Lupingu, od 
kojega je umoreni ratnik bio preoteo njeno srce. Što je Lupingu 
dragovoljno ponudio da izloži svoj život opasnosti zato da bi 
osvetio Nyamwegija, prošlo je nezapaženo, budući da su se misli 
o osveti već izgubile u strasti za slavom, i jadnoga su 
Nyamwegija gotovo svi zaboravili, osim samoga Oranda. 

Mnogo se pričalo o ratu i hrabrim djelima koja će učiniti, ali 
u razgovorima je važnu ulogu igrala i nevolja vrača Sobita, koja 
je još svima bila svježa u sjećanju. Seoski brbljavci otkrili su da 
je to pikantna pričica, kojom mogu razveseliti ratnike iz drugih 
sela, a u tim pričama Muzimo je postao istaknuta figura, koja je 


selu Tumbai dala više slave, nego što je to Sobito ikad mogao da 
učini. Ratnici, koji su posjetili selo, gledali su ga sa 
strahopoštovanjem i sa stanovitom strepnjom. Oni su bili 
navikli na duhove koje nitko nikada ne vidi. Zrak je pun takvih 
duhova. Ali bilo je nešto posve drugo kad čovjek vidi duha, koji 
stoji među njima. 

Lupingu je bio naročito smeten. On je nedavno kupio od 
Sobita ljubavne čari. Sada se pitao, da nije možda uzaludno 
bacio cijelo malo blago, kojim ga je platio. Odlučio je da potraži 
vrača i da se raspita. Možda u onome, što je ovdje čuo, nema 
mnogo istine. Postojao je još jedan razlog, zbog kojeg je želio da 
se posavjetuje sa Sobitom, razlog od mnogo veće važnosti nego 
što su ljubavne čari. 

Čim je uspio neopaženo da izmakne, Lupingu se povukao iz 
gomile, koja je vrvjela na seoskoj ulici, i prikrao se Sobitovoj 
kolibi. Ovdje je vidio staroga vrača, kako čuči na podu okružen 
čarima i fetišima. Mala je vatra plamtjela ispod jednoga lonca, 
prikladno osvjetljavajući njegove mračne crte lica, koje su bile 
iskrivljene tako groznim mrštenjem, da se Lupingu gotovo 
okrenuo i pobjegao prije nego je starac podigao oči i prepoznao 
ga. 

Dugo je vremena Lupingu sjedio u kolibi vrača. Razgovarali 
sobom amulet tako čudesne snage, da ga nijedan neprijatelj nije 
mogao povrijediti, a u svojoj glavi odnio je plan, koji je u njemu 
izazivao oduševljenje i strah. 


neopisivi neotesanac 


Dugi dani samoće. Duge noći užasa. Beznadnost i uzaludno 
žaljenje, koje ju je peklo, kao prava fizička bol. Samo je hrabro 
srce sprečavalo djevojku da ne poludi onoga časa kad su je 
pratioci napustili. Činilo se da je odonda prošla čitava vječnost; 
dani su bili stoljeća. 

Danas je bila u lovu. Jedan je mali vepar pao pred njenom 
puškom. Na zvuk pucnja, koji je jedva čujno dopro do njegovih 
ušiju, jedan se bijelac naglo zaustavio mršteći se. Njegova su tri 
pratioca uzbuđeno počela govoriti. 

Djevojka je s velikim teškoćama očistila utrobu vepra, 
smanjujući na taj način njegovu težinu dovoljno, da bi ga mogla 
odvući u logor, ali ipak je to bio toliki napor, da je iscrpio njenu 
snagu i izdržljivost do krajnjih granica. Ali meso je ipak bilo 
previše dragocjeno, da bi ga se pustilo da propadne. Ona se 
borila satima, zastajući često da se odmori, dok nije iscrpljena 
klonula kraj svoga plijena pred ulazom u šator. 

Kad je pomislila na dugotrajan i naporan rad, koji ju još 
uvijek očekuje, prije nego uspije meso spremiti za upotrebu, i to 
tako da se ne pokvari, hrabrost ju je ostavljala. Prije svega 
trebalo je meso rasjeći na komade. Sama ju je ta misao zgražala. 
Nikada prije nije vidjela kako se životinja siječe, dok nije krenula 
na ovaj nesretni safari. Čitavog svog života nije nijednom rezala 
komad sirova mesa. Njene su pripreme stoga bile sasvim 
neprikladne, ali nužda ne poznaje zapreka, i rađa snagu i 
domišljatost. Znala je da mora rasjeći vepra, meso isjeći u 
dugačke trake, i da te trake mora staviti da se suše. Čak i tako, 
meso neće trajati dugo, ali boljega načina nije znala. 


Sa svojim ograničenim znanjem praktičnih stvari morala je 
da se baci u borbu za opstanak, kako je znala i umjela, onim 
sredstvima koja su joj bila pri ruci. Bila je slaba, neiskusna i 
preplašena, ali ipak, hrabro je srce kucalo ispod njene jednom 
moderne a sada isprljane i neugledne flanelske kosulje. Nije 
gajila nimalo nade, a ipak nije htjela da se preda. 

Umorno je počela da dere kožu s vepra, kad je njenu pažnju 
privuklo neko kretanje na rubu čistine, gdje je bio postavljen 
njen logor. Okrenuvši se ugledala je četiri čovjeka koji su šutke 
stajali promatrajući je. Jedan je od njih bio bijelac. Tri ostala su 
bili urođenici. Kad je skočila na noge, nada se u njoj probudila 
tako snažno, da se gotovo zaljuljala, kao da se njome opila, ali 
smjesta je ponovo uspostavila vlast nad sobom promatrajući 
ovu četvoricu, koji su joj se približavali, predvođeni bijelim 
čovjekom, a tada, kada ih je mogla iz bližega promotriti, nada je 
opet počela da se gasi. Nikada u životu nije vidjela bijelca koji je 
izgledao tako neugledno. Njegova prljava odjeća sastojala se od 
krpa i zakrpa, lice mu je bilo neobrijano, šešir mu je bio 
neopisiva ruina, koja se mogla smatrati šeširom samo po 
činjenici što se nalazila na glavi, lice mu je bilo mrko i odbojno. 
Oči su mu sumnjičavo pregledavale njen logor, a kad se 
zaustavio nekoliko koraka ispred nje, mršteći se, na ustima mu 
nije bilo pozdrava. 

— Tko ste vi? — upitao je. — Što radite ovdje? 

Njegov ton 1 riječi izazvali su u njoj neprijateljstvo. Nikada 
prije nije je bijelac oslovio tako nekavalirski. U ponosnoj i 
smionoj djevojci reakcija je bila neizbježiva. Istakla je bradu i 
hladno ga pogledala. Prezirni je smiješak zakrivio njenu kratku 
gornju usnu, oči su joj s visoka ocijenile čovjeka od istrošenih 
čizama do otrcane krpetine, što mu je pokrivala raščupanu 
kosu. Da su njegov govor i pristup bili drukčiji, možda bi se 
njega i uplašila, ali ovoga časa bila je previše bijesna da bi se 
bojala. 

— Ne znam što se to vas tiče — rekla je i okrenula mu leđa. 

Smrknutost čovjekova lica postala je još dublja, i bijesne su 
rijeći skočile na njegov jezik, ali on se savladao šutke je pro- 
matrajući. I da već nije vidio njeno lice, on bi pogodio po obliku 
njenih nadmenih malih leđa, da je mlada. A budući da joj je 
vidio lice, znao je da je lijepa. Bila je prljava, bilo joj je vruće i 


znojila se, sva se umrljala krvlju, ali je i pored toga bila lijepa. 
On se nije usuđivao ni da zamisli, kako mora da je lijepa kada se 
odjene i uredi kako treba. Primijetio je njene plavosive oći i duge 
trepavice. Već one same dale bi svakom licu ljepotu. Sada je 
procjenjivao njenu kosu, koja je bila pričvršćena u labavoj 
pundži na zatiljku. Kosa je imala onu posebnu osobinu plave 
kose, koja se danas opisuje kao platinasta. 

Već dvije godine Stari nije vidio bijele žene. Da je ova, koju je 
ovdje sreo, bila stara i naborana, da je imala zečje zube ili bila 
zrikava, možda bi je promatrao s više dobre volje i pristojnije bi 
joj se obratio. Ali u onom času, kad ju je pogledao, njena mu je 
ljepota dozvala u sjećanje sav jad i muku, koju je proživio zbog 
jedne druge lijepe djevojke, i probudila u njemu mržnju na žene 
koju je već dvije duge godine gajio i njegovao. 

Nekoliko trenutaka stajao je šutke i bilo mu je drago da je 
tako postupio, jer mu je to omogućilo da priguši bijesne, 
ogorčene riječi koje bi možda inače izgovorio. Ne zato, što bi mu 
se sada žene više sviđale, nego zato što je shvaćao i divio se 
hrabrosti njenog odgovora. 

— Možda me se to ništa ne tiče — rekao je zatim — ali možda 
će me se morati ticati. Prilično je neobično vidjeti bijelu ženu 
samu u ovom kraju. Vi ste sami? 

U njegovu pitanju osjetio se prizvuk zabrinutosti. 

— Bila sam sama — odvratila je ona — i bilo bi mi drago kad 
bi tako i ostalo. 

— Hoćete li reći da nemate niti nosača, a niti bijelih 
pratilaca? 

— Tako je. 

Kako mu je okrenula leđa, nije mogla da vidi izraz olakšanja, 
što je preletio njegovim licem, kad je začuo njeno priznanje. Da 
ga je vidjela, možda bi se više zabrinula za svoju sigurnost, 
premda njegovo olakšanje nije imalo mnogo veze s njenom 
sudbinom. Njegova zabrinutost oko prisutnosti bijelaca bila je 
jednostavno posljedica njegovog zanimanja, budući da je bio 
lovokradica. 

— I nemate nikakvog transportnog sredstva? — upitao je. 

— Nikakvog. 

— Vi sigurno niste sami zašli ovako duboko u unutrašnjost. 
Što se dogodilo s ostalim članovima vašega društva? 

Okrenuvši se ugledala je četiri čovjeka koji su šutke stajali promatrajući je. 
Jedan je od njih bio bijelac. Oči su mu sumnjičavo pregledavale njen 
logor a s njenih usana nije silazio pozdrav. 


— Napustili su me. 

— A vaši bijeli pratioci, što je s njima? 

— Nisam ih imala. 

Ona mu se sada okrenula licem, ali stav joj je još uvijek bio 
neprijateljski. 

— Pošli ste u unutrašnjost bez pratnje bijelaca? — u nje- 
govom glasu bilo je nevjerice. 

— Jesam. 

— Kad su vas vaši ljudi napustili? 

— Prije tri dana. 

— Što namjeravate učiniti? Ne možete ovdje ostati sami, a 
nije mi jasno kako biste ikamo pošli bez nosača. 

— Ovdje boravim već tri dana sama. Mogu tako i dalje sve 
dok... 

— Sve dok što? 

— Ne znam. 

— Slušajte — zapitao je on — koga vi vraga ovdje uopće 
radite? 

Činilo se, da je nagla nada bljesnula u njenim očima. 

— Tražim jednog čovjeka — rekla je. — Možda ste čuli za 
njega, možda čak znate gdje je. 

Njen glas zadrhtao je od očekivanja. 

— Kako se zove? — upitao je Stari. 

— Jerry Jerome — pogledala je s puno nade u njegovo lice. 

On je zatresao glavom. 

— Nikad nisam ćuo za njega. 

Nada je zamrla u njenim očima zamućenim naviranjem suza. 
Stari je vidio kako su joj se oči ovlažile i to ga je nerviralo. Zašto 
žene uvijek moraju da plaču? On je zatvorio svoje srce pred 
slabošću samilosti i oštro je upitao: 

— Što vi to radite s ovim mesom? — upitao je. — Ili mislite 
da radite? 

Njene su se oči iznenađeno raširile. Sad u njima nije bilo 
suza, već sjaj ljutine. 

— Vi ste nemogući. Bilo bi mi drago kad biste napustili moj 
logor i ostavili me na miru. 

— Ne pada mi na pamet ništa slično — odgovorio je. Tada se 
obratio svojim pratiocima na urođeničkom dijalektu, na što su 
ova trojica prišla i zgrabila veprovo truplo. 


Djevojka je to gledala s ljutitim iznenađenjem. Prisjećala se 
golemog truda, što ga je uložila da truplo dovuče u logor. A sada 
su joj ga oduzimali. Ta pomisao ju je bjesnila. Izvukla je revolver 
iz futrole. 

— Recite im da to puste — viknula je — ili ću pucati. Vepar 
je moj. 

— Omni će ga samo isjeći na komade, umjesto vas — objasnio 
je Stari. — To ste i htjeli, je li tako? Ili ste ga možda namjeravali 
uokviriti? 

Njegov ju je sarkazam zapekao, ali je uvidjela da je krivo 
protumačćila njegove namjere. 

— Pa zašto mi to niste rekli? — upitala je. — Namjeravala 
sam da meso sušim na dimu. Neće mi biti lako da stalno nabav- 
ljam hranu. 

— Nećete ni morati — rekao joj je on — mi ćemo se za to 
pobrinuti. 

— Što hoćete time reći? 

— Hoću reći, da čim ovdje dovršim svoj posao, poći ćete 
natrag sa mnom u moj logor. Nije moja krivnja, što ste dospjeli 
ovamo, ivi ćete mi biti vraška smetnja, kao sve druge žene, meni 
potpuno nepotrebna, ali u ovoj džungli ne bih mogao ostaviti 
samog ni kakvog bijelog štakora, da ne govorimo o bijeloj ženi. 

— A što onda, ako meni nije do toga da pođem s vama? — 
upitala je s visoka. 

— Bašje mene briga, šta vi o tome mislite — odsjekao je on 
— vi idete sa mnom. Da imate malo mozga, bili biste mi 
zahvalni. Previše bi bilo očekivati da imate srca. Vi ste kao sve 
druge žene, sebična, bezobzirna, nezahvalna. 

— Još nešto? — upitala je. 

— Da. Hladna, proračunata, tvrda. 

— Vi baš nemate osobito lijepo mišljenje o ženama, je li 
tako? 

— Primjećujete vrlo dobro. 

— I onda, što namjeravate da učinite sa mnom, kad stig- 
nemo u vaš logor? — upitala je. 

— Ako budemo mogli nekako skucati za vas novi safari, dat 
ću vas izvesti iz Afrike što brže budem mogao — odgovorio je. 


— Alija ne želim da odem iz Afrike. Nemate nikakvog prava 
da mi zapovijedate. Došla sam ovamo s određenom namjerom, i 
neću otići, dok tu namjeru ne ostvarim. 

— Ako ste ovamo došli da nađete tog momka Jeroma, moja 
je dužnost prema njemu kao prema muškarcu, da vas odavde 
otjeram prije nego ga uspijete naći. 

Ona ga je hladno promatrala nekoliko trenutaka, prije nego 
je odgovorila. Nikad prije nije vidjela ovakvog čovjeka. Ovako 
iskrena mržnja bila je neprirodna. Zaključila je da je on 
vjerojatno duhom poremećen, i budući da je čula da se luđake 
mora udobrovoljavati, da ne bi postali nasilni, odlučila je da 
promijeni svoj odnos prema njemu. 

— Možda ste u pravu — rekla je. — Poći ću s vama. 

— Tako je bolje — rekao je on. — Sad kad smo se oko toga 
dogovorili, još nam neke stvari moraju biti jasne. Krenut ćemo 
natrag u moj logor, čim budem ovdje svršio sa svojim poslom. To 
će možda biti sutra ili prekosutra. Vi ćete ići snama. Jedan od 
mojih momaka će se brinuti oko vas, kuhat će vam i sve druge 
stvari. Ali ne želim da me smetaju kojekakve žene. Vi mene 
pustite na miru, pa ću pustiti ija vas. Ja ne želim s vama čak ni 
razgovarati. 

— To je obostrano najugodnije — uvjerila ga je ona, ne bez 
izvjesne žaoke u glasu. Budući da je bila žena, i otkad se sebe 
sjećala bila je predmetom muškog obožavanja, ovakav govor, 
čak iz ustiju neopisivog neotesanca, u ćiji je zdrav razum 
sumnjala, nije mogla a da ne osjeti kao stanovitu povredu. 

— Još jedna stvar — dodao je on. — Moj logor je u zemlji 
poglavice Bobola. Ako bi se meni išta dogodilo, naredite mom - 
cima da vas odvedu tamo. Moj će se partner pobrinuti za vas. Vi 
mu samo recite da sam ja obećao da ću vas dovesti natrag do 
obale. 

On ju je tada ostavio i zaposlio se jednostavnim pripremama 
svog skromnog logora, dozivajući jednog od ljudi, koji je derao 
vepra, da mu postavi mali šator i pripremi večeru, jer je 
poslijepodne već poodmaklo. Drugome od momaka zapalo je da 
poslužuje djevojku. 

Te večeri promatrala ga je iz svog šatora, kako se pružio kraj 
vatre pušeći lulu. Promatrala ga je prezrivo, izdaleka, uvjerena 
da je to najneugodnija osoba što ju je upoznala u svom životu, a 


ipak je bila prisiljena priznati da joj njegova prisutnost daje 
osjećaj sigurnosti, kakvu nije uživala sve otkako je zasšla u 
unutrašnjost Afrike. Zakljucila je da je čak i ludi bijelac bolji 
nego nikakav. Ali da li je lud? Činilo se da je potpuno normalan 
i zdrav u svim drugim stvarima, osim u svojem natmurenom 
odnosu prema njoj. Možda je to samo loše odgojeni grubijan, 
koji gaji neku zamišljenu mržnju prema ženama. Bilo kako bilo, 
njoj je bio zagonetan, a nerješive zagonetke obično zaposšljuju 
ženske misli. I tako, bez obzira na prezir prema njemu, misli su 
joj se stalno motale oko njega potiskujući u pozadinu sve drugo, 
dok naposljetku nije uspjela zaspati. 

Izvan svake sumnje ona bi se iznenadila, da je znala da su 
muškarćeve misli bile isto tako zauzete njome, misli koje su s 
neobičnom upornošću ustrajale u njegovu mozgu unatoć svim 
naporima da ih se otrese. On ju je vidio u dimu svoje lule, 
nesumnjivo lijepu, lijepu bez usporedbe. Vidio je duge trepavice, 
što su zasjenjivale dubine plavosivih očiju, nježno zakrivljene 
usne, primamljivi sjaj valovite plave kose, savršenost djevojačke 
figure. 

— Vrag ga odnio — promrmljao je Stari. — Koga sam boga 
morao naletjeti baš na nju? 

Narednog je jutra rano otišao iz logora vodeći sa sobom dva 
momka. Treći je ostao u logoru, naoružan starom puškom, da 
štiti djevojku i da je poslužuje. Ona je već ustala, kad je on 
odlazio, ali on nije ni pogledao u njenom smjeru izlazeći iz 
logora, premda ga je ona kradom gledala kako ide, hraneći svoj 
prezir konačnom zlobnom ocjenom njegovih krpa i otrcanih 
zakrpa. 

— Neopisivi neotesanac! — prošaptala je otrovno dajući 
djelimično oduška nakupljenoj mržnji prema tom čovjeku. 

Pred Starim je bio dug i težak dan. Nije našao ni traga 
slonovima, nitije došao u dodir s kakvim urođenikom, od kojega 
bi mogao dobiti kakva obavještenja o tome, gdje se nalazi veliko 
stado slonova, koje se nadao, po glasovima što su o tome kružili 
naći u ovom predjelu. 

Ne samo da je dan bio pun fizičkih teškoća, nego su ga uz to 
mučćile još i duhovne neprilike. Bio je jako razočaran, što nije 
našao slonovaču, koja mu je toliko potrebna, ali to je bilo još 
najmanje od svega što ga je grizlo. Opsjedale su ga misli na 


djevojku. Cijeloga dana pokušavao je da se oslobodi sjećanja na 
to ljupko lice, i na konture njenog savršenog tijela, ali one su ga 
neprestano i uporno opsjedale. Isprva su te crte probudile druga 
sjećanja, bolne uspomene na jednu drugu djevojku. Ali 
postepeno je vizija te druge djevojke izblijedila, dok se na kraju 
nisu samo plavosive oči i plava kosa djevojke u osamljenom 
logoru uporno navraćale u njegov duh. 

Kad je okrenuo da se vrati u logor na kraju svoje neplodne 
potrage za tragovima slonova, nova ga je odluka ispunila uzne- 
mirujućim mislima i podsticala ga da u povratku žuri što više 
može. Već dvije godine nije vidio nijedne bijele žene, a sada mu 
je sudbina bacila na put ovo dražesno stvorenje. Što su žene 
ikada učinile za njega? 

— Upropastile su me — govorio je sam sebi — uništile su 
moj život. A ova bi djevojka bila izgubljena da mene nema. Ona 
mi nešto duguje. Sve mi žene duguju nešto, zbog onoga što mi je 
ona jedna učinila. Ova će djevojka da plati taj dug. 

Nešto kasnije nastavio je: 

— Alajelijepa. A pripada meni. Ja sam je pronašao, i ona će 
mi pripadati, dok mi ne dodija. Onda ću je odbaciti onako kao 
što sam i sam bio odbačen. Baš me zanima, kako će joj se to 
dopasti. Zaboga, kakve usne ima! Noćas će biti moja. Bit će 
moja, htjela ona to ili ne. To je i pravedno. I meni mora nešto na 
ovom svijetu da pripadne. Svijet mi duguje malo sreće, i bogami, 
ja ću je imati. 

Veliko se sunce spusštalo već prema zapadu, kad je čovjek 
došao na dohvat čistine. Djevojčin je šator prvi pozdravio 
njegove oči. Prljavo je šatorsko krilo budilo u njemu misao na 
intimnost i izazivalo ga. Ta, ono je štiti i brani, ono skriva naj- 
ličnije tajne njenog privlačivog šarma. Kao svi neživi predmeti, 
koji su usko povezani s nekom osobom, šator je odražavao nešto 
od ličnosti same djevojke. Puki pogled na njega, duboko je 
uzbudio čovjeka. Njegova strast, pojačana satima očekivanja, 
navrla mu je u glavu kao vino. Ubrzao je korak u želji, da 
djevojku ćim prije zagrli. 

Tada je ugledao nešto, Sto leži tik kraj njenog šatora, i što ga 
je naglo ispunilo hladnim strahom. Podstaknut u nagli trk, koji 
su slijedila dva njegova pratioca, zastao je kraj odvratnog 
prizora što je prikovao njegovu užasnutu pažnju, i pretvorio 


vrući val žudnje u ledenu tjeskobu. Bilo je to mrtvo i strašno 
unakaženo tijelo urođenika, kojega je ostavio da čuva djevojku. 
Okrutne pandže razderale su meso dubokim ranama, koje je 
možda mogla zadati kakva velika zvijer, ali daljnje unakaženje 
trupa bilo je očigledno djelo ljudskih ruku. 

Saginjući se iznad tijela svoga druga, dva su Crnca mrmljala 
bijesno na svom jeziku. A tada se jedan od njih okrenuo 
Starome. 

— Bwana, to su ljudi-leopardi — rekao je. 

Bijelac se sa strahom približio djevojčinu šatoru plašeći se 
što će naći unutra, plašeći se još više da ne nađe ništa. Kad je 
odmakao sšatorsko krilo i bacio pogled u šator najcrnije slutnje 
su se ostvarile. Djevojke nije bilo. Isprva je osjetio poriv da je 
glasno doziva, kao da se nalazi negdje blizu u šumi, ali upravo 
kad je namjeravao da to učini, naglo je shvatio, da on čak ne zna 
ni njena imena, i u kratkoj stanci, koju je izazvala ta spoznaja, 
ujedno je spoznao uzaludnost onoga, što je upravo namjeravao 
učiniti. Ako još uvijek živi, ona je sigurno već daleko u 
pandžama đavola koji su ubili njenog slugu. 

Iznenadni val gnjeva obuzeo je bijelog čovjeka, a njegova se 
vruća žudnja za djevojkom pretvorila u gotovo luđački bijes 
prema njenim otimačima. On je zaboravio, da joj je on sam 
kanio učiniti nešto na žao. Možda je taj bijes bio izazvan vla- 
stitim neostvarenim nadama, ali on je vjerovao da misli samo na 
djevojčinu bespomoćnost i na grozotu njenoga položaja. Misli o 
spasu i osveti ispunjale su mu duh, tako da je potpuno 
zaboravio na umor dugog i napornog dana. 

Bilo je već kasno poslije podne, ali on je odlučio da odmah 
krene u potjeru. Na njegovu zapovijed dva su Crnca žurno 
zakopala svoga mrtvog druga, složila dva svežnja s onim zali- 
hama i logorskim potrepštinama, koje dezerteri nisu odnijeli sa 
sobom, i sat prije zalaska sunca krenuli su za svojim bijesnim 
gospodarom još svježim tragom ljudi-leoparda. 


Ratnici Watenga nisu se odazvali s velikim oduševljenjem na 
poziv što su ga donijeli Orandovi glasnici da krenu u rat. Ima 
razlike između rata i rata. Rat usmjeren protiv strašnog tajnog 
udruženja ljudi-leoparda činilo se, da nije naročito popularan. 
Zato je bilo mnogo važnih razloga. Prije svega, i samo ime 
ljudi-leoparda, bilo je dovoljno da probudi strah u grudima 
najhrabrijih ratnika, budući, da su metodi ljudi-leoparda bili 
osobito grozni. Osim toga svima je bila poznata činjenica, da to 
tajno udruženje vrbuje svoje članove iz mnogih plemena, i lako 
se moglo dogoditi da im suplemenici i prijatelji budu članovi, što 
je značilo da bi se svaki aktivni neprijatelj udruženja mogao 
izložiti tome, da ga obilježe za smrt. I to za kakvu smrt! 

Ne treba se onda ništa čuditi, kad je iz tisuća potencijalnih 
ratnika, Orando sakupio jedva jednu stotinu, koji su čekali 
poziv na oružje narednog jutra, nakon proslave i ratničkog plesa 
u selu. Čak i u toj stotini bilo ih je nekoliko, čiji je ratoborni duh 
preko noći doživio preobrazbu. Možda je to uglavnom bila 
posljedica prevelikih količina piva. Nije ugodno krenuti u rat s 
glavoboljom. 

Orando se kretao između ratnika, koji su čućali oko brojnih 
vatri, gdje se kuhala hrana. Jutros nije bilo toliko razgovora i 
ljudi su se mnogo manje smijali. Jučerašnje hvalisanje se 
ušutkalo. Danas se rat činio ozbiljnim poslom, a ipak, kad im se 
želuci napune toplom hranom oni će odmah krenuti s glasnim 
povicima, smijehom i pjesmom. 

Orando se raspitivao: 

— Gdje je Muzimo? — pitao je svakoga, ali nitko nije vidio 
Muzima. On i Nyamwegijev duh naprosto su nestali. To se činilo 


kao zao znak. Netko je spomenuo, da je Sobito možda bio u 
pravu; Muzimo je možda u savezu s ljudima-leopardima. To je 
izazvalo pitanje, gdje se nalazi Sobito. Ni njega nitko nije vidio, 
što je bilo čudno, jer je Sobito bio ranoranilac i nije bio čovjek 
koji se ne bi nalazio u blizini dok kipe lonci s hranom. Jedan je 
starac pošao do njegove kplibe i pitao jednu od vračevih žena. 
Ali Sobita nije bilo. Nestao je. Kad su saznali tu činjenicu, ljudi 
su prestali razgovarati. Prisjetili su se neprijateljstva između 
Muzima i Sobita, kao i Sobitove prijetnje da će Muzimo prije 
jutra umrijeti. Bilo je onih, koji su nagađali da je možda Sobito 
mrtav, dok su se drugi prisjećali činjenice, da u njegovom 
nestanku nema ništa neobično. On je i prije nestajao. Zapravo, 
nije bilo neobično da on tajanstveno nestane iz sela po nekoliko 
dana uzastopce. Nakon povratka, poslije takvih dugih 
odsustava, mračno bi nagovještavao, da je bio na savjetovanju s 
duhovima i demonima iz drugoga svijeta od kojih je dobijao 
svoju natprirodnu moć. 

Lupingu iz sela Kibbu izrazio je mišljenje da ne bi smjeli 
krenuti u ratni pohod, kad su znakovi tako loši. On se tiho 
kretao među ratnicima tražeći pristalice za svoj prijedlog, da se 
četa raspadne, i da se svi vrate svojim selima, ali Orando ih je 
postidio i odgovorio od dezertiranja. Starci i žene će im se 
smijati, rekao im je. Previše su govorili o ratu, previše su se 
hvalisali. Zauvijek će izgubiti obraz i čast, ako sada ne krenu u 
rat. 

— Ali tko će nas voditi do sela ljudi-leoparda, kad te je 
ostavio tvoj Muzimo? — upitao je Lupingu. 

— Ne vjerujem da me je ostavio — tvrdio je Orando uporno. 
— Nesumnjivo je i on pošao na savjetovanje s duhovima. On će 
se vratiti i vodit će nas. 

Kao da odgovara na njegovu tvrdnju, koja je ujedno bila i 
molba, divovska je figura lagano skočila s grana obližnjeg drveta 
i uputila se prema njemu. Bio je to Muzimo. Preko jednog od 
svojih širokih ramena prebacio je truplo srndaća. Na srndaću je 
sjedio Nyamwegijev duh vrišteći kreštavo da bi privukao pažnju 
na svoju vještinu. 

— Mi smo moćni lovci — viknuo je. — Pogledajte sto smo 
ubili. 


Nitko ga osim Muzima nije razumio, ali to je Nyamwegijevu 
duhu bilo svejedno jer nije znao da ga ne razumiju. Mislio je da 
ostavlja vrlo lijep dojam, iako se ponosio samim sobom. 

— Gdje si bio, Muzimo? — upitao je Orando. — Neki pričaju 
već da te je Sobito ubio. 

Muzimo je slegnuo ramenima. 

— Riječi ne ubijaju. Sobito je pun riječi. 

— Jesili ti ubio Sobita? — upitao je starac. 

— Nisam vidio Sobita sve otkako je Kudu, sunce, zašlo u 
svoj log prošle noći — odgovorio je Muzimo. 

— Nestao je iz sela — objasnio je Orando. — Mislilo se da je 
možda... 

— Bio sam ulovu. Vaša hrana ništa ne valja. Vi je kvarite 
vatrom, — Muzimo je čučnuo u podnožju jednog stabla, od- 
sjekao meso od svog plijena i režeći ga pojeo. Ratnici su ga 
gledali zaprepašteno ne približavajući mu se. 

Kad je dovršio jelo, podigao se i protegao svoje krupno tijelo a 
taj ih je pokret podsjećao na lava. 

— Muzimo je spreman — najavio je. — Ako su Utenge 
spremni, onda možemo krenuti. 

Orando je prikupio svoje ratnike. Odabrao je zapovjednike 
četa i dao potrebne naredbe kako će se marširati. Sve je to 
zahtijevalo vremena, budući da se ni jedna stvar nije mogla 
odlučiti bez općeg prepiranja, u kojem su svi sudjelovali, bez 
obzira da li ih se ta stvar ticala ili ne. 

Muzimo je šutke stajao po strani. Čudio se kakvi su to ljudi. 
Pitao se, o sebi samom, tko je i što je. Fizički su on i oni vrlo 
slični, ali osim razlike u boji, među njima je bilo i drugih 
različitosti od kojih je neke mogao vidjeti, a neke samo osjetiti. 
Nyamvwegijev duh je isto tako bio nalik njima, a nalik i njemu, a 
opet postojala je i tu ogromna razlika. Muzimo je namrštio čelo, 
potpuno zbunjen. Nejasno bi se gotovo prisjetio neke letimične 
uspomene, koja mu se činila ključem ove zagonetke, ali 
neprestano mu je izbjegavala. Mutno je osjećao da i on ima 
nekakvu prošlost, ali nikako nije mogao da je se sjeti. Sjećao se 
samo stvari koje je vidio i iskustava što ih je proživio od kada ga 
je Orando oslobodio ispod velikog stabla koje je na njega palo. 
Razmišljao je o važnoj činjenici, što je svaki put kad bi ugledao 
kakvu naizgled posve novu stvar, odmah prepoznao što je i 


kakvo joj je ime: — covjeka, okapija, srndaća, svakovrsne 
životinje i ptice, koje bi mu dosle na dohvat oka, njegovih 
osjetljivih nozdrva ili ušiju. Isto tako bez imalo teškoća rješavao 
je sve sto bi život u džungli od njega zahtijevao. 

Mnogo je razmišljao o tom predmetu (toliko mnogo da bi ga s 
vremena na vrijeme napor neprekidne misli potpuno izmorio), i 
došao je do zaključka da je negdje i nekada prije morao doživjeti 
mnogo stvari. Ispitivao je Oranda kao slučajno, uzgred, o 
njegovoj prošlosti, i saznao da se mladić može prisjetiti u jasnim 
pojedinostima svih događaja u životu, od kojih su neki bili u 
njegovom vrlo ranom djetinjstvu. Muzimo se mogao sjetiti samo 
nekoliko nedavno prošlih dana. Na kraju je zaključio da stanje 
njegova mozga, mora biti potpuno prirodna stvar za duhove, i 
budući da je toliko različito od stanja običnih ljudi, on je u tome 
nalazio nepobitan dokaz da pripada svijetu sablasti. S osjećajem 
otuđenja promatrao je prepiranje i kolebanje ljudi prezrivo ih 
gledajući. Prekriženih ruku stajao je po strani, šutke, naizgled 
potpuno ravnodušan prema bučnoj svađi, kao da je to brbljanje 
i psovanje Nyamwegijeva duha koji mu je stajao na ramenu. 

Ali napokon se bučna gomila uspjela stjerati u nešto, što je 
bilo nalik redu, i dok su ih slijedile žene i djeca, koja su se 
smijala i vrištala, krenuli su na marš prema opasnim pusto- 
lovinama. Ali ipak sve dok se žene i djeca nisu vratili, ljudi se 
nisu upustili u ozbiljno i odmjereno hodanje, makar im 
Lupingovi nagovještaji konačne nesreće nisu nikako dopuštali 
da zaborave ozbiljnost svoga pothvata. 

Stupali su tri dana. Vodio ih je Orando, a Muzimo im 
pokazivao put. Raspoloženje ratnika bilo je odlično što su se više 
približavali svome cilju. Poruga je ušutkala Lupinga. 

Činilo se da je sve u redu. Muzimo im je rekao da se selo 
ljudi-leoparda nalazi vrlo blizu, i da će narednoga jutra on sam 
poći naprijed u izvidnicu. 

Kad je svanuo četvrti dan svi su jedva čekali ratni sukob, jer 
ih Orando ni časa nije prestajao podsticati na bijes i mržnju 
protiv Nyamwegijevih ubojica. Neprestano ih je uvjeravao u to, 
da se s njima nalazi Nyamwegijev duh da ih čuva i zaštićuje, a 
da je njegov vlastiti muzimo tu da im osigura pobjedu. 

Međutim dok su čučali oko vatri na kojima su spremali 
doručak, netko je primijetio da je Lupingu nestao. Pažljiva 


pretraga logora pokazala je da ga među njima nema, odmah su 
svi pretpostavili da ih je napustio od straha jer su se toliko 
približili neprijatelju. Njegovo kukavičko dezerterstvo probudilo 
je glasne osude i ogorčeni prezir. Još uvijek je to bio predmet 
bijesnih rasprava, kad su Muzimo i Nyamwegijev duh tiho 
kliznuli kroz krošnju stabala prema selu ljudi-leoparda. 

Hodali su već tri dana pod vođstvom Oranda i Tarzana. 
Tarzan ih je upozorio da budu oprezni jer je selo ljudi-leoparda blizu. 


Užetom pletenim od trave, koje joj je bilo vezano oko vrata, 
djevojku su napola vodili, a napola vukli kroz džunglu. Snažan 
mladi urođenik, koji je hodao ispred nje, držao je slobodni kraj 
užeta. Ispred njega je jedan stariji čovjek vodio po putu, dok se 
iza nje nalazio drugi mladić. Sva su trojica bila odjevena u kože 
leoparda. Vješto postavljene glave leoparda tačno su pristajale 
iznad njihovih frizura. Zakrivljene čelične pandže produživale su 
im prste. Zubi su im bili oštro nabrušeni, a lica grozno obojena. 
Starac je bio najužasniji od sve trojice. On je bio vođa. Drugi su 
uslužno priskakali, kada bi on davao zapovijedi. 

Djevojka nije mogla razumjeti gotovo ništa od onoga što su 
govorili. Nije imala ni pojma, kakva je sudbina očekuje. Sve do 
sada nisu joj učinili ništa na žao, ali nije se smjela nadati ničem 
drugom do li strašnom svršetku ove grozne pustolovine. Mladić, 
koji ju je vodio, bio je prema njoj povremeno grub, kad bi 
posrnula ili zakolebala, ali nikada nije bio stvarno nasilan. 
Međutim, i njihova je pojava bila dovoljna da joj u duhu probudi 
najcrnije slutnje, a neprestano se morala sjećati, na kako su 
užasan način izmesarili vjernoga Crnca, koji je bio ostao da je 
čuva. 

Pomisao na Crnca podsjetila ju je ne bijelog čovjeka, koji mu 
je naredio da ostane i daje štiti. Bojala ga se i nije mu vjerovala. 
Željela je da ga se riješi. Ali sada je htjela da se vrati natrag u 
logor. Nije ga voljela više nego prije. Naprosto ga je smatrala 
manjom od dvije opasnosti. U svome sjećanju mislila je o njemu 
samo kao o grubijanu ružnog vladanja, kao o možda 
najneugodnijem neotesancu, kojeg je u životu poznavala. A ipak 
je u njemu bilo nešto što je budilo njenu radoznalost. Njegov 
način govora pokazivao je sve drugo samo ne neobrazovanost. 
Njegova odjeća i odnos prema njoj davao mu je mjesto na 
najnižoj stepenici društvene skale. U svojim mislima vrlo se 
mnogo njime bavila, ali on je svejedno ostajao nerješiva 
zagonetka. 

Dva su se dana njeni pratioci kretali zamršenim stazama. 
Nisu prolazili kroz sela, nisu vidjeli ni jedno drugo ljudsko biće, 
koje bi tim putovima prolazilo. A tada su, pri kraju drugoga 
dana, iznenada stigli do velikog ograđenog sela pokraj rijeke. 
Teška kapija sto je zatvarala ulaz bila je sklopljena, premda 
sunce još uvijek nije zaslo. Ali kada su se približili dovoljno da ih 


prepoznaju, vrata su im otvorila put, nakon kratkog razgovora 
između starca i stražara sto su se nalazili unutra kapije. 

Uporište ljudi-leoparda nalazilo se u selu Gato Mgungua, 
poglavice jednog moćnog plemena, koje se sve više smanjivalo, 
dok se sada moglo pohvaliti samo ovim jednim jedinim selom. 
Ali Gato Mgungu bio je istovremeno poglavica ljudi-leoparda, a 
taj mu je položaj davao mračnu snagu i moć, koja je znatno 
nadilazila moć mnogog poglavice, čija su sela brojnija, a 
plemena mnogo moćnija. To je zahvaljivao ponajviše činjenici, 
da se tajno udruženje, poslovima kojega je upravljao, regrutiralo 
iz različitih plemena i sela, a zbog vjernosti, koju su zahtijevali 
strogi i nemilosrdni zakoni udruženja, Gato Mgungu je od 
članova udruženja tražio prije svega pripadnosti vjernost sebi, a 
tek onda vjernost njihovim vlastitim plemenima ili porodicama. I 
tako je u gotovo svakom selu u promjeru od gotovo stotinu milja, 
Gato Mgungu imao sljedbenike, koji su ga neprestano 
obavještavali o planovima i namjerama drugih poglavica, 
sljedbenika koji moraju ubiti čak i svoje vlastite srodnike, ako bi 
poglavica ljudi-leoparda tako odredio. 

Samo u selu Gato Mgungua svi su stanovnici bili članovi 
tajnoga udruženja. U drugim su selima pripadnici udruženja 
bili nepoznati, ili se najviše moglo tek u nekoga posumnjati, da 
pripada članstvu udruženja, kojega su se svi bojali i mrzili ga. 
Da se za nekoga pouzdano ustanovi da je čovjek-leopard, za 
njega bi to u većini sela značilo iznenadnu i tajanstvenu smrt, 
jer su ljudi-leopardi bili toliko omraženi, da bi sin ubio vlastitog 
oca, kad bi saznao da je ovaj član te sekte, a toliko su ih se 
bojali, da ih se nijedan čovjek ne bi usudio napasti ili ubiti, osim 
potajno, da se bijes i strašna osveta udruženja ne bi sručila na 
njegovu glavu. 

Na tajnim sastajalištima, duboko skrivenim u neprodornoj 
džungli, ljudi-leopardi iz udaljenih područja vršili su odvratne 
obrede, uvijek osim u onim prilikama, kada bi se sakupili u selu 
Gato Mgungua, pokraj kojega se nalazio njihov hram. Sada je 
upravo bio dan jednog takvog općeg sastanka, pa je selo bilo 
ispunjeno ratnicima i tek razmjerno malim brojem žena i djece, 
što je djevojka primijetila, dok su je kroz kapiju uvukli i vodili 
glavnom ulicom sela. 


Ovdje bi se žene, grozne, prljave, zubate harpije, bacile na 
nju i rastrgale je u komadiće, da se njeni pratioci nisu umiješali 
udarajući oko sebe dršcima svojih kopalja, i tjerajući ta ružna 
stvorenja, sve dok starčev povik nije nadglasao buku. 
Progovorio je bijesno, zapovjedničkim glasom. Žene su se 
odmah povukle bacajući bijesne, otrovne poglede prema 
zarobljenici, koja je u tim pogledima mogla pročitati, da joj se ne 
sprema ništa dobro, bude li pala u njihove ruke. 

Čuvajući je pažljivo, njena su je tri pratioca provela kroz 
gomilu ratnika, koji su posvuda vrvjeli prema velikoj kolibi 
ispred koje je sjedio jedan stari, naborani Crnac ogromna 
trbuha. Bio je to Gato Mgungu, poglavica ljudi-leoparda. Kad su 
ovo četvoro pristupili, podigao je pogled i primijetivši bijelu 
djevojku, u njegovim se krvlju podlivenim očima što su obično 
tupo buljile između crvenih i natečenih kapaka pojavilo 
iznenadno zanimanje. Tada je prepoznao starca i obratio mu se. 

— Jesili mi donio poklon, Lulimi? — zapitao je. 

— Lulimi je donio poklon — odgovorio je čovjek, — ali ne 
samo za Gato Mgungua. 

— Što hoćeš time reći? — namrštio se poglavica. 

— Donio sam poklon za cijeli klan i za boga-leoparda. 

— Gato Mgungu ne dijeli svoje robove s drugima zarežao je 
poglavica. 

— Nisam donio roba — odvratio je Lulimi. Očigledno je bilo, 
da se on baš jako ne boji Gato Mgungua. A zašto bi se i bojao, 
kad je on Lulimi bio visoko u svećeničkoj hijerarhiji klana 
ljudi-leoparda? 

— A zašto si onda doveo tu bijelu ženu u moje selo? 

Do tada se već skupio gusti polukrug radoznalih slušalaca, 
koji su iskrivljavali vratove da bi pogledali zatvorenicu, i 
naprezali uši da bi čuli što se događa između ova dva velika 
čovjeka njihova malog svijeta. Lulimi je zahvaljivao bogu za te 
slušaoce, jer nikada nije bio sretniji, nego kada se nalazio 
nasred pozornice, okružen lakovjernim i neukim slušačima. 
Lulimi je bio svećenik, 

— Prije tri noći ležali smo u šumi daleko od sela Gato 
Mgungua, daleko od hrama boga-leoparda — govorio je on vi- 
deći kako svi slušaoci ćule uši. Bila je mračna noć. Oko nas su 
kružili lavovi i leopardi. Mi smo zapalili ogromnu vatru, da 


bismo ih otjerali. Na meni je bio red da čuvam stražu. Drugi su 
spavali. Iznenada sam vidio kako s druge strane vatre blistaju 
dva zelena oka. Oči su se žarile kao žive žeravice. Prisle su bliže, 
ja sam s bojao, ali nisam se mogao ni maknuti. Nisam mogao 
poviknuti. Jezik mi je zapeo u ustima. Nisam mogao otvoriti 
čeljusti. Te strašne oći dolazile su sve bliže i bliže, dok nisam s 
druge strane vatre vidio ogromnog leoparda, najvećeg leoparda 
što sam ga vidio u životu. Pomislio sam, da mije došao kraj, i da 
ću tada umrijeti. Čekao sam da leopard skoči na mene, ali nije 
skočio. Umjesto toga, otvorio je ralje i progovorio. 

Slušaoci su zinuli od zaprepaštenja na tu izjavu, dok je 
Lulimi zastao da pojača napetost. 

— Ašto tije rekao? — upitao je Gato Mgungu. 

— Rekao mi je: Ja sam brat boga-leoparda. On me je poslao 
da nađem Lulimija, zato što on Lulimiju vjeruje. Lulimi je veliki 
čovjek. Vrlo je hrabar i mudar. Nitko ne zna toliko mnogo stvari 
kao Lulimi. 

Gato Mgungu promatrao je sve to kao čovjek, kojemu je 
dosadno. 

— Da li je bog-leopard poslao svoga brata tri dana marša 
daleko samo zato da ti to kaže? 

— Rekao mi je i druge stvari, mnoge druge stvari. Neke od 
njih smijem ponoviti, ali o drugima ne smijem nikada u životu 
prozboriti ni riječi. Samo bog-leopard, njegov brat i Lulimi znaju 
te stvari. 

— Kakve to ima veze s bijelom ženom? — upitao je Gato 
Mgungua. 

— Doći ću i do toga — odvratio je Lulimi mrgodno. Nisu mu 
se svidjeli ovi prekidi. — Tada, kad je brat boga-leoparda pitao 
kako me služi zdravlje, i mnoge druge stvari, rekao mi je da 
sutradan moram poći do stanovitog mjesta, gdje ću naći bijelu 
ženu. Ona će biti sama u džungli, u pratnji samo jednog jedinog 
čovjeka. Zapovjedio mije da ubijem Crnca, a da ženu dovedem u 
njegov hram, da bude velika svećenica našeg klana. Lulimi će to 
i učiniti. Noćas će Lulimi odvesti veliku svećenicu u naš hram. 
Ja sam svoje rekao. 

Trenutak je vladala šutnja puna strahopoštovanja. Činilo se 
da Gato Mgungu nije zadovoljan, ali Lulimi je bio moćan 
svećenik, prema kojem su staleži i redovi imali mnogo povje- 


renja, a svojom sablasnom pričom znatno je uvećao svoj prestiž. 
Gato Mgungu je bio dovoljno dobar poznavalac ljudi, da bi mu to 
odmah bilo jasno. Osim toga bio je to lukav stari političar, koji je 
uvijek jednim okom gledao u budućnost. Znao je da je Imigeg, 
veliki svećenik, vrlo star čovjek, koji neće jos dugo živjeti i da će 
ga Lulimi, koji već godinama plete mrežu, da bi postigao taj cilj, 
nesumnjivo naslijediti. 

Visoki svećenik, koji je prijateljski naklonjen Gato Mgungu, 
može vrlo mnogo učiniti, da uveća moć i autoritet poglavice, a 
usput rečeno i njegove prihode, dok bi svećenik, koji bi mu bio 
nenaklonjen, mogao ozbiljno zaprijetiti njegovu položaju, a i 
njegovim nasljednicima. I stoga je videći sve jasno kao na dlanu, 
Gato Mgungu iskoristio priliku da položi temelje budućeg 
prijateljstva i razumijevanja između sebe i svećenika, premda 
mu je bilo jasno da je Lulimi stara varalica i da je njegova priča 
obična izmišljotina. 

Mnogi ratnici, budući da su osjetili u poglavičinom ranijem 
stavu stanovito neprijateljstvo prema Lulimiju, očigledno su 
čekali neki znak od svog vođe, kako da se dalje vladaju. Kako 
bude postupio Gato Mgungu, tako će i većina ratnika, ali kada 
dođe dan da se izabere nasljednik Imigega, svećenici će 
isključivo vršiti odabiranje, a Gato Mgungu je znao, da Lulimi 
ima dugotrajno pamćenje. 

Sve su oči bile na poglavici, kad je pročistio svoje vladarsko 
grlo. 

— Svi smo čuli Lulimijevu priču — rekao je. — Svi mi 
poznajemo Lulimija. U svom vlastitom selu on je veliki vrač. U 
hramu boga-leoparda nema većeg svećenika nakon Imigega. 
Nije nimalo čudno, što je brat boga-leoparda govorio Lulimiju. 
Gato Mgungu je samo ratnik. On ne razgovara s bogovima i 
demonima. Nije to za ratnike. Time se moraju baviti svećenici. 
Mi vjerujemo sve što nam je Lulimi rekao, ali odvedimo ipak 
bijelu ženu u hram. Bog-leopard i Imigeg znat će, da lije leopard 
iz džungle govorio Lulimiju istinite riječi ili nije. Da lije moj jezik 
mudro govorio, Lulimi? 

— Jezik Gato Mgungua, poglavice, uvijek govori mudro 
odgovorio je svećenik, koji je bio oduševljen, što poglavičin 
odnos nije bio, kako se on plašio, neprijateljski. I tako se 
djevojčina sudbina odlučivala pohlepom pokvarenih političara, 


svjetovnih i crkvenih, što je pokazivalo da su mu ne- 
prosvijetljeni stanovnici središnje Afrike u ponekom pogledu 
isto tako civilizirani, kao i mi. 

Dok su se vršile pripreme, da se djevojku odvede u hram, 
jedan osamljeni ratnik, obliven znojem i bez daha približio se 
kapiji sela. Ovdje su ga zaustavili, ali kada im je pokazao tajni 
znak ljudi-leoparda pustili su ga unutra. Na kapiji je došlo do 
uzbuđenog brbljanja, ali na sva pitanja, pridošlica je odgovarao, 
da mora odmah govoriti s Gatom Mgunguom o stvari koja je vrlo 
važna i hitna, i uskoro su ga doveli pred poglavicu. 

Kada je došao pred Gato Mgungua, on je opet pokazao tajni 
znak udruženja. 

— Kakvu mi vijest nosiš? — upitao je poglavica. 

— Nekoliko sati marša odavde, stotinu ratnika Utenga, koje 
predvodi Orando, sin poglavice Lobonga, čekaju i spremaju se 
da napadnu tvoje selo. Oni dolaze da osvete Nyamwegija iz sela 
Kibbu, kojega su ubili članovi našeg udruženja. Ako smjesta 
pošalješ ratnike da se postave u zasjedu kraj staze, oni mogu 
iznenaditi Utenge, i sve ih pobiti. 

— Gdje se nalazi njihov logor? 

Glasnik je do najsitnijih pojedinosti opisao smještaj logora, a 
kada je dovršio Gato Mgungu naredio je jednom doglavniku da 
sakupi tri stotine ratnika i da krene u pohod protiv napadača, a 
zatim se opet obratio glasniku. 

— Noćas ćemo se gostiti našim neprijateljima — zarežao je — 
a ti ćeš sjediti kraj Gato Mgungua i dobit ćeš najbolje komade 
mesa. 

— Ne smijem ostati — odgovorio je glasnik. — Moram se 
vratiti tamo odakle sam i došao, da se ne bi posumnjalo da sam 
tija donio tu vijest. 

— Kako se zoveš? — upitao je Gato Mgungu. 

— Ja sam Lupingu iz sela Kibbu, u zemlji Watenga, — 
odgovorio je glasnik. 


zarobljenik 


I ne sluteći značenje svega onoga što se događalo oko nje, 


djevojka je osjetila uzbuđenje i aktivnost, koja se u logoru 
probudila nakon pojave glasnika, i naslutila nešto od svega 
onoga, što je stvarni uzrok tim događajima. Vidjela je kako se 
ratnici žurno naoružavaju, a zatim ih je vidjela kako odlaze iz 
sela. U dubini duše nadala se da je neprijatelj protiv kojega su 
krenuli možda upravo spasilačka ekipa, koja nju traži. Razum 
ju je uvjeravao u protivno, ali nada se uvijek nerazumno hvata 
za svaku slamku. 

Kada je grupa ratnika otišla, pažnja ostalih ponovo se 
usredotočila na djevojku. Lulimi je pokazivao svu svoju važnost. 
Slao je ljude i lijevo i desno. Dvadeset muškaraca, naoružanih 
kopljima i štitovima, koji su nosili vesla, stali su oko nje u 
pravilnim redovima, kao pratnja. Predvođeni Lulimijem, oni su 
promarširali kroz kapiju sela i uputili se prema rijeci. Ovdje su 
je smjestili u veliki čamac koji su u velikoj tišini gurnuli u vodu 
znajući da neprijatelj nije daleko i da ih može ćuti. Nije bilo 
pjevanja i urlanja, čega bi pod običnim okolnostima i u sličnoj 
prilici sigurno bilo. U tišini su zabadali vesla u brzu struju, tiho 
su se spuštali niz maticu široke rijeke držeći se uz samu obalu 
na istoj onoj strani, na kojoj su spustili vozilo u vodu iz sela 
Gato Mgungua. 

Jadna mala Kali Bwana! Skinuli su uže s njena vrata, i 
postupali su sada prema njoj sa stanovitim poštovanjem, čak s 
primjesama strahopočitanja, jer zar nije ona trebala da postane 
velika svećenica boga-leoparda? Ali o svemu tome ona ništa nije 
znala. Mogla je samo da se pita, potištena beznadnim 
položajem, dok je promatrala zelenilo na obali rijeke, koje je 


hitro promicalo kraj nje; kamo je odvode? Kakva ju strašna 
sudbina čeka? Primijetila je šutnju i žurbu svojih pratilaca, 
prisjećala se uzbuđenja, koje je nastalo nakon glasnikova 
dolaska u selo, i žurnog pohoda ratničke grupe. 

Sve te činjenice uskladile su se, i ona je zaključila da je njeni 
pratioci odvode, da je sakriju pred spasilačkom ekipom. Ali tko 
je mogao da organizira takvu ekspediciju. Tko je znao u kakvoj 
se nevolji nalazi? Samo onaj ogorčeni čovjek, odjeven u prnje i 
krpe. Ali što je on mogao učiniti za njen spas, ćak da mu je do 
toga i stalo? Njoj je bilo potpuno jasno, da je to siromašan i 
nevrijedan skitnica. Sva se njegova snaga sastojala sada od dva 
pratioca urođenika. Njegov se logor, kako joj je rekao, nalazio 
nekoliko dana marša od mjesta gdje ju je pronašao. Odatle mu 
vjerojatno nije moglo stići pojačanje u kratko vrijeme, sto je 
prošlo od njenog zarobljavanja, da je takvo pojačanje i postojalo, 
u što je ona sumnjala. Nije mogla ni zamisliti, da taj bijedni 
primjerak siromaštva može imati uopće kakva sredstva s 
pomoću kojih bi je spasio. I tako je bila prisiljena da napusti 
nadu u spas, koji bi mogao doći iz tog izvora ali ipak nade nije 
posve nestalo. U krajnjem slučaju, čovjek uvijek može očekivati 
čudo. 

Milju ili dvije čamac je jurio niz rijeku, dok su vesla padala i 
dizala se pravilno poput sata, gotovo bešumno. Tada je iznenada 
brzina čamca popustila, a kljun mu se okrenuo prema obali. 
Djevojka je pred sobom vidjela ušće malog rukavca glavne 
matice, i ubrzo je kanu kliznuo u lijene vode pritoka. 

Velika su se stabla nadvijala nad uski vijugavi rukavac, 
gusta je šikara pokrivala tlo između ogromnih debala, dok su se 
bršljani i drugi puzavci pripijali uz njihove mahovinaste grane, 
ili nepokretno visili u zraku, pružajući se gotovo do površine 
vode, a ni dašak vjetra nije ih pokretao. Prekrasni cvjetovi 
prekidali su gusto zelenilo živahnim bojama. Bio je to prizor pun 
ljepote, ali ipak je poput neke otrovne magle u toj atmosferi visio 
miris tajanstva i smrti. Djevojku je to podsjećalo na lice kakve 
zgodne žene, iza čije se lijepe maske krije zla i pokvarena dusa. 
Osjećala je potištenost, koju je izražavala šutnja i miris truleži u 
teškome zraku. 

Tik ispred njih ogromno klizavo tijelo šsmugnulo je s jednog 
trulog debla u vodu koja se polako pomicala. Bio je to krokodil. 


Dok je kanu tiho klizao kroz polutamu, djevojka je vidjela da 
rijeka naprosto vrvi od tih groznih životinja, čija je prisutnost 
služila tek da uveća moru koja ju je i onako tesko pritiskivala. 

Pokušavala je da oživi svoj pogruženi duh prisjećajući se 
slabe nade u spas, koju je još uvijek gajila, i za koju se hvatala 
sve otkad su je tako žurno odveli iz sela. Na vlastitu sreću nije 
znala kamo je odvode, a niti to da do tog mjesta jedini put vodi 
kroz ovaj rukavac rijeke, napučen krokodilima. Nijedna druga 
staza nije vodila kroz gusto isprepletenu džunglu do lukavo 
sakrivenog hrama boga-leoparda. Nijednim drugim putem, osim 
ovom mračnom rijekom, nije se moglo njemu pristupiti, a i ovaj 
put nije bio poznat nijednom ljudskom biću, koje ne bi bilo član 
udruženja ljudi-leoparda.. 

Kanu je nekoliko milja plovio uz struju, kada je na desnoj 
obali tik ispred njih, djevojka primijetila veliko travom pokriveno 
zdanje. Budući da je u posljednjih nekoliko mjeseci viđala samo 
obične urođeničke kolibe, nije navikla da vidi išta većeg, i ovako 
velika građevina ispunila ju je čuđenjem. Bila je gotovo dvjesta 
koraka duga, pedeset široka, a sigurno isto tako ne manje od 
pedeset visoka. Ležala je uporedo s rijekom, dok se glavni ulaz 
nalazio s ove strane, odakle su joj upravo prilazili. Široka se 
veranda pružala uz fasadu zgrade gledajući prema rijeci. Cijela 
je zgrada bila podignuta na stupovima, desetak stopa iznad 
zemlje. Bio je to hram boga-leoparda, i ona je, a da to nije znala, 
bila određena da u njemu bude velika svećenica. 

Kad se kanu približio zgradi, nekoliko je ljudi izašlo iz 
unutrašnjosti hrama. Lulimi se podigao iz čamca, gdje je ćućao, 
i doviknuo nekoliko riječi ljudima na trijemu hrama. Bile su to 
tajne lozinke udruženja, na koje je jedan od čuvara hrama 
odgovorio, na što je kanu pristao uz obalu. 

Nekoliko je radoznalih svećenika okružilo Lulimija i dje- 
vojku, i starac ju je pratio uz stepenice hrama, koje su vodile 
prema velikom ulazu, gdje su se s obje strane nalazile od drveta 
istesane grozne maske. Zatim ju je uveo u polusvjetlo 
unutrašnjosti. Ovdje se našla u ogromnoj sobi, koja je umjesto 
stropa imala samo poprečne grede. Grozne su maske visile 
zajedno sa štitovima, kopljima, noževima i ljudskim lubanjama 
na podbočnim stupovima. Grubo istesani idoli stajali su uokolo 
po tlu. 


Čamac je nekoliko milja plovio niz struju kada je na desnoj obali, tik ispred 
njih, djevojka primijetila veliko, travom pokriveno, zdanje. Bio je to gram 
boga-leoparda u kojem je ona trebala da bude velika sveštenica. 

Mnogi od njih predstavljali su ljudsko tijelo s glavom 
životinje, premda je izradba bila toliko gruba, da djevojka nije 
mogla da razabere, kakvu životinju treba da predstavljaju. 
Možda leoparda, pomislila je. 

Na suprotnoj strani sobe prema kojoj su se uputili primijetila 
je jedno podignuto postolje. To je zapravo bila velika platforma, 
popločana suhom glinom. Na njoj se, podignuta još metar više, 
nalazila manja platforma, oko pet koraka široka i dva put toliko 
duga, pokrivena životinjskim kožama. Jak stup, na kojem je 
postavljena ljudska lubanja, bio je smješten posred dužine 
manjeg postolja, tik uz njegov stražnji rub. Sve ove pojedinosti 
primjećivala je tek usput. Ako ostane živa, mislila je, svega će se 
ovoga uvijek jasno sjećati. 

Kad ju je Lulimi poveo prema postolju, jedan se vrlo star 
čovjek pojavio iz otvora na zidu iza postolja i pristupio im. 
Njegovo je lice bilo posebno odvratno, a ružnoča mu je bila 
naglašena namrgođenim izrazom kojim ju je promatrao. 

Kad je njegov starački pogled pao na Lulimija, oči su mu 
mutno bljesnule slabim svjetlom prepoznavanja. 

— Jesi li to ti? — promrmljao je. — Ali zašto dovodiš ovu 
bijelu ženu? Tko je ona? Je li to žrtva? 

— Slušaj, Imigeg — prošaptao je Lulimi — i dobro promisli. 
Sjećaš li se tvojeg proročanstva? 

— Kakvog proročanstva? — upitao je svadljivo visoki 
svećenik. Bio je vrlo star, i njegovo ga je sjećanje katkada 
izdavalo, premda on nije volio da to prizna. 

— Nekada davno rekao si da će jednoga dana bijela 
svećenica sjediti s tobom i s bogom-leopardom, ovdje na velikom 
prijestolju hrama. A sada će se tvoje proročanstvo ispuniti. 
Ovdje je bijela svećenica, koju je Lulimi doveo, baš kao što si ti 
prorokovao. 

Imigeg se doduše nije sjećao, da je ikada tako nešto pro- 
rokovao i to izjednostavnog razloga, što to nikada nije ni učinio, 
ali Lulimi je bio prepreden starac, koji je Imigega poznavao bolje, 
nego što je Imigeg poznavao sam sebe. Znao je da veliki svećenik 
sve brže i neminovnije gubi pamćenje, a znao je isto tako, da je 
na to vrlo osjetljiv, toliko osjetljiv, da se neće usuditi da porekne 
da je jednom dao takvo proročanstvo, kakvo mu je Lulimi 
pripisao. 


Lulimiju je bijela svećenica bila potrebna zbog njegovih 
vlastitih razloga. Na kakav način će se tačno poslužiti njome na 
svoju korist, nije mu bilo još posve jasno, ali duhovni procesi 
svećenika ćesto su van dohvata laičkih mozgova. Možda bi 
njegovi razlozi bili očigledni jednom holivudskom reklamnom 
agentu, ali kako bilo da bilo, metod, koji je upotrebio da bi 
osigurao prihvaćanje svoje svećenice, savršeno je uspio. 

Imigeg je progutao bačeni mamac, a s njime i udicu. Naduo 
se od važnosti. 

— Imigeg razgovara s demonima i duhovima — rekao je — 
oni mu kažu sve što hoće da zna. Kad budemo nabavili 
ljudskoga mesa za boga-leoparda i njegove svećenike, bijela 
žena bit će zaređena kao velika svećenica. 

— Onda će to biti uskoro — izjavio je Lulimi. 

— Odakle to znaš? — upitao je Imigeg. 

— Pojavio mi se moj muzimo i rekao mi da će ratnici iz sela 
Gato Mgungua krenuti danas na ratni pohod, i vratiti se sa 
dovoljno hrane za sve nas. 

— Dobro — povikao je brzo Imigeg — upravo sam to jučer 
prorokovao nižim svećenicima. 

— Onda znači noćas — rekao je Lulimi. — A sada ćeš 
sigurno htjeti da pripremiš bijelu ženu. 

Na taj prijedlog, Imigeg je pljesnuo rukama, i nekoliko je 
nižih svećenika pristupilo. 

— Odvedite ženu — uputio je jednoga od njih — u odaje 
svećenica. Ona će biti velika svećenica. Naredite tamo da je za to 
pripreme. Kažite im isto tako, da ih Imigeg smatra odgovornim 
za njenu sigurnost. 

Niži su svećenici odveli djevojku kroz otvor, koji se nalazio 
iza postolja, i ona se našla u hodniku, u kojem su se sjedne i s 
druge strane nalazila brojna vrata soba. Jedan ju je svećenik 
poveo do nekih vrata i gurajući je pred sobom, ušao s njom 
unutra. Bila je to velika soba, u kojoj se nalazilo desetak žena, 
gotovo posve golih, osim malih trouglastih pojaseva. Gotovo su 
sve bile vrlo mlade, ali među njima se nalazila jedna bezuba 
stara ženetina, i njoj se obratio svećenik. 

Bijesni i odbojni pokreti žena prema bijeloj djevojci, prestali 
su onoga časa, kad je njen pratilac izgovorio prve riječi, nakon 
što su ušli u sobu. 


— Ovo je nova velika svećenica boga-leoparda — najavio je. 
— Imigeg šalje zapovijedi, da je morate pripremiti za obred, koji 
će se održati večeras. Ako joj se dogodi kakvo zlo, vi ćete biti 
odgovorni, a svi vi znate kakav je Imigegov gnjev. 

— Prepusti je meni — promrmljala je starica. — Ja sam 
služila u ovom hramu mnoga sunca i mnoge kiše, ali još uvijek 
nisam bačena za hranu bogu-leopardu. 

— Previše si stara i žilava — narugala joj se jedna od mlađih 
žena. 

— Ati nisi — odsjekla je stara ženetina. — To više moraš 
paziti da ne razbjesniš Imigega, ni Mumgu. Hajde — uputila je 
svećenika — bijela će žena biti potpuno sigurna kod stare 
Mumge. 

Kad je čovjek napustio sobu, žene su se skupile oko djevojke. 
Mržnja je iskrivljavala crte njihova lica. Mlade su joj žene derale 
odjeću. Gurale su je i povlačile, neprestano uzbuđeno 
mrmljajući, ali je nisu ozlijedile, osim što su njihovi oštri i dugi 
nokti ostavili na njoj nekoliko ogrebotina. 

Kali Bwana nije mogla da zna razlog, zbog kojeg su je ovamo 
doveli, a namjere ovih žena su joj isto tako bile tajanstvene. 
Njihovo, držanje nije slutilo na dobro, i ona je bila uvjerena da će 
je na kraju ubiti. Njihova pokvarena lica, oštro isturpijani, žuti 
zubi, bijesni glasovi i pogledi nisu u njenom duhu ostavljali 
mjesta za sumnju u ozbiljnost njena paložaja ili želje ovih 
harpija. Nije mogla da zna, da ih u tome sprečava snaga, koje se 
boje više od ičeg drugog na svijetu. Vidjela je samo u njihovom 
odnosu prijetnju, i osjećala surovi i brutalni postupak. 

Zderali su njenu odjeću, komad po komad, dok nije stajala 
pred njima potpuno gola, a onda joj je priušten kratak odmor, 
budući da su se one počele međusobno boriti za komade njene 
odjeće. Po prvi put je imala priliku da razgleda svoju okolinu. 
Vidjela je da u ovoj sobi žene zajedno i spavaju i jedu. Slamnati 
prostirači bili su razastrti uz jednu stranu prostorije. Ispod rupe 
na stropu u jednome uglu nalazilo se glineno ognjište, s kojeg je 
nešto dima s vatre, koja je još uvijek tinjala, izlazilo kroz rupu, 
premda je najveći dio dima ostajao između greda visokog stropa, 
odakle se spuštao u prostoriju, ispunjajući je isparavanjima, 
koja su pekla oći. Nekoliko je lonaca stajalo pokraj ognjišta ili na 
njemu. Bilo je tu zemljanih ćupova i drvenih kutija, pletenih 


košara i kožnatih torbica, koje su sve bile razbacane duž zidova, 
mnoge od njih pokraj prostirača za spavanje. S kuka zabijenih u 
zidove visio je cijeli niz ukrasa i nakita. Nizovi perli, ogrlica od 
ljudskih zubi ili od zubi leoparda narukvice od bakra i željeza, i 
od istih kovina nagležnjaci, zatim pernati ukrasi za glavu, 
grudni oklopi od kovine i kože i bezbrojni odjevni predmeti 
skrojeni od žutih, crnim pjegama posutih koža leoparda. Sve je 
u prostoriji govorilo o primitivnosti i divljini njenih stanovnika. 

Kad je bitka za posljednji komad njene odjeće dovršila, žene 
su ponovo obratile pažnju djevojci. Stara Mumga prilično joj je 
dugo nešto govorila, ali Kali Bwana je samo zatresla glavom, 
pokazujući da ne razumije nista od onoga što joj se govori. Zatim 
su žene, na naređenje starice, ponovo zgrabile djevojku, ni malo 
nježno. Bacile su je na jedan od prljavih prostirača za spavanje, 
privukli su zemljani ćup do prostirača, i dvije su je mlađe žene 
počele mazati nekim smrdljivim uljem, koje se sudeći po 
smradu, moglo sastojati uglavnom od užeglog maslaca. Grubim 
rukama utrljavali su joj to ulje u kožu, dok je cijelo tijelo nije 
zaboljelo. Polili su je zatim zelenom tekućinom što je zaudarala 
na trulo lišće a pekla poput vatre, i opet su je trljali sve dok i ta 
tekućina nije ishlapila. 

Kad je to mučenje završilo, ostavljajući je toliko slabom da je 
osjećala mučninu, opet su je odjenuli. Tu ceremoniju pratili su 
brojni razgovori, i nekoliko puta starica bi poslala po koju ženu 
da se savjetuje sa Imigegom ili da donese odjeću iz drugih 
dijelova hrama. Na kraju se činilo da su zadovoljne svojim 
djelom, i Kali Bwana, koja je u svom prijašnjem životu nosila 
najsmiješnije kreacije najslavnijih pariških krojača, stajala je 
sada odjevena, kao što nikada u životu nije bila. 

Prvo su oko njenog vitkog uskog stasa vezali pregaču, na- 
činjenu od koža nerođene štenadi leoparda, a zatim joj preko 
jednog ramena prebacili prekrasnu kožu žive žute boje, ispje- 
ganu gotovo sjajnim crnim mrljama. Ta je koža visila u ele- 
gantnim naborima gotovo do jednog koljena, dok je s druge 
strane bila nešto kraća. Uže od leopardovih repova skupljalo je i 
ovlaš vezivalo tu kožu oko njenih bokova. Oko grla bila joj je 
ogrlica ljudskih zubi, na rukama su joj bile teške narukvice, i 
ona je vidjela da su barem dvije od njih zlatne. Na sličan su joj 
način bili ukrašeni i gležnjevi, a zatim su joj vrat opteretili 


drugim brojnim ogrlicama. Ukras u kosi sastojao joj se od 
dijadema od leopardove kože, u koji je bilo utaknuto različito 
perje i paperje ptica, koje joj je potpuno okruživalo glavu. Ali 
posljednji ukras, koji su joj stavili, izazvao je u njoj žmarce 
užasa. Duge, zakrivljene pandže od zlata bile su joj pričvršćene 
za prste na rukama podsjećajući je na okrutnu smrt urođenika, 
koji se tako hrabro i tako uzaludno borio da je zaštiti. 

I tako su Kali Bwanu pripremili za grozni obred ljudi- 
-leoparda, nakon kojeg će postati velika svećenica njihovog 
divljeg boga. 


razotkrivena izdaja 


Muzimo je putovao kroz prašumu. Bilo mu je drago što je sam, 
daleko od bučnih hvalisavih stvorenja koji su se nazivali 
ljudima. Istina, i Nyamwegijev duh se često hvalisao, ali mu 
Muzimo nikada nije obraćao pažnje. Katkada bi ga prekorio što 
se vlada toliko slično ljudima, i dok je prijekor ostajao u sjećanju 
Nyamwegijeva duha, on bi bio miran, ali pamćenje mu je bilo 
kratkotrajno. Samo kad bi neki ozbiljni i strogi izraz bljesnuo u 
Muzimovim očima, i kad bi on progovorio tihim glasom, napola 
nalik na režanje, Nyamwegijev duh bi zašutio na dulje vremena, 
ali to bi se dogodilo samo onda, kada je šutnja bila nužno 
potrebna. 

Muzimo i Nyamwegijev duh otišli su rano ujutro iz logora 
Utenga, da bi ustanovili gdje je selo ljudi-leoparda, i da bi tamo 
uhodili, ali žurba 1 vrijeme nisu za Muzima ništa značili. Ono što 
je namjeravao učiniti, on će i učiniti, ali kad bude za to 
spreman. I tako je gotovo cijelo jutro prošlo prije nego je Muzimo 
ugledao selo. 

Ratnici su već krenuli u potragu za neprijateljima plemena 
Watenga, i Muzimo ih nije vidio, zato što je od logora do sela 
došao zaobilaznim putem. I djevojka je već bila odvedena do 
hrama, premda i da je bila još uvijek tu, njena prisutnost ne bi 
značila ništa za duh Orandova pretka, kojega se sudbina 
bijelaca nije ticala ništa više nego sudbina crnih ljudi. 

Selo što ga je promatrao iz skrovišta zelenila u obližnjem 
stablu razlikovalo se vrlo malo od mirnog urođeničkog sela 
Tumbai, osim što mu je ograda bila viša i jača. Na jednoj jedinoj 
ulici koja ga je presijecala bilo je malo ljudi i žena. Muškarci su 
se odmarali u sjeni stabala, a žene su bile zaposlene beskrajnim 


prčkanjem, kojim se taj spol uvijek bavi olakšavajući posao 
brbljanjem i tračem. 

Muzima nije mnogo zanimalo to što je pred sobom gledao, 
barem ne isprva. Očigledno nije bilo mnogo ratnika. Stotinu 
Utenga, ako budu mogli iznenada napasti selo, lako će na 
njegove stanovnike sručiti svoju osvetu. Primijetio je da je kapija 
čvrsta i visoka, da su vrata zatvorena, i da ratnici stražare, 
čučeći kraj njih u sjeni ograde. Pomislio je, da bi možda najbolje 
bilo zauzeti mjesto po noći, kad se nekoliko vještih ljudi može 
neprimijećeno popeti preko ograde i otvoriti vrata svojim 
drugovima. Napokon je odlučio da će on to sam učiniti, bez ićije 
pomoći. Za Muzima je jednostavno da uđe neprimijećen u selo. 

Iznenada mu je pogled privukla jedna grupa ispred velike 
kolibe. Među njima je bio krupan čovjek, kojega je smjesta 
prepoznao kao poglavicu. Poglavica je razgovarao s nekoliko 
ratnika, ali nije on privukao njegovu pažnju. U oči mu je upao 
jedan ratnik. Muzimo ga je prepoznao, i njegove su se sive oči 
stisnule. Što Lupingu radi u selu ljudi-leoparda? Bilo je 
očigledno da nije zatvorenik, i jasno se moglo vidjeti da je 
razgovor s poglavicom u prijateljskom tonu. 

Muzimo je čekao. Uskoro je ugledao, kako Lupingu ostavlja 
svoje društvo ispred poglavičine kolibe, i približava se kapiji. 
Vidio je kako ratnici na straži otvaraju kapiju, i kako Lupingu 
izlazi i nestaje u prašumu u pravcu logora Utenga. Muzimo je 
bio zbunjen. Što Lupingu namjerava učiniti? što je već učinio? 
Možda je pošao da uhodi ljude-leoparde i sada se s 
obavještenjima vraća Orandu. 

Muzimo je tiho kliznuo iz krošnje, u kojoj se sakrivao, i 
bacajući se sa stabla na stablo, pošao je Lupingovim tragom, 
koji je, nesvjestan prisutnosti sudbine iznad svoje glave, 
živahno kaskao u pravcu logora svojih suplemenika koje je 
upravo izdao. 

Uskoro iz velike udaljenosti, Muzimo je začuo zvukove, koje 
Lupingove uši nisu mogle da čuju. Zvukovi su ga obavijestili, da 
mnogo ljudi dolazi džunglom u njihovom pravcu. Malo kasnije je 
razabrao, da su to zvukovi što ih stvaraju ratnici na brzom 
maršu. Gotovo su stigli do Lupinga, prije nego ih je ovaj ćuo. Ali 
kad ih je čuo, skrenuo je sa staze nekoliko koraka i sakrio se u 
grmlju. 


Muzimo je čekao u krošnjama stabala. Nanjušio je miris 
ljudi, koji dolaze, i nije prepoznao niti jedan od mirisa. Bio je to 
miris ratnika, ali pomiješan s njima bio je miris svježe krvi. Neki 
su od njih ranjeni. Bili su, znači, u borbi. 

Uskoro su se pojavili na vidiku i on je primijetio da to nisu 
Utenge, kao što su mu njegove nozdrve već i prije rekle. Pogodio 
je da su to ratnici iz sela ljudi-leoparda i da se sada u njega 
vraćaju. To je objašnjavalo mali broj ratnika, koje je vidio u selu. 
Gdje su bili? Da li su se upustili u bitku s Orandovim slabim 
snagama? 

Prebrojao ih je, otprilike, dok su prolazili ispod njega. Bilo ih 
je gotovo tri stotine a Orando je imao samo stotinu ratnika. Ipak 
bio je uvjeren, da Orando nije doživio veliki poraz jer nije vidio 
zarobljenika, niti su nosili sa sobom kakve mrtve ratnike, pa čak 
ni svoje vlastite mrtvace, što bi sigurno učinili, da su 
ljudi-leopardi pobijedili u bitki. 

Očigledno je, da ih je onaj, s kojim su se borili, a mora da je 
to bio Orando, odbio i odbranio se. Ali kako su prošli Utenge? 
Mora da su njihovi gubici veliki u borbi sa snagom, koja im je 
brojčano toliko nadmoćna. Ali sve su to bile samo pretpostavke. 
Uskoro će pronaći Utenge i saznati istinu. U međuvremenu 
mora držati Lupinga na oku jer se ovaj još uvijek skrivao pokraj 
staze. 

Kad su ljudi-leopardi prošli, Lupingu je izašao iz svog 
skrovišta, i nastavio pravcem kojim je prije išao, dok su se iznad 
njegove glave i malo iza njega Muzimo i Nyamwegijev duh bacali 
s grane na granu. 

Kad su napokon stigli do mjesta, gdje su se Utenge ulogorili, 
otkrili su samo mračne ostatke nedavne bitke. Utenge više nisu 
bili ovdje. Lupingu se ogledavao, sa zadovoljnim smiješkom na 
svom lukavom licu. Njegovi napori nisu bili uzaludni. 
Ljudi-leopardi barem su otjerali Utenge, čakiakoje, — što je on 
jasno vidio, kao i sam Muzimo — njihova pobjeda daleko od toga 
da bude odlučujuća. 

Na trenutak je oklijevao premišljajući da li da slijedi svoje 
prijašnje drugove, ili da se vrati u selo i da uzme učešća u 
ceremonijama u hramu, kada se bude zaređivala bijela sve- 
ćenica. Ali napokon je zaključio da će sigurnije biti da se pri- 
druži Utengama, da njegovo dugo odsustvo ne bi izazvalo sum- 


nje u njegovu vjernost. Nije znao, da odluka uopće ne stoji do 
njega, i da snaga mnogo veća od njegove vlastite, neprestano 
vreba iznad njega, kao da čita njegove vlastite misli, snaga koja 
bi spriječila svaki njegov pokušaj da se vrati u selo Mgungua i 
silom ga odvela do novog Orandovog logora. 

Lupingu je kaskao jasnim tragom Utenga, koji su se po- 
vlaćili. Išao je tako,nekoliko milja, kad ga je zaustavio stražar u 
kojemu je prepoznao brata djevojke, čiju je sklonost Nyamwegi 
ukrao od njega. Kada je straža vidjela da je to Lupingu 
propustila je izdajicu da prođe, ali trenutak kasnije kad je ušao 
u logor koplja su se nakostriješila, a potreseni i nemirni ratnici 
skočili su na oružje, čim su začuli povik straže. 

Na tlu su stenjali ranjeni ljudi, a desetak mrtvih Utenga bilo 
je poredano uz jednu stranu logora, gdje je četa određena za 
pokop kopala plitki jarak, u kojeg će ih sahraniti. 

Dok je Lupingu tražio Oranda, cijela kiša pitanja osula se na 
njega, a bijesni i sumnjičavi pogledi koji su ga pratili upozoravali 
su ga da njegovo objašnjenje mora biti vrlo uvjerljivo, ako želi da 
mu bude od koristi. 

Orando ga je pozdravio namrgođenim pitanjem. 

— Gdje si bio, Lupingu, dok smo se mi borili? — upitao je. 

— Ilja sam se borio — odgovorio je Lupingu glatko. 

— Nisam te vidio — odvratio je Orando. — Nisi bio ovdje. 
Jutros te nije bilo u logoru. Gdje si bio? Pazi, da ti jezik ne govori 
laži. 

— Mojjezik govori samo istinite riječi — ustvrdio je Lupingu. 
— Sinoć sam rekao sebi ovako. Orando ne voli Lupinga. Ima 
mnogih koji Lupinga ne vole. Oni ga ne vole, zato što im je 
savjetovao da ne krenu u rat protiv ljudi-leoparda. I on sada 
mora učiniti nešto, da pokaže kako je hrabar ratnik. Mora 
učiniti nešto, da ih spasi od ljudi-leoparda. 

I tako sam izašao iz logora, još dok je bilo tamno, da potražim 
selo ljudi-leoparda, da ih mogu uhoditi i da donesem 
obavještenja Orandu. Ali nisam našao sela. Izgubio sam se, i 
dok sam ga tražio, odjednom sam se susreo s brojnim ratni- 
cima. Nisam bježao. Stajao sam i borio sam se s njima, dok 
nisam ubio trojicu. Tada su mi došli iza leđa i uhvatili me. 
Zarobili su me, a ja sam uvidio, da se nalazim u šakama ljudi- 
-leoparda. 


Kasnije su se borili protiv vas. Nisam vidio bitku, budući da 
su me njihovi stražari držali daleko iza njihovih bojnih redova, 
ali nakon nekog vremena ljudi-leopardi su pobjegli, i meni je 
bilo jasno, da su Utenge pobijedili. U uzbuđenju koje je nastalo, 
ja sam im pobjegao i sakrio se. Kad su svi oni otisli, odmah sam 
se vratio ovamo. 

Sin Lobonga, poglavice nije bio budala. Nije vjerovao 
Lupingovoj prići ali nije naslutio ni istinu. Najgore objasnjenje 
Lupingovog dezertiranja, po njegovom misljenju, bilo je 
kukavičluk pred bitkom, sto se spremala, ali to je bilo nešto, što 
se kažnjavalo prezirom drugova ratnika i izrugivanjem seoskih 
žena, kada se bude vratio u selo Kibbu. 

Orando je slegnuo ramenima. Druge su i važnije stvari 
zaokupljale njegove misli. 

— Ako želis da steknes slavu među ratnicima — savjetovao 
mu je — ostani i bori se s njima bok uz bok. 

Tada se Orando okrenuo i otišao. 

Iznenada, što je zaprepastilo i potreslo oslabljene živce 
Utengi, Muzimo i Nyamwegijev duh neočekivano su pali među 
njih s nadvijenih grana jednoga stabla. Još jednom su koplja 
nervozno zaplesala, a njihovi se vlasnici pripremili na borbu ili 
bijeg, onako kako prvi među njima bude pokazao primjerom, ali 
kada su vidjeli tko je, njihov se strah primirio, i možda su čak 
osjetili malo više samopouzdanja, jer je prisustvo dva 
prijateljska duha vratilo malo nade četi napola poraženih 
ratnika, punih straha da će se neprijatelj vratiti. 

— Bili ste u borbi, — Muzimo je rekao Orandu. — Vidio sam 
ljude-leoparde kako bježe, ali tvoji se ljudi vladaju isto kao da su 
poraženi. To ne razumijem. 

— Došli su u naš logor i bacili se na nas, kad smo bili 
nepripravni — objasnio je Orando. — Ubili su i ranili mnoge 
moje ljude u prvom jurišu, ali su Utenge bili hrabri. Oni su se 
suprotstavili ljudima-leopardirna i odbacili ih. Mnoge su ubili, 
mnoge ranili. Tada su ljudi-leopardi pobjegli jer smo se mi borili 
hrabrije nego oni. 

Nismo ih progonili, jer su brojem znatno jači od nas. Nakon 
bitke, moji su se ljudi uplašili, da se oni mogu vratiti u još većem 
broju. Neće više da se bore. Oni kažu da smo pobijedili, i da je 
Nyamwegi sada potpuno osvećen. Žele da idu kući. I zato smo se 


povukli u ovaj novi logor. Ovdje ćemo zakopati naše mrtve. 
Sutra ćemo učiniti, što bogovi budu odredili. Ne znam što. 

Ali htio bih da znam, ipak, kako su ljudi-leopardi doznali da 
smo ovdje. Vikali su na nas, i rekli nam da ih je bog ljudi- 
-leoparda poslao u naš logor da nabave mnogo mesa za veliku 
svečanost. Rekli su da će nas noćas sve pojesti. Upravo su te 
riječi preplašile Utenge i zbog njih oni hoće da idu kućama. 

— Hoćes li da znas, tko je ljudima-leopardima rekao da 
dolazite i gdje vam je logor? — upitao je Muzimo. 

Lupingove oči su iznenada pokazale strah. Povukao se 
prema džungli. 

— Pazite Lupinga — uputio ih je Muzimo, — da opet ne bi 
pošao da uhodi ljude-leoparde. 

Jedva što je Muzimo izrekao te riječi, a Lupingu je skočio, da 
utekne. Međutim, desetak je ratnika stalo na njegov put i 
uskoro su ga dovukli natrag, dok se on otimao i protestirao. 

— Nije nikakav bog rekao ljudima-leopardima da Utenge 
dolaze — nastavio je Muzimo. — Ja sam bio u jednom stablu 
iznad njihova sela, i vidio onoga, koji im je to rekao, kako 
razgovara s poglavicom. Vladali su se vrlo prijateljski, kao da su 
obojica ljudi-leopardi. Pratio sam ga, kad je izašao iz sela. Vidio 
sam ga kako se sakriva, kada su kraj njega prolazili ratnici, koji 
su se povlačili. Slijedio sam ga sve do logora Utenga. Čuo sam 
kako je njegov jezik govorio Orandu laži. Ja sam Muzimo. Ja 
sam svoje rekao. 

Smjesta se podigla surova graja ratnika, koji su tražili 
osvetu. Ljudi su se bacili na Lupinga i počeli ga udarati. Bili bi 
ga ubili na mjestu, da se Muzimo nije umiješao. Zgrabio je 
nesretnog čovjeka i zaštitio ga svojim velikim tijelom, dok se 
Nyamvwegijev duh uzverao u granje stabala, i uzbuđeno vrištao, 
skakućući gore-dolje u pravom bijesnom ludilu, premda ni sam 
nije znao što se tu sve događa. 

— Nemojte ga ubiti — zapovijedio je Muzimo. — Prepustite ga 
meni. 

— Izdajica mora da umre — viknuo je jedan ratnik. 

— Prepustite ga meni — ponovio je Muzimo. 

— Prepustite ga Muzimu — zapovijedio je Orando, i napokon 
su ratnici mrmljajući odustali od pokusaja da dohvate jadnika u 
šake. 


— Donesite konope — naredio je Muzimo — i zavežite mu 
ruke i noge. 

Kad je učinjeno ono sto je Muzimo naredio, ratnici su 
oblikovali polukrug ispred njega i Lupinga željno očekujući da 
prisustvuju zatvorenikovoj smrti jer su vjerovali da će ta smrt 
doći na neki natprirodni i posebno užasni način. 

Vidjeli su kako je Muzimo podigao čovjeka na rame. Vidjeli 
su kako se zatrčao nekoliko koraka, skočio u zrak s lakoćom 
kao da ne nosi nikakav teret, uhvatio nisku granu i njome se 
bacio na gore, da nestane u lisnatim krošnjama, kao da se 
rastopio u sjenama sumraka koji se spustao. 

Noć se približavala. Sunce, napola skriveno krošnjama pra- 
šumskih stabala, spuštalo se za zapadno obzorje. Posljednje 
zrake sunca obasjavale su blatnu vodu široke rijeke, pa je ova 
nalikovala na rastopljeno zlato. Odrpani bijelac pojavio se iz 
šumske staze na granici širokog polja manioke, s druge strane 
kojega se nalazilo ogradom okruženo selo, koje je bacalo duge 
sjene, što su se pružale sve do sjena džungle, gdje je on stajao sa 
svoja dva crna pratioca. Njemu na desno prašuma je zalazila u 
polje i dopirala sve do iza sela, gdje su se grane stabala nadvijale 
nad samu ogradu. 

— Ne idite dalje, — nagovarao ga je jedan od urođenika. 

— To je selo ljudi-leoparda. 

— To je selo starog Gato Mgungua — odgovorio je Stari. 

— S njim sam već nekada trgovao. 

— Tada si došao s mnogo pratilaca i s puškama. A Gato 
Mgungu je onda još bio trgovac. Danas, dolaziš samo s dva 
pratioca, i danas ćeš vidjeti da je stari Gato Mgungu čovjek- 
-leopard. 

— Štogod — uskliknuo je bijelac. — Ne bi se taj usudio da 
išta učini nažao jednom bijelcu. 

— Ondaih ti ne poznaješ — uporno će Crnac. — Oni bi ubili 
vlastitu majku, da dođu do mesa, kad u blizini nema nikoga da 
ih vidi. 

— Svi znakovi koje smo vidjeli, pokazuju da su djevojku 
doveli ovamo — rekao je Stari. — Leopardi ili ne, ja idem u selo. 

— Jane želim umrijeti — rekao je Crnac. 

— Niti ja — složio se njegov drug. 


— Onda me čekajte ovdje u šumi. Čekajte sve dok se sjena 
šume sutra ujutro ne odmakne od ograde. Ako se do onda ne 
vratim, pođite u logor gdje čeka mladi bwana irecite mu, da sam 
mrtav. 

Urođenici su zatresli glavama. 

— Ne idi. Bijela žena ti nije supruga, niti majka, niti sestra. 
Zašto da umres zbog žene, koja ti nije ništa? 

Stari je odmahnuo glavom. 

— Vi to ne razumijete. 

Pitao se da li i sam to razumije. Nejasno je shvaćao da snaga, 
koja ga tjera naprijed nije pod vlašću razuma. U njoj je bilo 
nešto urođeno, negdje duboko u njemu, što se prenosilo kroz 
bezbrojna pokoljenja njegove vrste. Bio je to osjećaj dužnosti. 
Ako ga je gonila još neka druga snaga i drugi motivi, nije ih bio 
svjestan. Možda i nije bilo ničeg drugog. Bilo je manjih poriva: 
jedan od njih bio je bijes, drugi, želja za osvetom. Ali dva dana 
traganja kroz džunglu ohladila su te želje, da više ne bi svoj život 
izložio opasnosti, da ih zadovolji. Ona manje očigledna, ali 
mnogo jača snaga tjerala ga je dalje. 

— Možda ću se vratiti za nekoliko trenutaka — rekao je — 
ako ne, vidjet ćemo se sutra ujutro. 

Rukovali su se na rastanku. 

— Sretno, bwana. 

— Neka te dobri duhovi čuvaju, bwana. 

Samopouzdano je krenuo stazom što je vodila oko polja 
manioke prema vratima u ogradi. Urođeničke su oči motrile 
njegovo približavanje. Iza njegovih leđa, oči njegovih slugu 
ispunile su se suzama. Unutar ograde, jedan je ratnik potrčao u 
kolibu Gato Mgungua. 


— Dolazi neki bijelac — izvijestio je. — Sam je. 
— Pusti ga neka uđe i dovedi ga k meni — naredio je 
poglavica. 


Kad je Stari prišao kapiji, jedno se krilo samo otvorilo. Vidio 
je kako ga nekoliko ratnika više ili manje ravnodušno promatra. 
Ništa u njihovom držanju nije pokazivalo neprijateljstvo, ali 
njihovi pozdravi nisu bili isto tako nimalo prijateljski. Njihovo je 
držanje bilo potpuno ravnodušno. Pokazao je znak mira, na koji 
se oni nisu ni obazreli, ali nije ga to uznemirivalo. Nije ga se 


ticalo držanje ratnika već Gato Mgungua, poglavica. Kako se on 
bude držao, tako će se držati i svi drugi. 

— Došao sam da posjetim svog prijatelja, Gato Mgungua, — 
izjavio je. 

— On te očekuje — odgovorio je ratnik, koji je obavijestio 
poglavicu o njegovom dolasku. — Pođi sa mnom. 

Stari je primijetio veliki broj ratnika u selu. Među njima je 
vidio ranjenike, i znao je da je bilo borbe. Nadao se, da su u 
borbi pobijedili. Ako je tako, Gato Mgungu bit će bolje 
raspoložen. Namrgođeni neprijazni pogledi stanovnika sela nisu 
mu izbjegli, dok je slijedio svog vodiča prema poglavičinoj kolibi. 
Općenito uzevši, atmosfera sela bila je daleko od toga, da bi u 
čovjeku budila neko pouzdanje, ali on je pošao već predaleko, da 
bi se mogao vratiti, čak i da je odlučio da to učini. 

Gato Mgungu primio ga je s mrzovoljnim kimanjem glave. 
Sjedio je na tronošcu ispred svoje kolibe, okružen nekolicinom 
svojih najvažnijih ratnika. Na prijateljski pozdrav Staroga nije 
bilo odgovora, niti prijazne riječi, niti smiješka. Činilo se da 
položaj nije baš ružičast. 

— Što radiš ovdje? — upitao je Gato Mgungu. 

Smiješak se izgubio s lica bijelog čovjeka. Znao je da sada 
nije vrijeme za nježnost. Opasnost je visila u zraku. Osjećao ju 
je, a da nije znao razloga. Isto je tako znao da ga samo smioni 
nastup može spasiti iz tako ozbiljna položaja. 

— Došao sam po bijelu djevojku — rekao je. 

Gato Mgungu je zakolutao očima. 

— Kakvu bijelu djevojku? — upitao je. 

— Ne izbjegavaj odgovor pitanjima — viknuo je Stari. — 
Bijela djevojka je ovdje. Već dva dana slijedim one koji su je 
ukrali iz mog logora. Vrati je meni. Ja želim da se vratim svojim 
ljudima koji me čekaju u šumi. 

— Nema nikakve bijele djevojke u mom selu — progunđao je 
Gato Mgungu, — niti mi bijelci išta mogu naređivati. Ja sam 
Gato Mgungu, poglavica. Ja zapovijedam. 

— Slušat ćeš ti, što ti budem rekao, stari mangupe — 
zaprijetio je drugi — ili ću dovesti na tvoje selo ekspediciju, koja 
će te zbrisati s lica zemlje. 

Gato Mgungu se porugljivo nasmijao. 


— Znam ja tebe, bijelče. U tvom safariju ste vas dvojica i šest 
urođenika. Imate malo pušaka. Siromašni ste. Vi kradete 
slonovaću. Ne usuđujete se niti poći ondje gdje su bijelci koji 
drže vlast. Oni bi vas zatvorili u zatvor. Ti dolaziš s velikim 
riječima, ali velike riječi ne plaše Gato Mgungua, a sada si moj 
zarobljenik. 

— Pa šta onda? — upitao je Stari. — Što ću ti ja? Šta možeš 
da učiniš sa mnom? 

— Da te ubijem — odgovorio je Gato Mgungu. 

Bijelac se nasmijao. 

— Ne, nećeš me ubiti. Nećeš to učiniti, ako misliš malo na 
sebe. Vlada će spaliti tvoje selo i objesiti te, kad to otkrije. 

— Neće me otkriti — odgovorio je poglavica. — Odvedite ga. 
Čuvajte ga da ne pobjegne. 

Stari se brzo ogleda oko sebe prema zlokobnim, namr- 
gođenim licima što su ga okruživala. U tom času prepoznao je 
poglavicu Bobola, s kojim je već dugo vremena bio u pri- 
jateljskim odnosima. Dva ratnika položila su mu teške ruke na 
ramena, da ga odvuku. 

— Čekajte — viknuo je, odbacujući ih u stranu. — Pustite 
da govorim s Bobolom. On je valjda dovoljno pametan da spriječi 
ove gluposti. 

— Odvedite ga — viknuo je Gato Mgungu. 

Ratnici su ga ponovno zgrabili, i kako se Bobolo nije ni 
maknuo, da bi se za njega zauzeo, bijelac je krenuo sa svojim 
stražarima bez daljnjeg protivljenja. Nakon što su ga razoružali, 
odveli su ga u malu kolibu, koja je bila strahovito prljava, i 
vezavši ga čvrsto, ostavili su ga pod paskom jednog jedinog 
stražara, koji je čučnuo na zemlju pred niskim ulazom u kolibu. 
Zaboravili su da mu oduzmu džepni nož, koji mu se nalazio u 
džepu hlača. 

Stari se nalazio u vrlo nezgodnom položaju. Veze su do krvi 
stezale njegova zapešća i gležnjeve. Zemljani pod kolibe bio je 
neravan i tvrd. Cijela je koliba vrvjela od kukaca koji su puzali i 
grizli. Koliba je bila zagušljiva od smrada. Osim tih fizičkih 
neudobnosti, činilo se, da nema nikakvih izgleda, da se spasi i 
čovjek je bio potišten. Počeo je sumnjati u to, da je njegov 
donkihotski pothvat bio jako mudar, i prekorio je sebe što nije 
poslušao savjet svoja dva pratioca. 


Ali uskoro ga je pomisao na djevojku i na strašnu situaciju, 
u kojoj se ona nalazi ako još uvijek živi, uvjerila da nije mogao 
nikako postupiti drukčije, nego ovako, čak ako u tome i nije 
uspio. Živo se prisjetio njenoga lika, kako ga je posljednji puta 
vidio, prelazio je u duhu savršene crte njenog lica i tijela, i znao 
je da će se čak ako mu slučaj dopusti da pobjegne iz sela Gato 
Mgungua, uhvatiti u koštac s još većim nevoljama, da bi je 
spasio. 

Duh mu je još uvijek bio zabavljen mislima na nju, kada je 
čuo kako netko razgovara sa stražarem i trenutak kasnije neki 
je čovjek usao u kolibu. Već je pala noć i jedino svjetlo koje je 
gorilo u selu dolazilo je od vatri za kuhanje i nekoliko baklji, 
zabodenih u zemlju pred poglavičinom kolibom. Unutrašnjost 
njegova zatvora bila je u gotovo potpunoj tami. Nije mogao da 
vidi crte svog posjetioca. Upitao se, da to možda nije krvnik, koji 
je došao da izvrši smrtnu osudu, koju je poglavica izrekao, ali 
kod prvih riječi prepoznao je glas Bobola. 

— Možda bih ti mogao pomoći, — rekao je posjetilac. — Ti bi 
htio da se izvućeš odavde? 

— Panaravno. Mora da je stari Mgungu poludio. Šta je staroj 
budali? 

— On ne voli bijelce. Ja sam im prijatelj. Pomoći ću ti. 

— Tako treba, Bobolo — rekao je Stari. — Dajem ti riječ, da ti 
neće biti žao. 

— To se ne može učiniti zabadava — rekao je Bobolo. 

— Kaži koliko tražiš. 

— Ne tražim to ja, — požurio je Crnac da ga uvjeri. — To je 
zato što moram drugima platiti. 

— Pa reci, koliko? 

— Deset kljova slonovače. 

Stari je zviznuo. 

— Ne bi li ti htio i kakvu jahtu, s dodatkom jednog 
Rolls-Roycea? 

— Da — složio se Bobolo, voljan da prihvati sve, znao on što 
je to ili ne znao. 

— E, nećeš ih dobiti, a osim toga, deset kljova je zaista 
previše. 

Bobolo je slegnuo ramenima. 

— Ti sam najbolje znaš, bijelče, koliko ti vrijedi život. 


Podigao se pokazujući namjeru da ode. 

— Pričekaj — viknuo je Stari. — Znaš li koliko je dandanas 
teško doći do slonovače. 

— Morao sam tražiti stotinu kljova, ali ti si mi prijatelj, pa 
sam tražio samo deset. 

— Izvuci me odavde ija ću ti donijeti kljove, kad ih nabavim. 
Možda će to potrajati neko vrijeme, ali ja ću ti ih donijeti. 

Bobolo je zatresao glavom. 

— Moram prvo dobiti kljove. Obavijesti svog bijelog 
prijatelja, da mi pošalje kljove, a ja ću te osloboditi. 

— Kako da ga obavijestim? Moji ljudi nisu ovdje. 

— Ja ću poslati glasnika. 

— Dobro, stari lopove — pristao je bijelac. — Razveži mi ruke 
ija ću mu napisati poruku. 

— Ne ide to tako. Ja ne bih znao što piše na papiru koji 
govori. On bi mogao reći stvari, koje bi mogle za Bobola značiti 
neprilike. 

— Tu si pogodio ko prstom — mislio je u sebi Stari, — kad 
bih mogao izvući notes i olovku iz džepa, poslao bi Malom takvu 
poruku, koja bi te začas strpala u zatvor, a prije bi Gato 
Mgungua odvela na vješala. 

Ali naglas je rekao: 

— Po čemu će znati da je poruka od mene? 

— Pošalji po glasniku nešto, što on zna da je tvoje. Ti nosiš 
prsten, vidio sam ga danas. 

— Odakle da znam, da ćeš poslati pravu poruku? — raz- 
mišljao je Stari. — Ti možeš tražiti i stotinu kljova. 

— Ja sam tvoj prijatelj. Ja sam vrlo pošten. A osim toga, 
nema ti druge. Hoćeš li mi dati prsten? 

— Dobro onda, uzmi ga. 

Crnac je stupio iza Staroga i skinuo prsten s njegove ruke. 


— Kada slonovača stigne, bit ćes slobodan — rekao je 
saginjući se, a zatim izašao iz kolibe. 
— Ništa ne vjerujem tom starom varalici — pomislio je 


bijelac, — ali davljenik se hvata za slamku. 

Bobolo se nacerio, promatrajući prsten na svjetlu vatre. 

— Bistar sam ja — mrmljao je samome sebi. — Imat ću i 
prsten i slonovaču. 


On naravno nije imao moći da oslobodi Staroga, a nije imao 
ni namjere da to uopće pokuša. Bio je neobično zadovoljan 
samim sobom, kad se pridružio drugim poglavicama koji su 
sjedili na savjetovanju s Gatom Mgunguom. 

Između drugih stvari raspravljali su o načinu, kako da 
postupe s bijelim zarobljenikom. Neki su željeli da ga se ubije i 
razdijeli u selu, da ne moraju dijeliti meso sa svećenicima i 
bogom -leopardom u hramu. Drugi su navaljivali da ga se mora 
smjesta odvesti velikom svećeniku, da bi se njegovo meso moglo 
koristiti u obredima, koji će pratiti zaređivanje nove bijele velike 
svećenice. Mnogi su pokazivali svoje govorničko umijeće, 
uglavnom bez ikakve veze s predmetom. Crni ili bijeli, govornici 
uvijek vole da čuju svoje glasove. 

Gato Mgungu je upravo bio usred opisivanja herojskih djela, 
koje je učinio u bitkama, u kojima se borio prije dvadeset 
godina, kada ga je iznenada usšutkao prekid, koji je u svima 
izazvao užas. Čulo se šuštanje lišća u stablu što se nadvilo nad 
njegovu kolibu. Jedan teški predmet poletio je dolje prema 
središtu kruga, što su ga čučeći oblikovali učesnici savjeta i koji 
su sada svi kao jedan zaprepašteno skočili na noge. Izrazi 
iznenađenja, sujevjerja i užasa pokazivali su se na svakom licu. 
Bacili su preplašene poglede prema stablu, ali ništa se nije 
vidjelo gore u tamnim sjenama. Zatim su pogledali stvar, koja 
im je ležala do nogu. Bila je to lešina čovjeka, zavezanih ruku i 
nogu, vrata prerezana. 

— To je Lupingu iz plemena Utenga — prošaptao je Gato 
Mgungu. — On me je obavijestio o dolasku Lobongova sina i 
njegovih ratnika. 

— To je zao znak — prošaptao je jedan. 

— Kaznili su izdajicu — rekao je drugi. 

— Alitko gaje mogao podići u stablo i baciti ga ovamo među 
nas? — upitao je Bobolo. 

— On je govorio danas o nekome, tko tvrdi da je Orandov 
muzimo — objasnio je Gato Mgungu — o nekom ogromnom 
bijelcu, koji raspolaže mnogo većim čarima nego Sobito, vrač 
Tumbalija. 

— Govorio je o još jednome — ubacio je jedan poglavica. 


— Da, govorio je o još jednome, — nastavio je Gato Mgungu, 
— o duhu Nyamvwegija iz sela Kibbu, kojega su ubila djeca 
boga-leoparda. Taj duh je uzeo lik malog majmuna. 

— Možda je taj muzimo donio Lupinga ovamo — nagađao je 
Bobolo. — To je upozorenje. Odvedimo bijelca do velikog 
svećenika, da vidimo što će on odlučiti. Ako ga ubije, mi nećemo 
biti krivi. 

— Tako govori mudar čovjek — rekao je jedan ratnik, koji je 
bio Bobolov dužnik. 

— Već še spustio mrak — podsjetili su ga drugi — pa bi 
možda bilo bolje da čekamo do jutra. 

— Odvest ćemo ga odmah — rekao je Gato Mgungu. — Ako 
je muzimo bijelac, i ako je bijesan zato što smo zarobili ovog 
bijelog čovjeka, on će se motati oko sela dok god budemo 
zarobljenika ovdje držali. Odvest ćemo ga u hram. Veliki 
svećenik i bog-leopard jači su od svakog muzima. 

Skriven u krošnji stabla, Muzimo je promatrao urođenike, 
koji su se nalazili ispod njega u selu, ograđenom visokom 
ogradom. Nyamwegijev duh, kojemu je taj prizor dodijao i 
kojemu je već bilo dosta ovog noćnog lutanja, zaspao mu je na 
rukama. Muzimo je vidio kako se ratnici naoružavaju i staju u 
red pod zapovijedima svojih poglavica. Izvukli su bijelog 
zatvorenika iz kolibe u kojoj je bio, skinuli su mu veze s gležanja 
i pod stražom su ga proveli kroz kapiju, kroz koju su, sada 
ratnici izlazili na obalu rijeke. Ovdje su gurnuli u vodu cijelu 
malu flotu kanua (njih oko trideset; svaki s kapacitetom od oko 
deset ljudi) jer bilo je gotovo tristotine ratnika boga-leoparda u 
tom odredu, a samo ih je nekoliko ostalo u selu da čuvaju 
stražu. Veliki ratni čamci koji nose pedeset ljudi ostali su na 
obali, okrenuti dnom na gore. 

Kad je posljednji kanu s teretom obojenih divljaka krenuo 
tamnom maticom rijeke, Muzimo i Nyamwegijev duh skočili su 
sa stabla, koje ih je do sada sakrivalo i slijedili čamce obalom. 
Odlična prohodna staza tekla je uporedo s rijekom, i Muzimo je 
kaskao po njoj, ne ispuštajući čamce izvan dohvata sluha. 

Nyamwegijev duh, probuđen iz dubokog sna, videći da 
moraju slijediti Gomanganije koje ne može ni prebrojati pre- 
plašio se i uzbudio. 

Kada je posljednji čamac s teretom divljaka krenuo maticom rijeke, Tarzan i mali 
majmun skočili su sa stable i slijedili čamce obalom. Dobro prohodna staza išla je 
uporedo s rijekom i Tarzan je kaskao ne ispuštajući čamce izvan dohvata ušiju. 


— Vratimo se — molio je. — Zašto mi moramo da slijedimo 
ove Gomanganije, koji će nas ubiti ako nas uhvate, kad bismo 
mogli krasno spavati negdje daleko u kakvom lijepom velikom 
stablu? 

— To su Orandovi neprijatelji — objasnio je Muzimo. — Mi ih 
slijedimo da saznamo kamo idu i što namjeravaju učiniti. 

— Svejedno mi je kamo idu i što hoće da učine — zajecao je 
Nyamwegijev duh — ja sam pospan. Ako idemo dalje, uhvatit će 
nas Šita ili Sabor ili Numa, a ako nas ne budu oni, onda će nas 
Gomangani. Vratimo se. 

— Ne — odgovorio je bijeli div. — Ja sam muzimo. Muzimo 
mora sve da zna. Stoga ja moram i noću i danju promatrati 
Orandove neprijatelje. Ako ne želiš poći sa mnom popni se na 
stablo i spavaj. 

Nyamwegijev duh se bojao da krene s Muzimom, ali još se 
više bojao da ostane sam u ovoj nepoznatoj prašumi, i tako nije 
više o tome govorio, dok je Muzimo napredovao mračnom 
stazom uz tamnu tajanstvenu rijeku. 

Prešli su oko dvije milje, kada je Muzimo primijetio po zvuku, 
da su čamci stali, i čas kasnije došao je na obalu malog rukavca 
koji se odvajao od glavne matice. Čamci su skretali u rukavac 
jedan za drugim. Promatrao ih je brojeći, dok posljednji nije 
ušao u lijenu struju i nestao u tami, što ju je stvaralo zelenilo 
koje se nadvija nad rijeku. Tada, budući da nije imao traga koji 
bi slijedio, popeo se u stabla slijedeći kanue po zvuku vesala, što 
su se ispod njega zabadala u vodu. 

— Slučajno se dogodilo tako da je Stari bio u čamcu, kojim 
je zapovijedao Bobolo, i on je iskoristio tu priliku da upita 
poglavicu kamo ga vode i zašto, ali Bobolo ga je upozorio da suti, 
šapćući mu da za sada nitko ne smije znati da su on i zatvorenik 
u prijateljskim odnosima. 

— Ideš sada na mjesto, gdje ćeš biti sigurniji. Tvoji te 
neprijatelji neće moći naći — rekao je jedino to. 

— Aniti moji prijatelji — nabacio je Stari, ali Bobolo na to 
nije odgovorio. 

Površina struje pod stablima, koja su sprečavala čak i 
slabašnom svjetlu oblačne noći da prodre kroz granje, zavila se 
u potpunu tamu. Stari nije mogao vidjeti ni čovjeka koji je sjedio 
do njega, ni vlastitu ruku, kad bi je stavio pred lice. Činilo mu se 


pravim čudom, kako veslači voze čamac duž te uske vijugave 
rijeke, a ipak su se kretali uporno i bez smetnje prema 
odredištu. Pitao se, kakvo je to odredište. U cijelom njihovom 
postupku, činilo se da ima nešto tajanstveno i sablasno. I sama 
je rijeka bila tajanstvena. Neobična šutnja ratnika samo je 
naglašavala tajanstvenost položaja. Sve se povezivalo u njegovoj 
mašti u čudnu sliku, kao da četa mrtvih ljudi vesla uz rijeku 
smrti, tristotine Harona koji prate njegovu mrtvu dušu u pakao. 
Nije to bila ugodna misao, i pokušao je da je zaboravi, ali nije se 
mogao sjetiti ničeg ugodnijeg čime bi je zamijenio. Starome se 
činilo da njegova sudbina nikada nije bila u tako teškom 
položaju. 

— Barem imam to zadovoljstvo govorio je samom sebi — da 
znam da stvari ne mogu postati gore nego što jesu. 

Ali misao, koja se opetovano javljala u njegovom mozgu, 
najviše ga je zabrinjavala. Bila je to misao na djevojku i njenu 
sudbinu. Dok je bio zarobljenik u selu, nije vjerovao svojim 
čuvarima, da nje u selu nema, ali sada je naslućivao da zaista 
nije tamo. Uvidio je, da je njegov sud osnovan više na intuiciji 
nego na nekim razlozima, ali njegova ideja postala je tako jasna, 
da je graničila s uvjerenjem. Budući da je bio siguran, da su nju 
u selo doveli tek kratko vrijeme prije njegova dolaska, pokušao 
je da oblikuje neku razumnu pretpostavku, što su divljaci mogli 
s njom učiniti. Nije vjerovao da su je već ubili. Znajući vrlo dobro 
da su oni ljudožderi, bio je uvjeren, da će ubijanje djevojke, ako 
namjeravaju da je ubiju, rezervirati za kakvu sjajnu ceremoniju 
koju će popratiti plesom i orgijama. Nije bilo vremena za takvu 
svečanost, sve od kada je dovedena u selo, i stoga se činilo 
vjerojatnim, da su je prije njega poveli uz ovu tajanstvenu rijeku 
tame. 

Nadao se da će ova posljednja pretpostavka biti tačna, ne 
samo zbog prilike, koja će mu se možda pružiti da je spasi od 
njene nevolje (naravno, pod uvjetom da to bude u njegovoj 
moći), već zato što će ga još jednom dovesti u njenu blizinu i što 
će je možda moći vidjeti ili čak dotaći. Njena odsutnost izazvala 
je u njemu još jaču želju za njom. I samo razmišljanje o njenim 
čarima budilo mu je grozničavu vrućinu u srcu, što je za njom 
čeznulo, udvostručavalo njegov bijes protiv divljaka koji su mu 
je oteli. 


Duh mu je bio zabavljen tim složenim osjećajima, kada mu je 
pažnju privuklo neko svjetlo, koje se pojavilo ispred njih na 
desnoj obali struje. Isprva je vidio samo svjetlo, ali zatim je 
primijetio ljudske figure, nejasno osvijetljene zrakama svjetla, a 
iza njih obrise velike građevine. Broj se ljudskih likova naglo 
povećavao, a sinulo je još nekoliko svjetala. Vidio je, da su ljudi 
momčad onih čamaca koji su stigli prije njegova, a svjetla da su 
baklje koje donose ljudi iz zgrade. Zgradu je sada bolje vidio. 
Bila je to veliko dugo zdanje. 

Ubrzo su i njegov kanu izvukli na obalu i izbacili ga do poda 
na kopno. Ovdje, među ratnicima koji su stigli iz sela, nalazili su 
se divljaci odjeveni u pravu odjeću ljudi-leoparda. Oni su izlazili 
iz zgrade noseći baklje. Nekolicina ih je imala na licu grozne 
maske. Bili su to svećenici boga-leoparda. 

U svijesti bijelog čovjeka polako se budilo shvaćanje da je 
doveden do tajanstvenog hrama ljudi-leoparda, o kojemu je 
slušao više nego jednom preplašeno šaputanje i svakakve priče 
iz ustiju užasnutih urođenika. Smatrao ga je prije izmišljo- 
tinom, nego stvarnošću. Ali sada, dok su ga vukli kroz ulaz 
zgrade u njenu unutrašnjost, vidio je vlastitim očima da hram 
zaista postoji. 

Osvijetljen mnogim bakljama prizor se neizbrisivo urezivao u 
sjećanje promatrača. Velika se soba gotovo ispunila ratnicima iz 
sela Gato Mgungua. Vrvjeli su oko nekoliko velikih gomila 
leopardovih koža, pod rukovodstvom zakrinkanih svećenika, 
koji su im izdavali te ceremonijalne kostime. Postepeno se slika 
mijenjala, što je više ratnika odijevalo krabulju svog divljeg reda, 
dok bijelac oko sebe nije vidio samo crno-žute kože zvijeri, 
zakrivljene, okrutne čelične pandže i grozno obojena crna lica, 
djelomično zakrivena uštavljenim leopardovim glavama, koje su 
služile kao neka vrsta sljema. 

Drhtavo svjetlo baklji igralo je na izrezbarenim i obojenim 
idolima, odražavalo se od golih ljudskih lubanja, od šarenih 
štitova i iskešenih maski koje su visile na ogromnim stu- 
bovima, što su podupirali krov zgrade. Najviše svjetla nalazilo se 
oko podignutog postolja na suprotnom kraju prostorije, gdje je 
na manjoj platformi u pozadini postolja stajao veliki svećenik. 
Niže od njega okupila se grupa nižih svećenika, dok je o teski 
stup u njegovoj blizini bio lancem privezan veliki leopard, koji se 


kostriješio i režao prema mnogobrojnim ljudima ispod sebe; 
divlji leopard iskešena lica, koji se u mašti bijelog čovjeka javljao 
kao utjelovljenje divljačkog životinjstva ovoga kulta, kojemu 
služi kao simbol. 

Čovjekove su oči preletjele sobu tražeći djevojku, ali nije je 
mogao vidjeti. Zadrhtao je na pomisao, da je ona možda 
sakrivena negdje u ovom strašnom mjestu, i bio bi sve na svijetu 
dao da sazna gdje je, da su mu njegovi stražari pružili za to i 
najmanju priliku. Ako je ona ovdje, ni za nju nema nade, kao ni 
za njega. Otkad se uverio, da su ga doveli u hram ljudi-leoparda, 
da su mu dopustili da pogleda njihovo najsvetije mjesto i 
najvišeg svećenika, da se upozna s njihovim najtajnijim 
obredima, znao je da ga nijedna snaga na svijetu ne može 
spasiti, da su obećanja i nastojanje poglavice Bobola neiskrena i 
lažna, jer nitko drugi osim čovjeka-leoparda ne smije vidjeti sve 
ove stvari i ostati živ. 

Gato Mgungu, Bobolo, i drugi poglavice zauzeli su mjesta 
ispred običnih ratnika u podnožju većega postolja. Gato 
Mgungu obratio se velikom svećeniku, i na svećenikovu zapo- 
vijed stražari su privukli Staroga bliže i stali s njim desno od 
postolja. Tri stotine pari zlokobnih očiju, ispunjenih mržnjom, 
zagledali su se u njega, a u očima se ocrtavalo divljaštvo i bijes«. 

Veliki svećenik okrenuo se prema leopardu, koji je režao i 
frktao. 

— Bože-leoparde — viknuo je visokim kreštavim glasom, — 
djeca boga-leoparda zarobila su neprijatelja tvoga naroda. 
Dovela su ga ovamo u veliki hram. Što želi bog-leopard? 

Nastala je trenutačna šutnja za vrijeme koje su se sve oči 
uprle u velikog svećenika i leoparda. Zatim se dogodila sablasna 
stvar, od koje se naježila koža bijelom čovjeku, i kosa mu se 
podigla na glavi. Iz leopardove njuške, koja je iskešeno režala, 
čuo se ljudski govor. Bilo je to nevjerojatno, a ipak je to čuo 
vlastitim ušima. 

— Neka umre, da se djeca boga-leoparda mogu nahraniti, — 
glas je bio tih i promukao i izmiješan sa životinjskim režanjem. 
— Ali prije izvedite novu veliku svećenicu hrama, da je moja 
djeca mogu vidjeti, svećenicu koju je Lulimi doveo iz daleke 
zemlje, na zapovijed moga brata. 


Lulimi, koji je po visini svog svećeničkog ranga stajao tik do 
prijestolja velikog svećenika, očigledno se napuhao od ponosa. 
Bio je to veliki trenutak koji je očekivao. Sve su se oči okrenule 
prema njemu. On je načinio nekoliko koraka u divljačkom 
plesu, skočio visoko u zrak i zaurlao grozan krik, koji je 
odjekivao kroz visoke grede iznad njihovih glava. Laički 
pripadnici reda bili su pod dubokim dojmom. Neće tako lako 
zaboraviti Lulimija. Ali ubrzo je njihova pažnja napustila 
Lulimija i obratila se na vrata, što su se nalazila u pozadini 
postolja. Na vratima je stajala djevojka, koja je, s izuzetkom 
nekoliko, ukrasa, bila gotovo gola. Ona je stupila na postolje, a 
za njom je slijedilo jedanaest slično odjevenih svećenica. Tada je 
nastala stanka. 

Stari se pitao, koja je od ovih nova velika svećenica. Među 
njima je bilo malo razlike, osim u stupnjevima starosti i 
ružnoće. Njihovi žuti zubi bili su isturpijani u oštre šiljke, 
stijenka između nozdrva bila je probijena, a u te rupe umetnuti 
su bili štapići od slonovače. Resice njihovih ušiju objesile su im 
se sve do ramena pod težinom teških ukrasa od bakra, željeza, 
mjedi i slonovače, a lica su im bila obojena sablasnom plavom i 
bijelom bojom. 

Sada je ponovo progovorio bog-leopard. 

— Dovedite veliku svećenicu — zapovjedio je, i sa tri stotine 
ratnika Stari je okrenuo svoj pogled prema tamnom otvoru u 
pozadini postolja. Jedan nejasno ocrtani oblik približavao se iz 
tame hodnika, dok nije zastao na vratima, gdje su ga osvijetlile 
baklje svojim nemirnim svjetlom. 

Bijelac je prigušio krik zaprepaštenja i užasa. Bila je to 
djevojka koju je tražio. 


dok su svećenici spavali 


Kaa je stara ženetina, koja je bila njen glavni čuvar, gurnula 
Kali Bwanu kroz vrata u pozadini postolja, ova se zaustavila sa 
zaprepaštenjem i užasom pred prizorom što su ga ugledale 
njene oči. Ravno ispred nje stajao je veliki svećenik, strašan u 
svom sablasnom kostimu i groznoj maski, a kraj njega veliki 
leopard, nemiran i nervozan, privezan velikim lancem. Iza njih 
vidjela je more divljačkih obojenih lica i iskešenih krabulja, koje 
su se, odjevene u leopardove kože, nejasno komešale u svjetlu 
baklji. 

Atmosfera sobe bila je zagušljiva od odvratnog smrada 
mnogih tjelesa. Val mučnine zahvatio je djevojku; ona se lagano 
zaljuljala, i položila ruku preko očiju, da ne bi gledala taj užasni 
prizor. 

Starica je iza nje nešto bijesno prošaputala i gurnula je 
naprijed. Trenutak kasnije Imigeg, veliki svećenik, zgrabio ju je 
za ruku i povukao do sredine manjeg, višeg postolja, u blizinu 
razbješnjelog leoparda. Zvijer je zarežala i skočila prema njoj, ali 
Imigeg je predvidio takav napad, i leoparda je iznenada u zraku 
zaustavio lanac, tik prije nego što će oštre pandže dotaći meko 
meso preplašene djevojke. 

Stari se naježio, kada je vidio užasan položaj, u kojem se ona 
nalazi. Njegov bijes prema ovim ljudima, i prema vlastitoj 
nemoći, ostavio ga je drhtavog i slabog. Izluđivala ga je vlastita 
bespomoćnost, da joj pomogne, a pogled na nju udvostručavao 
je snagu njegove žudnje. Prisjetio se grubih i gorkih stvari, koje 
joj je rekao, i na to sjećanje postao je crven od stida. Tada su se 
oči djevojke, koja je gledala pojedinosti prizora, susrele s 
njegovima. Na trenutak ga je bezizražajno motrila, a onda ga 


prepoznala. Na njenom licu ocrtalo_ se iznenađenje i 
nevjerovanje. Isprva nije ni shvatila, da je i on zarobljenik. 
Njegova prisutnost podsjetila ju je na grubijansko i nekavalirsko 
vladanje prema njoj, kad su se prvi puta sreli. U njemu je vidjela 
samo jednog neprijatelja više, ali činjenica da je on bijelac, ulila 
joj je malo samopouzdanja. Nije se činilo vjerojatnim, da bi čaki 
takav bijelac kao što je on, stajao tu dokono, i dopustio da Crnci 
zarobljuju i loše postupaju s jednom bijelom ženom. Ali polako 
joj je svitalo, da je i on zarobljenik poput nje, i premda je opet 
izgubila svaku nadu, ipak je ostao trag onog samopouzdanja, 
što ga je osjetila kad ga je vidjela. 

Pitala se, kakva je čudna igra sudbine dovela i njega ovamo, 
da dijeli njenu nevolju. Nije mogla znati, čak ni sanjati da su 
njega zarobili, dok je nastojao da je spasi. Da je znala motive, 
koji su ga na to naveli, i neznatno pouzdanje, koje je u njoj 
izazvala njegova prisutnost, bilo bi nestalo. Ali nije ih znala. 
Shvaćala je samo, da se s njom nalazi čovjek, koji pripada istoj 
rasi, i zbog njegove prisutnosti osjećala se malo hrabrije. 

Dok je Stari promatrao vitku, dražesnu pojavu i lijepo lice 
velike svećenice boga-leoparda, i druge su je oči promatrale i 
ocjenjivale. Među njima su bile i oči Bobola — divljačke, krvlju 
podlivene oči, pohlepne, grabežljive oči. Bobolo je požudno 
oblizao usta. Poglavica divljaka bio je gladan, ali ne za hranom. 

Nastavljao se obred zaređenja. Imigeg je stajao u središtu 
pozornice. Neprestano je brbljao. Katkada bi se obratio kakvom 
nižem svećeniku ili svećenici, a katkada bogu-leopardu, a kada 
bi zvijer odgovorila, to bi uvijek izazvalo prigušeni usklik 
strahopoštovanja skupljenih ratnika premda su bijela djevojka i 
Stari bili manje zaprepašteni ili impresionirani, nakon svog 
prvog kratkog iznenađenja. 

Bio je tu još jedan slušač, kojega je također zapanjio leopard 
koji govori, i koji je ipak, iako nikada prije nije čuo ništa o 
trbuhozborcima, prozreo — prevaru — svojim — neobičnim 
sposobnostima. Smjestivši se na poprečnoj gredi krova, koja je 
stršila izvan vanjskog zida zgrade, gledao je kroz otvor ispred 
sebe barbarski prizor, koji se pod njim odigravao. 

Bio je to Muzimo, a kraj njega drhteći pred tolikim leo- 
pardima, čučao je Nyamwegijev duh. 


— Ja se bojim — rekao je. — Nkima se boji. Vratimo se u 
zemlju koja pripada Tarzanu. Tarzan je tamo kralj, ovdje ga 
nitko ne poznaje, i nije ništa bolji od kakvog Gomanganija. 

— Ti uvijek govoriš o Nkimi i Tarzanu — prigovorio je 
Muzimo. — Nikada nisam za njih čuo. Ti si Nyamwegijev duh a 
ja sam Muzimo. Koliko ti puta moram te stvari ponavljati? 

— Ti si Tarzan a ja sam Nkima — uporno je ponavljao mali 
majmun. — Ti si Tarmangani. 

— Ja sam duh Orandova pretka — uporno će Tarzan, — zar 
nije Orando tako rekao? 

— Ne znam — uzdahnuo je umorno Nyamwegijev duh — ne 
razumijem jezik Gomanganija. Ja samo znam da sam Nkima, a 
da se Tarzan promijenio. On nije više isti, sve od kad je stablo na 
njega palo. Ja samo znam, da me je strah. Htio bih da odemo 
odavde. 

— Brzo ćemo otići — obećao je Muzimo. Napeto je promatrao 
prizor ispred sebe. Vidio je bijelog čovjeka i bijelu djevojku, i 
pogodio je, kakva ih sudbina očekuje, ali to nije u njemu 
probudilo samilosti, niti osjećaj kakve krvne obaveze i 
odgovornosti. On je bio duh Orandova pretka, pretka pogla- 
vičina sina, a sudbina dvoje neobičnih Tarmanganija nije njemu 
ništa značila. Ali uskoro su njegove oštre oči primijetile nešto 
što je u njemu izazvalo živo zanimanje. Ispod jedne od groznih 
svećeničkih krinki, pogled mu je pao na neke poznate crte lica. 
Nije se iznenadio, jer je tog svećenika napeto promatrao već 
neko vrijeme, budući da je njegovu pažnju privuklo nešto 
poznato u njegovu držanju i načinu kretanja. Sjena smiješka 
dotakla je Muzimove usne. 

— Hajde — prošaptao je Nyamwegijevom duhu uspinjući se 
na krov hrama. 

Sigurnih nogu poput mačke, trčao je po gredama, dok ga je 
mali majmun slijedio. Stigavši na pola zgrade, lagano je skočio s 
kosoga krova i bacio se u krošnju obližnjeg stabla, i kad je 
Nyamwegijev duh skočio za njim, njih su dvojica nestali u 
neprodornoj tami džungle. 

U hramu su svećenice zapalile mnogobrojne vatre na 
velikom glinenom postolju, i na grubim tronošcima postavile 
lonce za kuhanje, dok su iz stražnje sobe niži svećenici donijeli 
mnoge komade mesa, zamotane u lišće banane. Ovo su meso 


svećenice stavile u lonce za kuhanje, dok su se svećenici još 
jednom udaljili, da bi odmah zatim donijeli tikvice i vrčeve piva, 
koje je počelo kružiti od ruke do ruke između ratnika. 

Kad su se ljudi ponapili, počeli su plesati. Iz početka polako, 
njihova su se tijela svijala iz bokova, podignutih laktova, 
koracali su oprezno podižući visoko noge. U rukama su držali 
koplja i sStitove, prilično nespretno, zbog velikih zakrivljenih 
čeličnih pandži, pričvršćenih uz njihove prste. Ograničeni 
nedostatkom prostora, zbog velike gužve u sobi, svaki se ratnik 
vrtio na istome mjestu, zastajući samo da povuče nekoliko 
dugih gutljaja iz vrčeva piva, koje bi mu susjedi dodali. Tiho 
ritmičko pjevanje pratilo je ples, postajući sve jače i ubrzavajući 
ritam. Udarci su se ratničkih nogu u plesu ubrzavali, dok cijeli 
hram nije bio jedna nerazmrsiva masa divljaka, koji su urlajući 
bjesomučno skakali. 

Na gornjem postolju bog-leopard, razbješnjen bukom, ga- 
lamom i kretanjem oko sebe, a i mirisom mesa što se kuhalo u 
loncima, sve više je natezao svoj lanac, režeći i bijesno frkćući. 
Veliki svećenik, podstaknut sadržajem jednog pivskog vrča, 
plesao je luđački ispred razgnjevljenog mesoždera skačući 
gotovo nadohvat njegovih oštrih pandži, i odbacujući se žurno 
unatrag, kad bi razbješnjena zvijer zamahnula prema njemu. 
Bijela se djevojka povukla na udaljeni dio postolja, dok joj se u 
glavi sve motalo od ovog užasnog, paklenog nereda, koji ju je 
okruživao, napola besvjesnu od straha i tjeskobe. Vidjela je 
meso koje su stavili u lonce za kuhanje, ali tek je u magli 
naslutila prirodu toga mesa, dok jedna ljudska ruka nije ispala 
slučajno iz svežnja lišća, u kojem je bila umotana. Značenje tog 
odvratnog prizora užasnulo ju je i izazvalo u njoj mučninu. 

Bijeli čovjek, koji je gledao cijeli taj prizor, često bi bacio 
pogled u njenom pravcu. Jednom je pokušao da joj nešto kaže, 
ali jedan od stražara udario ga je snažno po ustima, 
ušutkavajući ga. Kako je piće i ples natjerivalo divljake u sve 
veću i veću žestinu, njegova briga za djevojčinu sigurnost sve se 
više uvećavala. Vidio je da ih vjersko i alkoholno pijanstvo brzo 
lišava ono malo mozga i malo samosvladavanja, kojim ih je 
priroda i inače škrto nadarila, i on je zadrhtao pomislivši u 
kakve ih krajnosti to može odvesti, kad budu izbjegli stezi čak i 
svojih vlastitih vođa. A činjenica da su vođe, poglavice, svećenici 


i svećenice, padali u isto tako duboko pijanstvo, kao i njihovi 
sljedbenici, samo je uvećavalo njegove bojazni. 

I Bobolo je promatrao bijelu djevojku. U njegovom pijanom 
mozgu oblikovali su se divlji planovi. Primijetio je da se ona 
nalazi u opasnosti, a želio je daje spasi za sebe. Kako će mu doći 
u šake, to jos uvijek nije bilo jasno njegovom zbrkanom mozgu, 
ali ipak ni u jednom času nije napuštao tu ideju. Tada su 
njegove oči pale na Staroga, i kroz pivske pare u njegovom se 
duhu poćeo, lijeno razvijati jedan plan. 

Bijeli čovjek je isto tako želio da spasi bijelu ženu. Bobolo se 
toga sjećao. Ako želi da je spasi, htjet će i da je stiti. Bijelac 
također želi pobjeći. On misli da mu je Bobolo prijatelj. Te su se 
premise polako oblikovale u smušenom mozgu. Do sada dobro. 
Bijeli čovjek će mu pomoći da otmu veliku svećenicu, ali to se ne 
može izvesti dok svi do jednoga ne budu previše pijani da bi 
mogli spriječiti ostvarenje plana ili se kasnije sjećati što se 
dogodilo. Morat će čekati da dođe pravi čas, ali u međuvremenu 
treba izvesti djevojku iz ove sobe i sakriti je u neku drugu 
prostoriju u hramu. Svećenice su se već počele slobodno 
miješati sa uzbuđenim, pijanim ratnicima, i uskoro će orgijanje 
biti u punom jeku. Nakon toga, možda je nitko više neće moći 
spasiti, čak ni sam veliki svećenik, koji je bio već pijan, kao i svi 
drugi. 

Bobolo je pristupio Starome i obratio se njegovim stra- 
žarima. 

— Hajde, pridružite se ostalima — naredio im je. — Ja ću 
čuvati zatvorenika. 

Ljudi već napola pijani nisu trebali drugog naređenja. Riječ 
poglavice bila je dovoljna, oslobađala ih je sve odgovornosti. Za 
trenutak su nestali. 

— Brzo — rekao je Bobolo, zgrabivši Staroga za ruku. — Pođi 
sa mnom. 

Bijelac je ustuknuo. 

— Kamo? — upitao je. 

— Pomoći ću ti da pobjegnes — prošaptao je Bobolo. 

— Ne bez bijele žene — uporno je odvraćao Stari. 

Taj odgovor podudarao se tako savršeno sa Bobolovim 
planovima, da je on naprosto bio oduševljen. 


— Ito ću urediti, ali moram vas izvesti odavde u jednu od 
stražnjih soba u hramu. Tada ću se vratiti po nju. Ne mogu vas 
oboje istovremeno izvesti. To je vrlo opasno. Imigeg će me ubiti, 
ako me otkrije. Moraš postupati kako ti ja kažem. 

— Odakle takvo naglo zanimanje za našu dobrobit? — 
upitao je bijelac sumnjičavo. 

— Zato što ste ovdje oboje u opasnosti — odgovorio je 
Bobolo. — Svi su vrlo pijani, pa čak i veliki svećenik. Uskoro 
neće biti nikoga, tko bi vas mogao zaštititi, i bili biste izgubljeni. 
Ja sam vaš prijatelj. Dobro je za tebe, što ti je Bobolo prijatelj, i 
što nije pijan. 

— Da nije pijan! — pomislio je Stari, dok je Bobolo teturao 
kraj njega prema vratima u pozadini sobe. 

Bobolo ga je odveo u jednu sobu u udaljenom dijelu hrama. 

— Pričekaj ovdje — rekao je — ja ću se vratiti i dovesti 
djevojku. 

— Presijeci mi veze na rukama — zatražio je Bijelac, — one 
me stežu. 

Bobolo je samo na trenutak oklijevao. 

— Zašto ne — rekao je. — Ne moraš se truditi da bježiš, jer ja 
ću te sam odavde izvesti, a osim toga ti ne bi ni mogao sam 
pobjeći. Hram se nalazi na otoku, koji je okružen rijekom i 
močvarnom zemljom, punom krokodila. Odavde ne vodi nijedan 
put, osim rijeke. Obično ovdje nema ni kanua, da ne bi pobjegli 
svećenici i svećenice. I oni su zatvorenici, čekat ćes, dok ja ne 
budem spreman da te odavde odvedem. 

— Naravno da ću čekati. Hajde, požuri, dovedi bijelu ženu. 

Bobolo se vratio u glavnu prostoriju hrama, ali ovoga puta 
stupio je u nju kroz vrata, što vode na gornje postolje. Ovdje je 
zastao, da bi razgledao položaj. Meso iz lonaca upravo se dijelilo 
među ratnike, ali vrčevi piva još su uvijek kružili od ruke do 
ruke. Veliki svećenik ležao je pijan do besvijesti na suprotnom 
kraju gornjeg postolja. Bog-leopard je čučao, režeći, zabavljen 
bedrom nekog čovjeka. Velika svećenica oslanjala se o zid 
pokraj vrata, na kojima se pojavio Bobolo. Poglavica joj je 
dotakao ruku. Iznenađeno, ona se osvrnula. 

— Hajde — prošaptao je i prstom pokazao da ga slijedi. 

Djevojka je shvatila samo pokret, ali vidjela je tog istog 
čovjeka, kako je čas prije odveo drugog bijelca zatvorenika i 


smjesta je zaključila da po nekoj sretnoj igri sudbine ovaj čovjek 
možda ima prijateljske namjere. Očigledno u izrazu njegova lica 
nije bilo ništa neprijateljskog niti prijetećeg, dok je razgovarao s 
bijelcem. Zaključujući tako, pošla je za Bobolom u mračne odaje 
u pozadini hrama. Jako se bojala, a koliko je zbilja bila blizu 
smrti, znao je samo Bobolo. Uzbuđen njenom blizinom i 
podstaknut pićem na naglost, njemu je iznenada palo na pamet 
da je odmah povuče u jednu od tamnih soba, koje se nalaze s 
obje strane hodnika, kroz kojega ju je vodio, ali kad se okrenuo, 
da je zgrabi, jedan glas je progovorio tik do njegova uha. 

— Došao si do nje lakše, nego što sam mislio — rekao je 
glas, a Bobolo se iznenađeno osvrnuo. Stari je nastavio: — Ja 
sam te slijedio, misleći da će ti možda biti potrebna pomoć. 

Poglavica je bijesno progunđao, ali iznenađenje ga je 
povratilo k pameti. Njen vrisak ili buka natezanja mogle bi 
dovesti kakvog stražara hrama, da istraži što se dešava, a to bi 
za Bobola značilo smrt. Nije ništa odgovorio, već ih je poveo 
natrag u sobu, gdje je prije bio ostavio i Staroga. 

— Pričekajte me ovdje — upozorio ih je. — Ako vas netko 
otkrije, nemojte reći da sam vas ja ovamo doveo. Budete li to 
rekli, neću vas moći spasiti. Kažite, da ste se preplašili, i da ste 
došli ovamo da se sakrijete. 

Okrenuo se da ode. 

— Pričekaj — rekao je Stari. — Što onda ako ne budemo 
mogli odvesti djevojku odavde. Što će se s njom dogoditi? 

Bobolo je slegnuo ramenima. 

— Nikada prije nismo imah bijelu svećenicu. Možda je 
određena za boga-leoparda, a možda za velikog svećenika. Tko 
to zna? 

Tada ih je napustio. 

— Možda za boga-leoparda, a možda za velikog svećenika — 
ponovila je Kali Bwana, kad joj je bijelac preveo njegove rijeći. — 
Ah, kako je to strašno! 

Djevojka je stajala vrlo blizu bijelcu. On je osjećao toplinu 
njenog gotovo golog tijela. On je zadrhtao, a kad je pokušao 
govoriti, glas mu je bio promukao od strasti. Htio je da je zagrli i 
privuće uza se. Htio je da pokrije njena meka topla usta 
poljupcima. Nije znao, što ga sprečava. Bili su sami u udaljenom 
dijelu hrama, a buka divljačkih orgija u glavnoj prostoriji zgrade 


prikrila bi svaki povik, ako bi ona htjela da vice. Bila mu je 
prepuštena na milost i nemilost, a on je ipak nije ni dotakao. 

— Možda ćemo uskoro moći da pobjegnemo — rekao je. 
Bobolo je obećao da će nas izvesti. 

Vi ga poznajete i možete mu vjerovati? — upitala je. 

— Poznajem ga nekoliko godina — odgovorio je, — ali mu 
nista ne vjerujem. Ne vjerujem nijednom od njih. Bobolo traži da 
mu se za ovo plati. To je skrti stari lopov. 


Bobolo je namjeravao da spasi djevojku iz hrama ljudi-leoparda — ali za sebe. 
Stari ga je upozorio da je otkrio njegove namjere. 


— Štoje cijena? 

— Slonovača. 

— Alijaje nemam. 

— Nemam ni ja — priznao je on — Ali ću je nabaviti. 

— Ja ću vam platiti svoj dio — ponudila je ona. — Ja imam 
novaca kod mog zastupnika na željezničkoj postaji. 

On se nasmijao. 

— Prvo preskoči jamu, a onda kaži hop. Ako nam naravno to 
ikada uspije. 

— To ne zvući vrlo ohrabrujuće. 

— U gadnoj smo gužvi — objasnio je. — Ne smijemo se 
suviše nadati. U ovome času naša jedina nada je Bobolo. On je 
čovjek-leopard, osim toga lopov i varalica, da ne govorimo o 
tome, da je pijan kao majka. Vrlo slaba nada, mora se priznati. 

Bobolo vraćajući se nešto trezniji na orgije uvidio je izne- 
nada, da ga je strah onoga što je učinio. Da bi podstakao svoju 
hrabrost, koja je nestajala, zgrabio je veliki vrč piva i ispraznio 
ga. Sadržaj vrča vrlo je čudesno djelovao na Bobola, jer su 
odmah zatim njegove oči pale na jednu pijanu svećenicu koja se 
previjala u kutu sobe pretvorivši se u njegovim očima u 
privlačnu huriju. Sat kasnije, Bobolo je čvrsto zaspao nasred 
poda. 

Posljedice piva nestajale su gotovo isto tako brzo, kao što su 
se i pokazale u onima koji su ga pili, pa su se tako nakon 
nekoliko sati neki ratnici počeli pomicati. Bilo im je zlo i glave su 
ih boljele. Htjeli su još piva, ali kada su ga zatražili, saznali su 
da ga više nema, a da nema više ni hrane. Pojeli su cijelu 
zakusku, i iće i piće. 

Gato Mgungu nikada nije imao tu prednost, da ga odgaja 
civilizacija (nikada nije stigao do Hollywooda), ali je znao što se 
pod sličnim okolnostima radi jer je nesumnjivo psihologija 
slavljenika jednaka u Africi kao i svugdje drugdje. Kad više 
nema što da se jede ili pije, vrijeme je da se ide kućama. Gato 
Mgungu prikupio je ostale poglavice i prenio im te svoje duboke 
filozofske zaključke. Svi su se složili, uključujući i Bobola. 
Mozak mu je bio pomalo zamagljen. Već je zaboravio mnoge 
događaje prošle noći, pa tako i svećenicu, koja je bila nalik na 
huriju. Znao je da je zaboravio i nešto vrlo važno, ali nije se 


mogao prisjetiti što je to, pa je natjerao svoje ljude u kanue, kao 
što su činili i drugi poglavice i četovođe. 

Uskoro se uputio niz rijeku u dugom nizu kanua, ispunjenih 
ratnicima i njihovom glavoboljom. U hramu je ostalo ležati 
nekoliko ratnika, koji su jos uvijek bili previše pijani, da bi mogli 
hodati. Njima su ostavili jedan jedini kanu. Ti su ljudi ležali po 
podu hrama duboko spavajući. Među njima su bili niži svećenici 
i svećenice. Imigeg se skutrio u jednom uglu postolja u 
dubokom snu. Bog-leopard, napunjena trbuha, također je 
spavao. 

Nestrpljivo čekajući u mračnoj sobi u pozadini hrama da se 
vrati Bobolo, Kali Bwana i Stari primijetili su sve veću tišinu u 
prednjim sobama zgrade, zatim su čuli pripreme za odlazak. Po 
zvuku su shvatili da se gotovo svi posjetnici hrama spremaju da 
odu. Čuli su tapkanje nogu, kad su ratnici izlazili iz zgrade, čuli 
su isto tako povike i zapovijedi na riječnoj obali, koje su im 
govorile da urođenici spuštaju u vodu svoje kanue. Nakon toga 
nastala je tišina. 

— Bobolo bi već morao doći — primijetio je čovjek. 

— Možda je otišao i napustio nas — nagađala je Kali Bwana. 

Čekali su još neko vrijeme. Iz cijeloga hrama nije se čulo ni 
zvuka, a isto tako ni iz prašume oko njih. Grobna tišina vladala 
je nad svetištem boga-leoparda. Stari se nelagodno pomaknuo. 

— Idem da malo izvidim — rekao je. — Možda je Bobolo 
zaista otišao, a ako jest, dobro bi bilo da to znamo. 

Krenuo je prema izlazu. 

— Neću dugo ostati — prošaptao je. — Ne bojte se. 

Čekajući u tami, djevojka je razmišljala o čovjeku koji je 
upravo otišao. Činilo se da se promijenio od njihovog prvog 
sastanka. Činilo se da se više brine za njenu dobrobit, da je 
mnogo manje nabusit, i ni izdaleka onoliko surov. Ali ipak nije 
mogla zaboraviti grubijanštine, koje joj je govorio prilikom 
njihovog susreta. To mu nikako nije mogla zaboraviti, a u dubini 
duše još ga se uvijek napola bojala i nije mu vjerovala. Nije joj 
bilo drago, kad je pomislila da će mu u slučaju njihova bijega 
dugovati zahvalnost, i dok se njen duh bavio tim mislima, Stari 
se tiho prikradao tamnim hodnikom prema malim vratima koja 
su se otvarala na gornje postolje. 


Kroz vrata dolazilo je vrlo slabo svjetlo, po kojemu je ravnao 
svoje korake, a kad je dospio do njih, pred sobom je vidio gotovo 
potpuno pustu sobu. Žeravica vatara za kuhanje bila je 
pokrivena bijelim pepelom, a samo je jedna jedina baklja 
preostala, dok su sve druge već dogorjele. Dimljivi plamen 
baklje gorio je ravno u mirnom zraku, i na njenom slabom 
svjetlu vidio je nekoliko spavača ispruženih po podu. U ne- 
jasnom svjetlu nije razabirao crte lica nijednoga od njih, pa nije 
mogao znati da li je Bobolo među njima. Jednim ispitujućim 
pogledom pregledao je cijelu unutrasnjost sobe i uvjerio se da u 
hramu nema ni jedne jedine osobe koja bi bila pri svijesti, a 
zatim se okrenuo i požurio k djevojci. 

— Jeste li ga pronašli? — upitala je. 

— Ne. Mislim da nije ovdje. Gotovo svi su otišli, osim 
nekolicine koji su previše pijani da se probude. Mislim da nam 
je to prilika za bijeg. 

— Što hoćete time reći? 

— Nema nikoga, da spriječi bijeg. Možda nema ni čamaca. 
Bobolo mi je rekao da se kanu nikada ne ostavlja ovdje, zbog 
straha da svećenici ili svećenice ne pobjegnu. Možda je lagao, ali 
lagao ili ne, mi moramo iskoristiti ovu priliku. Ako ostanemo 
ovdje, ni za vas ni za mene nema nade. Čak bi i krokodili 
postupili s vama ljubeznije od ovih đavola. 

— Učinit ću štogod budete rekli — odgovorila je. — Ali ako 
sam vam na teret, ako moja prisutnost možda sprečava vaš 
bijeg, ne obazirite se na mene. Pođite dalje bez mene. Sjetite se 
da prema meni nemate nikakve obaveze, niti... 

Oklijevala je i zašutjela. 

— Niti što? — upitao je. 

— Niti ja želim da imam obaveze prema vama. Nisam 
zaboravila stvari koje ste mi rekli kad ste došli u moj logor. 

On je razmišljao nekoliko časaka prije nego će odgovoriti, a 
zatim se napravio, kao da nije čuo sta je rekla. 

— Hajdemo — zapovijedio je odlučno. — Ne smijemo gubiti 
ni časka. 

Prišao je prozoru na stražnjem zidu sobe i pogledao van. Bilo 
je vrlo mračno. Nije vidio gotovo ništa. Znao je da je zgrada 
uzdignuta na stupovima, i da skok na zemlju može biti opasan, 
ali je isto tako znao da se duž jedne strane zgrade pruža 


veranda. Da li se ona nastavlja i s druge strane zgrade, gdje je 
smještena ova soba, to nije znao. Da izađu kroz glavnu sobu 
između svih onih divljaka bilo je skopčano s prevelikim rizikom. 
Jedina mogućnost bila je da nađu put do jedne od soba, koje 
gledaju na verandu, i u tom slučaju izašli bi iz zgrade na strani 
rijeke. 

— Pokušat ćemo kroz drugu sobu — prošaptao je. — Dajte 
mi ruku, tako da se ne izgubimo. 

Ona ga je uhvatila za ruku. Osjećao je, kako joj je ruka 
nježna i topla. Još se jednom luda plima njegove žudnje podigla 
u njemu, tako da se savladao samo s naporom, ali ni jednim 
jedinim znakom nije izdao svoju strast pred djevojkom. Tiho, na 
vršcima prstiju, krenuli su tamnim hodnikom, a čovjek je 
tapkao slobodnom rukom po zidovima, sve dok nije pronašao 
jedna vrata. Oprezno su ušli u sobu s druge strane vrata tražeći 
prozor. 

A što ako je to odaja nekog stanovnika hrama, koji je već 
napustio orgije i legao u sobu da spava? Pomisao je izazvala 
hladan znoj na čovjekovom čelu, i u sebi se zakleo, da će bez 
oklijevanja ubiti svakoga stvora, koji bi mu stao na put spa- 
šavanja djevojke, ali na sreću soba je bila nenastanjena, i njih 
su dvoje bez smetnji stigli do prozora. Čovjek je prebacio nogu 
preko prozorskog praga, a trenutak kasnije Stajao je već na 
verandi, pomažući i djevojci da se izvuče kroz prozor. 

Nalazili su se na prednjoj strani zgrade. Nije se usuđivao da 
se izloži opasnosti, pa da ode do stepenista, koje je vodilo na 
zemlju od glavnog ulaza u hram. 

— Morat ćemo se spustiti niz jedan od ovih stupova, na 
kojima zgrada leži — objasnio je. — Moguće je da se pred 
glavnim ulazom nalazi straža. Mislite li da će vam to poći za 
rukom? 

— Naravno — odgovorila je ona. 

— Ja ću poći prvi — rekao je — ako se okliznete, pokušat ću 
da vas zadržim. 

— Neću se okliznuti, hajdemo. 

Veranda nije imala ograde. On je legao i pipao ispod njenog 
ruba, dok nije pronašao početak stupa. 

— Evo ga — prošaptao je i prebacio se preko ruba. 

Kad su se Stari i djevojka spustili niz jedan od stupova hrama boga-leoparda 
pohitali sun a obalu rijeke ne bi li pronašli kakav čamac, dok su ljudi-leopardi 
premoreni od pića i pleas, još uvijek spavali u hramu. 


Djevojka je pošla za njim. On se spustio nešto niže 1 
upravljao je njenim nogama, dok se nisu uhvatile za stup, koji je 
zapravo bio deblo mladog stabla široko oko dva pedlja u 
promjeru. Bez smetnji stigli su do zemlje, i on ju je ponovo 
uhvatio za ruku i poveo na obalu rijeke. Dok su se kretali niz 
struju usporedo s hramom, on je tražio kanu, i kad su došli pred 
sam ulaz u zgradu, on je jedva uspio da savlada usklik 
olakšanja i oduševljenja, jer su iznenada naišli na kanu, izvućen 
dijelom trupa na obalu. 

Šutke su se napregli da gurnu teški čamac u rijeku. Isprva 
se činilo da će njihovi napori biti bezuspjesšni, ali je kanu počeo 
blago klizati niz obalu i čim se oslobodio ljepljivog blata uz rub 
vode, to isto blato je poslužilo poput klizališta, niz koje je čamac 
lako kliznuo u vodu. 

On joj je pomogao da se ukrca, gurnuo je kanu u lijenu 
struju matice i uskočio je za njom. Tada su krenuli niz struju 
plutajući polako prema velikoj rijeci. 


bitka 


J edan sat nakon ponoći Muzimo i Nyamwegijev duh skočili su 
u logor usnulih Utenga. Nijedna ih straža nije vidjela kako 
dolaze, što doduše nije nimalo iznenadilo stražare, koji su znali 
da duhovi prolaze prašumom potpuno nevidljivi, kad god im se 
svidi. 

Orando, koji je bio dobar vojnik, upravo je obišao stra- 
žarska mjesta i još je uvijek bio budan, kad ga je Muzimo 
pronašao. 

— Kakve mi vijesti donosiš, Muzimo? — upitao je Lobongov 
sin. — Ima li kakvih vijesti o neprijatelju? 


— Bili smo u njegovom selu — odgovorio je Muzimo — 
Nyamvwegijev duh, Lupingu ija. 

— A gdje je Lupingu? 

— Ostao je tamo, nakon što je odnio poruku Gato Mgunguu. 

— Zar si izdajici dao slobodu? — uskliknuo je, Orando. 

— Neće mu mnogo koristiti. Bio je mrtav kad je ušao u selo 
Gato Mgungua. 

— Kako je onda mogao odnijeti poruku poglavici? 

— Odnio je poruku užasa i straha koju ljudi-leopardi 
shvaćaju. Rekao im je da izdajice ne mogu proći nekažnjeno. 
Rekao im je da je Orandova moć velika. 

— Asšto su učinili ljudi-leopardi? 

— Potrčali su u svoj hram, da se savjetuju s velikim sve- 
ćenikom i bogom-leopardom. Slijedili smo ih do tamo, ali oni 
nisu mnogo saznali od velikog svećenika, ni od boga-leoparda, 
jer su se svi napili piva. Svi osim boga-leoparda, a on ne može 
govoriti kada veliki svećenik ne govori. Došao sam da ti kažem, 
da je njihovo selo sada gotovo prazno, osim žena, djece i ne- 
koliko ratnika. Sada je pravo vrijeme da ga se napadne, ili da se 
kraj njega postavi zasjeda i da se dočeka ratnike iz hrama. 
Njima će biti slabo, a ljudi se ne bore tako dobro, kada im je 
slabo. 

— Sada je pravo vrijeme — složio se Orando pljesnuvši 
rukama da probudi one što oko njega spavaju. 

— U hramu boga-leoparda vidio sam čovjeka, koga dobro 
poznaš, — primijetio je Muzimo, dok su pospani četovođe budili 


svoje ratnike. — On je svećenik boga-leoparda. 
— Ne poznajem nijednog čovjeka-leoparda -— odgovorio je 
Orando. 


— Poznavao si Lupinga, premda nisi znao da je čovjek- 
-leopard — podsjetio ga Muzimo — a sad znaš i Sobita. Njega 
sam vidio iza krinke svećenika. On je čovjek-leopard. 

Orando je nekoliko časaka šutio. 

— Jesi li siguran? — upitao je. 

— Jesam. 

— To znači da je on, kad je odlazio da se savjetuje s duho- 
vima i demonima i nestajao iz sela Tumbai mnogo dana, bio 
zapravo s ljudima-leopardima — rekao je Orando. — Sobito je 
izdajica. On će umrijeti. 


— Da — složio se Muzimo — Sobito će umrijeti. Morali smo 
ga već odavno ubiti. 

Duž vijugave prašumske staze, Muzimo je vodio Orandove 
ratnike prema selu Gato Mgungua. Išli su brzo, koliko im je to 
tama i uska staza dopuštala, i najzad su se zaustavili na rubu 
maniokina polja što je ležalo između prašume i sela. Nakon toga 
tiho su se prikrali prema rijeci, gdje je Muzimo ustanovio, da se 
ljudi-leopardi još nisu vratili iz hrama. Tu su čekali skrivajući se 
u grmlju što je raslo s obje strane pristajališta, a Muzimo je 
pošao na izviđanje niz rijeku. 

Bio je samo kratko vrijeme odsutan, a onda se vratio s 
viješću, da je izbrojao dvadeset devet kanua, koji veslaju uz 
maticu prema selu. 

— Iako je trideset kanua poslo niz rijeku prema hramu, 
objasnio je Orandu — ovo mora da su ljudi-leopardi, koji se 
vraćaju. 

Orando se tiho šuljao između svojih ratnika izdajući zapo- 
vijedi, podstičući ih na hrabrost. Čamci su se približavali. Čuli 
su sada kako se vesla zabadaju u vodu. Utenge su čekali, napeti 
i željni borbe. Prvi kanu je dotakao obalu i ratnici su iskočili na 
tlo. Prije nego što su izvukli svoj teški čamac na obalu, već je i 
drugi kanu pristao. Još uvijek su Utenge čekali znak njihova 
vođe. Sada su čamci pristajali jedan za drugim. Red ratnika 
pripremao se da krene prema seoskoj kapiji. Dvadeset čamaca 
je bilo izvučeno na obalu, kada je Orando dao znak, divljački 
borbeni poklič, koji su prihvatili njegovih dvadeset ratnika, 
urlajući svom snagom, dok su koplja i strijele poput kiše pale 
među redove ljudi-leoparda. 

Napad Utenga brzo je razbio neurednu liniju neprijatelja. 
Ljudi-leopardi, potpuno iznenađeni, mislili su samo na bijeg. 
Oni koji su se našli uz obalu rijeke pokušali su gurnuti svoje 
čamce i pobjeći; oni koji još nisu pristali okrenuli su čamce niz 
rijeku. Ostatak je utekao prema selu, dok su ih tik za petama 
progonili Utenge. Pred zatvorenim vratima, koja su se branioci 
bojali otvoriti, borba je postala žestoka, dok je na rijeci to bilo 
tek nešto više od klanja, jer su Orandovi ratnici naprosto 
posjekli ljude-leoparde, koji su se trudili da uguraju čamce u 
vodu. 


Kad je već bilo prekasno, oni ratnici koji su ostali u selu da 
ga čuvaju, otvorili su kapiju, s namjerom da izvrše protivnapad 
na Utenge. Ali već je i posljednji od njihovih drugova poginuo ili 
pobjegao, i kad su se vrata otvorila, Utenge su urlajući počeli 
kuljati u selo. 

Pobjeda je bila potpuna. Ni živa duša nije ostala u utvr- 
đenom selu Gato Mgungua, kad su krvlju poprskani Orandovi 
ratnici počeli bakljama potpaljivati slamom pokrivene kolibe. 

Odozdo s rijeke ljudi-leopardi, koji su bježali, vidjeli su kako 
se svjetlo vatre diže iznad stabala na obali, vidjeli su odraze 
plamena na površini široke rijeke iza sebe, i shvatili su razmjere 
poraza, kojemu su podlegli. Gato Mgungu, čućeći na dnu svoga 
kanua, vidio je vatru gorućeg sela, i možda ugledao u njoj 
nestajanje svoje nemilosrdne i divlje moći. I Bobolo ju je vidio i 
čitajući u njoj možda istu stvar, znao je da se više ne mora bojati 
Gato Mgungua. Od cijele te bande ratnika na bijegu, Bobolo se 
osjećao najmanje potištenim. 

Po svjetlu upaljenog sela Orando je pregledao svoje gubitke 
postrojavajući ljude i šaljući ih u potragu za mrtvima i 
ranjenima. S jednog stabla s druge strane polja manioka, mali je 
majmun vrištao i cvilio. Bio je to Nyamwegijev duh, koji je 
dozivao Muzima, ali Muzimo nije odgovarao. Orando ga je pro- 
našao, kako među mrtvima i ranjenima leži kao kakav običan 
smrtnik, ispružen na leđima, podlegavši nekom udarcu po glavi. 

Poglavićin sin se iznenadio i ražalostio. Njegovi suplemenici 
su bili zaprepašteni. Bili su uvjereni, da Muzimo pripada svijetu 
duhova, i da prema tome nije smrtan. Naglo su shvatili, da su 
pobijedili u bici bez njegove pomoći. Osjećali su se prevarenim. 
Ispunjeni krvožednošću, htjeli su da dadu odusška svom bijesu i 
nezadovoljstvu tako, da izbodu kopljima njegovo mrtvo tijelo, ali 
Orando ih je spriječio. 

— Duhovi ne ostaju uvijek u istom obliku — podsjetio ih je. 
— Možda je ušao u neko drugo tijelo, ili nas nevidljiv promatra 
odozgo. Ako je tako, on će se osvetiti za svaku štetu, koja se 
nanese tijelu što ga je napustio. 

U svjetlu njihova znanja o tim stvarima, Utengama se to 
učinilo mogućim. Odustali su od kasapljenja tijela, i promatrali 
su čovjeka s obnovljenim strahopoštovanjem. 


— Osim toga — nastavio je Orando — čovjek ili duh, bio mije 
vjeran, a oni koji su ga vidjeli kako se bori, znaju da se borio 
hrabro i dobro. 

— Tako je — složio se jedan ratnik. 

— Tarzane, Tarzane — vikao je Nyamwegijev duh iz stabla na 
rubu polja manioke. — Tarzan iz plemena majmuna, Nkima se 
boji. 


Bijelac je veslao u ukradenom kanuu niz sporu maticu 
pritoka prema velikoj rijeci pouzdavajući se da će mu jaka struja 
pomoći i da će odnijeti njega i djevojku izvan opasnosti. Kali 
Bwana je sutke sjedila na dnu čamca. Zderala je divljački ukras 
s glave, i strašnu ogrlicu od ljudskih zubi s grla, ali zadržala je 
narukvice i nagležnjake, premda bi joj bilo teško objasniti zašto 
je to učinila. Možda zato što je bez obzira na sve nevolje i sve 
neprilike kroz koje je prosla još uvijek ostala žena, i to lijepa 
žena. To se ne zaboravlja lako. 

Stari je bio sada gotovo siguran u uspjeh svog pothvata. 
Ljudi-leopardi koji su ispred njih krenuli niz struju mora da se 
vraćaju u svoje selo i nije bilo razloga očekivati da će se odmah 
vratiti. Kraj hrama nije više bilo čamaca i prema tome nitko nije 
mogao krenuti u potjeru za njima, jer kako ih je Bobolo uvjerio 
iz hrama ljudi-leoparda ne vodi nikakva staza kroz džunglu. 
Gotovo je kliktao od veselja, kada se kanu polako dovezao do 
ušća rukavca, i kada je pred sobom ugledao tamnu struju 
rijeke. 

Tada je začuo pljusak vesala, i srce mu je skočilo u grlo. 
Naprežući sve svoje mišiće, okrenuo je pramac kanua prema 
desnoj obali nadajući se da će se sakriti u gustim sjenama, 
neprimijećen, dok drugi čamac ne prođe. Bilo je vrlo mračno, 
toliko mračno, da je vjerovao da će mu i to poći za rukom. 

Iznenada se iz mraka pojavio kanu, u velikoj blizini. Vidio se 
samo kao tamna mrlja na pozadini tamne noći. Stari je zadržao 
dah. Djevojka se sagnula nisko kraj krme, da njena plava kosa i 
bijela koža ne bi bili vidljivi putnicima drugoga čamca, čak i u 
tami, koja zavija sve druge predmete. Kanu je prošao kraj njih 
uz struju. 


Široka rijeka ležala je tik ispred njih, a na njoj će biti mnogo 
manje opasnosti da ih netko otkrije. Stari je spustio veslo i opet 
uputio kanu na prekinuto putovanje. Kad ga je struja zahvatila, 
čamac se počeo kretati brže. Izašli su na rijeku. Neki tamni 
predmet pojavio se ispred njih poput sablasti. Činilo se da se 
diže iz vode ravno pred pramcem njihova čamca. Stari je snažno 
zaveslao, da bi promijenio pramac kanua, ali bilo je prekasno. 
Začuo se prasak sudara, kad je čamac udario ono što je bilo 
pred njim, a Stari je već shvatio, da je to kanu pun ratnika. 

Gotovo istovremeno još se jedan kanu približio s druge 
strane. Čula se uzbuđena galama bijesnih pitanja i zapovijedi. 
Stari je prepoznao Bobolov glas. Ratnici su skočili u kanu i 
zgrabili ga, sake su ga počele udarati, a snažni su ga prsti začas 
savladali. Oborili su ga i svezali. 

— Požurimo, progone nas. Utenge dolaze — čuo je opet 
Bobolov glas. 

Žilave su ruke zgrabile vesla. Stari je osjetio, kako je kanu 
poletio i trenutak kasnije, jurio je svom snagom uz uski rukavac 
prema hramu. Bijelčevo srce ohladilo se od užasa. Već je gotovo 
bio doveo djevojku na prag spasa. Ovakva se prilika više nikada 
neće ukazati. A sada im je sudbina zapečaćena. Nije mislio o 
vlastitoj sudbini, mislio je samo na djevojku. Potražio ju je 
očima kroz tamu, ali je nije mogao vidjeti. Obratio joj se riječima. 
Htio ju je utješiti. Neki novi osjećaj iznenada mu je obuzeo grudi. 
Mislio je samo na njenu sigurnost i udobnost. Više uopće nije 
mislio na sebe. 

Viknuo je ponovo, ali ona nije odgovarala. 

— Šuti — zarežao je ratnik blizu njega. 

— Gdjeje djevojka? — upitao je bijelac. 

— Šuti — ponovio je ratnik. — Nema ovdje nikakve djevojke. 

Kad je kanu, u kojem se vozio Bobolo prišao čamcu, kojim su 
djevojka i bijelac pokušavali pobjeći, Bobolo je bio toliko blizu da 
je čak i u mračnoj noći vidio bijelu kožu i plavu kosu djevojke. 
Smjesta je shvatio, da je to njegova prilika, i iskoristio ju je. 
Naginjući se preko bokova oba kanua, zgrabio ju je i povukao u 
svoj čamac, a zatim je dao znak za lažnu uzbunu, jer je znao, da 
će drugi čamci panično pobjeći. 

Ratnici, koji su veslali s njim u čamcu, bili su sve njegovi 
ljudi. Njegovo je selo ležalo nešto niže na lijevoj obali rijeke. Tiha 


zapovijed poslala je čamac u glavnu struju rijeke, a snažne su 
ga ruke velikom brzinom usmjerile prema njegovom selu. 

Djevojka, koja je već toliko toga pretrpjela, i koja je već 
vidjela spas na dohvat ruke, bila je potištena iznenadnim pre- 
okretom sudbine. Taj preokret joj je oteo jedino stvorenje, od 
kojega je mogla očekivati pomoć, i iz njenih grudiju iščezla je 
svaka nada. 

Za Staroga, svezanog i bespomoćnog, povratno putovanje 
prema hramu bilo je samo tupa patnja puna uzaludnog žaljenja. 
Bilo mu svejedno, što će s njim učiniti. Znao je da će ga ubiti. 
Nadao se da će kraj biti brz, ali opet je znao toliko o metodama 
ljudoždera, da je bio gotovo potpuno siguran, da će smrt biti 
polagana i strašna. 

Kad su ga odvukli u hram, vidio je da po podu jos uvijek leže 
tjelesa pijanih svećenika i svećenica. Buka njihova ulaska 
probudila je Imigega, velikog svećenika. Pospano je protrljao oči, 
a zatim je nesigurno stao na noge. 

— Što se dogodilo? — upitao je. 

U tom trenutku, u sobu je ušao Gato Mgungu jer je njegov 
kanu slijedio tik za onim, u kojemu su doveli Staroga natrag. 

— Mnogo se stvari dogodilo, — viknuo je. — Dok ste svi vi bili 
pijani, bijelac je pobjegao. Utenge su ubili moje ratnike i spalili 
moje selo. Što je s tvojom medicinom, Irnigeg? Ništa ona ne 
valja! 

Veliki svećenik se ogledao oko sebe, dok se u njegovim 
vodenastim očima zrcalilo tupo iznenađenje. 

— Gdje je bijela svećenica? — viknuo je. — Je li i ona 
pobjegla? 

— Vidio sam samo bijelca — odgovorio je Gato Mgungu. 

— I bijela svećenica je bila tamo — dobrovoljno se javio 
jedan ratnik. — Bobolo ju je poveo svojim čamcem. 

— Onda će sigurno uskoro doći — rekao je Gato Mgungu. 
Bobolov čamac nije mogao mnogo zaostati iza mog. 

— Neće nam više pobjeći — rekao je Imigeg — a neće ni 
čovjek. Vežite ga dobro i stavite ga u malu sobu u stražnjem 
dijelu hrama. 

— Ubijte ga — viknuo je Gato Mgungu. — Onda sigurno 
neće moći više pobjeći. 


— Ubit ćemo ga kasnije — odgovorio je Imigeg, kojemu se 
nije sviđao Gato Mgunguov ton nepoštovanja, njegovo za- 
novijetanje ni njegova kritika, i prohtjelo mu se da učvrsti svoj 
autoritet. 

— Ubijte ga sada — uporno je ponavljao poglavica, — ili će 
vam opet pobjeći. A ako pobjegne doći će bijelci sa svojim 
vojnicima, ubit će tebe i spalit će hram. 

— Ja sam veliki svećenik — odgovorio je Imigeg naduveno. 
— Meni ne zapovijeda nitko osim boga-leoparda. Upitat ću 
njega. Što on kaže to ću i učiniti. 

Okrenuo se prema usnulom leopardu i podbo ga jednom 
oštrom zašiljenom motkom. Velika mačka skočila je na noge, 
dok joj se njuska zgrčila u strašnom režanju. 

— Bijelac je pobjegao — objasnio je Imigeg leopardu. — 
Ponovo smo ga uhvatili. Da li da noćas umre? 

— Ne — odgovorio je leopard. — Čvrsto ga vežite i smjestite 
ga u malu sobu u stražnjem dijelu hrama. Ja nisam gladan. 

— Gato Mgungu kaže da ga ubijemo odmah — nastavio je 
Imigeg. 

— Reci Gato Mgungu, da ja govorim samo kroz Imigega, 
velikog svećenika. Ja ne govorim preko Gato Mgungua. Zato što 
je Gato Mgungu imao zle misli odredio sam da njegovi ratnici 
stradaju, i da mu selo bude razoreno. Ako opet bude mislio zle 
misli, bit će ubijen, da bi djeca boga-leoparda mogla jesti. Ja 
sam svoje rekao. 

— Bog-leopard je svoje rekao rekao je Imigeg. 

Gato Mgungu je bio duboko impresioniran i strahovito 
preplašen. 

— Da ja odvedem zatvorenika u stražnji dio hrama i da se 
pobrinem da ga se dobro veže? — upitao je. 

— Da — odgovorio je Imigeg — povedi ga i pazi da ga vežeš 
tako, da ne može pobjeći. 


žrtva 


de Tarzane! — kriještao je Nyamwegijev duh sa stabla na 
rubu polja manioke. — Tarzane iz plemena Majmuna! Nkima se 
boji. 

Bijeli div, koji je ležao na zemlji, otvorio je oči i pogledao oko 
sebe. Vidio je Oranda i mnoge ratnike, koji su se skupili oko 
njega. Zbunjeni izraz pojavio mu se na licu. Iznenada je skočio 
na noge. 

— Nkima, Nkima — viknuo je jezikom velikih majmuna, — 
Gdje si, Nkima? Tarzan je ovdje. 

Mali majmun skočio je sa stabla i skakutajući prešao preko 
polja manioke. S veselim povikom skočio je na rame bijelog 
čovjeka i zagrlivši ručicama njegov brončani vrat, pritisnuo je 
obraz uz lice svog gospodara, i tu je stajao priljubljen cvileći od 
radosti. 

— Vidite li — objavio je Orando svojim drugovima, — 
Muzimo nije mrtav. 

Bijelac se okrenuo Orandu. 

— Janisam muzimo — rekao je — ja sam Tarzan iz plemena 
Majmuna. Zatim je dotakao majmuna. — Ovo nije Nyamwegijev 
duh, ovo je Nkima. Sada se svega sjećam. Već se dugo vremena 
pokušavam sjetiti, ali sve do sada to mi nije polazilo za rukom. 
Sve otkad mi je stablo palo na glavu. 

Nije bilo ni jednog čovjeka među njima, koji nije čuo za 
Tarzana iz plemena Majmuna. On je bio legenda šuma i pra- 
šuma, koja je doprla sve do njihovog udaljenog kraja. Poput 
duhova i demona, koje nikada nisu vidjeli, nisu se nadali da će 
ga vidjeti. Orando je bio možda malo razočaran, ali sve u svemu 
za njih je bilo olakšanje, Sto su otkrili da je to čovjek od krvi i 


mesa, kojim vladaju iste snage i želje kao i njima, podložan istim 
zakonima prirode koji vrijede i za njih. Bilo je uvijek pomalo 
strašno, što nisu znali kada i u kakvom će se čudnom obliku 
Orandov duh predaka pojaviti pred njima, niti su bili sigurni, da 
li se ipak neće iznenada pretvoriti od dobroćudne u kakvu 
zlokobnu snagu. I tako su ga sada prihvatili u njegovoj novoj 
ulozi, ali s jednom razlikom: dok je prije bio poput nekog 
Orandovog vlasništva, i činio ono što sluga čini na zapovijed 
gospodara, sada je iznenada bio pun dostojanstva, moći i 
autoriteta. Promjena u njemu dogodila se tako neprimjetno i na 
tako blag način, da je vjerojatno bila uzrokovana psihološkim 
efektom ponovo probuđene duševne snage bijelog čovjeka očito 
jače od snage njegovih crnih pratilaca. 

Ulogorili su se kraj rijeke u blizini ruševina Gato Mgun- 
guova sela, jer su se tu nalazila polja manioke, koja su, zajedno 
sa zaplijenjenim kozama i pilićima ljudi-leoparda, napunila 
želuce ratnika nakon mršave hrane u danima marša i borbe. 

U toku tog dugog dana Tarzanov duh je bio zaokupljen 
mnogim mislima. Prisjetio se sada kako je došao u ovaj kraj, i 
divio se igri slučaja koja je u kasnijim događajima vodila njegov 
put onim istim pravcem, kojim je i namjeravao krenuti, prije 
nego što ga je nesretni slučaj lišio pamćenja. Sjećao se sada, da 
su zločini ljudi-leoparda iz dalekog kraja izazvali njegovu 
radoznalost i naveli ga da krene na samotno istraživanje s 
namjerom da otkrije njihovo legendarno uporište i hram. Da je u 
međuvremenu uspio da nađe oboje, a da jedno i razori, stvaralo 
je u njemu osjećaj zadovoljstva, i sada mu je bilo drago, što je 
upravo njegov nesretni slučaj posredovao u tom uspjehu. 

Neke pojedinosti mu još uvijek nisu bile posve jasne, ali sada 
su mu se postepeno jedna po jedna vraćale u pamćenje, i kada 
se spustila noć i jela se večera iznenada se prisjetio bijelog 
čovjeka i djevojke, što ih je vidio u hramu boga-leoparda. 
Govorio je o njima s Orandom, ali ovaj nije o njima znao ništa. 

— Ako su bili u hramu, vjerojatno su ih ubili — rekao je 
Orando. 

Tarzan je dugo vremena sjedio zadubljen u misli. Nije po- 
znavao ove ljude, ali ipak je osjećao obavezu da ih spasi, jer su 
pripadali njegovoj rasi. Naposljetku se podigao na noge i pozvao 
Nkimu, koji je žvakao bananu, koju je neki ratnik dijelio s njim. 


— Kamo ćeš? — upitao je Orando. 
— U hram boga-leoparda — odgovorio je Tarzan. 


Stari je ležao cijeloga dana, čvrsto svezan, bez hrane i vode. 
Povremeno bi kakav svećenik ili svećenica provirili u sobu, da se 
uvjere da nije pobjegao ili se oslobodio veza, ali inače je bio sam. 
Stanovnici hrama nisu se u toku dana mnogo kretali, budući da 
je većina bila zauzeta time da prespava mamurluk prijašnje 
noći, ali kada se spustila noć, zatvorenik je ćuo mnoge dokaze 
žive aktivnosti. Iz glavne sobe hrama čuli su se zvukovi pjevanja, 
a između drugih glasova i kreštavi glas velikog svećenika, kao i 
režanje leoparda. U tim dugim satima često je razmišljao o 
djevojci. Čuo je onog ratnika, koji je rekao Imigegu da ju je 
Bobolo zarobio, i pretpostavljao je, da je opet prisiljavaju da igra 
svoju ulogu na postolju s bogom-leopardom. Barem će je opet 
vidjeti; a i to je nešto. Ali nada da je može spasiti potpuno se 
izgubila jer bijelac nije vidio načina da se to ponovo izvede. 

Pokušavao je da protiv svih izgleda pronađe neki izlaz, za- 
ključujući da, kad je jednom uspio pobjeći iz hrama, može to 
ponovo. Neki svećenik ušao je u sobu noseći baklju. Bio je to 
neki stari čovjek, zlokobna izgleda, čije je obojeno lice nagla- 
šavalo divljinu njegove pojave. Bio je to Sobito, vrač Tambaia. 
Saginjući se, počeo je da razvezuje trake kojima su bili vezani 
bijelčevi gležnjevi. 

— Što ćeš sa mnom učiniti? — upitao je Stari. 

Na ogoljenim Sobitovim žutim zubima pojavio se zluradi 
smiješak. 

— Što ti misliš, bijelče? 

Stari je slegnuo ramenima. 

— Pretpostavljam da će me ubiti. 

— Ne previše brzo — objasnio je Sobito. — Meso onih koji 
umiru polako i s mnogo boli, nježno je i meko. 

— Stari vraže — uzviknuo je zatvorenik. 

Sobito je obliznuo usta. Uživao je u tome da zadaje patnje, 
bilo fizičke, bilo duševne. Ovdje je imao priliku, koju nije mogao 
propustiti. 


— Prvo ćemo ti slomiti ruke i noge — objasnio je, — a onda 
ćes biti uspravno zakopan u rupu u močvari, i privezan tako, da 
ne možeš zagnjuriti nos i usta pod površinu da se ne bi sam 
zadavio. Bit ćeš tamo tri dana, dok ti se meso ne smeksša. 

Zastao je. 

— Atada? — upita bijelac. Glas mu je bio čvrst. Odlučio je 
da mu ne pruži dodatno zadovoljstvo, da uživa u njegovim 
duhovnim mukama, a kad dođe vrijeme da mora trpjeti fizičke, 
želio je samo da bude pri snazi da izdrži i tu patnju tako, da to 
služi na čast njegovoj rasi. Tri dana! O, kakva ga sudbina čeka! 

— A tada? — ponovio je Sobito. — Tada će te odnijeti u 
hram, a djeca boga-leoparda raskidat će te na komade svojim 
čeličnim pandžama. Gledaj! 

Pokazao je duge zakrivljene pandže, koje su visile s kraja 
labavih rukava njegove odjeće od leopardove kože. 

— Anakon toga ćete me pojesti, je li? 

— Da. 

— Nadam se da će vam zapeti u grlu. 


Sobito je odvezao čvorove, kojima su bile pričvršćene veze 
oko bijelčevih gležanja. Udario ga je nogom i naredio mu da 
ustane. 

— Hoćete li ubiti i pojesti i bijelu djevojku? — upitao je Stari. 

— Ona nije ovdje. Bobolo ju je ukrao. A zato što si joj 
pomogao da pobjegne, tvoje će muke biti veće. Već sam pred- 
ložio Imigegu, da ti izvadi oči, nakon što ti polome ruke i noge. 
Zaboravio sam ti reći, da ćemo ti svaku ruku i nogu slomiti na 
dva ili tri mjesta. 

— Popušta ti pamćenje — rekao je Stari, — ali nadam se da 
nisi još Stogod zaboravio. 

Sobito je zagunđao. 

— Pođi sa mnom — naredio je i poveo bijelca kroz tamni 
hodnik do velike sobe, gdje su se skupili ljudi-leopardi. 

Kad su ugledali zatvorenika, stotinu i pedeset ratnika 
kriknulo je divljačkim krikom, leopard je zarežao, a veliki 
svećenik zaplesao je na gornjem postolju, grozne su svećenice 
zavriskale i poletjele, kao da hoće razderati bijelca na komade. 
Sobito je gurnuo zatvorenika da se popne na niže postolje, i 
dovukao ga pred velikog svećenika. 

— Evo žrtve! — viknuo je. 


— Evo žrtve! — viknuo je Imigeg obraćajući se bogu- 
-leopardu. — Što zapovijedaš da učinimo s njime, o, oče djece 
leoparda? 

Nakostriješena njuška velike zvijeri nabrala se u režanju, 
kad ga je Imigeg podbo oštrom motkom, a činilo se da iz nje- 
govog grla, kroz režanje, dolazi odgovor: 

— Neka mu se polome ruke i noge, a treće noći nek bude 
gozba! 

— A što ćemo s Bobolom i bijelom svećenicom? — upitao je 
Imigeg. 

— Pošaljite ratnike da ih dovedu u hram, da bi se Bobola 
moglo smekšati za iduću gozbu. Bijelu djevojku dajem Imigegu, 
velikom svećeniku. Kad mu ona dodija, ponovo ćemo imati 
gozbu. 

— Čuli ste riječ boga-leoparda — viknuo je Imigeg. — Što on 
zapovjedi, to se mora učiniti. 

— Polomite bijelog čovjeka — zarežao je bog-leopard — a 
treće noći nek se moja djeca vrate da bi svaki od njih postao 
mudar jedući meso bijelog čovjeka. Kad ga budete jeli, oružje 
bijelca neće vam moći više ništa. Polomite kosti bijelog čovjeka! 

— Polomite kosti bijelog čovjeka! — kriknuo je Imigeg. 

Smjesta, je pola tuceta svećenika skočilo i zgrabilo zatvo- 
renika bacajući ga grubo na glineni pod postolja, i ondje su ga 
pričvrstili, držeći mu ruke i noge, raskrečivši ga na sve četiri 
strane, a četiri su svećenice pritrčale naoružane teškim tolja- 
gama. Negdje u hramu poćeo je udarati bubanj, sablasno i da- 
leko, sve se više pojačavajući, a svećenice su u njegovom ritmu 
plesale oko raskrečenog tijela njihove žrtve. 

Tada se jedna od njih zaletjela i zamahnula toljagom iznad 
zatvorenika, ali jedan svećenik se pravio kao da ga štiti, i žena je 
ponovo otplesala, da se pridruži ostalim svećenicama u luđačkoj 
vrtnji plesa. To se nekoliko puta ponavljalo, ali činilo se kao da 
svaki put svećenici imaju sve više muke da odbiju poludjele 
žene. 

Bijelac je odmah shvatio, da je sve to igra — dio divljačkog 
ceremonijala — ali što je trebalo da ta igra prikazuje, nije mogao 
da zamisli. Ako su se nadali da iz njega izmame kakav znak 
straha, nisu u tome uspjeli. Ležeći na leđima, promatrao ih je s 


jednakim zanimanjem, kakvim bi čovjek promatrao kakav 
običan ples. 

Možda su upravo zbog te njegove naizgledne ravnodušnosti 
beskrajno razvlačili ples, sve glasnije urlali, i divljaštvo njihovih 
pokreta i krikova izmicalo je svakom opisu, ali kraj je, kako je on 
dobro znao, ipak bio neizbježan. Sudbina, koju mu je Sobito 
oslikao, nije bila samo isprazna prijetnja. Stari je davno čuo, da 
je u nekim ljudožderskim plemenima ovaj metod pripremanja 
ljudskog mesa prije pravilo nego iznimka. 

Užas tog postupka grizao je poput nekog groznog štakora, te- 
melje njegovog razuma. Pokušao je da ne misli o tome, da ne bi 
poludio. 

Ratnici, dovedeni do ludila plesanjem i bubnjem, podsticali 
su svećenice. Nestrpljivo su očekivali klimaks okrutnog prizora. 
Veliki svećenik, kao kakav majstor pozornice, osjećao je 
raspoloženje svog gledališta. Dao je znak, i bubnjanje je 
prestalo. Ples se zaustavio. Slušateljstvo se iznenada umirilo. 
Tišina je bila još strašnija od buke, koja joj je prethodila, i cijela 
je odaja grobno sšutjela. U tom trenutku svećenice su se s 
podignutim toljagama polako približavale bespomoćnoj žrtvi. 

niz rijeku 


Kai Bwana skutrila se na dnu kanua. Čula je ritmičko za- 
badanje vesala u vodu, dok su snažne ruke hitro tjerale čamac 
niz rijeku držeći se neprestano matice. Znala je da su usred 
velike rijeke, ali da se ne vraćaju niti u hram, a niti uz struju 
prema selu Gato Mgungua. Kamo, i prema kakvim novim isku- 
šenjima ju je odvodila njena okrutna sudba? Babolo se nagnuo 
prema njoj i prošaptao: 


— Ne boj se ništa, ja te odvodim od ljudi-leoparda. 
Razumjela je tek toliko plemenskog dijalekta, kojim je on 
govorio, da nasluti smisao onoga što je rekao. 

— Tko si ti? — upitala je. 

— Ja sam Bobolo, poglavica — odgovorio je on. Ona se 
odmah prisjetila, da se bijeli čovjek nadao pomoći od ovog 
čovjeka, za koju mu je namjeravao platiti slonovačom. Nada joj 
se probudila. Sada je mogla da kupi slobodu i za sebe i za njega. 

— Jeli bijeli čovjek u kanuu? — upitala je. 

— Ne — odgovorio je Bobolo. 

— Obećao si da ćeš ga spasiti — podsjetila ga je. 

— Mogao sam spasiti samo jedno — odgovorio je Bobolo. 

— Kamo me vodiš? 

— U svoje selo. Tamo ćeš biti na sigurnom. Ništa ti se ne 
može dogoditi. 

— A onda ćeš me odvesti niz rijeku do mog naroda? — 
upitala je. 

— Možda hoću, nakon nekog vremena — odgovorio je. — 
Nema žurbe. Ostani s Bobolom. On će prema tebi biti dobar jer 
je Bobolo vrlo veliki poglavica, s mnogo koliba i mnogo ratnika. 
Imat ćeš mnogo hrane, mnogo robova, nećeš ništa raditi.. 

Djevojka je zadrhtala jer je znala što njegove riječi znače. 

— Ne! — viknula je. — Ah, molim te pusti me da odem. Bijeli 
čovjek je rekao da si mu prijatelj. On će ti platiti. Ja ću ti platiti. 


— Neće on nikada platiti — odgovorio je Bobolo. — Ako već 
nije mrtav, bit će mrtav za nekoliko dana. 

— Ali ja mogu platiti — molila je ona. — Platit ću ti štogod 
tražiš, ako me dovedesš do mojih ljudi. 

— Ne želim da mi platiš — zamumljao je Bobolo. — Hoću 


tebe. 

Uvidjela je, da joj je položaj beznadan. U cijeloj ovoj groznoj 
zemlji jedina osoba, koja je znala za opasnost u kojoj se ona 
nalazi i koja bi joj mogla pomoći, bila je ili mrtva ili je uskoro 
trebala umrijeti, a ona nije mogla učiniti ništa za svoj spas. Ali 
postojao je jedan izlaz. Ideja joj je iznenada sinula u mozgu. 
Rijeka! 

Nije smjela dopustiti samoj sebi da previše razmislja o toj 
ideji — o hladnoj tamnoj vodi, o krokodilima, o opasnosti — da 
je snaga ne bi izdala. Morala je postupiti brzo bez misli. Skočila 


je na noge, ali Bobolo je bio preblizu. On je trenutačno shvatio 
njenu namjeru i zgrabio ju je bacajući je nemilosrdno na dno 
kanua. Bio je vrlo bijesan i snažno ju je udario po licu, a onda ju 
je zavezao skupivši joj zapešća i gležnjeve. 

— Neće ti to više pasti na pamet — zarežao je na nju. 

— Pronaći ću onda neki drugi način — odgovorila je iza- 
zovno. — Nećes ti mene imati! Bilo bi ti bolje, da prihvatiš moju 
ponudu jer inače nećeš imati ni mene, a nećeš dobiti ni pare. 

— Zaveži, ženo — zapovijedio je Bobolo — dosta sam te 
slušao — i ponovo ju je zviznuo. 

Četiri je sata kanu žurno plovio, a činilo se da su crni veslači, 
koji su se kretali u savršenom ritmu, neumorni. Podiglo se 
sunce, ali ležeći na dnu čamca, djevojka nije vidjela ništa nego 
tijela veslača koja su se kraj nje ljuljala, odvratno Bobolovo lice, 
i golo nebo znad sebe. 

Napokon je začula neke glasove koji su dovikivali s obale. 
Momčad kanua uzvratila je uzvike, i trenutak kasnije, ona je 
osjetila kako je pramac kanua dotakao obalu. Bobolo joj je tada 
skinuo veze zapešća i gležnjeva, i pomogao joj da ustane. Pred 
sobom je na obali rijeke ugledala stotine divljaka; muškaraca, 
žena i djece. Iza njihovih leđa bilo je selo travom pokrivenih 
koliba, nalik košnicama, okruženo ogradom od debala, 
povezanih lijanama. 

Kad su oči stanovnika sela ugledale bijelog zarobljenika, 
začule su se salve povika i pitanja, a kada je stupila na obalu, 
okružilo ju je tuce radoznalih divljaka, među kojima su žene 
pokazale vrlo neprijateljski odnos. Po njoj su udarali i pljuvali, a 
nanijeli bi joj i ozbiljnije ozljede, da se Bobolo nije među njih 
umiješao udarajući lijevo i desno drškom svog koplja. 

Odveli su je u posebno ograđeni dio gdje je stajala pogla- 
vičina koliba, mnogo veća građevina od sela svih drugih okru- 
žena dvosobnim kolibama, a sve zajedno ograđene jednom ni- 
žom ogradom. Ovdje je stanovao poglavica i njegov harem, s 
robovima, koji su mu dodijeljeni. Na ulazu u poglavičin zabran, 
gomila se zaustavila, a Kali Bwana i Bobolo ušli su sami. Dje- 
vojku su smjesta opet okružile bijesne žene, brojne Bobolove 
supruge. Bilo ih je barem tuce, a po godinama, kretale su se od 
četrnaestogodišnjeg djeteta do prastare bezube vještice, koja je, 


kako se činilo, bez obzira na svoju staračku slabost, dominirala 
nad ostalima. 

I opet se Bobolo morao pouzdati u svoje koplje da bi spasio 
zarobljenicu od ozbiljnije nevolje. Najupornije žene nemilosrdno 
je mlatio, dok se nisu povukle izvan dosega njegova oružja, a 
tada se obratio starici. 


Bobolu je ipak uspjelo da dopremi djevojku u selo. Kada je 
stupila na obalu, okružili su je divljaci, među kojima su 
žene pokazivale vrno neprijateljski odnos. 


—  Ubooga — rekao je, obraćajući joj se — ovo je moja nova 
žena. Povjeravam je tvojoj brizi. Pazi da joj se ništa ne dogodi. 
Daj joj dvije robinje. A ja ću poslati robove, da joj sagrade kolibu 
pokraj moje. 

— Ti si budala — rekla je Ubooga. — Ona je bijela. Žene je 
neće ostaviti na miru, ako je i ostave na životu, a neće ni tebe 
puštati na miru, sve dok god je ne ubiju, ili dok je se ne otarasiš. 
Budala si, sto si je doveo, ali s druge strane, oduvijek si bio 
budala. 

— Zaveži, stara vještice! — viknuo je Bobolo. — Ja sam 
poglavica. Ako je žene budu napadale, sve ću ih poubijati. A i 
tebe! — dodao je. 

— Možda ćeš poubijati druge — vrištala je stara ženetina — 
ali mene nećeš ubiti! Iskopat ću ti oči i pojest ću ti srce. Svinja 
si, i sin si krmače. Majka ti je bila hijena. Ti da si mi neki 
poglavica! Ti bi bio rob nekom robu, da nije bilo mene. Tko si ti 
uopće? Ni tvoja vlastita majka nije znala tko ti je otac. Ti si.... 

Ali Bobolo je već pobjegao. 

S rukama na bokovima stara se nadžak-baba okrenula 
prema Kali Bwani i razgledala je, procjenjujući je od glave do 
pete. Primijetila je odjeću od leopardove kože i bogatstvo na- 
rukvica i nagležnjaka. 

— Hajd' ovamo, ti jadna! — zakriještala je i povukla djevojku 
za kosu. 

Bila je to posljednja kaplja, koja je prevršila mjeru. Najbolje 
bi bilo umrijeti sada, a ne produživati ovu patnju i podnositi 
surovo nasilje i gorke uvrede. Kali Bwana opalila je takav šamar 
Uboogi, da se ova zavrtjela oko svoje osovine. Druge su žene 
prasnule u glasan smijeh. Djevojka je očekivala da će je starica 
napasti i ubiti je, ali ova nije učinila ništa slično. Umjesto toga 
stajala je promatrajući je. Donja joj se čeljust spustila, a oči 
zaprepašteno razrogačile. Nekoliko trenutaka stajala je tako, a 
onda je primijetila smijeh i zavitlavanje drugih žena. S luđačkim 
vriskom zgrabila je neki štap i zaletjela se prema njima. One su 
se raspršile poput preplašenih zečeva, svaka na svoju stranu, 
ali ne prije nego što je štap nekoliko puta raspalio po njihovim 
leđima, dok im je Ubooga vrišteći i psujući prijetila Bobolovom 
nemilošću. 


Kad se vratila bijeloj djevojci, samo je kimnula glavom u 
pravcu jedne od koliba i rekla: 

— Hajde. 

Ovoga puta rekla je to manje grubim glasom, a njeno se 
vladanje i u svakom drugom pogledu izmijenilo, i postalo manje 
neprijateljsko, ili bi možda bolje bilo reći, manje prijeteće. Da bi 
strašna starica mogla biti prema bilo kome naklona, činilo se 
posve nevjerojatnim. 

Kad je smjestila djevojku u svoju vlastitu kolibu, pod zaštitu 
dviju robinja, Ubooga je odšepesala do glavnog ulaza 
poglavičina zabrana, nadajući se da će možda ugledati Bobola, 
jer joj je preostalo još mnogo stvari koje mu je željela reći. Ali 
Bobola nije bilo nigdje. Ugledala je mjesto toga jednog ratnika, 
koji je bio zajedno s poglavicom došao s rijeke, kako ćući kraj 
obližnje kolibe, dok mu žena priprema hranu. 

Budući da je Ubooga bila u povlaštenom položaju, i kako joj 
se dopuštalo da izlazi iz svetog područja harema, prišla je 
ratniku i čučnula kraj njega. 

— Tko je bijela djevojka? — zapitala je starica. 

Ratnik je bio vrlo glup momak, a kako je nedavno bio jako 
pijan i nije spavao već dvije noći, njegova prirođena glupost bila 
je još veća. Osim toga, strašno se bojao Ubooge. Uostalom tko se 
nje nije bojao? Pogledao ju je tupo svojim crveno obrubljenim, 
krvlju podlivenim očima. 

— Onaje nova bijela svećenica boga-leoparda — rekao je. 

— Gdjeju je Bobolo našao? — uporno je ispitivala Ubooga. 

— Upravo smo se vraćali iz bitke kod sela Gato Mgungua, 
gdje smo bili poraženi, i pošli smo s Gatom Mgunguom natrag u 
hram... 

Iznenada je zastao. 

— Ne znam gdje ju je Bobolo našao — završio je nadureno. 

Zlokobni bezubi smiješak naborao je Uboogine ružne crte 
lica. 

— To sam i mislila — zakokodakala je zagonetno, i podižući 
se odšepesala natrag u poglavičin zabran. 

Ratnikova žena pogledala ga je s odvratnošću. 

— Znači, iti si čovjek-leopard — prošaptala je s optužbom u 
glasu. 

— To je laž — viknuo je — nisam ja to rekao! 


— Jesi — usprotivila se žena — a rekao si i Uboogi da je 
Bobolo čovjek-leopard. Neće to biti dobro ni za Bobola ni za tebe. 

— Ženama, koje previše govore, često se odsijeca jezik, — 
podsjetio ju je. 

— Ti si sam previše govorio — odvratila je ona. — Ja nisam 
ništa rekla. Neću ništa ni reći. Zar ti misliš da hoću da selo 
sazna, daje moj muž čovjek-leopard? — u njezinu glasu osjećala 
se duboka odvratnost. 

Red ljudi-leoparda tajno je udruženje. Ima vrlo malo sela, a 
gotovo ni jedno čitavo pleme, koje bi se u cijelosti sastojalo od 
ljudi-leoparda, na koje svi gledaju s odvratnošću i užasom. To 
jest, svi koji nisu članovi tog reda, koga se plaši cijela džungla. 
Na njihove obrede i rituale gledaju s prezirom čak i najpo- 
kvarenija plemena, a kad bi se nekom dokazalo da je čovjek- 
-leopard, značilo je to za njega isto kao da su ga osudili na smrt 
ili progonstvo u svakoj zajednici. 

Ubooga je u sebi prežvakavala saznanje, do kojega je dosla 
napeto razmišljajući, čučeći pred svojom kolibom, mrmljala je 
samoj sebi. Druge su žene iz hrama to, vidjele i preplašile se, jer 
su na Ubooginim usnama primijetile smiješak, a kada se 
Ubooga nasmiješi, to znači da će se nekome dogoditi nešto 
neugodno. Kad je Bobolo ušao u zabran, primijetile su da se ona 
nasmiješila još šire, i laknulo im je sa srca znajući da će 
nagrabusiti Bobolo, a ne one. 

Gdje je bijela djevojka? — upitao je Bobolo, kad se zaustavio 
pred Uboogom. — Da joj se nije što dogodilo? 

— Tvoja svećenica je živa i zdrava, čovječe-leoparde, — 
prosiktala je Ubooga, glasom tako tihim da ju je samo Bobolo 
mogao ćuti. 

— Što hoćeš time reći, stara vještice? — Bobolovo lice po- 
plavilo je od bijesa. 

— Odavno sam ja u to sumnjala — zakvocala je Ubooga. — A 
sada to znam. 

Bobolo je zgrabio nož, a zatim je uhvatio ženu za kosu po- 
vlačeći je po zemlji. 

— Rekla si, da te ne smijem ubiti, je li? — zarežao je. 

— Niti ne smijes! Slušaj. Ispričala sam to nekom drugom, tko 
neće ništa reći, ako mu ja ne zapovijedim, ili ako mi se nešto ne 


desi. Ako ja umrem, cijelo će selo to saznati, a tebe će rastrgati 
na komade. A sad me ubij, ako se usuđujes! 

Bobolo je pustio da padne na tlo. Nije znao da mu je Ubooga 
lagala, i da to nije nikome rekla. Mogao je to možda i naslutiti, 
ali nije se usudio da riskira jer je znao da je Ubooga u pravu. 
Njegovi bi ga vlastiti ljudi razderali na komade, kad bi otkrili da 
je čovjek-leopard, a čak se ni drugi krivci u njegovom plemenu 
ne bi usudili da mu priskoče u pomoć. Da bi odvratili sumnju od 
sebe, oni bi se još i priključili njegovim krvnicima. Bobolo se 
jako zabrinuo. 

— Tko ti je to rekao? — upitao je. — Tkogod da ti je rekao 
lagao je. 

— Djevojka je velika svećenica boga-leoparda — zanovijetala 
je Ubooga. — Nakon što si otišao iz sela Gato Mgungua, one noći 
kada si bio poražen, vratio si se u hram sa Gato Mgunguom, za 
kojega cijeli svijet zna da je poglavica ljudi-leoparda. Tamo si 
došao do djevojke. 

— To je laž. Ja sam je ukrao ljudima-leopardima. Ja nisam 
čovjek-leopard. 

— Onda je vrati ljudima-leopardima, a ja neću ništa nikome 
reći. Neću nikome reći da si tako dobar prijatelj Gato Mgungua, 
da se čak s njim boriš protiv njegovih neprijatelja, jer bi onda svi 
doznali da ti mora da si čovjek-leopard. 

— To je laž — ponovio je Bobolo, koji nije mogao smisliti ništa 
bolje. 

— Istina ili laž, hoćeš li je se riješiti ili ne? 

— Dobro onda — rekao je Bobolo — odvest ću je za nekoliko 
dana. 

— Danas — zahtijevala je Ubooga. — Danas, ili ću je još 
noćas ubiti. 

— Onda danas — pristao je Bobolo. Okrenuo se. 

— Kamo ides? 

— Da nekoga pošaljem da je odvede do mjesta, gdje će je 
ljudi-leopardi naći. 

— Zašto je ne ubiješ? 

— Ljudi-leopardi bi ubili mene, kad bih to učinio. Ubili bi 
mnoge moje ljude. Prije svega, poubijali bi moje žene, kad bih ja 
ubio jednu njihovu. 


— Hajde, naredi nekome da je odvede — rekla je Ubooga, — 
ali pazi da me ne pokušaš kako prevariti, krmačin sine, gade 
prljavi... 

Bobolo nije htio da više slusa. Požurio je u selo. Bio je vrlo 
bijesan ali još se više plašio. Znao je da je istina ono što Ubooga 
govori, ali s druge strane njegova strast prema bijeloj djevojci 
bila je jos uvijek vrlo snažna. Razbijao je glavu kako da nađe 
neki način, da je sačuva za sebe. U slučaju da mu to ne uspije, 
još uvijek je bilo mnogo načina na koji se mogao njome 
okoristiti. Takve su mu misli zaokupljale duh, dok je išao 
seoskom ulicom prema kolibi svog starog prijatelja, vraća Ka- 
pope, koji mu je više nego jednom prilikom bio koristan save- 
znik. 

Zatekao je starca kako se upravo bavi nekom mušterijom, 
koja je kupovala čari da ubije majku jedne od svojih dviju žena, 
za što je Kapopa zahtijevao tri koze, isplativo unaprijed. Došlo je 
do znatnog natezanja i cjenjkanja, jer je mušterija uporno tvrdio 
da njegova punica nije vrijedna ni jedne jedine koze, ovako živa, 
a kad bude mrtva njena će vrijednost, tvrdio je mušterija, pasti 
niže od jedne kokoške, ali Kapopa je bio tvrdoglav i napokon je 
čovjek otišao da o toj stvari malo bolje promisli. 

Bobolo je zagazio smjesta u stvar, koja ga je dovela do vrača. 

— Kapopa zna — počeo je — da sam, kad sam se vratio s 
rijeke, doveo sa sobom bijelu ženu. 

Kapopa je kimnuo glavom. 

— Tko u selu to ne zna? 

— To me je već do sada uvuklo u mnogo neprilika — nastavio 
je Bobolo. 

— I sada je se želiš riješiti? 

— Ne želim. Ubooga želi da mi je otjera. 

— Hoćeš li neke čari, da ubiješ Uboogu. 

— Već sam ti platio tri puta za takve čari — Bobolo ga je 
podsjetio — a Ubooga još uvijek živi. Ne treba mi više čari. Tvoja 
medicina nije tako jaka kao Ubooga. 

— Što onda hoćeš? 

— Reći ću ti. Budući da je bijela djevojka svećenica boga- 
-leoparda, Ubooga kaže da ja mora da sam čovjek-leopard, ali to 
je laž. Ja sam ukrao od ljudi-leoparda. Svi znaju da ja nisam 
čovjek-leopard. 


— Pa naravno — potvrdio je Kapopa. 

— Ali Ubooga kaže, da će svima reći da sam čovjek-leopard, 
ako djevojku ne ubijem, ili je ne otjeram. Što mogu da učinim? 

Kapopa je nekoliko časaka šutio, a zatim je počeo vršljati po 
torbi, koja je ležala kraj njega. Bobolo je bio nemiran. Znao je da 
kad god Kapopa počne kopati po torbi, to uvijek bude skupo. 
Napokon je vrač izvukao mali svežanj, umotan u prljavu krpu. 
Vrlo je pažljivo odvezao konop, kojim je bio vezan i prostro krpu 
po tlu otkrivajući njen sadržaj. Unutra se nalazilo nekoliko 
kratkih grančica i jedna figurica izrezbarena od kosti. Kapopa je 
postavio figuricu uspravno, nasuprot sebi, zatresao grancice 
među sklopljenim dlanovima i bacio ih pred idola. Pažljivo je 
promotrio položaj grančica, neko se vrijeme češao po glavi, a 
zatim ih sakupio da ih opet baci. Još jednom je šutke proučavao 
njihov položaj. Nakon nekog vremena podigao je oči. 

— Sada imam plan — izjavio je. 

— Koliko će to koštati? — upitao je Bobolo. — Prvo mi to reci. 

— Ti imaš kćer — rekao je Kapopa. 

— Imam mnogo kćeri — potvrdio je Bobolo. — Možeš izabrati 
koju hoćeš, ako mi kažeš, kako da zadržim bijelu djevojku, a da 
to Ubooga ne zna. 

— To se može učiniti — rekao je Kapopa. — U selu malih 
ljudi nema vrača. Već dugo vremena oni dolaze Kapopi, da im 
dade medicine. Oni će učiniti sve što im Kapopa bude rekao. 

— Ne razumijem — rekao je Bobolo. 

— Selo malih ljudi nije daleko od Bobolova sela. Odvest ćemo 
tamo bijelu djevojku. Za malu plaću, nešto hrane i malo ribe, 
držat će je tamo i čuvati za Bobola sve dok Ubooga ne umre. 
Jednoga dana mora umrijeti. Već ionako živi predugo. U 
međuvremenu, Bobolo može posjećivati svoju ženu u selu malih 
ljudi. 

— Možeš li to urediti s malim ljudima? 

— Da. Poći ću s tobom i bijelom djevojkom i sve ćemo urediti. 

— Dobro — uskliknuo je Bobolo. — Krenut ćemo odmah, a 
čim se vratimo možeš poći u Bobolov harem i izabrati koju god 
hoćeš Bobolovu kćer. 

Kapopa je zavio grančice i idola i smjestio ih ponovo u 
zamotak, a zatim je uzeo svoje koplje i stit. 

— Dovedi bijelu djevojku — rekao je. 


sobitov povratak 


Drntavo svjetlo dimljivih baklji obasjavalo je unutrašnjost 
hrama boga-leoparda otkrivajući surovi divljački prizor koji se 
tu odigravao. Vani je bilo vrlo mračno toliko mračno da se na 
udaljenosti od nekoliko koraka jedva moglo i primijetiti obris 
čovjeka koji se žurno kretao uz obalu rijeke. Koračao je brzo i 
tiho između čamaca ljudi-leoparda gurajući ih jednog za drugim 
u maticu rijeke. Kad su svi zaplovili osim jednoga, on ga je 
premjestio malo više uz rijeku nešto podalje od hrama i 
djelimično ga navukao na obalu, a zatim je otrčao prema zgradi, 
uzverao se uz jedan stup verande, i trenutak kasnije zaustavio 
se na gredi tik ispod krova na prednjem dijelu zgrade, gdje je 
kroz jedan otvor mogao gledati na tragičnu scenu u hramu. 

Stajao je tu samo nekoliko časaka, ali to mu je bilo dovoljno 
da vidi i shvati opasan položaj, u kojem se nalazi bijeli 
zatvorenik. Odmah je u glavi oblikovao plan, i brzo se spustio na 
riječnu obalu, da bi ga mogao smjesta provesti u djelo. Zatim se 
opet vratio, i bacivši pogled unutra, shvatio je da bi još nekoliko 
sekundi oklijevanja značilo zatvorenikovu smrt. Iznenadna 
tišina zavladala je u sobi ispod njega. Svećenice boga-leoparda 
polako su se prikradale ispruženoj žrtvi. Niži svećenici nisu više 
glumili obrednu predstavu pretvarajući se kao da ga zaštićuju. 
Došao je kraj. 

Tarzan iz plemena Majmuna provukao se kroz otvor i ušao u 
unutrašnjost hrama. Skakao je od grede do grede, tih poput 
dima, koji se dizao s baklji ispod njega. Vidio je, da su svećenice 
stigle gotovo do bijelog zatvorenika, i da pored sve svoje brzine 
neće možda stići do čovjeka na vrijeme. Smioni, gotovo ludi plan 
bio je iskovao neprestano budni mozak ćovjeka-majmuna, plan 


koji ovisi ponajviše o smionosti. Sada se činilo, da je plan 
osuđen na neuspjeh, čak i prije nego ga čovjek-majmun počne 
provoditi. 

Iznenadna šutnja, koja je uslijedila nakon buke bubnjeva, 
urlika i tapkanja nogu plesača, prenapregnula je već slabe živce 
o tlo prikovanog zatvorenika. Prevrtao je očima s lijeva na desno, 
i vidio kako se svećenice suljaju prema njemu. Nešto mu je 
reklo, da će sada biti izložen konačnoj i groznoj sudbini. Stisnuo 
je zube, da čvrsto dočeka patnje, da njegovi mučitelji ne bi imali 
dodatni užitak da promatraju vidljive znakove njegovih muka. 
Nešto urođeno, bunilo se na pomisao, da bi mogao pokazati 
strah ili patnju pred ovim divljim ljudima. 

Svećenice su se već gotovo bacile na njega, kad je jedan glas 
visoko iznad njihovih glava poremetio grobnu tišinu. 

— Sobito, Sobito, Sobito, — odjekivalo je među šupljim 
gredama gornjeg dijela hrama. — Ja sam Orandov muzimo, a 
prijatelj Nyamwegija. Došao sam po tebe. S Nyamwegijevim 
duhom došao sam po tebe. 

U istom Času je divovski bijelac, posve gol, s izuzetkom 
bedrene pregače, strčao niz jedan od stupova hrama, poput 
kakvog vještog majmuna, i skočio je na više postolje. Iznenadni 
prekid trenutno je paralizirao urođenike, djelimično  za- 
prepaštenjem a djelimično strahom. Sobito je ostao bez riječi. 
Koljena su mu zadrhtala, a onda, sabravši se, vrišteći je pobje- 
gao s postolja potraživši zaštitu ratničkog zbora u sobi hrama. 

Stari, koji nije bio ništa manje zaprepašten od ljudoždera, 
zapanjeno je pogledao ovaj prizor. Očekivao je da će vidjeti kako 
čudni bijelac progoni Sobita, ali ovaj nije učinio ništa slično. 
Umjesto toga, obratio se zatvoreniku. 

— Budi spreman da pođeš za mnom — zapovjedio je stranac. 
— Izaći ću kroz stražnji dio hrama. 

Govorio je tihim glasom i na engleskom, a zatim je brzo 
prešao na lokalni dijalekt. 

— Uhvatite Sobita i dovedite ga k meni — viknuo je 
ratnicima ispod postolja. — Sve dok mi ga ne dovedete, držat ću 
ovog bijelca kao taoca. 

Prije nego što mu je itko mogao odgovoriti, ili mu se su- 
protstaviti, priskočio je Starome, odgurnuo preplašene sveće- 
nike od njega, i zgrabivši ga za ruku podigao ga je na noge. 


Nije rekao više ni rijeći, nego se okrenuo i potrčao brzo preko 
nižag postolja, skočio na više postolje, gdje se Imigeg povukao u 
stranu, dok su oni prolazili, i nestao s vida ljudima-leopardima 
kroz vrata u pozadini. Tu je na čas zastao i zaustavio Staroga. 

— Gdje je bijela djevojka? — upitao je. — Moramo je povesti 
sa sobom. 

— Nije ovdje — odgovorio je Stari — jedan ju je poglavica 
ukrao, i mislim da ju je odveo niz rijeku u svoje selo. 

— Onda, ovuda, — uputio ga je Tarzan priskačući vratima 
na lijevoj strani. 

Trenutak kasnije nalazili su se na verandi, s koje su se 
spustili na zemlju, niz jedan od stupova što su podupirali 
zgradu. Tada je čovjek-majmun žurno potrčao prema rijeci, a 
njemu za petama bio je Stari. Na obali rijeke Tarzan je stao 
pokraj čamca. 

— Uđite u kanu — naredio je — to je jedini čamac koji je 
ovdje ostao. Oni vas ne mogu progoniti. Kad stignete do glavne 
matice, imat ćete toliku prednost, da vas ne mogu dostići. 

— Zar vi nećete sa mnom? 

— Ne — odgovorio je Tarzan i počeo gurati čamac u struju. 
— Znate li ime poglavice, koji je ukrao djevojku — upitao je. 

— Bio je to Bobolo. 

— Tarzan je odgurnuo čamac s obale. 

— Ne znam kako da vam zahvalim, stari druže — rekao je 
Stari — naprosto ne znam ima li takvih riječi na našem jeziku. 

Šutljiva pojava na riječnoj obali nije ništa odgovorila, i 
trenutak kasnije, kada je struja zahvatila kanu, nestala je u 
tami. Tada je Stari zgrabio veslo i pokušao da poveća brzinu 
čamca, da bi čim prije pobjegao s ove sutljive rijeke tajanstva i 
smrti. 

Tek što je kanu nestao u tami, Tarzan iz plemena Majmuna 
okrenuo se natrag prema hramu. Još jednom se uzverao uz stup 
na verandu i ponovo ušao u stražnji dio zgrade. Čuo je vrištanje 
i pomicanje nogu u prednjem dijelu hrama i mrki je smiješak 
dotakao njegove usne, kada je prepoznao izvor tih zvukova. 
Prilazeći brzo vratima što su se otvarala na gornje postolje, vidio 
je nekoliko ratnika koji su vukli Sobita prema njemu. Sobito je 
udarao nogama i vrištao. U tom ćasu Tarzan je stupio na 
postolje kraj boga-leoparda. Istoga časa, sve su se oči upravile 

Tarzanu je ipak uspjelo da spasi Starog iz hrama boga-leoparda, samo je bio razočaran 
što nije pronašao i djevojku koju je Bobolo odveo. — Uđite u čamac — naredio je Starom — 
to je jedini čamac koji je ovdje ostao. 


prema njemu, a na svim se licima ocrtavao strah. Smionost 
njegova ulaska u njihovo svetilište, drskost i lakoća kojom im je 
oteo zatvorenika, sve je to ostavilo na njih dubok dojam, dok ih 
je činjenica da je sam Sobito, vrač, pobjegao prestrašeno pred 
njim uvjerila da mu je porijeklo natprirodno. 

— Zavežite mu ruke i noge — naredio je Tarzan — i dajte ga 
meni. Nyamwegijev duh vas promatra, i gleda koga da ubije; 
zato nemojte oklijevati. 

Ratnici, koji su vukli Sobita, žurno su mu sputali ruke i 
noge, a zatim su ga podigli na ramena i odnijeli ga kroz vrata iza 
postolja do stražnjih soba hrama. Ovdje ih je Tarzan zaustavio. 

— Sobita prepustite meni — naredio je. 

— Gdjeje bijeli zatvorenik, koga si oteo kao taoca? — upitao 
je jedan koji je bio nešto hrabriji od svojih drugova. 

— Potražite ga u posljednjoj sobi na suprotnom kraju hrama 
— rekao je čovjek-majmun, ali im nije rekao da li će ga tamo i 
naći. Tada je podigao Sobita na rame i stupio u sobu, kroz koju 
je odveo Staroga na slobodu, i dok su ratnici tapkali kroz tamu 
tražeći svoju žrtvu, čovjek-majmun je odnio Sobita kojije vrištao 
od straha napolje u džunglu. 

Dugo su vremena šutljivi, prestrašeni slušači u hramu boga- 
-leoparda čuli sablasno zavijanje vrača iz Tumbaija, koje se sve 
više udaljavalo, a zatim su se vratili ratnici, koji su pretraživali 
hram izvijestivši da zatvorenika nigdje nema. 

— Prevareni smo — viknuo je Imigeg, — muzimo Oranda, iz 
plemena Utenga, ukrao je našeg zatvorenika. 

— Možda je pobjegao, dok je muzimo odnosio Sobita, — 
nagađao je Gato Mgungu. 

— Pretražite otok — viknuo je drugi poglavica. 

— U čamce — viknuo je treći. 

Smjesta je nastala trka prema rijeci, i tek tada su ljudi- 
-leopardi shvatili razmjere nesreće koja ih je zatekla, jer od onih 
čamaca koji su ih dovezli do hrama nije ostao ni jedan jedini. 
Njihov je položaj bio gori, nego što se to na prvi pogled moglo 
činiti. Selo im je bilo spaljeno, a oni njihovi prijatelji, koji ih nisu 
pratili do hrama, bili su ili mrtvi, ili raspršeni. Kroz isprepletenu 
mrežu džungle nije bilo nikakva puta, ali najgore od svega bilo je 
to, što im je vjerska predrasuda zabranjivala da uđu u 
neugodno područje prašume što se pružalo od ovog otoka do 


najbližeg puta kojim bi se mogli koristiti. Močvare oko njih, kao 
i rijeka koja teće kraj otoka, pune su krokodila. Zaliha hrane na 
otoku nije dovoljna da ih uzdržava više od dva-tri dana. Bili su 
ljudožderi, i slabiji među njima su prvi shvatili značenje te 
činjenice. 


Orandovi ratnici čučali su oko svojih vatri u logoru pokraj 
maniokina polja, što je pripadalo Gato Mgunguu. Želuci su im 
bili siti i osjećali su se sretnim. Sutradan će krenuti prema 
svojim kućama. Već su se veselili prijemu, kojim će dočekati 
ratnike pobjednike. Kad bi koji od njih uspio da dođe do riječi, 
ponovio bi po stoti put svoje herojske podvige, a neprestano 
ponavljanje tih dogodovština nije im nimalo oduzimalo dra- 
matsku vrijednost. Da ih je čuo neki statističar, zaključio bi da 
broj pobijenih neprijatelja prelazi dvije tisuće. 

Njihovo se prisjećanje iznenada prekinulo pojavom divov- 
skog čovjeka. Činilo se kao da je među njih pao s neba. U 
jednom času na tom mjestu nije bilo nikoga, a narednog tre- 
nutka je bio tu. Bio je to čovjek, što su ga poznavali pod imenom 
Muzimo, a zapravo znali kao Tarzana iz plemena Majmuna. Na 
ramenu je nosio svezanog čovjeka. 

— Tarzan iz plemena Majmuna — viknuli su jedni. 

— Muzimo — povikali su drugi. 

— Što si nam donio? — upitao je Orando. 

Tarzan je bacio na zemlju svezanog čovjeka. 

— Vratio sam vam vašeg vrača — odgovorio je. — Donio sam 
Sobita koji je također svećenik boga-leoparda. 

— To je laž — vrisnuo je Sobito. 

— Pogledajte, nosi leopardovu kožu — uskliknuo je jedan 
ratnik. 

— Ičelične pandže ljudi-leoparda — viknuo je drugi. 

— Ne, nije Sobito čovjek-leopard — rugao se treći. 

— Pronašao sam ga u hramu ljudi-leoparda — objasnio je 
Tarzan. — Mislio sam da će vam biti drago, da vam dovedem 
vašeg vrača, pa da vam on napravi jaku medicinu, koja će vas 
čuvati od ljudi-leoparda. 

— Ubijmo ga! — vrisnuo je jedan ratnik. 


— Ubij Sobita! Ubij Sobita! — prihvatilo je desetak glasova. 

Bijesni su ljudi krenuli prema vraću. 

— Čekajte — zapovjedio je Orando. — Bit će najbolje da 
Sobita odvedemo u Tumbai, jer će se tamo mnogi veseliti, da ga 
vide kako umire. To će mu dati vremena, da razmišlja o 
zločinima koje je počinio, i patit će dulje, kao sto je on činio da 
drugi pate, a siguran sam da bi i Nyamwegijevi roditelji htjeli 
vidjeti kako umire Sobito. 

— Ubijte me sada — molio je Sobito. — Ja se ne želim vratiti 
u Tumbai. 

— Tarzan iz plemena Majmuna ga je uhvatio — predložio je 
jedan ratnik. — Neka nam on kaže što da učinimo sa Sobitom. 

— Učinite što god hoćete — odgovorio je čovjek-majmun, — 
on nije moj vrač. Ja imam druga posla. Sada odlazim. Sjećajte 
se uvijek Tarzana iz plemena Majmuna, ako se ne budemo više 
vidjeli, i zbog njega postupajte prijateljski prema bijelcima, jer 
Tarzan je vaš prijatelj, a vi ste njegovi prijatelji. 

Nestao je isto tako tiho kao što se i pojavio, a s njim je otišao 
i mali Nkima, kojeg su ratnici iz zemlje Watenga poznavali kao 
Nyamwegijeva duha. 


pigmejci 


Bobolo i Kapopa vukli su Kali Bwanu uskim prasumskim 


stazama sve dalje od velike rijeke, koja je bila životvorna žila tog 
područja, i odvukli je u gustu, neprijaznu dubinu džungle, gdje 
lutaju i vrebaju velike zvijeri, i gdje žive mali ljudi. Ovdje nije bilo 
čistina, ni otvorenih polja. Nisu prošli ni kraj jednog sela. 

Putovi su bili uski, vidjelo se da se malo upotrebljavaju, a na 
mjestima gotovo neprohodni, zbog vrlo niskog raslinja, koje mali 
ljudi ne moraju čistiti do iste visine do koje to čine drugi. 

Kapopa je išao prvi, jer je male ljude poznavao bolje od 
Bobola, premda su i jedan i drugi znali kako se oni vladaju, 
kako se skrivaju u niskom grmlju i kopljima probadaju neo- 
prezne putnike, ili se opet penju u drveće i odande strijeljaju 
otrovnim strijelama. Prepoznat će Kapopu, pa ih neće ometati. 
Iza Kapope išla je Kali Bwana. Oko njenog lijepog vrata bilo je 
vezano pleteno uže. Posljednji je isao Bobolo držeći kraj užeta. 

Djevojka nije imala pojma, kamo je vode, i kakva je sudbina 
tamo očekuje. Kretala se u potpuno tupom raspoloženju, sva 
očajna. Njen je položaj bio beznadan, i ona je samo žalila što ćak 
nema ni sredstva, kojim bi mogla sama okončati svoje strašne 
patnje. Vidjela je nož na Kapopinu boku, i gledajući ga ispred 
sebe, često ga je poželjela. Pomisljala je na tamnu rijeku i 
krokodile žaleći što nije tamo. U svakom pogledu, njen joj se 
položaj činio gorim, nego sto je ikada prije bio. 

Možda je u tome igrao ulogu utisak mračne prašume, ili 
tajanstvo nepoznatog, kamo je vode, poput neke glupe životinje 
na klanje. Na klanje. Ta ju je riječ fascinirala. Znala je da je 
Bobolo ljudožder. Možda je odvode negdje u dubine mračne 
prašume, da bi je zaklali i pojeli. Pitala se, zašto se više ne 


zgraža nad tom mišlju, a tada je pogodila istinu — to je značilo 
smrt. Smrt. Sada je željela smrt više od svega. 

Nije znala koliko su već dugo putovali tim naizgled bes- 
krajnim putem, ali nakon cijele vječnosti tupe patnje, neki ih je 
glas zaustavio. Kapopa je zastao. 

— Što želite u zemlji Rebeginoj? — upitao je glas. 

— Ja sam Kapopa, vrač, — odgovorio je Kapopa. — Sa mnom 
je poglavica Bobolo i njegova žena. Došli smo da posjetimo 
Rebegu. 

— Ja te poznajem, Kapopa, — odgovorio je glas, i trenutak 
kasnije maljucni ratnik stupio je pred njih na stazu izvukavši se 
iz grmlja, što se nalazilo sa strane. Bio je visok oko jedan metar, 
i potpuno gol, osim što je na vratu nosio ogrlicu, i ukrasio se 
nagležnjacima i narukvicama od bakra i željeza. 

Oči su mu bile male i blizu postavljene dajući njegovom 
neprijaznom licu prepredeni izgled. Izraz mu je označavao iz- 
nenađenje i radoznalost, kada je vidio bijelu djevojku, ali nije 
ništa pitao. Pokazao im je da ga slijede, i nastavio vijugavom 
stazom. Odmah zatim, dva su druga ratnika iznenada stupila 
na stazu iza njih, kao da su se stvorila ni od kuda, i tako su pod 
pratnjom došli do sela poglavice Rebege. 

Bilo je to prljavo selo niskih koliba, nalik na presječene 
polulopte, koje su na dva kraja imale po jedna tek metar visoka 
vrata. Kolibe su bile poslagane u elipsu, usred koje se nalazila 
poglavičina koliba. Selo je okruživala gruba borna od zašiljenih 
štapova i oborenih stabala, i imala je sa svake strane po jedan 
otvor, koji je služio za ulaženje i izlaženje. 

Rebega je bio star i naboran, čučćao je pred ulazom u svoju 
kolibu okružen ženama i djecom. Kad su mu se posjetioci 
približili, ni jednim znakom nije pokazao da ih je prepoznao, a 
njegove su male oštre oči gledale u njih s očiglednom sumnjom i 
zlobom. Lice mu je bilo zaista odvratno. 

Kapopa i Bobolo su ga pozdravili, ali on je samo jednom 
kimnuo glavom i nešto progunđao. Djevojci se njegovo vladanje 
učinilo neprijateljskim, i kada je vidjela male ratnike koji su 
izlazeći iz svih koliba opkolili njihovu grupu, vjerovala je da su 
Kapopa i Bobolo zašli u klopku iz koje će se teško, izvući. Taju je 
misao prilično zadovoljavala. Nije bilo važno, kakvim će to 
uroditi posljedicama za nju. Ništa nije moglo biti gore od 


sudbine, koju joj je Bobolo namijenio. Nikada prije nije vidjela 
pigmeje, i bez obzira na teške okolnosti u kojima se nalazila, 
njen se inače aktivni duh živo zanimao time, da ih promotri. 
Žene su bile manje od muškaraca, i samo ih je nekoliko bilo 
viših od metra. Djeca su se činila nevjerojatno malenom. Ali, 
među svima njima, nije vidjela ni jednog jedinog pametnijeg lica, 
niti jednog komada odjeće i svi su bili očigledno prljavi i 
pokvareni. 

Kada su stigli pred Rebegu, nastala je trenutačna sutnja, a 
zatim mu se Kapopa obratio: 

— Rebega, ti nas poznajes: ja sam Kapopa, vrač, a ovo je 
Bobolo, poglavica. 

Rebega je kimnuo glavom. 

— Što hoćete ovdje? — upitao je. 

— Mi smo Rebegini prijatelji — nastavio je Kapopa, do- 
dvoravajući se. 

— Ruke su ti prazne, — primijetio je Pigmej. — Ne vidim da si 
donio neke darove Rebegi. 

— Dobit ćeš darove, ako učiniš ono što od tebe tražimo — 
obećao je Bobolo. 

— Što hoćete da Rebega učini? 

— Bobolo ti je doveo svoju bijelu ženu — objasnio je Kapopa. 
— Čuvaj je ovdje u svom selu, da je nitko ne vidi, da nitko ne zna 
da je ovdje, i da joj se ništa ne desi. 

— Kakve ćete mi dati darove? 

— Meso, povrće, ribu. Svakog mjeseca dovoljno, da ti se svi u 
selu najedu — odgovorio je Bobolo. 

— Nije to dosta — promrmljao je Rebega. — Ne želimo bijelu 
ženu u našem selu. Naše nam vlastite prave dovoljno neprilika. 

Kapopa se približio poglavici i nešto mu žurno prošaptao u 
uho. Tvrdoglavi se izraz na Rebeginom licu još pojačao, ali 
iznenada se učinilo da je postao nervozan i plašljiv. Možda mu je 
Kapopa, vrač, zaprijetio kakvim zlokobnim duhovima i de- 
monima, ako ne pristane na njihov zahtjev. Napokon je kapi- 
tulirao. 

— Odmah nam pošaljite hranu — rekao je. — Nemamo 
dosta hrane ćak ni za sebe, a ova će žena pojesti koliko dvojica 
naših. 


— Sutra će doći hrana — obećao je Bobolo. Ja ću sam doći s 
hranom i ostati ovdje preko noći. A sada se moram vratiti u 
svoje selo. Već je vrlo kasno, i nije dobro biti vani, nakon što 
padne noć. Svuda ima ljudi-leoparda. 

— Da — složio se Rebega — ljudi-leoparda ima svuda. 
Zadržat ću tvoju bijelu ženu, ako doneseš hranu. Ako je ne 
doneses$, poslat ću je natrag u tvoje selo. 

— Nemoj to učiniti — uskliknuo je Bobolo. — Poslat ću ti 
hranu. 

S osjećajem olakšanja Kali Bwana je gledala kako Bobolo i 
Kapopa odlaze. Za vrijeme razgovora s Rebegom, nitko joj se nije 
nijednom obratio, upravo kao što se ne bi nitko obratio kravi, 
koju namjerava negdje smjestiti u staju. 

Kad su Bobolo i Kapopa nestali u sumi, Rebega je pozvao 
neku ženu, koja je za vrijeme kratkog razgovora između njega i 
njegovih posjetilaca sa zanimanjem pratila cjenkanje stojeći 
između ostalih gledalaca. 

— Odvedi bijelu ženu u svoju kolibu — zapovjedio je. — Pazi 
dajoj se ništa ne dogodi. Nijedan je stranac ne smije vidjeti. Jesi 
li čula što sam ti rekao? 

— Čime ćuje hraniti? — upitala je žena. — Moga muža ubio 
je bizon, dok je bio u lovu i nemam dovoljno hrane ni za sebe. 

— Neka onda bude gladna, sve dok Bobolo ne donese hranu 
koju je obećao. Vodi je. 

Žena je zgrabila Kali Bwanu za ruku i odvela je prema jadnoj 
kolibi na suprotnoj strani sela. Djevojci se učinilo da je to 
najsiromašnija koliba u čitavom tom prljavom selu. Smeće i 
prljavština ležalo je u gomilama pred ulazom, kroz koji ju je žena 
uvela u mračnu unutrašnjost kolibe bez prozora. 

Nekoliko je drugih žena slijedilo njenu čuvaricu i sada su sve 
one ušle za njima u kolibu. Uzbuđeno su blebetale i grubo je 
gurale opipavajući i razgledajući njenu odjeću i ukrase. 
Razumjela je tek nešto malo njihova jezika, jer je do sada 
dovoljno dugo živjela s urođenicima pa je pokupila priličan broj 
rijeći, a Pigmejci ovog područja govorili su dijalekt sličan onome 
u selima Gato Mgungua i Bobola. Jedna od žena opipavajući 
njeno tijelo, primijetila je da je nježna i meka, i da njeno meso 
mora da je dobro za jelo, na što su se sve druge nasmijale 
pokazujući svoje zaoštrene žute zube. 


— Ako joj Bobolo ne donese hrane, previše će omršavjeti, — 
rekla je Wlala, žena određena da je čuva. 

— Ako ne donese hrane, morali bismo je pojesti prije nego 
što sasvim omršavi — savjetovala je druga. — Naši muškarci idu 
u lov, ali donose malo mesa. Kažu da je divljači nestalo. A mi 
moramo imati mesa. 

Ostale su u maloj smrdljivoj kolibi sve dok im nije doslo 
vrijeme da pripremaju većeru za svoje ljude. Djevojka, iscrpljena 
fizičkim naporom i prenapregnutošću živaca, osjećajući 
mučninu u zagušljivom zraku i smradu u unutrašnjosti kolibe, 
legla je, nastojeći da zaspe, i da tako barem u potpunom zabo- 
ravu nađe mir, ali one su je podbadale štapovima, a neke su je 
čak i udarale od puke i okrutne želje za mučenjem. Kad su 
otišle, ona je ponovo legla, ali Wlala ju je smjesta žestoko 
udarila. 

— Ne možeš ti spavati, bijela ženo, dok ja radim — viknula je. 
— Hajde na posao. 

Gurnula je djevojci u ruke kameni tučak i pokazala joj veliki 
kamen što je stajao u jednom uglu kolibe. U obloj šupljini na 
kamenu nalazilo se nešto zrnja. Kali Bwana nije mogla shvatiti 
što joj žena kaže, ali po znakovima je razumjela da mora tucati 
zrnje u brašno. Umorno je počela raditi, dok je Wlala pred 
kolibom podložila vatru i pripremala večeru. Kad je večera bila 
gotova, žena ju je gladno progutala ne ponudivši ni zalogaja 
djevojci. Tada se vratila u kolibu. 

— Gladna sam — rekla je Kali Bwana. — Zar mi nećeš dati ni 
malo hrane? 

Wlala je pala u luđačko bjesnilo. 


— Da ti dam hrane! — vrisnula je. — Nemam ni za sebe 
dosta! Ti si Bobolova žena, neka ti on donese hrane. 
— Nisam ja njegova žena, — odgovorila je djevojka. — Ja 


sam njegov zarobljenik. Kad moji prijatelji saznaju kako si sa 
mnom postupala, sve će vas pokažnjavati. 

Wlala se nasmijala. — Tvoji prijatelji neće ništa saznati — 
rugala joj se. — Nitko ne dolazi u našu zemlju. U cijelom svom 
životu vidjela sam samo još dva bjelokošca. Obojicu smo pojeli. 
Nitko nije došao da nas kazni. Nitko nas neće kazniti ni onda 
kad pojedemo tebe. Zašto te Bobolo nije zadržao u vlastitom 
selu? Jesu li mu žene bile bijesne? Jesu li te one istjerale? 


— Valjda — odgovorila je djevojka. 

— Onda te nikad više neće odvesti natrag. Od Bobolova sela 
dug je put do našeg sela. Bobolu će uskoro dodijati da ide tako 
daleko, da te posjećuje, dok ima mnogo žena u svom vlastitom 
selu. Onda će te dati nama. 

Wlala je oblizala usne. 

Djevojka je potišteno sjedila pred mlinskim kamenom. Bila je 
vrlo umorna. Ruke su joj pale. 

— Radi, ne odmaraj se, lijena krmačo — viknula je Wlala i 
udarila je po glavi štapom, koji joj je uvijek stajao pri ruci. 
Umorno je Kali Bwana nastavila svoj monotoni posao. 

— I pazi da brašno bude fino — dodala je Wlala, a onda je 
izašla da brblja s drugim seoskim ženama. 

Čim je ona izašla, djevojka je prestala raditi. Bila je toliko 
umorna, da je jedva mogla podići kameni tučak, a bila je i vrlo 
gladna. Preplašeno gledajući kroz vrata kolibe, uvjerila se da 
nikoga nema u blizini da je vidi, i tada je hitro zgrabila pregršt 
sirova brašna i pojela ga. Nije se usuđivala da ga jede više da 
Wlala ne bi otkrila krađu, ali čak je i to bilo bolje nego ništa. 
Tada je dodala pregršt zrnja brašnu, smrvljenom na kamenu, i 
izmrvila ga do iste sitnoće. 

Kad se Wlala vratila u kolibu, djevojka je čvrsto spavala 
pokraj kamena. Žena ju je probudila udarcem noge, ali kako je 
već bilo previše mračno za rad, i kako je i sama žena legla da 
spava, uspjela se i Kali Bwana prepustiti nesmetanom snu. 


Bobolo se nije vratio sutradan, a niti prekosutra, pa čak ni 
trećega dana. Nije poslao hranu koju je obećao. Pigmeji su bih 
vrlo bijesni. Oni su se naslađivali unaprijed mišlju na gozbu. 
Možda je Wlala bila najljuća jer je bila najgladnija. Isto tako, 
počela je da sumnja, da joj zarobljenica krade brašno. Nije bila u 
to sigurna, ali za svaki slučaj nemilosrdno je izmlatila Kali 
Bwanu, kad ju je optužila za krađu. Kad ju je drugi put opet 
htjela tako tući, dogodilo se nešto posve neočekivano. Bijela je 
djevojka skočila na noge, zgrabila pigmejku, istrgnula joj štap iz 
ruke, i izudarala je njime, prije nego što je Wlala uspjela pobjeći 
iz kolibe. Nakon toga, Wlala se nije više usuđivala da udari Kali 
Bwanu. Počela je zapravo prema njoj postupati s obzirom, što je 


nalikovao čak poštovanju, ali u selu njen se glas zvučno podizao 
protiv mrske strankinje i protiv vjerolomnog Bobola. 

Pred Rebeginom kolibom održavao se savjet žena i ratnika. 
Svi su bili ljuti i gladni. 

— Bobolo nam nije donio hrane — viknuo je jedan pona- 
vljajući po stoti put nešto, što su već svi rekli. 

— Što će nam brašno, povrće ili riba, kad ovdje ima mesa za 
sve nas? — govornik je pokazao palcem značajno u pravcu 
Wlaline kolibe. 

— Bobolo bi doveo ratnike i poubijao nas, kad bismo učinili 
nešto njegovoj bijeloj ženi — upozorio je drugi. 

— Kapopa bi nas urekao i mnogi bi od nas poumirali. 

— Rekao je da će se vratiti s hranom idućeg dana. 

— A sada su prosla već tri dana, i nije se vratio. 

— Meso bijele djevojke je sada dobro — tvrdila je Wlala. — 
Jela je moje brašno, ali sam to spriječila. Iznijela sam brašno iz 
kolibe i sakrila ga. Ako joj uskoro ne damo hrane, njeno meso 
neće biti tako dobro, kao što je sada. Pojedimo je. 

— Ja se bojim Kapope i Bobola — priznao je Rebega. 

— Ne moramo mu reći da smo je pojeli — nagovarala je 
Wlala. 

— Pogodit će on — uporno je govorio Rebega. 

— Možemo im reći, da su došli ljudi-leopardi i da su je odveli 
— predložio je jedan ratnik štakorska lica — a ako nam ne 
vjeruju možemo odavde otići. I tako i onako, ovdje lov ne valja. 
Morali bismo otići negdje gdje možemo loviti. 

Dugo vremena Rebegin strah bio je jači od njegove urođene 
sklonosti prema ljudskom mesu, ali najzad im je obećao da će 
ako prije mraka ne stigne hrana koju je Bobolo obećao, iste noći 
održati ples i gozbu. 

U Wlalinoj kolibi, Kali Bwana čula je povike glasnog odo- 
bravanja, koji su pozdravljali Rebeginu objavu, i mislila je da je 
to stigla hrana što ju je Bobolo obećao. Nadala se, da će joj dati 
nešto te hrane jer je bila slaba od gladi. Kad je došla Wlala, 
upitala ju je da li je hrana stigla. 

— Bobolo nije poslao hrane, ali ćemo ipak noćas jesti — 
odgovorila je žena cereći se. — Najest ćemo se do mile volje, a to 
neće biti ni brašno, ni povrće, ni riba. 


Pristupila je djevojci i počela je pipati po tijelu štipajuci joj 
nježno prstima meso. 

— Da, jest ćemo — zaključila je. 

Kali Bwana shvatila je sta to znaći, ali ju je stanje njena 
duha na sreću spasilo od odvratnosti prema toj pomisli, koja bi 
joj tako teško i strašno pala jos prije nekoliko tjedana. Nije ni 
mislila o onome što će s njom biti poslije. Mislila je samo na 
smrt, i od srca ju je pozdravljala. 

Hrana od Bobola nije stizala, i te noći Pigmejci su se skupili 
ispred Rebegine kolibe. Žene su dovukle lonce za kuhanje i 
naložile vatre. Muškarci su kratko vrijeme plesali, ali ne baš 
usrdno, i brzo su svršili jer su već predugo živjeli na skromnim 
obrocima. Njihova energija imala je vrlo nizak vodostaj. 

Najzad je nekolicina posla do Wlaline kolibe i dovukla Kali 
Bwanu na mjesto, gdje se održava svečanost. Došlo je do male 
prepirke, tko će je ubiti. Rebega se zaista bojao Kapopina bijesa, 
mnogo više nego što se bojao Bobola. Bobolo je mogao samo da 
ih progoni sa svojim ratnicima, koje su mogli vidjeti i poubijati, 
ali Kapopa je mogao ostati u svojem selu, a za njima poslati 
demone i duhove. Napokon je odlučeno da je žene ubiju, a 
Wieda, prisjećajući se udaraca koje joj je bijela djevojka zadala, 
dobrovoljno se javila da obavi taj posao. 

— Zavežite joj ruke i noge — rekla je — ja ću je ubiti. 

Nije željela da se izloži ponovo onoj opasnosti, u kakvoj se 
našla, kada je onaj put u kolibi pokušala da tuče djevojku. 

Kali Bwana je shvatila o čemu se radi, i kad su se ratnici 
pripremali da je zavežu, sama je prekrižila ruke, da bi im 
olakšala posao. Oborili su je na zemlju i zavezali joj noge. Ona je 
tada sklopila oči i čekala. Sjetila se svih onih koje je ostavila 
negdje daleko u domovini, i Jerryja. 

One noći kada je Tarzan doveo Sobita u njihov logor, Utenge su 
taj događaj proslavili pivom što su ga zaplijenili iz Gato 
Mgunguovog sela prije nego što će ga spasiti. Slavili su do kasno 
u noć zaustavivši se tek onda, kada je posljednje kapi piva 
nestalo, a zatim su svi čvrsto pozaspali. Čak su i stražari na 
svojim mjestima drijemali, jer kad se mnogo piva nalije u 
stomake, koji su već puni hrane, to u čovjeku stvara klonulost, 
protiv koje se teško boriti. 

Ali dok su ratnici Utenga spavali, Sobito nije gubio vrijeme. 
On je povlačio i natezao veze, kojima su mu bili sputani udovi ne 
plašeći se mnogo da će njegovi prilično žestoki trzaji privući 
nečiju pažnju. Napokon je osjetio, kako veze postepeno 
popuštaju. Znoj se cijedio iz njegove čvrste stare kože, kapljice 
znoja su mu izbile po naboranom ćelu. Dahtao je od žestine 
svojih napora. Polako je sve više i više izvlačio jednu ruku iz 
omće. Ruka se pomicala milimetar po milimetar, ali napokon je 
kliznula van, i on je bio slobodan. 

Nekoliko trenutaka stari je vrač mirno ležao prikupljajući 
energiju, koju je izgubio u naporima da se riješi spona. Njegove 
su oči polako pregledavale logor. Nitko se nije ni pomako. Kroz 
tišinu noći pronosilo se samo hrkanje polupijanih ratnika. 
Sobito je privukao noge na doseg ruku i odvezao čvorove napola 
sagnut, kliznuo prema rijeci. Začas ga je progutala tama, dok je 
cijeli logor i dalje spavao. 

Na obali je pronašao čamce, koje su Utenge zarobili od Gato 
Mgungua. S mnogo muke uspio je da odgura jedan manji kanu 
u rijeku, nakon što se uvjerio da se u njemu nalaze i vesla. Kad 
je skočio u čamac, i osjetio kako se ovaj kreće po struji, činilo 


mu se kao da je nekim neočekivanim čudom izbjegao čeljustima 
same smrti. 

Već je skovao plan. Imao je dovoljno vremena da ga stvori 
dok je ležao boreći se sa svojim vezama. Znao je jako dobro da se 
ne može vratiti u hram boga-leoparda, ali niže dolje niz rijeku 
ležalo je selo njegovog starog prijatelja Bobola, koji je krađom 
bijele svećenice bio bez svake sumnje isto tako trn u oku ljudi- 
-leoparda, kao i on sam. Odlučio je zato da pođe u Bobolovo 
selo. Što će činiti poslije toga, ostaje, u rukama bogova. 

Jošjedan osamljeni lađar spuštao se širokom rijekom prema 
Bobolovom selu. Bio je to Stari. I on je isto tako odlučio da 
posjeti uporište svog starog prijatelja, ali njegova posjeta neće 
biti prijateljska. Zapravo, ako Starom pođe za rukom da provede 
svoje planove, Bobolo neće ni znati da mu je netko došao u 
posjete, da se njegova gostoljubivost ne bi iskazala u tolikoj 
mjeri, da gostu uopće više ne dopusti da ode. Na taj smioni 
pothvat Staroga nije mamio Bobolo, nego bijela djevojka. Nešto 
u njemu, snažnije od razuma, govorilo mu je da je mora spasiti, 
a on je znao, da u tome može uspjeti samo onda ako bude 
smjesta pošao tamo. Nije imao ni pojma kako će to izvesti, sve je 
ovisilo o tome što će pokazati njegovo izviđanje, i što će smisliti 
njegova snalažljivost. 

Veslajući polako niz struju, bio je zaokupljen mislima o 
djevojci. U mašti ju je vidio onako, kako ju je prvi put ugledao, u 
njenom logoru. Odjeća joj je bila umrljana krvlju, prljavštinom i 
znojem, ali je njeno lijepo lice ipak blistalo, plava joj je kosa 
privlačno sjala, premda je bila uneređena, i padala joj je u 
valovitim kovrčicama na čelo i oko ušiju. Vidio ju je sada, kao 
što ju je vidio u hramu ljudi-leoparda, odjevenu u divljački 
raskošnu odjeću, ljepšu nego ikada. S uzbuđenjem je ponovno 
proživljavao trenutke, kada je s njom razgovarao ili je doticao. 

Potpuno je zaboravio na onu drugu djevojku, koja ga je zbog 
svoje sebičnosti i gramzljivosti učinila izopačenikom, pro- 
palicom i skitnicom. Slika one, koju je stalno nosio već dvije 
godine u svom sjećanju, sada je izblijedila. Kad bi sada na nju i 
pomislio, nasmijao bi se, i umjesto da ju proklinje, što je prije 
tako često činio, blagosiljao ju je što ga je otjerala ovamo da se 
susretne i upozna s predivnim stvorenjem koje sada ispunja 
njegove snove. 

Kad se vrač Sobito oslobodio stega, kliznuo je prema rijeci, 
pronašao čamac i otisnuo se prema Bobolovom selu. 


Stari je dobro poznavao ovaj dio rijeke. Tačno je znao mjesto 
gdje se nalazi Bobolovo selo, i znao je da će dan svanuti prije 
nego što do tamo stigne. Da otvoreno priđe selu, bilo bi 
samoubistveno. Sada, kad Bobolo zna, da je bijelcu poznata 
njegova veza s ljudima-leopardima, njegov život neće biti si- 
guran, ako padne u ruke prepredenom starom poglavici. 


Nakon što je sunce izašlo, on se još neko vrijeme spuštao niz 
struju držeći se tik uz lijevu obalu, i malo prije nego što će naići 
na selo, upravio je pramac svog čamca prema obali. Nije znao, 
da li će mu kanu više trebati, ali za svaki slučaj privezao ga je uz 
neku granu na obali, a zatim se popeo u lisnato zaklonište 
jednog gigantskog stabla. 

Odlučio je da se probije kroz prašumu prema selu, u nadi da 
će pronaći kakvo zgodno mjesto, odakle će moći da ga uhodi, ali 
je isto tako znao da mora čekati da padne mrak, prije nego se 
usudi da se približi selu, jer je namjeravao da se popne preko 
ograde i potraži djevojku u samom selu kad svi urođenici budu 
spavali. Namjera je bila luda, ali muškarci su se odvažavali i na 
luđe pothvate, kad ih je na to podsticala ljubav prema nekoj 
ženi. 

Upravo kad je Stari namjeravao da siđe sa stabla i da krene 
prema Bobolovom selu, privukao mu je pažnju jedan kanu koji 
se pojavio iza okuke na rijeci. U njemu je bio jedan jedini 
urođenik. Bojeći se da bi svaki njegov pokret mogao privući 
pažnju osamljenog veslača, i želeći iznad svega da do sela stigne 
neprimijećen, ostao je nepomičan na stablu. Sve bliže i bliže 
dolazio je kanu, ali sve dok nije došao do njega, bijelac nije 
prepoznao veslača. Bio je to svećenik boga-leoparda, onaj isti, 
zbog kojega ga je njegov spasilac zahtijevao kao taoca. 

Da, bio je to Sobito. Ali kako je Sobito dospio ovamo? Što to 
ima da znači? Stari je bio uvjeren da neobični bijeli div koji ga je 
spasio nije zahtijevao Sobita samo zato da bi ga kasnije 
oslobodio. Ovdje se krije neka tajna. Nije ju mogao objasniti, ali 
nije vidio da ga se to na bilo koji način tiće, i tako, nakon što je 
Sobito nestao iz vida oko narednog zaokreta rijeke, nije o tome 
više mislio. 

Krećući se oprezno kroz džunglu, bijelac je najzad došao na 
dohvat Bobolova sela. Ovdje je skrenuo sa staze i popeo se na 
stablo, odakle je mogao promatrati selo, a da ga nitko ne 
primijeti. Nije se nimalo iznenadio što nije vidio djevojke, i 
vjerovao je i dalje da se nalazi u selu, znajući da mora biti 
zatvorena nesumnjivo u jednoj od koliba poglavičina zabrana. 
Nije mogao ništa drugo nego da čeka dok ne padne mrak, da 
čeka i da se nada. 


Dva dana marša od druge obale rijeke ležao je njegov vlastiti 
logor. Isprva je mislio da prije svega krene tamo i da dovede 
upomoć svoga partnera, ali nije se usuđivao da riskira ta četiri 
dana odgađanja. Pitao se što radi Mali. U posljednja vrijeme nije 
imao mnogo vremena da o njemu misli, ali nadao se da Mali ima 
više uspjeha u lovu na slonovaćču, nego on. 

Stablo u kojem se smjestio Stari, nalazilo se na rubu čistine. 
Malo dalje ispod njega radile su žene, sadeći nešto raširenim 
štapovima. Blebetale su poput jata majmuna. Vidio je nekoliko 
ratnika, koji su izašli da pregledaju klopke i zamke. Prizor je bio 
idiličan i miran. Prepoznao je nekolicinu ratnika i većinu žena, 
jer je Stari vrlo dobro poznavao Bobolovo selo. Stanovnici sela 
su mu bili prijateljski naklonjeni, ali znao je da se više ne može 
usuditi da otvoreno dođe u selo, zato što mu je poznata 
Bobolova veza s ljudima-leopardima. Zbog toga, kao i zbog 
krađe bijele djevojke, poglavica nije mogao sebi dopustiti da ga 
ostavi na životu. Previše znade. 

Prije je mnogo puta vidio selo, ali sada mu se činilo kao da ga 
vidi prvi put. Prije toga bilo je to samo još jedno urođeničko selo, 
u kojem stanuju divljaci ali sada je u njegovim očima dobivalo 
posebno značenje zbog prisutnosti djevojke, koja se u njemu 
nalazi. Tako mašta daje boju onome što gledamo. Koliko bi se 
drukčijim Bobolovo selo činilo očima tog promatrača, da je znao 
istinu; da je znao da se djevojka, za koju misli da mu je u tolikoj 
blizini, nalazi sada daleko u kolibi Wlale, pigmeja i da tamo 
pateći od gladi tuče brašno pod mržnjom ispunjenim očima 
njene okrutne gospodarice. 

U selu je Bobolo imao svojih neprilika preko glave. Došao je 
Sobito. Poglavica nije znao ništa od onoga, što je zadesilo 
svećenika boga-leoparda. Nije znao, da je Sobito izgubio svoj 
ugled među članovima reda, a Sobito nije ni malo želio da mu to 
ispriča. Lukavi stari vrač nije stvorio nikakve određene planove. 
Nije se mogao vratiti u Tumbai, ali morao je da negdje živi. 
Barem je tako on mislio. A sada su mu bili potrebni saveznici, 
ako ne i prijatelji. U Bobolu je vidio mogućeg saveznika. Znao je 
da je poglavica ukrao bijelu svećenicu, i nadao se da će mu to 
znanje pomoći, ali nije rekao ni rijeći o bijeloj djevojci. Vjerovao 
je da je ona u selu, i da će je prije ili kasnije vidjeti. Sve od 
njegovog dolaska, razgovarali su o mnogim stvarima, ali nisu 


spominjali ni ljude-leoparde, a ni bijelu djevojku. Sobito je 
čekao, da ih neki događaj na to navede, da bi mogao stvar 
okrenuti u svoju korist. 

Bobolo je bio nemiran. Toga je dana namjeravao da odnese 
hranu Rebegi i da posjeti svoju bijelu ženu. Sobito mu je pore- 
metio planove. Bobolo je pokušavao da smisli neki način, kako 
da se rijesi nepozvanog gosta. Palo mu je na pamet da upotrebi 
otrov, ali već je i tako predaleko otišao u stvaranju neprijatelj- 
stva sa strane ljudi-leoparda i znajući da u svom selu ima 
mnogo vjernih članova reda, bojao se da svim drugim svojim 
zločinima protiv boga-leoparda, ne pridoda još i trovanje sve- 
ćenika. 

Dan mu se činio neizmjerno dugačkim. Bobolo jos uvijek nije 
saznao, zašto je Sobito došao u njegovo selo, a Sobito još uvijek 
nije vidio bijele djevojke. Stari je još uvijek sjedio na stablu 
promatrajući selo. Bio je gladan i žedan, ali nije se usuđivao da 
napusti svoj položaj da se u selu ne bi dogodilo, nešto čime bi se 
mogao okoristiti. Čitavog dana viđao je Bobola i Sobita. Uvijek 
su o nečem razgovarali. On se pitao ne razgovaraju li slučajno o 
sudbini bijele djevojke. Htio je da već dođe noć. Htio je da već 
jednom siđe sa stabla, protegne noge i da nešto popije. Žeđ mu 
je smetala više nego glad, ali iako je razmišljao o tome da 
napusti svoje mjesto da bi došao do vode, to se sada nije ni 
moglo izvesti. Žene na polju radile su blizu njegova stabla. Dvije 
su se nalazile tik ispod grana, koje su ih natkrivale. Zaustavile 
su se u sjeni da se odmore, dok su im jezici neprekidno 
blebetali. 

Stari je ćuo veliki broj krajnje intimnih pričica o pojedinim 
članovima plemena. Saznao je da ako žena ne bude malo više 
pazila, muž će je uhvatiti u nezgodnoj situaciji; da su neke čari 
mnogo efikasnije kad se miješaju s odsječenim noktima, da 
mladi sin neke druge žene ima u trbuhu demona koji mu stvara 
velike neprilike čim se prejede. Sve te stvari nisu zanimale 
Staroga, ali uskoro je jedna od žena postavila pitanje, koje je 
razbudilo njegovu pažnju. 

— Što misliš, što je Bobolo učinio sa svojom bijelom ženom? 

— Rekao je Uboogi da ju je poslao natrag ljudima-leoparda, 
od kojih ju je, kako kaže, ukrao — odgovorila je druga. 


— Bobolo je lažljiva jezika — rekla je prva žena — nikad taj 
ne govori istinu. 

— Znam ja što je on s njom učinio — javila se druga. — Čula 
sam što je Kapopa rekao svojoj ženi. 

— Što joj je rekao? 

— Rekao je da su je odveli u selo malih ljudi. 

— Onićeje pojesti. 

— Ne, Bobolo im je obećao da će im svakog mjeseca davati 
hrane, ako mu je čuvaju. 

— Ne bih htjela biti u selu malih ljudi, ma sto oni obećali. To 
su ljudožderi, uvijek su gladni, i veliki su lažljivci. 

Žene su se radeći odmakle od stabla i Stari nije više ništa 
čuo. Ali ovo što je čuo do sada izmijenilo je njegove planove. 

Bobolovo selo ga više nije zanimalo. Opet je pred njim bilo 
jedno obično malo urođeničko selo. 


lavovi napadaju 


Kaa je Tarzan iz plemena Majmuna napustio logor Utenga, 
prisvojio je čamac poraženih ljudi-leoparda, kao što je i Sobito 
učinio nekoliko sati kasnije, i preveslao je preko široke rijeke na 
drugu obalu. Njegovo odredište bilo je Bobolovo selo, a njegova 
namjera da ispita poglavicu što zna o bijeloj djevojci. Nije imao 
nikakvog ličnog interesa da se za nju zanima, i postupio je tako 
samo zato što je bjelkinja. Ona je bijela žena, a on bijeli čovjek, 
ali to bi katkada zaboravljao, budući da je ipak i prije svega bio 
divlja zvijer. 

Već je nekoliko dana i noći bio u pokretu i osjećao je veliki 
umor. I mali Nkima bio je isto tako umoran, a nije dopuštao 
Tarzanu da se to ma i za kratko vrijeme zaboravi. I tako, kad je 
čovjek-majmun skočio na obalu potražio je udobno mjesto u 
granama jednoga stabla, gdje bi mogli nekoliko sati prileći. 

Sunce je već bilo visoko na nebu, kad se Tarzan probudio. 
Mali Nkima, koji mu se privio na grudi, bio bi još spavao, ali 
čovjek-majmun uhvatio ga je za kožu na vratu i protresao da se 
probudi. 

— Ja sam gladan — rekao je Tarzan — nađimo hranu i 
jedimo. 

— Ima mnogo hrane u prašumi — odgovorio je Nkima, — 
radije još malo spavajmo. 

— Meni se ne jede voće ili orasi — rekao je čovjek-majmun. 
— Ja hoću mesa. Nkima može ostati ovdje da spava, ali Tarzan 
ide da ubije kakav plijen. 

— Idem s tobom rekao je Nkima. — U ovoj prašumi jako se 
osjeća miris Šite, pantere. Bojim se da ostanem sam. I Šita je 
krenuo u lov. On lovi malog Nkimu. 


Letimični smiješak pojavio se na usnama čovjeka-maj- 
muna, jedan od onih rijetkih smiješaka, koje je vrlo malo ljudi 
ikad vidjelo. 

— Hajdemo — rekao je — i dok Tarzan bude lovio meso, 
Nkima može da ukrade iz ptičjih gnijezda. 

Lov nije bio dobar, jer premda je čovjek-majmun daleko 
krstario džunglom, njegove nozdrve sto su njuskale posvuda 
nisu otkrile miris kakve životinje, čije meso voli. Miris Šite bio je 
neprestano jak, ali Tarzanu se nije sviđalo meso ove zvijeri. Kad 
bi ga na to natjerala krajnja glad, često je jeo i Šitu i Numu, i 
Sabor, ali mnogo mu je draže bilo meso biljoždera. 

Znajući, da je lov mnogo bolji dalje od rijeke gdje ima manje 
ljudi, Tarzan je sve dublje i dublje prodirao u pretpotopnu 
džunglu, dok se nije udaljio mnogo milja od rijeke. Ovaj je kraj 
bio Tarzanu nepoznat, a nije mu se ni sviđao; divljači je bilo 
premalo. Upravo je o tome razmišljao, kad mu je do nozdrva 
dopro miris antilope. Miris je bio jedva primjetan, ali Tarzanu 
dovoljan. Tarzan iz plemena Majmuna krenuo je ravno uz vjetar, 
dok je miris antilope postojao neprestano sve jači u njegovim 
nozdrvama. S njime su se miješali drugi mirisi: miris zebre i 
Nume, zatim svježi miris otvorenih travnjaka. 

Tarzan iz plemena Majmuna i mali Nkima napredovali su za 
mirisima. Sve jači je postajao miris žrtve u nozdrvama lovca, i 
sve jače gladno zavijanje u njegovom želucu. Njegov oštar njuh 
rekao mu je da se ispred njega ne nalazi jedna antilopa, već 
mnoge. Mora da se približava zaista dobrom lovištu. Tada je 
prašuma završila i valovita, travnata ravnica, na rijetko osuta 
stablima, pružala se ispred njega sve do plavih planina na 
horizontu. 

Kad se zaustavio na rubu prašume, vidio je ispred sebe 
ravnicu bogatu sočnom travom. Otprilike milju daleko paslo je 
krdo antilopa, a još dalje, ravnica je bila mjestimično prošarana 
zebrama. Gotovo nečujno režanje razleglo se iz njegovog 
dubokog grudnog koša. Bilo je to zadovoljno režanje životinje u 
lovu, koja osjeća da će se uskoro najesti. 

Isto tako jak bio je i miris Nume, U toj dubokoj travi bila je 
lavova, ali na ovako bogatom lovištu mora da su dobro uhra- 
njeni, pa se mogao na njih i ne obazirati. Oni mu neće smetati, 
ako on ne bude smetao njih, što nije ni namjeravao. 


Da uvreba antilopu, skriven ovako visokom travom, čo- 
vjeku-majmunu bila je posve laka stvar. Nije ih morao ni vidjeti, 
njegov će ga njuh dovesti ravno do njih. Prvo je pažljivo ispitao 
zemljište, smještaj svakoga stabla, gromade kamena,, koje su se 
izdizale iz trave. Najvjerojatnije je bilo, da lavovi leže tamo u 
sjenama kamenja. 

Prstom je pozvao Nkimu, ali Nkima je ustuknuo. 

— Tamo je Numa — jadikovao je majmunčić — sa svom 
svojom braćom i sestrama. Oni samo čekaju da pojedu malog 
Nkimu. Nkima se boji. 

— Ostani onda ovdje gdje jesi, aja ću se vratiti kad uhvatim 
Plijen. 

— Nkima se boji da ostane. 

Tarzan je zatresao glavom. 

— Nkima je velika kukavica — rekao je. — Neka radi što god 
hoće. Tarzan ide da ubije plijen. 

Tiho je kliznuo u visoku travu, dok se Nkima skutrio visoko 
u velikom stablu, izabirući manje od dva zla. Majmunčić je 
promatrao Tarzana, kako izlazi na veliku ravnicu, gdje su lavovi, 
i zadrhtao je, premda je bilo vrlo toplo. 

Tarzan je napravio veliki zaobilazak, da bi izbjegao klisure, 
ali čak i prilično daleko od njih, lavovski miris je bio tako jak, da 
je gotovo izgubio miris antilopa. Ipak nije osjećao bojazni. 
Tarzan nije poznavao straha. Već je prešao polovinu razdaljine, 
koja ga je dijelila od plijena, a antilope su još uvijek tiho pasle, 
nesvjesne opasnosti što im prijeti. 

Iznenada s lijeve strane, Tarzan je začuo bijesno promuklo 
režanje lava. Bilo je to prijeteće režanje, koje je, kako je Tarzan 
znao, predskazivalo juriš. Tarzan nije želio sukoba s Numorn. 

Htio je samo da ubije svoj plijen i da ode. Skrenuo je malo na 
desno. Pedeset koraka ispred njega nalazilo se stablo. Ako lav 
napadne, možda će biti potrebno da tamo potraži sklonište, ali 
nije vjerovao da će Numa napasti. Nije mu za to pružio nikakva 
razloga. Ali zatim jedna mu je struja vjetra donijela do nozdrva 
miris, koji ga je upozorio na pravu opasnost. Bio je to miris 
lavice. Sada je Tarzan razumio, da je gotovo nagazio na lava u 
parenju, sto je značilo da je napad neizbježan jer će lav u 
parenju napasti sve što mu dođe na put, bez ikakva izazova. 


Stablo je sada bilo daleko svega dvadeset i pet koraka. Iz 
visoke trave iza njega zagrmio je rik. Tarzan se hitro osvrnuo i 
vidio kako se vršci trave burno talasaju pokazujući mu blizinu 
opasnosti. Numa juriša! 

Sve do tada nije vidio lava, ali sada se ogromna glava uo- 
kvirena tamnosmeđom grivom pojavila na vidiku. Tarzan iz 
plemena Majmuna bio je bijesan. Ljutio se što mora bježati. 
Dostojanstveno povlačenje, kao posljedica opreza, bilo je jedna 
stvar, ali bijedno kukavički pobjeći, druga. Malo ima stvorenja, 
koja se mogu kretati Tarzanovom brzinom, a on je sada imao 
prednost od dvadeset i pet koraka. Mogao je da stigne do stabla 
prije lava, ali nije ni pokušao da to učini — barem ne odmah. 
Umjesto toga okrenuo se i suprotstavio zelenookom čudovištu, 
koje je urlalo. Ruka kojom je držao koplje, povukla se unatrag a 
njegovom brončanom kožom, a tada je svom težinom svog sna- 
žnog tijela i snagom moćnih tetiva strelovito bacio koplje. Teško 
ratničko koplje Utenga izletjelo mu je iz ruke. Sve do tog časa, 
Tarzan iz plemena Majmuna nije se okrenuo da pobjegne, ali 
sada je utekao, i to ne pred lavom koji ga je gonio. Iza lava vidio 
je kako dolazi Sabor, a iza nje, trava se zanjihala na mnogim 
mjestima iznad tijela lavova, koji su napadali. Tarzan iz plemena 
Majmuna bježao je pred neminovnom i naglom smrću. 

Koplje je na trenutak zaustavilo napad najbližeg lava, i u 
onom djeliću sekunde, koji je značio razliku između života i 
smrti, ćovjek-majmun se uzverao na stablo, koje mu je bilo cilj 
dok su mu oštre pandže Nume tek neznatno ogreble petu. 

Izvan dohvata pandži, Tarzan se okrenuo i pogledao. Ispod 
njega je veliki lav u samrtnim grčevima, pokušavao da šapom 
ukloni držak koplja, koje mu se zabilo u srce. Iza prvoga lava, 
pojavila se lavica i šest drugih mužjaka. Daleko na ravnici, an- 
tilope i zebre nestajale su u daljini bježeći preplašene rikom 
razbješnjelih lavova. 

Ne zaustavljajući se u svom jurišu, lavica je ustrčala uz 
deblo sve do krošnje, nastojeći da uhvati čovjekoliku životinju. 
Uspjela, je čak da prebaci jednu prednju šapu preko niske gra- 
ne, i nekoliko časaka je tako visila naprežući se da se uspne 
gore, ali nije mogla naći dovoljno oslonca stražnjim nogama, da 
bi podigla svoju ogromnu težinu, i uskoro je kliznula natrag na 


zemlju. Onjušila je svog mrtvog mužjaka, i zatim je režeći stala 
kružiti oko stabla. Šest mužjaka koračalo je gore-dolje 
pridružujući svoju bijesnu riku režanju Sabor, dok je iznad njih 
čovjek-majmun promatrao krdo, i kroz iskešene usne režao 
svoje vlastito nezadovoljstvo i razočaranje. Pola milje daleko, u 
krošnji velikog stabla, majmunčić je vrištao i psovao. 

Pola sata lavica je obilazila oko stabla gledajući Tarzana dok 
su njene žuto-zelene oči plamtjele od bijesa i mržnje. Tada je 
legla kraj tijela oborenog mužjaka, dok je šest mužjaka ćucć- 
nulo uokolo i promatralo čas Sabor, čas Tarzana, a čas jedan 
drugoga. 

Tarzan iz plemena Majmuna sa žaljenjem je gledao za isće- 
zlim plijenom, i prema spasonosnoj prašumi. Sad je bio još 
gladniji nego prije. Čak i da lavovi odu i dopuste mu da siđe, još 
uvijek je bio jednako daleko od hrane, kao i jutros kada se 
probudio. Prelomio je nekoliko grančica sa stabla i bacao ih na 
Sabor pokušavajući da je otjera, znajući da će je mužjaci slijediti 
kamo god pošla, ali ona je samo krvožeđnije zarežala i ostajala 
na mjestu kraj mrtvoga lava. 

Tako je prošao ostatak dana. Došla je noć a lavica je još 
uvijek ostajala kraj svog mrtvog lava. Tarzan je prekorijevao 
samoga sebe, što je u prašumi ostavio luk i strijele. S njima bi 
mogao poubijati lavicu i lavove i pobjeći. Bez strijela nije mogao 
učiniti ništa, osim da bespomoćno baca grančice i da čeka. Pitao 
se koliko će još morati da čeka. Kad lavica postane dovoljno 
gladna, ona će otići. Ali kad će to biti? Po opsegu njena trbuha i 
smradu njena daha, čovjek-zvijer, koji je ćućao iznad nje, 
zaključio je da se nedavno i obilno nažderala. 

Tarzan se već pomirio sa svojom sudbinom. Kad je vidio da 
bacanje grana na Sabor neće otjerati lavice odustao je od toga. 
Drukčiji od ostalih ljudi, on nije produžio da je draži, samo da bi 
dao oduška svome nezadovoljstvu. Umjesto toga, savio se u 
krošnji stabla i zaspao. 

U prašumi na rubu ravnice, prestrašeni mali majmunčić 
sklupćao se, što je čvršće mogao u malu loptu i šutke je patio. 
Kad bi ostao u svojoj prirodnoj veličini, i kad bi se suviše glasao, 
mogao bi privući pažnju Šite, pantere. Bio je uvjeren, da će Šita 
ipak jednom doći i pojesti ga. Ah zašto ubrzavati taj zao ćas? 


Kad se sunce podiglo, a on još uvijek bio živ, Nkima se 
iznenadio, ali to ga nije ohrabrilo. Šita ga možda u mraku nije 
primijetila, ali po danjem svjetlu će ga svakako vidjeti. Ipak, 
malo ga je tješilo, što je znao da će i on vidjeti Šitu i da će joj 
barem moći pobjeći. S izlaskom sunca, raspoloženje mu se po- 
pravilo ali bio je još uvijek nesretan što se Tarzan nije vratio. 
Daleko u ravnici vidio ga je na stablu, i pitao se, zašto Tarzan ne 
silazi i ne vraća se malom Nkimi. Vidio je i lavove, ali nije mu 
palo na pamet, da upravo oni sprečavaju Tarzanov povratak. 
Nije mogao ni zamisliti da može postojati kakav stvor ili više 
stvorova, koje njegov moćni gospodar ne bi savladao. 

Tarzan se ljutio. Lavica nije pokazivala ni znaka, da želi otići. 
Nekoliko mužjaka otišlo je u lov u toku noći, ijedan od njih, koji 
je nedaleko ubio svoj plijen, ležao je na žrtvi u velikoj blizini 
stabla. Tarzan se nadao da će miris žrtve privući Sabor, ali 
premda su nozdrve čovjeka-majmuna osjećale snažni miris krvi, 
lavicu to uopće nije mamilo. 

Došlo je i podne. Tarzan je bio izgladnio, i grlo mu je bilo 
suho. Osjetio je poriv, da odsiječe jednu toljagu i da pokuša da 
se probije na slobodu, ali i previše dobro je znao, kakav će biti 
ishod takvog pokušaja. Čak ni on, Tarzan iz plemena Majmuna, 
nije se mogao nadati da ostane živ pred napadom svih ovih 
lavova, koji će sigurno čim on siđe sa drveta, krenuti na juriš 
istog časa, kad ga lavica napadne. A ona će ga svakako napasti, 
ako se približi njenom mrtvom mužjaku. Ništa se nije moglo 
učiniti, nego čekati. Ona će jednom otići, jer ne može zauvijek 
ostati ovdje. 

Tako je zaista i bilo! Kratko nakon podneva, ona se podigla i 
krenula prema nekoj žrtvi, koju je ubio jedan od mužjaka. Kad 
je nestala u visokoj travi, mužjaci su je slijedili. Sretna okolnost 
za čovjeka-majmuna bila je, da se plijen nalazio daleko od 
stabla, u kojem se sklonio, i to ne prema džungli nego prema 
ravnici. Čim je posljednji mužjak nestao u zaljuljanoj travi, 
Tarzan nije više oklijevao, nego je skočio sa stabla, izvukao svoje 
koplje iz Numina leša i žurnim korakom krenuo prema šumi. 
Njegove oštre uši, osluškivale su svaki zvuk. Čak ni mekonogi 
Numa nije mogao da ga uvreba, a da on to ne primijeti, ali ni 
jedan ga lav nije slijedio. 


Nkima je bio lud od veselja. Tarzan je bio samo gladan i 
žedan. Za kratko vrijeme pronašao je način kako da ugasi žeđu, 
ali dugo je vremena proslo prije nego je pronasao plijen i 
zadovoljio glad. Tek tada su mu se misli vratile cilju njegova 
puta. Odlučio je da pođe u Bobolovo selo i da ga uhodi. 

Zašao je u unutrašnjost daleko od rijeke, a njegov ga je lov 
odveo sve do one tačke u dolini, koja se, kako je on nagađao, 
nalazila tačno nasuprot selu, gdje se nadao pronaći djevojku. 

Usput je prošao kraj krda velikih majmuna, koje je vodio 
Zutho. Nije znao zašto su se majmuni toliko udaljili iz svoga 
kraja, i zastao je da malo s njima porazgovori, ali niti veliki 
majmuni, a niti Tarzan, koji je među njima odgojen, nisu naro- 
čito razgovorljivi, pa ih je on uskoro ostavio, da bi dalje slijedio 
cilj prema kojem je krenuo. Sada se bacao sa stabla na stablo, 
ravno prema rijeci, gdje je znao da će pronaći orijentire, koji će 
mu reći gdje se nalazi. 

Već je bilo mračno, pa se Nkima pripio uz zatiljak svoga 
gospodara, obgrlivši ručicama njegov brončani vrat. Po danu se 
bacao kroz stabla s Tarzanom, ali noću bi se pripijao uz njega, 
jer noću strašna stvorenja lutaju po džungli, a sva ona vrebaju 
upravo malog Nkimu. 

Miris čovjeka postajao je sve jači u Tarzanovim nozdrvama, 
pa je znao da se približava selu Gomanganija. Bio je siguran, da 
to ne može biti Bobolovo selo, koje se ne nalazi tako daleko od 
rijeke. Osim toga, po mirisu je zaključio, da ljudi koji stanuju u 
ovom selu, ne pripadaju istom plemenu kao Bobolo. I sama 
prisutnost Gomanganija bila bi dovoljna da navede Tarzana na 
istraživanje jer je zadatak gospodara džungle da zna sve što se 
događa u njegovom ogromnom carstvu, ali među različitim 
smradovima, koji su dolazili iz sela, osjetio je jedva primjetljivi 
miris koji bi i sam bio dovoljan da ga skrene s njegova puta 
prema rijeci. Bila je to više slutnja mirisa, nego pravi miris, a 
ipak ga je čovjek-majmun smjesta prepoznao. Njuh mu je rekao, 
da se djevojka koju traži nalazi u blizini. 

Tiho se približio selu, dok s nadvijenih grana velikog stabla 
nije ugledao pred sobom prizor pred kolibom poglavice Rebega. 


strijele iz mraka 


Mai se vratio u logor, nakon uzaludne potrage za slonovima. 


Nadao se da je bar Stari bio uspješniji. Isprva je mislio da dugo 
odsustvo njegova druga upravo to i pokazuje, ali što su dani više 
prolazili, a njegov se prijatelj nije vraćao, on se ozbiljno zabri- 
nuo. Njegov položaj nije bio nimalo zavidan. Vjera i pouzdanje 
njegova tri pratioca bili su ozbiljno poljuljani. Samo istinska 
privrženost dvojici bijelaca zadržala ih je s njima u toku 
posljednjih mjeseci, punih razočaranja i loše sreće. Koliko će ih 
još moći zadržati uza se, nije znao. Jednako mu je bilo 
nemoguće da zamisli, što će učiniti, ako ga napuste, ali ipak 
njegova glavna briga nije bio on sam, nego njegov prijatelj. 

Na sreću je uspijevao da snabdijeva logor svježim mesom i 
njegovi su urođenici prema tome bili razmjerno zadovoljni. Ali 
znao je, da čeznu da se vrate u rodno selo, naročito sada, kad su 
vidjeli da vjerojatno neće ništa profitirati svojom vezom s ovom 
dvojicom siromašnih bijelaca. 

Takvim se mislima bavio jednog kasnog poslijepodneva, kad 
se vratio s uspješnog lova na meso. U tom trenutku njegove je 
misli prekinuo povik crnih pratilaca. Podižući oći, ugledao je 
dvojicu ljudi, koji su pratili Staroga, kako dolaze u logor. 
Skočivši na noge, pošao im je ususret, očekujući da vidi svog 
prijatelja i trećeg čovjeka, kako dolaze iza ove dvojice. Ali kad im 
se dovoljno približio i vidio izraz njihova lica, shvatio je da nešto 
nije u redu. 

— Gdje je vaš bwana i Andereya? — upitao je. 

— Obojica su mrtvi — odgovorio je jedan od urođenika, koji 
su se vratili. 


— Mrtvi! — uzviknuo je Mali. Činilo se, da mu se tlo izmiče 
ispod nogu. Stari mrtav? Bilo je to nezamislivo. Sve do sada 
jedva je shvaćao, koliko mnogo ovisi o starijem čovjeku, koji ga 
je vodio i podsticao, i do kolike je mjere to prijateljstvo duboko u 
njega uraslo. 

— Kako se to dogodio? — upitao je snuždeno. — Da li je to 
bio slon? 

— Ljudi-leopardi, bwana — objasnio je urođenik; 

— Ljudi-leopardi! Ispričaj kako se to dogodilo. 

Opisujući najsitnije pojedinosti i s mnogo digresija dva su 
momka ispričala sve sto su znala, i kada su završila, Mali je 
shvatio da ipak postoji tračak nade. Ipak nisu svojim očima 
vidjeli daje netko ubio Staroga. Možda je još uvijek zatvorenik u 
selu Gato Mgungua. 

— On nam je rekao da ako se ne vrati k nama do časa kad 
sjena šume bude napustila ogradu idućeg jutra, to znači da je 
mrtav — uporno je govorio urođenik. 

Mladić je u duhu prebrojao svoje snage: pet nezadovoljnih 
urođenika i sebe — dakle, šest ljudi koji treba da krenu na 
uporište ljudi-leoparda i da s njima obračunaju. A pet od te 
šestorice gledala su na ljude-leoparde sa takvim strahopošto- 
vanjem da je znao da ga neće htjeti pratiti. Iznenada je podigao 
oči prema urođenicima koji su očekivali od njega riječ. 

— Sutra ujutro budite spremni za pokret — naredio je. 

Nastalo je trenutačno oklijevanje. 

— Kamo marširamo? — upitao je jedan od njih sumnjičavo. 

— Kamo vas budem vodio kratko je odgovorio, a onda se 
vratio u šator, zabavljen planovima za budućnost razmišljajući 
o tragičnoj priči što ju je čuo od dvojice momaka. 

Pitao se, tko bi mogla biti ona bijela djevojka. Što je Starome 
trebalo da progoni nekakvu bijelu ženu? Da li je poludio, ili je 
već zaboravio da mrzi sve žene? Prirodno objasnio je samom 
sebi, što je drugo njegov prijatelj mogao i učiniti? 

Djevojka se nalazila u opasnosti, i to je bilo dovoljno da 
navede Staroga da krene za njenim otimaćima, ali kako je uopće 
došlo do toga da se s njom spetlja? Momci nisu mogli tu ništa 
pobliže da objasne. Vidio ih je kako sada razgovaraju sa svojim 
prijateljima. Činilo se, da su svi uzbuđeni. Uskoro su krenuli 
preko logora prema njegovu šatoru. 


— Štoje, što hoćete? — upitao je, kad su stali pred njim. 

— Ako ideš u selo ljudi-leoparda, bwana, — izjavio je go- 
vornik — nećemo ići s tobom. Ima nas malo, i oni će nas ubiti i 
pojesti. 

— Glupost! — uzviknuo je Mali. — Neće to učiniti. Neće se 
usuditi. 

— To je rekao i stari bwana — rekao je govornik — ali nije se 
više vratio. On je mrtav. 

— Ne vjerujem da je mrtav — odgovorio je Mali. — Idemo 
tamo da vidimo je li mrtav. 

— Ti možda, ali mi ne — odgovorio je čovjek. 

Mali je vidio da ih ne može poljuljati u toj čvrstoj odluci. 
Činilo se da je perspektiva mračna, ali on je odlučio da ide, 
makar morao ići i sam. Ali što može postići bez njih? Pala mu je 
na pamet jedna misao. 

— Hoćete li ići barem dio puta sa mnom? — upitao je. 

— Koliko daleko? 

— Do Bobolova sela. Možda ću od njega dobiti pomoć. 

Na trenutak urođenici su raspravljali tihim glasovima iz- 
među sebe. Tada se njihov govornik ponovo obratio bijelom 
čovjeku: 

— Ići ćemo s tobom do Bobolova sela — rekao je. 

— Aline dalje — dodao je drugi. 


Stari je čekao, dok žene koje su sadile polje, nisu otišle nešto 
dalje od stabla, u kojem se skrivao. Tada je oprezno skliznuo na 
zemlju s druge strane stabla, tako da ga žene ne vide. 

Nikada nije bio u selu malih ljudi. Često je čuo kako 
urođenici Bobolova sela pričaju o njima, i znao je otprilike, gdje 
se nalazi pigmejsko selo, ali u tom dijelu šume bilo je mnogo 
staza i bogaza. Bilo je vrlo lako zalutati. 

Dovoljno je poznavao pigmejce da bude svjestan, da će mu 
vrlo teško biti da uđe u njihovo selo. Bila je to divlja i ratoborna 
rasa pigmeja, o kojima se čak govorilo da su ljudožderi. Staze do 
njihova sela bile su dobro čuvane, i otrovno koplje moglo bi biti 
prvo upozorenje da je stigao do njih. A ipak, premda je znao da 
su te stvari istinite, nije mu ni na kraj pameti palo, da napusti 


potragu za djevojkom. Nije oklijevao da donese odluku, ali i 
sama pomisao da se ona tamo nalazi još je više tu odluku 
ubrzala. 

Uskoro ga je zatekao mrak i on se zaustavio samo zato što 
nije mogao vidjeti kamo ide. Čim je svanula zora, ponovo je 
krenuo. Prašuma je bila gusta i mračna. Nije vidio sunca, i 
neprestano ga je progonila bojazan, da je zalutao. Mora da je već 
prošla polovina poslijepodneva, kada se iznenada zaustavio, 
potpuno zbunjen. Na stazi ispred sebe, prepoznao je svoje vla- 
stite stope. Hodao je znači u velikom krugu. 

Potpuno izgubljen ne znajući kojim putem da krene, slijepo 
je pošao uskom i vijugavom stazom što je presijecala put, po 
kojem je do sada uzalud kružio. Nije znao kamo i u kojem pra- 
vcu vodi ova staza, čak ni da li vodi natrag prema rijeci ili dublje 
u unutrašnjost, ali je osjećao da se mora kretati, da mora dalje. 

Sada je pažljivo ispitivao svaki trag, koji se križao ili granao s 
onim kojim je putovao. Mnoge od staza bile su dobro ugažene, 
tlo je bilo vlažno, a tragovi životinja jasno su se ocrtavali pred 
njegovim očima. Ali nije vidio nikakva znaka, koji bi mu pokazao 
put, sve dok već gotovo nije pao mrak. Tada je pažljivo 
pregledavajući jednu poprečnu stazu otkrio sićušnu stopu 
pigmeja. Stari je bio uzbuđen. Prvi put toga dana osjetio je neko 
zadovoljstvo od svih ovih dugih i teških napora. Počeo je mrziti 
prašumu. Mrak, u koji sunce nikada nije dopiralo svojim 
zrakama, stvarao je u njemu osjećaj potištenosti. Za njega je 
prašuma izgledala kao prijeteće utjelovljenje moćnog i ne- 
milosrdnog neprijatelja, koji nije samo nastojao da omete nje- 
gove namjere, nego i da ga odmarni u neizbježnu smrt. Želio je 
više iznad svega da pobijedi taj mrak i da pokaže da je barem 
lukaviji, ako nije već jači od njega. 

Pohitao je novom stazom, ali tama ga je sustigla prije nego 
što je saznao da li put vodi prema njegovom cilju ili ne. Ali ovoga 
puta nije stao, kao prethodne noći. Džungla ga je toliko 
poražavala i toliko mu se rugala, da je možda već bio malo lud. 
Katkada mu se činilo, da ga neki glas zove iz crnoga mraka 
ispred njega. Da lije to ženski glas? Znao je da je to samo privid, 
ali ipak je napeto osluškivao dok se tapkajući probijao kroz 
tamu. 


Uskoro su njegove napete uši začule jedan zvuk. Nije to bio 
glas ženske, koja ga zove, ali ipak bio je to zvuk ljudskih glasova. 
Prigušeni i nejasni, dopirali su do njega iz crne praznine. Srce 
mu je brže zakucalo, i on se počeo kretati opreznije. 

Kad je došao na domak sela, nije mogao vidjeti ništa s druge 
strane ograde, osim svjetla vatre koje je igralo po lišću stabala 
uokolo sela i po slamnatim krovovima koliba, ali znao je da to 
mora da je selo Pigmejaca. Tamo, iza te ograde nalazi se djevojka 
koju je toliko dugo tražio. Prohtjelo mu se da glasno zavikne, da 
joj uputi riječi ohrabrenja. Želio je da ona sazna da se nalazi kraj 
nje, da je došao da je spasi, ali nije izustio ni riječi. 

Oprezno se prisuljao. Nije se vidjelo stražara. Mali ljudi ne 
trebaju stražare u mračnoj prašumi noću jer ima malo 
neprijatelja, koji bi se usudili da — usprkos opasnostima noćne 
džungle — upadnu u selo. Noću je sama džungla njihova straža. 

Stupovi, zabodeni u zemlju da stvore ogradu, bili su labavo 
povezani lijanama. Između njih ostalo je praznog prostora, kroz 
koji je Stari mogao gledati prema vatrama. Stari se oprezno 
približio, sve dok nije stajao uz samu ogradu, kraj kapije, i 
prislanjajući oko jednom otvoru između stupova, gledao je u 
Rebegino selo. Nije vidio nikakav naročito zanimljiv prizor: 
grupa urođenika sakupila se pred središnjom kolibom, koja je 
očito poglavičina. Činilo se da se oko nečeg prepiru, a zatim su 
neki od ljudi zaplesali. Vidio je kako njihove glave iskaču iznad 
onih urođenika, koji su mu zaklanjah vidik. 

Staroga nije zanimalo što rade mali ljudi. Barem je mislio da 
ga to ne zanima. Zanimala ga je samo djevojka, i on je pogledom 
pretraživao selo, ne bili primijetio kakav znak njene prisutnosti, 
premda ga ni malo nije iznenađivalo da je ne vidi. Nesumnjivo je 
bila zatvorena u jednoj kolibi. Da je znao istinu, mnogo bi više 
obratio pažnje aktivnosti male grupice Pigmeja, čija su tijela 
skrivala njegovom pogledu svezanu djevojku, koja je između 
njih ležala. 

Stari je pregledao kapiju, i otkrio, da je samo grubo zatvo- 
rena pletenim užetom. Iz džepa svojih hlača izvukao je džepni 
nož, kojega ljudi-leopardi nisu primijetili, i počeo je presijecati 
uže čestitajući samome sebi na tome, što su stanovnici sela 
isuviše zaokupljeni onim što se događa pred poglavičinom ko- 
libom, i što može dovršiti svoj posao a da ga nitko ne otkrije. 


Namjeravao je samo da pripremi put u selo, i da krene u 
potragu za djevojkom tek onda, kad se urođenici povuku na 
spavanje u svoje kolibe, i put natrag kad bude s njom izlazio. 
Zbog nekog neobjašnjivog razloga, raspoloženje mu je bilo 
dobro, i činilo mu se da mu je uspjeh već u šakama. Već je 
pomišljao na svoj ponovni sastanak s djevojkom i baš u tom 
trenutku krug urođenika pred poglavičinom kolibom razma- 
knuo se tačno na mjestu između njega i sredista grupe, i kroz taj 
razmak ugledao je prizor od kojega mu se sledila krv u žilama. 

Ugledao je djevojku, svezanih ruku i nogu, i nad njom jednu 
strašnu ženu, đavolskog lica, kako maše ogromnim nožem. Kad 
je Stari vidio taj grozni prizor, koji se u času pokazao njegovom 
užasnutom pogledu, žena je upravo zgrabila djevojku za kosu, i 
trgla joj je glavu unatrag, nož je bljesnuo na svjetlu vatre, koja je 
već spremno gorjela da se na njoj skuha hrana za skorašnju 
gozbu, i Stari je, naoružan tek malim džepnim nožem, provalio 
kroz kapiju i potrčao prema sceni umorstva, koja se tu pred 
njim upravo trebala odigrati. 

S njegovih usta začuo se krik, koji je u ušima zaprepaštenih 
Pigmeja zaorio poput ratničkog pokliča kakvih urođenika koji 
napadaju, i u istom trenutku jedna je strijela prošla kroz 
Wlalino tijelo, straga, probivši joj srce. 

Oči Staroga bile su u tom trenutku prikovane na krvnicu, 
kao i oči mnogih Pigmejaca, ali kao ni oni, nije imao pojma 
odakle je strijela došla, da li od prijatelja ih neprijatelja. 

Na čas su Pigmejci zastali u glupom zaprepaštenju, no 
bijelac je shvatio, da će njihova nepokretnost biti kratka, čim 
otkriju da pred sobom imaju samo jednog jedinog i nenaoru- 
žanog čovjeka, i u tom trenutku u njegovom dosjetljivom mozgu 
bljesnula je zraka već gotovo izgubljene nade. 

Napola se okrećući, viknuo je prema otvorenoj kapiji: — 
Okružite selo! Nitko ne smije pobjeći, ali ne ubijajte, ako ne 
ubiju mene. 

Govorio je dijalektom, za kojeg je znao da će ga razumjeti 
jezikom Bobolova plemena. Opet se obratio stanovnicima sela: 

— Razmaknite se! Pustite da uzmem bijelu ženu, i neće vam 
se ništa dogoditi. 

Ali nije čekao na dopuštenje. 


Starom je ipak uspjelo da ugrabi djevojku iz sela Pigmeja. 
Pohitao je prema otvorenim vratima I nestao u prašumi. 


Priskočio je djevojci i podigao je u naručaj, a tada se Rebega 
probudio iz obamrlosti. Vidio je samo jednog čovjeka. Možda 
ima i drugih, koji se nalaze izvan sela, ali zar i on nema ratnike 
koji se znaju boriti? 

— Ubijte bijelog čovjeka — kriknuo je poskočivši naprijed. 


Druga je strijela prošla kroz Rebegino tijelo, i kad je on 
klonuo na zemlju, još tri strijele, jedna za drugom, oborile su 
trojicu ratnika koji su poskočili da izvrše njegovu zapovijed. 
Užas je ispunio grudi preostalih Pigmejaca, koji su pohitali, da 
potraže zaklonište u svojim kolibama. 

Prebacujući djevojku preko ramena, Stari je pohitao prema 
otvorenim vratima i nestao u prašumi. Čuo je lomljavu i prasak 
iza sebe, ah nije znao što se događa, niti mu je bilo mnogo stalo 
do toga da sazna. 


»dolaze demoni!« 


Kaa je Tarzan iz plemena Majmuna pogledao sa stabla u selo 
Rebege, poglavice Beteta, vidio je prizor, koji ga je vrlo 
iznenadio. Ugledao je, kako vežu bijelu djevojku. Vidio je lonce 
za kuhanje i vatre, i odmah je pogodio, što se dešava. On je bio 
na putu prema Bobolovom selu tražeći bijelu djevojku, koja je 
ovdje zarobljena. Zar je u ovom istom području moglo biti dvije 
bijele zarobljenice, koje su urođenici uhvatili? Činilo se to jedva 
vjerojatnim. Znači, da ovo mora da je bijela djevojka, za koju je 
mislio da je u Bobolovom selu, ali kako li je samo ovamo 
dospjela? 

Pitanje je bilo manje važno od činjenice da je ona zaista 
ovdje, i da je mora spasiti. Skočivši na zemlju, popeo se na 
ogradu i ušuljao se u selo sa stražnje strane krećući se nepre- 
stano u sjeni koliba. Mali Nkima ostao je u stablu, kojega je 
čovjek-majmun napustio jer ga je njegova hrabrost dovela tačno 
do granice do koje se usuđivao ići. 

Kad su Pigmejci krčili čistinu za svoje selo, ostavili su ne- 
koliko stabala unutar ograde, da bi imali sjene, i jedno od tih 
stabala raslo je pred Rebeginom kolibom. Tarzan se uputio 
prema tom stablu zaklanjajući se deblom od urođenika, koji su 
se skupili oko vatri. Popeo se u krošnju stabla upravo u času, 
kada je Wlala zgrabila djevojku za kosu i podigla oštricu noža. 

Nije bilo vremena za razmišljanje, jedva da se što i učini. 
prizor, koji je vidio. U desetinki sekunde napeo je luk i odapeo 
strijelu. U istom trenutku ćuo je buku na kapiji sela, i vidio 
bijelog čovjeka kako trči i viče. Čak i da ga nije prepoznao, 
instinktivno bi znao, da je taj čovjek došao ovamo samo s je- 


dnom svrhom — da spasi djevojku. I kada je začuo Rebeginu 
zapovijed, znajući opasnost u kojoj se bijelac nalazi, odapeo je 
još nekoliko strijela, oborivsši one koji su bijelcu najvise prijetili i 
prestrašivši ostale Pigmejce, na kratko vrijeme koliko je bilo 
potrebno, da bijelac iznese zarobljenicu iz sela. 

Tarzan iz plemena Majmuna nije želio da se hvata u koštac s 
Pigmejcima. Izvršio je ono po što je došao i bio je spreman da se 
povuće, ali upravo kad se okrenuo da siđe sa stabla, čulo se 
lomljenje drveta, i grana na kojoj je stajao iznenada se odlomila 
od debla i srušila na zemlju povukavši sa sobom i 
čovjeka-majmuna. 

Pad ga je za kratko omamio, i kada je ponovo došao k 
svijesti, vidio je kako mu po tijelu vrve pigmejski ratnici, koji su 
upravo dovršavali vezivanje njegovih ruku i nogu. Ne znajući, da 
li su vezanje dovršili, ni koliko su ga dobro vezali, čo- 
vjek-majmun se svom snagom napeo da prekine veze, i njegov je 
trzaj rastjerao Pigmejce na sve strane, ali veze su bile čvrste, i 
gospodar džungle je shvatio da je pao u šake najokrutnijem i 
najnemilosrdnijem narodu prašume, u ovom dijelu velikog 
riječnog bazena. 

Pigmejci su još uvijek bili nemirni i plašljivi. Ponovo su 
zatvorili vrata, koja je Stari otvorio, i odredi ratnika stražarili su 
na tom ulazu, kao i na onom, što se nalazi na suprotnoj strani 
sela. Otrovana koplja i strijele, bile su u pripravnosti za svakog 
neprijatelja koji bi se usudio da priđe, ali ipak je čitavo selo bilo 
u nemirnom strahu, koji graniči s panikom. Poglavica im je bio 
mrtav, bijela djevojka, koju su upravo namjeravali pojesti, 
nestala je, a divovski bijelac koji je pao s neba u njihovo selo, 
sada im je zarobljenik. Sve su se te stvari dogodile u nekoliko 
trenutaka. Nije bilo čudo što su se toliko uznemirili. Došlo je do 
prepirke. Nisu se mogli odlučiti što da učine s novim zarobljeni- 
kom. Neki su mislili da ga se mora smjesta ubiti, da ne bi 
pobjegao. Drugi, na koje je snažan utisak ostavio tajanstveni 
način njegova ulaska u selo, bili su skloni da se čeka plašeći se, 
u svom neznanju i sujevjerju, da bi mogao biti natprirodnog 
porijekla. 

Odgodi smrti čovjeka-majmuna najviše je pridonijela mo- 
gućnost neprijateljskog napada izvana, jer se Pigmeji nisu 
usudili da se posvete orgijama i gozbi, dok ne budu sigurni da ih 


nitko neće napasti. Njihovi vođe su odlučili da će biti bolje da ga 
pojedu sutra navećer i tako je tucet ratnika napola nosilo napola 
vuklo veliko tijelo svog zatvorenika prema nekoj nenastanjenoj 
kolibi. Dvojica su ostala pred vratima, da drže stražu. 

Ljuljajući se na visokoj grani jednoga stabla, Nkima se 
udarao po grudima od žalosti i straha, ali ponajviše zbog straha, 
jer je u svakom pogledu bio vrlo nalik svima nama, koji smo 
zajedno s Nkimom potekli od istih predaka. Njegove vlastite 
muke ticale su ga više nego muke drugih, čak i ako su ti drugi 
oni koje voli. 

Malom Nkimi činilo se da je svijet zaista okrutan. Tek sto bi 
izašao iz jedne neprilike, već je upadao u drugu, premda za sve 
te muke gotovo nikada nije bio sam kriv. Ovoga puta, na 
primjer, vladao se savršeno — ponajviše zato što ga je u ovoj 
nepoznatoj prašumi hvatao veliki strah — nije uvrijedio ni- 
jednog stvora cijeloga dana, nikoga nije gađao voćem, a ipak je 
ostavljen sam u mraku, gdje osjeća miris Šite, dok je Tarzan 
zarobljenik u rukama malih Gomanganija. 

Poželio je, da su ovdje Muviro i drugi Waziri, ili Jad-bal-ja, 
zlatni lav. Oni bi sigurno priskočili u pomoć Tarzanu i spasili ga, 
ali oni su bili daleko. Bili su toliko daleko da je Nkima izgubio 
svaku nadu, da će ih ikada više vidjeti. Htio je da sam pođe u 
selo malih Gomanganija, da bi mogao biti kraj svog gospodara, 
ali nije se usuđivao. Mogao je samo da čuči na stablu i da čeka 
na Šitu, ili Kudu. Ako dođe prvo Šita, kao što on očekuje, bit će 
to posljednja noć malog Nkime. Ali možda će Kudu, sunce, ipak 
doći prije, u kom slučaju, pred njim će biti još jedan dan, koji će 
provesti razmjerno bezopasno, prije nego se grozna noć ponovo 
spusti na ovaj nesretni svijet. 

Dok su se njegove misli bavile tim mračnim proročanstvima, 
iz sela se začulo sablasno glasanje neobičnog urlika. Urođenici 
su bili zaprepašteni i užasnuti, jer su samo napola pogodili što 
bi to moglo biti. Čitavog svog života čuli su taj krik povremeno i 
izdaleka, kako zvuči tajanstveno i strašno iz tamne dubine 
džungle, ali ga nikada prije nisu čuli iz takve blizine. Činilo se da 
je krik u samom selu. Jedva su imali vremena da to promisle, 
kad su saznali da strasni urlik dolazi izjedne od njihovih koliba. 

O tome su ih obavijestila dva prestrašena ratnika, i to ona 
dvojica, koja su bila određena da čuvaju divovskog zarobljenika. 


Razrogačenih očiju i bez daha, oni su pobjegli sa stražarskog 
mjesta. 

— Naš zarobljenik nije čovjek — kriknuo je jedan od njih — 
nego demon. On se pretvorio u velikog majmuna. Zar niste čuli? 

I drugi su se urođenici jednako ustrašili. Nisu imali pogla- 
vice, nitko im nije zapovijedao, na nikoga se nisu mogli obratiti 
za savjet i zaštitu, u ovakvom slučaju. 

— Jeste li ga pogledali? — upitali su jednoga stražara. — 
Kako izgleda? 

— Nismo ga vidjeli, al' smo ga culi. 

— Ako ga niste vidjeli, kako znate da se pretvorio u velikog 
majmuna? 

— Zar nisam rekao da smo ga ćuli? — upitao je stražar. 

— Kada lav riče zar čovjek mora poći u šumu da ga vidi, da bi 
znao da je lav? 

Skeptici su se češali po glavama. Ovdje je bila neoboriva 
logika. Ipak, osjećali su da moraju imati posljednju riječ. 

— Da ste pogledali, znali biste potpuno sigurno — rekao je 
netko. — Da sam ja bio na straži pogledao bih u kolibu. Ne bih 
pobjegao odande kao kakva stara žena. 

— Pođi onda, i sam pogledaj — rekao je jedan od stražara. 
Nevjerni Toma je zašutio. 

Nkima je čuo sablasni krik iz sela malih ljudi. I njega je taj 
krik uzbudio, ali ga nije preplašio. Pažljivo je slušao, ali nijedan 
zvuk nije poremetio tišinu velike džungle. Postao je nemiran. I 
on je želio da podigne glas, ali nije se usuđivao, znajući da bi ga 
Šita čuo. Poželio je da pođe k svom gospodaru, ali strah je bio 
jači od ljubavi. Preostalo mu je jedino da čeka i drhti, a nije se 
usuđivao čak ni cviliti od straha pred Šitom. 

Pet minuta je prošlo, pet minuta za vrijeme kojih su Pi- 
gmejci govorili što su više mogli, a mislili što su manje stigli. 
Ipak je nekolicina među njima gotovo uspjela da sakupi u sebi 
toliko hrabrosti, da se usude poviriti u kolibu u kojoj je zatvo- 
renik, kad se ponovo tajanstveni urlik razlegao kroz noćnu 
tišinu, na što je, na općeniti pristanak sviju, istraživanje odgo- 
đeno do daljnjega. 

A ovoga puta, iz velike daljine dopro je jedva ćujni rik lava, a 
trenutak kasnije kao da odgovara ovome iz kolibe, daleki, jezivi, 
tajanstveni urlik, odazvao se iz mrke džungle. Nakon toga, tišina 


se ponovo spustila na prašumu, ali samo za kratko vrijeme. 
Uskoro su Rebegine žene, kao i žene ubijenih ratnika počele 
svoje jadikovanje. Naricale su, urlale i posipale se pepelom. 

Prošao je cijeli sat, i ratnici su za to vrijeme održali savje- 
tovanje i izabrali privremenog poglavicu. Bio je to Nyalwa, koji je 
svima bio poznat kao hrabar ratnik. Mali su se ljudi nešto 
oraspoložili, hrabrost im se djelomično vratila. Nyalwa je to 
primijetio i shvatio, da to treba iskoristiti, dok još traje. Isto tako 
osjećao je da kao poglavica mora učiniti nešto važno. 

— Pođimo da ubijemo bijelog čovjeka — rekao je. — Bit ćemo 
sigurniji, kad bude mrtav. 

— Itrbusi će nam biti puniji — primijetio je jedan ratnik — 
Moj je sada zaista prazan. 

— Ali što ako on nije čovjek nego demon? — upitao je drugi. 

To je otpočelo prepirku, koja je trajala još jedan sat, ali 
napokon se odlučio da će ih nekoliko poći u kolibu i ubiti 
zatvorenika. Tada se opet utrošilo mnogo vremena na to, da se 
odluči tko da ide. Za to vrijeme, mali je Nkima prikupio dovoljno 
hrabrosti. Neprestano je promatrao selo, i primijetio da se nitko 
ne približava kolibi, u kojoj je Tarzan zatvoren, i da nitko od 
urođenika ne zalazi u taj kraj sela, budući da su se svi sakupili 
na otvorenom prostoru ispred kolibe mrtvog poglavice. 

Nkima je plašljivo sišao sa stabla, i došuljao se do ograde, 
popevši se na nju na suprotnom kraju sela, gdje nije bilo malih 
ljudi, jer su čak i oni koji su čuvah stražnja vrata napustili svoja 
mjesta, kad su čuli prvi zatvorenikov krik. Trebalo mu je samo 
nekoliko časaka da dođe do kolibe, gdje se nalazi Tarzan. Na 
ulazu se zaustavio i zavirio u mračnu unutrašnjost, ali nije ništa 
vidio. Opet ga je uhvatio veliki strah. 

— Ja sam, mali Nkima — rekao je. — Šita je bio u prašumi i 
vrebao na mene. Pokušao me je spriječiti, ali ja se nisam plašio. 
Došao sam da pomognem Tarzanu. 

Tama je sakrila smiješak koji se pojavio na ustima ćo- 
vjeka-majmuna. Poznavao je malog Nkimu. Znao je, da se on, 
kad bi Šita bio na kilometar uokolo, ne bi ni maknuo s najtanje 
i najviše grane, gdje ga Šita ne može slijediti. Ali rekao je samo: 

— Nkima je vrlo hrabar. 

Mali majmun ušao je u kolibu i skočio na široke grudi 
čovjeka-majmuna. 


— Došao sam da pregrizem veze, kojima si sputan — najavio 
je. 

— To ne možes učiniti — odgovorio je Tarzan — da možeš, 
odavno bih te već pozvao. 


— Zasto ne mogu? — upitao je Nkima. — Zubi su mi vrlo 
oštri. 

— Kad su me mali ljudi vezali konopima — objasnio je 
Tarzan, — zavezali su i bakrenu žicu oko mojih ruku i nogu. 
Nkima ne može pregristi bakrenu žicu. 

— Mogu pregristi konop — uporno će Nkima — a zatim 
mogu skinuti žicu prstima. 

— Možeš pokušati odgovorio je Tarzan, — ali mislim da 


nećes uspjeti. 

Nyalwa je najzad uspio da nađe petoricu ratnika, koji će ga 
pratiti do kolibe i ubiti zatvorenika. Sada je žalio, što je predložio 
taj plan jer je smatrao nužnim, kao kandidat za poglavicu, da se 
dragovoljno stavi na čelo malog odreda. 

Dok su se polako približavali kolibi, Tarzan je podigao glavu. 

— Dolaze — prošaputao je Nkimi. — Izađi i dočekaj ih. 
Požuri! 

Nkima se oprezno izvukao kroz vrata. Ugledao je šest 
ratnika, koji su se polako i oprezno šuljah prema njemu. 

— Oni dolaze! — vrisnuo je Tarzanu. — Mali Gomangani 
dolaze! 

I tada je utekao glavom bezobzirce. 

Pigmejci su ga vidjeli i zaprepastili se. Njih nije bilo ništa 
manje strah. 

— Demon se pretvorio u malog majmuna i pobjegao — 
viknuo je jedan ratnik. 

Nyalwa se nadao da je tako, ali mu se to učinilo previše 
dobrim da bi to bila istina. Ipak, prihvatio se i za tu slamku. 


— Onda se možemo vratiti — rekao je. — Ako je otišao, ne 
možemo ga ubiti. 
— Morali bismo pogledati u kolibu — predložio je jedan 


ratnik, koji se nadao da će biti poglavica, i kojemu bi bilo drago 
da može pokazati kako je hrabriji od Nyalwe. 

— Možemo pogledati u kolibu kad svane jutro — tvrdio je 
Nyalwa. — Sada je vrlo mračno. Ne bismo mogli ništa vidjeti. 


— Idem da donesem suk s vatre — rekao je ratnik — a onda, 
ako se Nyalwa boji, ja ću poći u kolibu. Ja se ne bojim. 

— Ni ja se ne bojim — viknuo je Nyalwa. — Ja ću ući bez 
ikakvog svjetla. 

Ali tek sto je to rekao, već je i požalio. Zašto uvijek prvo nešto 
kaže, a tek onda o tome razmisli? 

— Zašto onda stojis na mjesta? — upitao ga je ratnik. — Ne 
možesS ući u kolibu, ako stojis na mjestu. 

— Ne stojim na mjestu bunio se Nyalwa prikradajući se 
kolibi vrlo polako. 

Dok su se oni svađali, Nkima se popeo na ogradu i pobjegao 
u tamnu prašumu. Jako se preplašio, ali kad se dohvatio 
sitnijeg granja u stablima, daleko iznad zemlje, osjetio se nešto 
bolje. Nije se tu zaustavio, nego je krenuo dalje kroz tamu, jer je 
u mozgu malog Nkime bila određena svrha. Čak i njegov strah 
pred Šitom izgubio se u uzbuđenju njegove namjere. 

Nyalwa se privukao vratima kolibe i zavirio unutra. Nije ništa 
vidio. Bodući pred sobom kopljem, stupio je unutra. Pet ratnika 
skupilo mu se iza leđa na ulazu u kolibu. Iznenada, Nyalwine 
prestravljene uši probio je isti sablasni krik, koji ih je sve malo 
prije prestrašio. Nyalwa se okrenuo i poletio glavačke van, ali 
petorica na ulazu su mu spriječila izlazak. Sudario se s njima i 
pokušao je da se probije kroz njih ili preko njih, Bio je 
prestrašen, ali ni više ni manje nego ostala petorica. Oni mu 
nisu namjerno prepriječili put, nego samo zato što se nisu 
pomakli tako brzo kao on. U gužvi su se srušili na zemlju, i 
iskoprcavši se poletjeli su svi zajedno prema suprotnom kraju 
sela. 

— Još uvijek je tamo — izjavio je Nyalwa, kad je došao do 
daha. — Zbog toga sam i pošao u kolibu, da to saznam. Izvršio 
sam ono što sam rekao da ću učiniti. 

— Namjeravali smo da ga ubijemo — rekao je ratnik koji je 
htio biti poglavica. — Zašto ga nisi ubio? Bio si s njim u kolibi i 
imao si svoje koplje. On je svezan i bespomoćan. Da si pustio 
mene da uđem, ja bih ga ubio. 

— Onda hajde, ubij ga — zarežao je Nyalwa. 

— Znam bolji način — rekao je neki drugi ratnik. 

— Što? — upitao je Nyalwa spreman da prihvati bilo kakav 
prijedlog. 


— Pođimo svi zajedno i opkolimo kolibu, i kad ti budes dao 
zapovijed, svi ćemo zabiti koplja kroz zidove. Na taj način ćemo 
sigurno ubiti bijelca. 

— Upravo sam i ja to namjeravao predložiti rekao je Nyalwa. 
— Hajdemo svi! Za mnom! 

Mali su se ljudi počeli opet oprezno prikradati kolibi. Sada 
im je davalo hrabrost to, što ih je mnogo. Opkolili su kolibu 
čekajući signal od Nyalwe. Koplja otrovnih vrhova stajala su 
pripravna. Život čovjeka-majmuna visio je o tankoj niti, kada je 
zbor bijesnog režanja tik iza ograde prigušio zapovijed na 
Nyalwinim ustima. 

— Što je to? — povikao je. 

Mali ljudi pogledali su prema ogradi i vidjeli neke tamne 
oblike, koji se preko nje penju. 

— Dolaze demoni — vrisnuo je jedan. 

— Kosmati ljudi iz prašume — viknuo je drugi. Ogromni 
mračni obrisi verali su se preko ograde i skakali u selo. Mali je 
majmun stajao na krovu jedne kolibe vrišteći i psujući. 

— Ovuda! — vikao je. — Ovuda, Zutho! Ovdje se nalazi 
Tarzan iz plemena Majmuna, u ovom gnijezdu Gomanganija. 

Ogromna pognuta prilika širokih pleća i dugih ruku odge- 
gala je prema kolibi. Iza njega išlo je pola tuceta ogromnih 
mužjaka. Pigmejci su se povukli sve do pred poglavičinu kolibu. 

— Ovamo — viknuo je Tarzan. — Tarzan je ovdje, Zutho! 
Veliki majmun se sagnuo i zavirio u mračnu unutrašnjost 
kolibe. Njegovo ogromno tijelo bilo je preveliko za mala vrata. 
Svojim ogromnim rukama, zgrabio je kolibu za vratnice i 
istrgnuo je iz zemlje prevrćući je na krov, dok je mali Nkima 
vrišteći skočio na krov susjedne kolibe. 

— Odnesi me u prašumu — naredio je čovjek-majmun. 
Zutho je podigao bijelog čovejka u naručaj i odnio ga do ograde, 
dok su se Pigmejci skutrili iza poglavičine kolibe ne znajući što 
se događa u drugom dijelu njihova sela. Drugi su mužjaci pošli 
za njim režeći bijesno. Oni nisu voljeli miris čovjekolike 
životinje. Željeli su da odavde odu. Kao što su došli, tako su i 
otisli. Trenutak kasnije progutale su ih tamne sjene džungle. 


»ja te mrzim«! 


Kaa je Stari iznio djevojku iz sela u prašumu, svaka žilica 
njegova bića bila je potresena dodirom s njenim mekim toplim 
tijelom. Napokon ju je držao u rukama. U ekstazi svoje radosti 
na trenutak je zaboravio čak i opasnost njihova položaja. On ju 
je pronašao. On ju je spasio. Čak i u tom trenutku punom uzbu- 
đenja shvatio je da nijedna druga žena nije u njemu probudila 
tako snažnu plimu osjećaja. 

Ona nije progovorila ni riječi, nije čak ni povikala. Zapravo, 
ona nije ni znala, u čije je sada pala ruke. Njena reakcija na spas 
nije bila naročito radosna jer je mislila da je i opet oteta iz 
pandža milosrdne smrti samo zato da bi se na životu suočila s 
nekim novim užasom. Najvjerojatnije objašnjenje bilo je, da je 
Bobolo stigao na vrijeme da je otme iz ruku Pigmejaca, a smrt joj 
je bila draža nego Bobolo. 

Nedaleko sela, Stari ju je položio na zemlju i počeo da joj 
presijeca spone. Ni on nije progovorio ni rijeći. Nije se pouzdavao 
u svoj glas jer mu je srce glasno i uzbuđeno tuklo u grudima. 
Kad je presjekao posljednji konop, pomogao joj je da se digne na 
noge. Želio je, da je zagrli i da je privije uza se, ali nešto ga je 
zadržavalo. Iznenada je pred njom osjetio gotovo strah. Tada je 
opet došao do glasa. 

— Hvala bogu da sam došao na vrijeme — rekao je. 

Djevojka je iznenađeno uskliknula. 

— Vi ste bijeli čovjek — viknula je. — Tko ste vi? 

— Što ste mislili tko sam? 

— Bobolo. 

On se nasmijao. 

— Ja sam čovjek, koji vam se ne sviđa — objasnio je. 

Nedaleko sela Stari je položio djevojku na zemlju i počeo da joj presijeca veze. 
Kad je presjekao posljednji konop, pomogao joj je da ustane. Želio je da je 
zagrli, ali nešto ga je zadržavalo... 


— Ah, a izložili ste svoj život opasnosti, da me spasite. Zašto 
ste to učinili? Bilo mi je jasno da vam se ne sviđam. Možda je to 
razlog, zbog kojeg se vi meni niste sviđali. 

— Zaboravimo sve to i počnimo iz početka. 

— Pa, naravno — složila se ona — ali mora da ste prešli 
veliki put i preživjeli mnoge opasnosti, da bi me spasili. Zašto ste 
to učinili? 

— Zato što..., oklijevao je. — Zato što nisam mogao dopustiti 
da bijela žena padne u ruke ovih đavola. 

— Što ćemo sada činiti? Kamo možemo ići? 

— Ne možemo mnogo, prije nego svane — odgovorio je. — 
Volio bih, kad bismo mogli otići još dalje od sela, ali do jutra se 
moramo odmoriti. Nakon toga pokušat ćemo da stignemo do 
mog logora. Nalazi se dva dana marša od suprotne strane rijeke. 
Ako budem mogao pronaći rijeku. Danas sam se izgubio, dok 
sam tražio ovo selo. 

Polako su se probijali kroz tamu. Znao je da su krenuli 
dobrim pravcem, jer dok je bio na čistini, gdje je stajalo selo, 
razmotrio je smještaj zvijezda na nebu, ali koliko će dugo uspjeti 
da drže pravac u tami prašumske noći, odakle se nisu vidjele 
zvijezde, nije se moglo znati. 

— Što se dogodilo s vama, nakon što me je Bobolo izvukao iz 
čamca na ušću one strašne rijeke? — upitala je. 

— Odveli su me natrag u hram. 

Djevojka je zadrhtala. 

— U ono strašno mjesto! 

— Namjeravali su da me pripreme, mislim, skuhaju, za 
svoju gozbu — nastavio je. — Mislim da nikada više u životu 
neću biti tako blizu smrti a da stvarno ne umrem. Svećenice su 
upravo namjeravale da me smekšaju svojim toljagama. 

— Kako ste pobjegli? 

— Biloje to pravo pravcato čudo — odgovorio je. — Čak ga ni 
sada ne mogu objasniti. Iz greda na krovu hrama začuo se jedan 
glas, koji je govorio da je on muzimo nekog urođenika. Muzimo, 
znate, neka je vrsta duha. Mislim da svaki Crnac ima svog 
muzima, koji se o njemu brine. Tada je najljepši bijelac, što sam 
ga vidio u životu, munjevito kliznuo niz jedan od stupova, 
pograbio me pred nosom svećenika i svećenica i ispratio me do 
rijeke, gdje mi je već pripremio kanu. 


— Zar ga nikada prije niste vidjeli? 

— Ne. Kažem vam da je to bilo pravo suvremeno čudo, vrlo 
nalik ovome, koje se dogodilo u pigmejskom selu, upravo kad 
sam provalio unutra da spriječim onu krvožednu staru vješticu, 
koja je namjeravala da vas zakolje nožem. 

— Jedino čudo, koje znam, bio je vaš dolazak, i to baš u 
pravom času. Ako je bilo jos kakvog čuda, ja ga nisam vidjela. 
Shvaćate, bila sam sklopila oči i čekala da Wlala upotrebi svoj 
nož, kad ste je vi spriječili. 

— Nisam je ja spriječio. 

— Što? 

— To je bilo čudo. 

— Ja vas ne razumijem. 

— Upravo kad vas je žena zgrabila za kosu i podigla nož da 
vas ubije, jedna joj je strijela naskroz probila tijelo, i ona je pala 
mrtva. Tada, kad sam provalio među ratnike, i oni pokušali da 
me zaustave, trojica ili četvorica su također nastradala od 
strelica, ali ja nemam ni pojma odakle su strelice mogle doći. 
Nisam vidio nikoga, tko ih je mogao odapeti. Ne znam ni da li je 
to netko pokušavao da nam pomogne, ili su neki urođenici 
napadali selo. 

— Ili se netko treći spremao da me ukrade — nagađala je 
djevojka. — Mene su u posljednje vrijeme toliko puta krali, da 
mi je to već svakodnevni događaj. Ali nadam se da nije bilo to, 
jer bi nas inače ti isti mogli sada progoniti. 

— Bilo bi to nezgodno — rekao je Stari — ali nadam se da 
nemate pravo. Mislim da nemate pravo jer kad bi nas slijedili 
zato da otmu vas već bi nas prije bili stigli. Nema nikakva ra- 
zloga da toliko čekaju. 

Još pola sata nastavili su se polako probijati kroz tamu, a 
onda je čovjek stao. 

— Mislim da će najbolje biti da se do jutra odmorimo — 
rekao je — premda ne znam kako ćemo u tome uspjeti. Nigdje se 
ne može leći, osim na stazu, a budući da se noću tim putem 
koriste leopardi, to nije baš najsigurniji ležaj. 

— Da se pokušamo uzverati na kakvo stablo? — rekla je ona. 

— Ništa nam drugo ne preostaje. Šikarje je ovdje previše 
gusto, i u njemu ne bismo mogli naći dovoljno prostora da 
legnemo. Možete li se penjati? 


— Možda ćete mi morati malo pomoći. 

— Ja ću se popeti prvi i pružiti vam ruku — predložio je. 

Čas kasnije pronašao je nisku granu i uzverao se. 

— Evo — rekao je pružajući joj ruku — dajte mi ruku. — Bez 
poteškoća privukao ju je do sebe. — Ostanite ovdje dok ne 
nađem neko udobnije mjesto. 

Čula ga je kako se nekoliko časaka vere kroz krošnju stabla, 
a zatim se vratio. 

— Našao sam prikladno mjesto — rekao je. — Ne bi moglo 
biti bolje, čak ni da smo ga naručili. 

Pomogao joj je da se digne, a zatim ju je obgrlio rukom i 
pomogao joj je da se od grane do grane uzvere prema skloništu 
što ga je pronašao. 

Bile su to velike rašlje, gdje su se odvajale tri grane, dvije od 
njih vodoravno i gotovo paralelno. 

— Ovo mogu urediti kao spavaća kola — dodao je. — Samo 
pričekajte čas, dok nakidam nekoliko manjih grana. Nije mi 
uopće jasno kako sam uspio da u ovakvom mraku nabasam na 
ovo mjesto. 

— Možda je opet neko čudo — rekla je ona. 

Svud oko njih rasle su brojne manje grane, i Starome nije 
dugo trebalo da nakida grana koliko mu treba. To je granje na- 
blizu poslagao preko one dvije paralelne grane. Po njemu je 
zatim nasuo lišća. 

— Pokušajte — rekao joj je. — Možda nije krevet od perja, ali 
je bolje nego ništa. 

— Predivno! 

Ona se ispružila prvi put potpuno opuštena osjećajući se 
prvi put nakon dugog vremena komotnom — komotnom u duhu 
i živcima, čak više nego u tijelu. Prvi put u posljednjih nekoliko 
dana nije legla da spava s užasom. 

Samo ju je nejasno mogao vidjeti u tami, ali u mašti je 
zamišljao obrise njenog savršenog tijela, čvrste grudi, vitki 
struk, oble bokove, i opet se razbudila strast u njemu kao bujica 
rastopljenog zlata. 

— A gdje ćete vi spavati? — upitala je ona. 

— Pronaći ću neko mjesto — odgovorio je promuklo. Na- 
stojao je da joj se što više primakne; želja da je zagrli postala je u 
njemu gotovo luđačka. 


— Toliko sam sretna — prošaptala je pospano. — Nisam se 
nadala da ću ikada više biti tako sretna. Mora da je to zato što se 
s vama osjećam tako sigurnom. 

Čovjek nije ništa odgovorio. Iznenada se osjetio vrlo hladnim, 
kao da mu se krv pretvorila u vodu, a zatim mu se vrelo crvenilo 
popelo u lice. 

— Koga je vraga morala to reći? — govorio je u sebi. To ga je 
ljutilo. Osjećao se, prevarenim. Kakvog ona ima prava da tako 
nešto kaže? Ona s njim nije sigurna. Zbog toga je ono što je 
namjeravao učiniti postalo samo mnogo težim — gubio je time 
dio užitka. Zar joj on nije spasio život izlažući opasnosti svoj 
vlastiti? Zar mu ona nešto ne duguje? Zar mu sve žene ne 
duguju za ono što mu je jedna žena učinila? 

— Sve je to tako čudno — rekla je ona pospano. 

— Što? — upitao je. 

— Toliko sam vas se bojala, kad ste došli u moj logor, a sada 
bih se bojala da niste ovdje. To samo pokazuje da ja baš nisam 
naročito sposobna da procijenim nečiji karakter, ali vi onda 
niste bili baš pristojni. Čini mi se da ste se promijenili. 

Nije rekao ništa, već je tapkao okolo u tami, dok nije našao 
mjesto, gdje se može ispružiti, ne udobno, ali da se ipak 
koliko-toliko odmori. Osjećao je, da je slab od gladi i umora. 
Odlučio je da čeka do sutra. Mislio je da će mu sutradan biti 
lakše, kad mu njeno pouzdanje u njegovu zaštitu ne bude tako 
svježe u pameti, ali nije odustao od svoje namjere. 

Zasjeo je u rašlje, gdje se jedna velika grana odvajala od 
glavnog debla. Tu mu je bilo vrlo neudobno, ali barem nije bilo 
opasno da će pasti, ako zadrijema. Djevojka se nalazila nedaleko 
njega. Činilo se da iz nje zrači neki utjecaj, koji ga je obavijao 
istovremeno bolnim i lijepim osjećajima. Bio je predaleko, da je 
dotakne, ali je stalno osjećao njeno prisustvo. Uskoro se začulo 
njeno pravilno disanje, koje je pokazivalo da je zaspala. 
Podsjećala ga je nekako na dijete — nevina, povjerljiva, 
oslanjala se na njega. Poželio je, da se ne pouzdaje toliko u 
njega. Zašto je tako dražesna? Zašto ima takvu kosu? Zašto joj 
je priroda dala takve oči i usne? Zašto... Ali nije mogao dalje da 
se odupire potrebama umornog tijela. Zaspao je. 

Stari je bio sav ukočen kad se probudio, i sve ga je boljelo. 
Već je bio dan. Pogledao je prema djevojci. Ona je sjedila i 


gledala ga. Kad su im se oči susrele, ona se nasmijesila. Male i 
beznačajne stvari često uzrokuju velike posljedice u našim 
životima. Da se Kali Bwana u tom ćasu nije nasmiješila upravo 
ovako, kako se nasmiješila, životi bi to dvoje ljudi mogli ispasti 
potpuno drukčije. 

— Dobro jutro — doviknula je, a Stari joj je uzvratio smi- 
ješak. — Zar ste cijele noći spavali u tom strašnom položaju? 

— Nije bilo tako loše — uvjeravao ju je on — ipak sam 
spavao. 

— Za mene ste napravili tako zgodno mjesto. Zašto niste 
napravili i za sebe? 

— Jeste li dobro spavali? — upitao je. 

— Cijele noći. Mora da sam bila mrtva umorna, ali možda je 
tu najviše pridonijelo olakšanje i oslobođenje od straha. Ovo je 
prva noć, sve otkad su me moji pratioci napustili, da sam bez 
straha zaspala. 

— Drago mi je — rekao je on — a sada moramo krenuti. 
Moramo izaći iz ovog područja. 

— Kamo ćemo poći? 

— Moramo ići prvo na zapad, da zaobiđemo Bobolovo po- 
dručje, a zatim ćemo skrenuti prema sjeveru, da pronađemo 
rijeku. Neće nam biti lako da je pređemo, ali nekako ćemo se 
snaći. U ovom času više me zabrinjavaju Pigmejci nego Bobolo. 
Njegovo pleme pripada riječnim plemenima. Oni love i posta- 
vljaju zamke samo u blizini rijeke, dok Pigmejci zalaze prilično 
duboko u prašumu. Sretna je okolnost za nas, da se ne udaljuju 
daleko prema zapadu. 

Pomogao joj je da siđe na zemlju i uskoro su pronašli stazu 
što vodi prema zapadu. On bi povremeno nalazio voće, za koje je 
znao da je jestivo, pa ga je ubrao. Jeli su, dok su se polako 
probijali kroz džunglu. Nisu se mogli kretati vrlo brzo jer su 
oboje bili fizički slabi zbog nedostatka jače hrane, ali ih je nužda 
gonila, pa su, premda prisiljeni da se ćesto odmaraju, ustrajno 
nastavljali napredovati. 

U znatnoj mjeri mučila ih je žeđa, ali onda su naišli na neki 
potočić, gdje su se napili i odmorili. Stari je pažljivo pregledavao 
stazu, kojom su putovali, ne bi li ugledao kakav znak Pigmeja, 
ali nije otkrio nijedan trag ljudske noge, pa se tako uvjerio da 
ovu stazu Pigmejci rijetko upotrebljavaju. 


Djevojka je sjedila oslonivsi se leđima o jedno malo stablo, 
dok je Stari legao tako da može potajno promatrati njen profil. 
Sve od onog jutarnjeg smiješka, on ju je promatrao novim 
očima, iz kojih je nestalo sebičnosti i pohote. Sada je iza sjajnog 
oklopa njene fizičke ljepote vidio i ljepotu karaktera, koja je još 
mnogo veća. Sada je mogao da ocijeni hrabrost i snagu, kojom 
se uspjela suočiti s opasnostima ovog divljeg svijeta za... za 
koga? 

To pitanje je naglo prekinulo njegove lijepe snove. Zbilja, za 
koga? Pa za Jerry Jeroma, naravno. Stari nikada nije vidio Jerry 
Jeroma. Sve što je znao o tom čovjeku bilo je njegovo ime, a ipak 
je mrzio tog čovjeka svom žestinom svoje slijepe ljubomore. 
Naglo je sjeo. 

— Jeste li udati? — izvalio je te riječi, kao da je opalio iz 
pištolja. 

Djevojka ga iznenađeno pogleda. 

— Ne, nisam, — odgovorila je. 

— Jeste li zaručeni? 

— Nisu li vaša pitanja pomalo lična? U njenom glasu osjetio 
se prizvuk potpune hladnoće, koja je obilježavala njen razgovor 
s njim i onoga dana kada je nabasao na njen logor. 

Zašto ne bi bila lična, mislio je. Zar joj nije spasio život? Zar 
mu ona ipak toliko ne duguje? Ali zatim je shvatio sitničavost 
svog odnosa. 

— Žao mije — rekao je. 
na koljenima, i položivši na njih bradu. Djevojka ga je napeta 
promatrala. Činilo se da ga njene mirne sive oči procjenjuju. 
Prvi put otkad ga je vidjela, pažljivo je promotrila njegovo lice. 
Kroz neurednu bradu primijetila je snažne i pravilne crte lica, i 
vidjela da je čovjek zgodan unatoč prljavštini i odrpanosti, 
unatoč umoru i tjeskobi. Čak nije bio niti toliko star, koliko je 
mislila. Prosudila je, da vjerojatno nema još ni trideset. 

— Znate li, — primijetilaje uskoro, — da ne znam čak ni vaše 
ime? 

On je trenutak oklijevao, prije nego što će odgovoriti, a onda 
je rekao: 

— Moj partner me zove Stari. 

— To nije ime — bunila se ona — a niste ni star. 


— Hvala na komplimentu — rekao je — ali ako je čovjek star 
onoliko koliko se osjeća, ja sam onda najstariji živi čovjek na 
svijetu. 

— Vi ste umorni — rekla je ona tjesšeći ga, dok joj je glas bio 
mek poput draganja majčinske ruke — proživjeli ste toliko toga, 
i sve zbog mene. 

Možda se sjetila i načina, na koji je odgovorila na njegovo 
nedavno pitanje i požalila. 

— Mislim da biste se morali odmoriti koliko god možete 
dulje. 

— Meni je dobro — rekao je on — vi biste se morali odma- 
rati, ali ovdje nije sigurno. Moramo dalje, bez obzira koliko smo 
umorni, sve dok se ne iskobeljamo iz zemlje Pigmejaca. 

Polako je ustao na noge i pružio joj ruku da joj pomogne. 

Prenio ju je preko potoka, unatoč njenom protivljenju i 
primjedbe da on ne smije previše trošiti svoju snagu, a kad su 
prešli, naišli su na širu stazu, kojom su mogli ići uporedo. Ovdje 
je on još jednom zastao da odreže dva štapa. 

— Pomoći će nam da dalje šepesamo — primijetio je sa 
smiješkom prilično smo ostarili, kako vidite. 

Ali štap koji je za sebe odrezao bio je težak i na jednom kraju 
kvrgav. Nalikovao je više kakvom oružju nego štapu za hodanje. 

Ponovo su se dali na svoj zamorni put, rame uz rame. Kad bi 
osjetio kako ga njena ruka povremeno dotiče, svaka bi mu žilica 
u tijelu zadrhtala, ali sjećanje na Jerry Jeroma uvijek bi ga 
ohladilo. Neko vrijeme nisu govorili, i svako je bilo zabavljen 
svojim mislima. Djevojka je prva prekinula šutnju. 


— Stari nije ime — rekla je ona. — Ne mogu vas tako zvati; 
glupo je. 

— Nije mnogo gore od mog pravog imena — uvjeravao ju je 
on. — Dali su mi ime po mom pradjedu, a pradjedovi obično 
imaju čudna imena. 

— Znam — složila se ona — ali uvijek su to dobra stara 


solidna imena. Moj se djed zvao Abner. 

— Što, imali ste samo jednog djeda? — upitao je on. 

— Samo jednog koji se zvao Abner. Kako se zvao vaš, onaj 
po kojem su vam dali ime? 

— Hiram, ali moji me prijatelji zovu Hi žurno je dodao. 

— Ali vaše prezime? Ne mogu vas zvati Hi. 


— Zašto da ne? Nadam se da smo prijatelji. 

— Uredu, onda da pređemo na ti — složila se ona — ali nisi 
mi rekao svoje prezime. 

— Zovi me naprosti Hi — rekao je kratko. 

— Ali zamisli da te moram nekome predstaviti? 

— Na primjer, kome? 

— Ah, recimo Bobolu — rekla je ona smijući se. 

— S tim sam se gospodinom već upoznao, ali kad već go- 
vorimo o imenima — rekao je — kako se ti zoves? 

— Urođenici me zovu Kali Bwana. 

— Alija nisam urođenik — podsjetio ju je on. 

— Sviđa mi se Kali — rekla je ona — zovi me Kali. 

— To znači žena. Dobro, ženo. 

— Ako me budeš tako zvao, neću ti odgovarati. 

— Kako god ti hoćeš, Kali, — zatim je nakon časka razmi- 
šljanja dodao. — I meni se sviđa, zaista je zgodno ime za dje- 
vojku. 

Što su dalje umorno putovali, prašuma je postajala rjeđa, 
šikarje nije bilo toliko isprepleteno, i razmaci između stabala 
postajali su veći. Na jednoj čistini, Stari se zaustavio i pogledao 
u sunce. Zatim je zatresao glavom. 

— Kretali smo se prema istoku, umjesto prema jugu — 
rekao je. 

— Strašno! 

— Žao mi je, glupo je s moje strane, ali nisam vidio sunce 
zbog tog prokletog drveća. Često se čini kao da neživi predmeti 
postupaju kao kakvi zli duhovi, koji pokušavaju da ti se zapletu 
pod noge na svakom koraku, a onda uživaju u tvojoj nesreći. 

— Ah, pa nisi ti kriv — povikala je ona brzo. — Nisam to 
htjela reći. Ti si učinio sve što si mogao. 

— Reći ću ti što možemo učiniti — rekao je on. 

— Da, što? 

— Možemo ići dalje do narednog potoka, i zatim ga slijediti 
do rijeke. Potok mora negdje da utječe u rijeku. Previše je 
opasno da se vraćamo k onome, preko kojega smo malo prije 
prosli. U međuvremenu, možemo biti načistu s tim, da je pred 
nama dugo i teško putovanje, i moramo se za njega pripremiti. 

— Kako? Što možemo učiniti? 


— Moramo jesti, a ne možemo nikako doći do hrane, osim 
da uberemo povremeno kakvo voće, i tu i tamo iskopamo kakvo 
korijenje, što nije dovoljno jaka hrana za ovakvo putovanje. 

Moramo imati mesa, ali nemamo čime da do njega dođemo. 
Treba nam oružje. 

— A u blizini nema željezarije, niti trgovine sportskih re- 
kvizita. 

Njene povremene i neočekivane duhovitosti podizali su 
njegovo raspoloženje. Ona nije uzdisala niti se žalila. Bila je 
često ozbiljna, kao i položaj u kojem se nalaze, ali čak ni ne- 
sreća, povezana sa svim naporima i iskušenjima koje već tje- 
dnima trpi nije mogla da joj potisti duh, ni da joj uništi osjećaj 
za humor. 

— Morat ćemo sami biti oružari — objasnio je on. — Morat 
ćemo načiniti vlastito oružje. 

— Počnimo time da konstruiramo dva mitraljeza — pred- 
ložila je ona. — Osjećala bih se mnogo sigurnije, kad bismo ih 
imali. 

— Bilo bi nam dovoljno da imamo luk i strijele, i dva koplja, 
— uvjeravao ju je on. 

— Eto, čak ni mitraljez ne bih znala napraviti — priznala je 
ona. — Kako su beskorisne ove moderne žene! 

— Ne bih to rekao. Ne znam što bih bez tebe činio. 

Nehotično priznanje omaklo mu se tako naglo, da je jedva 
shvatio što je rekao. I to on, poznati ženomrzac! Ali djevojka je 
shvatila i nasmiješila se. 

— Mislila sam da ne voliš žene — primijetila je ona ozbiljno. 
— Čini mi se, da se posve jasno sjećam da si mi to stavio do 
znanja onog poslijepodneva kad si došao u moj logor. 

— Molim te, nemoj, — molio je on. — Onda te još nisam 
poznavao. 

— Kako zgodno govoris! To uopće ne zvuči ni slično starom 
medvjedu, kojega sam onda upoznala. 

— Ja više nisam isti čovjek, Kali. — Izgovorio je te riječi 
tihim glasom i ozbiljno. 

Djevojci se to pričinilo kao priznanje i molba da mu se 
oprosti. Instinktivno je stavila ruku na njegovo rame. Njen meki 
i topli dodir bio je poput iskre, koja je pala u barut. On se 
okrenuo i zgrabio je privijajući je čvrsto uza se svom snagom 


stiskajući njeno tijelo uz svoje, kao da ih želi stopiti u jedno, i u 
istom času prije nego što je ona to mogla spriječiti, njegove su 
usne pokrile njene u kratkom i vrelom strastvenom poljupcu. 

Ona ga je udarila i pokušala odgurnuti. 

— Kako ste se usudili — viknula je —- ja vas mrzim! 

On ju je pustio, i oni su stajali gledajući jedno drugo, teško 
dišući od napora i uzbuđenja. 

— Ja vas mrzim! — ponovila je ona. 

On je gledao u njene plamteće oči nekoliko trenutaka, čvrsto 
i uporno. 

— Jate volim, Kali, — rekao je — moja Kali. 


zašto je nsenene voljela 


Zutho, veliki majmun, svađao se sa Tojatom, kraljem. Svaki od 
njih želio je mladu ženku, koja je upravo sazrela. Tojat je bio 
snažan mužjak, najjači u plemenu, zbog kojega razloga je bio i 
kralj, i stoga je Zutho oklijevao da se s njim upusti u borbu na 
život i smrt. Ipak, to nije smanjilo njegovu želju za lijepom 
ženkom, paje on s njom pobjegao nagovarajući nekoliko mlađih 
mužjaka, koji su nezadovoljni vladavinom Tojata, da ga prate. 
Oni su pošli i poveli svoje ženke. Tako su se stvarala nova 
plemena. Uvijek je u pozadini bila ženka. 

Želeći mir, Zutho se povukao na nova lovišta da bi bio što 
dalje od opasnosti, da se slučajno sretne sa Tojatom. Gajat, 
njegov dugogodišnji prijatelj, bio je među onima, koji su s njim 
pošli. Gajat je bio snažan mužjak, možda čak jači od samog 
Tojata, ali Gajat je bio lijen i neambiciozan. Bilo mu je svejedno, 
tko je kralj, dok god ima dovoljno da jede 1 dok ga netko ne 
smeta da uzme ženku koja mu se svidi, što se i tako i onako 
nitko nije usuđivao činiti zbog njegovih ogromnih razmjera i 
velike snage. 

Gajat i Zutho bili su Tarzanovi dobri prijatelji. Gajat je 
možda to bio čak i više, jer je općenito bio prijateljskije prirode, i 
tako, kad su ugledali Tarzana u novoj džungli, koju su izabrali 
kao svoj dom i lovište, bilo im je drago, a kada su začuli njegov 
poziv u pomoć, pohitali su k njemu vodeći gotovo sve mužjake 
osim dvojice, koje je Zutho ostavio da čuvaju ženke i djecu. 

Odnijeli su Tarzana daleko od sela Gomanganija, do male 
čistine pokraj potoka. Ovdje su ga položili na meku travu u sjeni 
jednoga stabla, ali nisu mogli odvezati žicu, koja je bila omotana 
oko njegovih ruku i nogu. Pokušavali su, a i Nkima je pokuša- 


vao, ali bez uspjeha. Mali je majmun barem pregrizao konope, 
koji su stezali gležnjeve i zapešće čovjeka-majmuna. 

Nkima i Gajat donosili su hranu i vodu Tarzanu, a veliki su 
ga majmuni štitili od vrebanja divljih zvijeri, ali čovjek-majmun 
je znao da to ne može dugo trajati. Uskoro će oni krenuti u neki 
drugi dio džungle, kako su obično postupali, i u tome ih neće 
moći zadržati nikakvi obziri, milosrđe, ni prijateljstvo. O obzi- 
rima nisu znali gotovo ništa, a prijateljstvo nije bilo dovoljno da 
u njima probudi samoprijegor. 

Nkima će ostati s njim, donosit će mu hranu i vodu, ali neće 
moći da mu pruži zaštitu. Čim ugleda Danga, hijenu ili Šitu 
panteru, mali Nkima će pobjeći na stablo. Tarzan je razbijao 
glavu, kako da riješi ovaj problem. Mislio je na svog velikog i 
dobrog prijatelja, slona Tantora, ali je bio prisiljen da odbaci tu 
mogućnost za bijeg, jer Tantor isto tako kao ni majmuni nije 
mogao skinuti njegove veze. On ga je mogao nositi, ali kamo? 
Nigdje u blizini nije bilo prijatelja, koji bi mogao razrezati žicu. 
Tantor bi ga štitio, ali kakva je korist od zaštite, ako mora ležati 
svezan i bespomoćan. Bolje smrt nego to. 

Uskoro, sjetio se jednoga rješenja i pozvao je Gajata. Veliki je 
mužjak dogegao do njega. 

— Ja sam Gajat — najavio je, kao što veliki majmuni obično 
čine. Bio je to kraći način da se kaže: »Pozvao si me i ja sam 
ovdje. Što hoćeš?« 

— Gajat se ničega ne boji —- rekao je Tarzan, zaobilazno 
pristupajući onome što je namjeravao. 

— Gajat se ne boji — zarežao je mužjak. — Gajat ubija. 

— Gajat se ne boji Gomanganija — nastavio je čovjek 
majmun. 

— Gajat se ne boji — ponovio je veliki mužjak. 

— Samo Tarmangani ili Gomangani mogu skinuti žicu, koja 
veže Tarzana. 

— Gajat ubija Tarmanganije i Gomanganije. 

— Ne — usprotivio se Tarzan. — Gajat će otići i donijeti 
jednoga, da skine žice sa Tarzana. Nemoj ubiti. Donesi ovamo. 

— Gajat razumije — rekao je mužjak nakon što je nekoliko 
časaka promislio. 

— Hajde sada — uputio ga je čovjek-majmun, i bez riječi 
Gajat je odgegao i čas kasnije izgubio se u prašumi. 

Nkima i Gajat donosili su hranu i vodu svezanom Tarzanu dok su ga čovjekoliki 
majmuni štitili od divljih zvijeri, ali Tarzan je znao da će oni uskoro otići... 


Mali i njegovih pet pratilaca stigli su na sjevernu obalu 
rijeke, nasuprot Bobolova sela, gdje su lako privukli pažnju 
urođenika s druge obale i znakovima im objasnili da bi htjeli 
preći preko. 


Usknuo je nekoliko čamaca isplovilo iz sela i zaveslalo uz 
struju da prijeđe rijeku. Čamci su bili puni ratnika, jer Bobolo 
nije znao tko su i koliko je njegovih posjetilaca, i nije htio ništa 
da riskira. Sobito je još uvijek bio kod njega, a još mu nije 
spomenuo, da li ljudi-leopardi naslućuju tko im je ukrao bijelu 
svećenicu, ali ipak, postojala je uvijek opasnost, da bi Gato 
Mgungu mogao krenuti na ratni pohod protiv njega. 

Kad je prvi kanu dosao blizu mjestu, gdje je stajao Mali, 
nekoliko ga je ratnika prepoznalo, jer je on često dolazio u 
Bobolovo selo. Uskoro su njega i njegove ljude ukrcali u čamce i 
prevezli na drugu obalu. 

Dočekali su ga s malo ceremonija, jer je on bio samo siro- 
mašni krivolovac na slonovaću, s jadnom pratnjom od pet 
Crnaca, ali konačno se Bobolo udostojao da ga primi, i njega su 
odveli pred poglavičinu kolibu, gdje su Bobolo i Sobito sjedili u 
sjeni s nekoliko starijih stanovnika sela. 

Na prijateljski pozdrav Maloga odgovorili su mrzovoljnim 
kimanjem glave. 

— Što hoće bijeli čovjek? -— upitao je Bobolo. 

Mladić je odmah primijetio izmijenjeno držanje poglavice. 
Prije je uvijek bio prijateljski raspoložen. Nije mu baš bilo drago, 
što je poglavičin pozdrav neuljudan, budući da je iz njega 
izostavio riječ bwana, koja se daje iz poštovanja. Ali što je mogao 
učiniti? Shvaćao je potpuno svoju nemoć, i premda ga je to 
ljutilo, bio je prisiljen da se pretvara, kao da nije primijetio 
uvredljivi prizvuk što ga je Bobolo dao riječima »bijeli čovjek«. 

— Došao sam do tebe, da mi pomogneš da nađem moga 
prijatelja, starog bwanu, — rekao je. — Moji mi momci kažu da 
je otišao u selo Gato Mgungua, ali da se odande nije vratio. 

— Zašto onda dolaziš k meni — upitao je Bobolo, — zašto ne 
ideš u selo Gato Mgungua? 

— Zato što si nam ti prijatelj — odgovorio je Mali. — Mislio 
sam, da ćeš ti htjeti da nam pomognesš. 

— Kako da ti pomognem? Ne znam ništa o tvom prijatelju. 

— Možeš poslati svoje ljude sa mnom, da idemo u selo Gato 
Mgungua — odgovorio je Mali, —- a ja ću tamo zahtijevati da 
puste starog bwanu. 

— Koliko ćeš mi platiti? — upitao je Bobolo. 


— Sada ti ne mogu ništa platiti. Kad nabavim slonovaču, 
platit ću ti. 

Bobolo se iscerio. 

— Nemam ljudi, koje bih mogao s tobom poslati — rekao je. 
— Ti dolaziš velikom poglavici i ne donosis darove. Pitaš ga da ti 
dade ratnike, a nemas čime da ih platis. 

Mali je izgubio strpljenje. 

— Prljavi stari lopove — viknuo je. — Ne možeš ti sa mnom 
ovako razgovarati, a da ti to ne prisjedne. Dajem ti vremena do 
sutra ujutro, da dođeš k pameti. 

Okrenuo se odlučno i krenuo niz seosku ulicu, a njegovih pet 
pratilaca je poslo za njim. Tada je čuo kako Bobolo uzbuđeno 
viče svojim ljudima da ga uhvate. Smjesta je mladić shvatio 
položaj, u koji ga je dovela njegova naglost. Brzo je promislio, i 
prije nego sto su ratnici imali prilike da ga uhvate, okrenuo se 
prema Bobolovoj kolibi. 

— Ijoš jedna stvar — rekao je stojeći pred poglavicom. — 
Već sam poslao glasnika niz rijeku prema željezničkoj postaji, 
koji će javiti sve o ovom pothvatu i o mojim sumnjama. Rekao 
sam im da ću biti ovdje i da ću ih čekati dok ne dođu s 
vojnicima. Ako ti je slučajno palo na pamet, Bobolo, da me se 
sumnjam u tebe. 

Nije čekao odgovora, nego se opet okrenuo i otišao prema 
vratima sela, a nijedna ruka se nije podigla da ga zaustavi. U 
sebi se nasmijao izlazeći iz sela, jer nije poslao glasnika i nije se 
mogao nadati nikakvim vojnicima. 

Da bi pokazao prezir prema Bobolovim prijetnjama, Mali se 
ulogorio u blizini sela, ali njegovi pratioci su bili prilično u 
strahu. Neki od stanovnika sela dosli su s hranom i iz svojih 
gotovo iscrpljenih zaliha bijelac je izvadio dovoljno tkanine da 
njome kupi hranu za taj dan, za sebe i svoje ljude. Među po- 
sjetiocima nalazila se i djevojka, koju je već dulje vremena 
poznavao. Bilo je to veselo dobroćudno stvorenje, i Maloga je 
uvijek zabavljalo da s njom razgovara. Prije joj je uvijek davao 
male darove, koji su veselili njeno jednostavno srce, kao i ne- 
obični komplimenti, koje joj je Mali govorio zabavljajući se. 

Kad čovjek često poklanja djevojci darove, i govori joj da je 
ona najljepša u selu, on možda udara temelje nečemu, što mu u 


budućnosti može biti vrlo neugodno. Čovjek se možda šali, ali 
djevojka može da to ozbiljno shvati. Ova je to shvatila ozbiljno. 
Možda je Maloga trebala da zateče kazna za njegovu nepromi- 
šljenost, ali iako se ona zaljubila u njega, ipak nije ispalo tako. 

U sumrak se djevojka vratila, potajno se prikradajući kroz 
sjene. Maloga je iznenadio njen nagli dolazak pred šator, gdje je 
sjedio pušeći. 

— Gle, to si ti, Nsenene — uskliknuo je. — Što te dovodi 
ovamo? 

Na njega je ostavilo dojam, što je djevojka neobično ozbiljna i 
što je očigledno uzbuđena. 

— Pst — upozorila je djevojka. — Ne izgovaraj moje ime. Oni 
bi me ubili kad bi znah da sam došla ovamo. 

— Što se dogodilo? 

— Mnogo toga. Bobolo će sutra poslati s tobom ljude. On će 
ti reći, da idu s tobom u selo Gato Mgungua, ali oni neće ići. 

Kad budu s tobom izašli na rijeku, daleko od sela, oni će te 
ubiti, kao i sve tvoje ljude, i baciti te krokodilima. Ali kad bijelci 
dođu, on će im reći da su te ostavili u selu Gato Mgungua. 
Bijelci će ići tamo i neće naći selo, zato što su ga Utenge spalili. 
Nitko im tamo neće moći reći, da je Bobolo lagao. 

— Zar je spaljeno selo Gato Mgungua? Što se dogodilo sa 
starim bwanom? 

— Onjemu ne znam ništa, ali nije u selu Gato Mgungua jer 
sela više nema. Mislim da je mrtav. Čula sam da se priča, da su 
ga ljudi-leopardi ubili. Bobolo se boji ljudi-leoparda, jer im je 
ukrao bijelu svećenicu. 

— Bijelu svećenicu? Koga time mislis? upitao je Mali. 

— Imali su bijelu svećenicu. Vidjela sam je ovdje, kad ju je 
Bobolo doveo, da mu bude žena, ali Ubooga nije dopustila da 
ona ostane u selu i prisilila je Bobola da je otjera. Bila je to bijela 
žena, vrlo bijela, i imala je kosu boje mjeseca. 

— Kada se to dogodilo? — upitao je iznenađeni mladić. 

— Prije tri dana, možda četiri. Ne sjećam se. 

— Gdjeje ona sada? Htio bih je vidjeti. 

— Nećes je više vidjeti — odgovorila je Nsenene — nitko je 
više neće vidjeti. 

— Zašto ne? 

— Zato što su je poslali u selo malih ljudi. 


— Mislis li Pigmejce? 

— Da, Pigmejce. Oni su ljudožderi. 

— Gdjeje njihovo selo — upitao je Mali. 

— Zar hoćeš da odes tamo i da nađes bijelu ženu? — sum- 
njičavo je upitala Nsenene. 

Po načinu na koji je djevojka postavila to pitanje, Malije prvi 
puta primijetio, da su njeni postupci motivirani nečim višim od 
prijateljstva jer je u njenom glasu osjetio neosporno prizvuk 
ljubomore. On joj se približio s prstom na ustima. 

— Nemoj nikome to reći, Nsenene — upozorio ju je šapatom 
— ali bijela žena mi je sestra. Moram poći da je spasim. Sada mi 
reci, gdje je to selo, i kad budem opet došao, donijet ću ti lijepi 
poklon. 

Da je i osjećao kakvu grižnju savjesti zato sto je lagao 
djevojci — a savjest ga nije pekla — lako se mogao umiriti time, 
da joj laže s dobrom namjerom, jer ako je bilo imala istine u priči 
o bijeloj svećenici, koja je zarobljena kod Pigmejaca, tada može i 
mora učiniti samo jedno, budući da je jedini bijeli čovjek u ovom 
području, koji zna u kakvoj se nevolji ona nalazi. Pomislio je u 
prvi čas da kaže da mu je ta žena majka ili kćerka, ali se 
konačno odlučio za sestru, budući da mu se to činilo 

— Tvoja sestra — uskliknula je Nsenene. — Da, sada se 
sjećam, vrlo ti je slična. Oči i nos su baš kao tvoji. 

Mali je zaklonio smiješak. Sugestija i mašta bile su vrla 
snažne. 

— Mi smo zaista slični — priznao je — ali reci mi, gdje je to 
selo? 

Nsenene je opisala smještaj Rebegina sela, kako je znala i 
umjela. 

— Poći ću s tobom, ako me hoćeš povesti — predložila je. — 
Ne želim više ovdje ostati. Moj me otac namjerava prodati 
jednom starcu koji mi se ne sviđa. Poći ću s tobom, da ti kuham. 
Kuhat ću ti sve dok ne umrem. 

— Ne mogu te sada povesti — odgovorio je Mali. — Jednoga 
dana možda, ali ovog puta bi moglo doći do borbe. 

— Onda drugi put — rekla je djevojka. — Sada se moram 
vratiti u selo, prije nego zatvore kapiju. 


Čim je svanula zora, Mali je krenuo u potragu za Rebeginim 
selom. Rekao je svojim ljudima, da je napustio namjeru da ide u 
selo Gato Mgungua, ali kad su već ovdje, namjerava da potraži 
slonovaću na ovoj strani rijeke. Da im je rekao istinu, oni ga ne 
bi bili pratili. 


u pandžama opasnosti 


Dugo su vremena Stari i djevojka šutke hodali. Više nisu 
prijateljski razgovarali kao prije. Atmosfera je bila hladna. Kali 
Bwana hodala je nekoliko koraka iza čovjeka. Često ga je 
promatrala. Ozbiljno je razmišljala, ali oko čega su se kretale 
njene misli, nije davala do znanja. 

Kada su stigli do jedne ugodne čistine, kroz koju je vijugao 
mali potok, Stari se zaustavio pod velikim stablom, koje je raslo 
na obali vode. 

— Ovdje ćemo neko vrijeme ostati — rekao je. 

Djevojka nije ništa rekla, a on je nije ni pogledao, nego je 
odmah počeo pripremati logor. Prvo je prikupio suho granje 
prikladne veličine, da bi sagradio sklonište, i nasjekao nekoliko 
zelenih grana, da ga njima pojača. Složio je grane tako, da su 
podsjećale na indijanski šator i pokrivao sve to lišćem i travom. 

Dok je radio, djevojka mu je pomagala, slijedeći njegov 
primjer, a da nije tražila ni riječi upute. Radili su tako neko 
vrijeme šuteći. Kad je sklonište bilo gotovo, sakupio je drva da 
naloži vatru. I u tom poslu mu je pomagala. 

— Morat ćemo škrtariti s hranom — rekao je on, — dok ne 
napravim luk i nekoliko strijela. 

To iz djevojke nije izmamilo nikakva odgovora, i on je krenuo 
svojim putem, tražeći pogodan materijal da napravi oružje. Nije 
odlazio daleko i nije puštao logor iz vida. Uskoro se vratio s onim 
što je našao. Nožem je oblikovao luk, prilično grubo izrađen, ali 
je ipak mogao poslužiti svrsi. Tada ga je napeo korijenom vitke 
puzavice, jer je vidio da urođenici to isto čine, kad ih nužda 
natjera. Obavivši to, počeo je praviti strijele. Radio je vrlo brzo, i 
djevojka je primijetila vještinu njegovih jakih prstiju. Promatrala 


bi mu katkada lice, ali kad bi on slučajno podigao oči, ona bi 
žurno pogledala u stranu, prije nego bi im se pogledi mogli 
sresti. 

I neke druge oči promatrale su ih s ruba džungle, malo dalje 
uz potok, na blizu postavljene oči, crveno obrubljene i divlje pod 
nakostriješenim obrvama, ali oni ih nisu bili svjesni, i čovjek je 
nastavljao svoj rad, dok je djevojka zamišljeno proučavala 
njegovo lice. Činilo joj se da još uvijek osjeća njegov zagrljaj, i 
vrelinu njegovih usana. Kako je snažan! Osjetila je u onom 
kratkom trenutku, daju je mogao smrviti poput ljuske od jajeta, 
a ipak je u svojoj divljoj naglosti bio nježan i blag. 

Pokušavala je da odagna te misli iz glave, ida se sjeti daje on 
samo grubijan i drznik. Promatrala je njegovu odjeću, koja više i 
nije nalikovala na odjeću, budući da je bila samo niz krpa, što ih 
samo nekoliko konaca i čisti slučaj drži na okupu. Kakav se 
samo to stvor usudio da je zagrli! Kakva propalica se usudila da 
je poljubi! Prisjećajući se toga, ponovo se zacrvenjela. A tada bi 
joj oči opet odlutale do njegova lica. Pokušavala je da vidi samo 
neurednu bradu, ali njene su oči i nehotice primjećivale obrise i 
crte tog lijepog muškaračkog lica. Gotovo se ljutila na samu 
sebe, i skrenula je pogled ustranu, da se više ne bi bavila takvim 
mislima, i kad je to učinila, skočila je na noge i kriknula. 

— Bože — uzviknula je, — gledaj! 

Na njen prvi krik, čovjek je podigao oči. Tada je i on skočio na 
noge. 

— Trči — doviknuo je djevojci. — Zaboga, Kali, trči. 

Ali ona nije pobjegla. Stajala je čekajući, držeći u ruci bes- 
korisni štap, kojeg joj je on odrezao, što ga je zgrabila, kad se 
podigla na noge. Muškarac je isto tako čekao pripravivši u ruci 
svoju toljagu. 

Gegajući se prema njima na svojim nespretnim nogama, 
prilazio im je ogromni mužjak majmun, najveći, što ga je Stari 
vidio u životu. Čovjek je žurno pogledao ustranu i vidio s uža- 
som, da djevojka još uvijek stoji kraj njega. 


Životinja je zgrabila čovjekovo oružje, istrgla mu ga iz ruke i bacila u stranu. 
Drugom rukom udarila je Kali Bwanu, zgrabila Starog, kao kakvu krpenu 
lutku i odgegala u džunglu. 


— Molim te, Kali, bježi, — molio je. — Ja ga ne mogu 
zaustaviti, ali mogu ga bar na časak zadržati, i ti moraš pobjeći, 
prije nego te uhvati. Zar ne razumijes, Kali? On tebe hoće. 

Ali djevojka se nije ni pomakla, a velika se životinja brzo 
približavala. 

— Molim te — zaklinjao je čovjek. 

— Tinisi pobjegao, kad sam ja bila u opasnosti — podsjetila 
ga je ona. 

Htio je nešto da odgovori, ali nije više dospio, jer je u tom 
času veliki majmun navalio. Stari je zamahnuo svojom tolja- 
gom, a djevojka je pritrčala i udarila ga svojim štapom. Ali 
potpuno uzalud. Životinja je zgrabila čovjekovo oružje, istrgla ga 
iz njegove ruke i bacila ga u stranu. Drugom rukom udarila je 
Kali Bwanu tako snažno, da bi taj udarac i vola oborio, da ga 
muškarac nije zadržao hvatajući se za dlakavu ruku. Tada je 
životinja zgrabila Staroga, kao kakvu krpenu lutku i odgegala u 
džunglu. 

Kad se djevojka, još napola omamljena od posljedica uda- 
raca, popela na noge, bila je sama. Čovjek i životinja su nestali. 
Glasno je dozivala, ali odgovora nije bilo. Činilo joj je, da je dugo 
bila u nesvijesti, ali nije znala da li je tako pa nije mogla ni znati 
koliko je vremena prošlo otkad je životinja odnijela čovjeka. 
Htjela je da pođe za njima, ali nije znala u kojem su pravcu 
otišli. Htjela je da krene za njima i da se bori za čovjeka — svoga 
čovjeka. Riječi su se oblikovale u njenom duhu, i njeni se 
osjećati nisu protiv toga bunili. Zar je on nije nazvao »moja Kali« 
— moja žena? 

Kakvu su promjenu izazvali u njoj ovi kratki događaji! 
Trenutak prije, ona je svom snagom nastojala da ga mrzi, na- 
lazila mu mnogobrojne zamjerke — njegovu odrpanu odjeću, 
neurednu bradu, prljavštinu koja ga pokrivala. A sada bi dala 
cijeli svijet, da joj se vrati, i čeznula je za njegovom zaštitom. 
Možda je shvaćala i pravu istinu, ali ako i jest, nije se zbog toga 
stidjela. Ona ga voli, voli tog bezimenog odrpanca i propalicu. 


Tarzan iz plemena Majmuna stoički je očekivao svoju sud- 
binu, kakva bila da bila. Nije uzalud razbacivao snagu u bes- 
korisnim naporima da prekine spone za koje je već utvrdio da se 


ne daju prekinuti. Naprosto je mirno ležao. Nesretni Nkima 
čučao je kraj njega. Uvijek je nešto na svijetu bilo kako ne treba, 
i Nkima se već trebao na to privići, ali sviđalo mu se da žali sama 
sebe. Danas je bio još nesretniji nego inače. Jedva da je mogao 
biti jadniji, da ga je i sam Šita progonio. 

Već se polako spuštao mrak, kad su Tarzanove oštre uši ćule 
zvuk stopa, koje se približavaju. Čuo ih je prije nego Nkima, i 
prije nego veliki majmuni, i on je tiho zarežao, da bi upozorio 
druge. Odmah su velike dlakave životinje naćulile uši. Ženke i 
djeca stisle su se uz mužjake, i svi su osluškivali u potpunoj 
tišini. Njuškali su zrak, ali vjetar je puhao od njih prema onome 
što se približava, tako da nisu mogli osjetiti mirisa. Mužjaci su 
bili nemirni i pripremali su se za bitku ili za bijeg. 

Tiho, bez obzira na svoju ogromnu težinu, jedna snažna 
pojava izišla je iz prašume. Bio je to Gajat. Pod jednom rukom 
nosio je jednog čovjekolikog stvora. Zutho je zarežao. Vidio je 
Gajata, ali nije ga mogao još nanjušiti, a zna se da oči i uši mogu 
prevariti, a nos nikada. 

— Ja sam Zutho — zarežao je, iskesivši svoje velike ubojite 
zube. — Ja ubijam. 

— Ja sam Gajat — odgovorio je drugi gegajući se prema 
Tarzanu. 

Uskoro su ostali osjetili njegov miris, i time se zadovoljili, ali 
miris čovjekolikog stvora ih je uznemirivao i ljutio. Približili su 
se režeći. 

— Ubij Tarmanganija — rekli su mnogi. 

Gajat je donio Staroga do mjesta gdje je Tarzan ležao i bez 
mnogo ceremonija tresnuo njime o zemlju. 

— Ja sam Gajat — rekao je — evo Tarmanganija. Gajat nije 
vidio ni jednog Gomanganija. 

Drugi su se mužjaci gurali sve bliže želeći da se bace na 
čovjekoliku životinju. Stari nije nikada vidio u životu takav zbor 
velikih majmuna, niti je znao da mogu narasti do takve veličine. 
Bilo mu je očigledno, da to nisu gorile, i nalikovali su više 
čovjeku od svih majmuna, koje je do tada vidio. Sjećao se 
urođeničkih priča o kosmatim ljudima prašume, priča u koje 
nije vjerovao. Vidio je jednoga bijelca, kako leži svezan i bes- 
pomoćan među njima, i isprva ga nije prepoznao. Pomislio je, da 
je ion zatvorenik ovih groznih čovjekolikih zvijeri. Kako su to 


strašna stvorenja! Bilo mu je drago, sto su otmičari poveli njega, 
a ne njegovu Kali. Jadna Kali! Što će sada s njome biti? 

Mužjaci su se sve više stiskali oko njega. Čovjek je jasno 
vidio njihove namjere. Pomislio je, da mu je smrt blizu. Tada, na 
svoje zaprepaštenje, čuo je divlje režanje s ustiju čovjeka, koji je 
ležao kraj njega, vidio je kako su mu se usne iskezile otkrivajući 
jake bijele zube. 

— Tarmangani pripada Tarzanu — zarežao je čovjek-maj- 
mun. — Nemojte dirati ono što je Tarzanovo. 

Gajat i Zutho okrenuli su se prema drugim mužjacima i 
potjerali ih nešto dalje, dok je Stari zaprepašteno gledao razro- 
gačenim očima. Nije razumio što je Tarzan rekao, jedva da je 
vjerovao svojim očima, da netko razgovara s majmunima, a ipak 
bio je unatoč tome uvjeren, da je neko saopćenje prešlo s 
čovjekovih usta do majmuna. Ležao je, zureći u ogromna dla- 
kava stvorenja, koja su se polako od njega odmicala. Čak i ona 
su mu se činila nestvarnim. 

— Tek što se izvučete iz jedne neprilike, već upadate drugu 
— rekao je duboki tihi glas na engleskom. 

Stari je okrenuo oči prema govorniku. Glas mu je bio po 
znat. Tada je prepoznao i čovjeka. 

— Vi ste čovjek, koji me je spasio iz one gužve u hramu 
uzviknuo je. 

— A sada sam ja u gužvi — rekao je drugi. 

— Obojica smo u gužvi — dodao je Stari. — Što mislite što će 
s nama učiniti? 

— Ništa — odgovorio je čovjek-majmun. 

— Zašto su me onda ovamo donijeli? 

— Rekao sam jednom od njih da mi donese čovjeka — 
odgovorio je Tarzan — Očigledno se tako desilo, da ste vi prvi 
čovjek na kojega je naišao. Nisam očekivao da će donijeti bijelca. 

— Što, vi ste poslali tu veliku živinu, koja me donijela? Zar 
oni rade što im vi kažete? Tko ste vi, i zašto ste poslali po 
čovjeka? 

— Ja sam Tarzan iz plemena Majmuna, i poslao sam po 
nekoga, tko može odmotati žicu, kojom su mi vezane ruke. Ni 
majmuni ni Nkima ne mogu to učiniti. 

— Tarzan iz plemena Majmuna — uzviknuo je Stari. — 
Mislio sam da ste vi samo lice iz urođeničkog folklora. 


Govoreći, on je već počeo da odmata žicu, koja je sputavala 
ruke čovjeka-majmuna. Žica je bila od bakra i lako se odmo- 
tavala. 

— Što se desilo s bijelom djevojkom? — upitao je Tarzan. — 
Vi ste je iznijeli iz sela Pigmejaca, ali nisam mogao poći za vama 
jer su me oni mali vragovi zgrabili. 

— Vi ste bili tamo? Ah, sada shvaćam. Vi ste znači gađali 
onim strijelama. 

— Da. 

— Kako su vas uhvatili, i kako ste uspjeli pobjeći? 

— Bio sam na stablu iznad njih. Slomila se grana, kad sam 
pao onesvijestio sam se. Tada su me zavezali. 

— To je znači bila ona lomljava, koju sam čuo kad sam 
izlazio iz sela. 

— Nesumnjivo — složio se čovjek-majmun. — Pozvao sam 
velike majmune, i oni su došli i donijeli me ovamo. Gdje je bijela 
djevojka? 

— Ona ija smo se upravo uputili prema logoru, kad me je 
majmun zgrabio. — objasnio je stari. — Ostala je sama u 
džungli. Kad vam skinem ovu žicu, mogu li joj se vratiti? 

— Poći ću s vama. Gdje je sada ona? Mislite li, da je možete 
opet pronaći? 

— Mora da nije daleko, tek nekoliko milja, ali ću ju možda 
ipak naći. 

— Ja ćuju sigurno naći — rekao je Tarzan. 

— Kako? — upitao je Stari. 

— Po Gajatovom tragu. Još uvijek je svjež. 

Bijeli je čovjek kimnuo glavom, ali nije baš mnogo vjerovao u 
to. Pomislio je, kako će vrlo dugo trajati, dok se budu tražile 
stope zvijeri cijelim putem sve do mjesta gdje ga je zvijer ugra- 
bila. Skinuo je žice s Tarzanovih ruku, a zatim odvezao i one na 
gležnjevima, i čas kasnije, čovjek-majmun je bio slobodan. 
Skočio je na noge. 

— Hajdemo — naredio je i krenuo kasom prema mjestu, 
odakle je Gajat izašao iz džungle. 

Stari je pokušao da drži korak s njim, ali je uvidio da je slab 
od gladi i umora. 


— Pođite vi naprijed — doviknuo je čovjeku-majmunu. — Ne 
mogu držati s vama korak, a ne smijemo gubiti vrijeme. Ona je 
tamo sama. 

— Ako vas ostavim, vi ćete se izgubiti — usprotivio se Tarzan. 
— Čekajte, sjetio sam se. 

Pozvao je Nkimu, koji se bacao s grane na granu kroz krošnje 
iznad njihovih glava, i majmun mu se spustio na rame. 

— Ostani kraj Tarmanganija — naredio mu je — i pokaži mu 
put, kojim Tarzan ide. 

Nkima se bunio, njega Tarmangani nije nimalo zanimao, ali 
je onda ipak shvatio da mora činiti ono što Tarzan želi. Stari ih je 
promatrao kako međusobno brbljaju. Činilo mu se nevje- 
rojatnim, da oni vode pravi razgovor, ali u svakom pogledu ra- 
zgovor je izgledao savršeno. 

— Slijedite Nkimu — rekao je Tarzan — on će vas voditi u 
tačnom pravcu. 

Zatim se žurnim korakom uputio tragom, koji Stari nije 
mogao vidjeti. 


Kali Bwana je bila naprosto ošamućena beznadnošću svoga 
položaja. Nakon kratkotrajnog osjećaja sigurnosti, koju je uži- 
vala otkad ju je čovjek oslobodio iz pigmejskog sela, njena se 
sadašnja situacija činila dvostruko nepodnošljivom, a osim 
toga, činilo joj se kao da je pretrpjela lični gubitak. Teretima 
njenih, opasnosti, pridodao se još i lični bol. 

Gledala je grubo skrovište, koje je on za nju sagradio, i dvije 
su se suze skotrljale niz njene obraze. Uzela je luk, koji je on 
načinio, i pritisla usne na neosjetljivo drvo. Znala je da ga 
nikada više neće vidjeti, i ta je misao izazvala u njenom grlu 
prigušeni jecaj. Kali Bwana već odavno nije plakala. Bila je 
hrabra pred licem opasnosti, neprijatelja, i oskudice, ali sada se 
zavukla u sklonište i predala se neodoljivom bolu. 

Imala je osjećaj da je ona svemu kriva, i da je sve zabrljala. 
Oko toga su se vrtjele njene misli. Njena loše zamišljena potraga 
za Jerryjem završila je bez uspjeha, ali što je još gore, uplela je u 
to potpuno nepoznata čovjeka i odvela ga u smrt. Osim toga, taj 
neće biti prvi, koji će zbog nje umrijeti. Sjetila se vjernog 


Andereye, koga su ljudi-leopardi ubili, kad su je zarobili, zatim 
Wlale i Rebege i njegova tri ratnika — svi su se ti životi ugasili 
zbog njene tvrdoglavosti i nesposobnosti da shvati granice 
vlastite mogućnosti. Bijeli oficiri i civili na donjem toku rijeke 
pokusšavali su da je u to uvjere, ali ona nije htjela ni da ih čuje. 
Izvela je ono sto je htjela, ali kakvu cijenu za to plaća. Plaćala je 
sada vlastitom bijedom i kajanjem. 

Neko je vrijeme tako ležala, kao žrtva uzaludnog kajanja, a 
onda je shvatila besmislenost svojih jadikovki i s naporom volje 
nadvladala je potresene živce. Rekla je samoj sebi, da ne smije 
dići ruke, i da je čak ni ovaj posljednji strašni udarac ne smije 
zaustaviti. Još uvijek je živa, još uvijek nije našla Jerryja. 
Nastavit će dalje. Pokušat će da dopre do rijeke, smislit će neki 
način kako da je pređe, pronaći će logor Staroga i pozvat će u 
pomoć njegovog partnera. Ali mora da nađe hrane, i to mesa, 
koje će joj dati snage. Nije mogla dalje u ovako slabom stanju. 
Luk, kojega joj je on napravio, i kojega je pritiskivala na grudi, 
dok je ležala u skloništu, bit će sredstvo s pomoću kojega će doći 
do mesa. S tom namjerom ustala je i izašla da skupi strijele, 
koje je on izdjeljao. Još uvijek nije bilo prekasno da se krene u 
lov. 

Izašavši iz slabe kolibe, vidjela je jedno stvorenje, kojega se 
već odavno potajno pribojavala, znajući da ga u ovoj prašumi 
ima u velikom broju, — ugledala je leoparda. Zvijer je stajala na 
rubu džungle gledajući prema njoj. Kad su njene žute oči 
primijetile, zvijer se spustila na trbuh, a njuška joj se strašno 
iscerila. Leopard se počeo oprezno sšuljati prema njoj, dok mu se 
rep ukočeno njihao. Leopard ju je mogao začas dohvatiti i ubiti i 
bez te predigre, ali se činilo da se s njome igra, kao što se mačka 
igra s mišem. 

Leopard je dolazio sve bliže i bliže. Djevojka je zapela strijelu 
na luk. Znala je kako je besmisleno strijeljati ovim sićušnim 
oružjem tu strašnu i snažnu zvijer, ali je bila hrabra i nije htjela 
da proda svoj život, a da ga ne brani do posljednjeg dana. 

Zvijer se približavala. Pitala se, u kojem će trenutku krenuti 
na juriš. Mnoge su stvari prošle kroz njenu glavu, ali najjasnije 
se isticala između sviju slika čovjeka u poderanoj i prljavoj 
odjeći. A tada je, tik iza leoparda, ugledala pojavu, koja je izasla, 


— divovskog bijelca, gotovo posve golog, osim pregače koju je 
nosio oko bedara. 

On nije oklijevao. Vidjela je kako brzo trči prema leopardu. 
Zvijer ga nije vidjela jer su joj oči bile upravljene na žrtvu. Čovjek 
nije pravio ni najmanji sum dok je skakao lakonogo preko meke 
ledine. Iznenada, na svoj užas, ona je primijetila da je 
nenaoružan. 

Leopard je neznatno podigao tijelo od zemlje. Skupio je 
stražnje noge, spremajući se za skok. Bilo je očito, da se sprema 
na munjeviti napad, koji će za nju značiti smrt. Tada je vidjela 
čovjeka, koji se u trku bacio kroz zrak ravno na leđa strašne 
zvijeri. Htjela je sklopiti oči pred strašnim prizorom, koji mora 
uslijediti, kad se leopard okrene i razdere na komadiće ovog do 
ludila smionog protivnika. 

Ali, nije mogla vjerovati vlastitim očima, kada je vidjela što se 
događa. Brončano se tijelo bijelca uhvatilo u koštac s velikom 
mačkom. Pjegavo krzno i brončana koža, ruke i noge, pandže i 
zubi, sve se to ispremiješalo, a iznad svega čulo se grozno 
režanje dviju krvožednih zvijeri. Na svoj užas, ona je shvatila da 
ne proizvodi samo leopard te zvukove. Režanje je čovjeka bilo 
isto tako divlje, kao i režanje zvijeri. 

Iz te zakovitlane mase, vidjela je kako se čovjek iznenada diže 
na noge, povlačeći za sobom leoparda. Njegovi su snažni prsti 
stegnuli iza leđa vrat mesoždera. Leopard je udarao i trzao se, 
nastojeći da se oslobodi iz samrtnog stiska, ali više nije režao. 
Njegovi su trzaji postajali sve slabiji, i konačno se mlohavo 
opustio. Tada je čovjek odmaknuo jednu ruku i zavrtao vratom 
zvijeri, dok kičma nije pukla, nakon ćega je lešinu bacio na 
zemlju. Jedan čas stajao je iznad pobijeđene zvijeri. Činilo se da 
je potpuno zaboravio djevojku. A tada je postavio nogu na 
lešinu, i praštana je odjeknula pobjedničkim urlikom velikih 
majmuna. 

Kali Bwana je zadrhtala. Osjećala je, kako se sledila od 
užasa. U prvi ćas je mislila da pobjegne od ovog strašnog divljeg 
čovjeka prašume, ali on se u tom trenutku okrenuo prema njoj, 
i ona je shvatila da je za bijeg već prekasno. Još uvijek je držala 
luk i strijelu u rukama. Pitala se, da li će se moći — time od 
njega obraniti. Nije baš izgledalo, kao da je tog čovjeka lako 
zaplašiti. 


U tom trenutku on joj se obratio. 

— Čini mi se da sam stigao u pravi čas — rekao je mirno. — 
Vas će prijatelj stići za kratko vrijeme — dodao je, jer je vidio da 
ga se ona boji. Za Tarzana iz plemena Majmuna nije bila novost 
da ga se netko boji. Mnogi su ga se plašili i možda upravo zbog 
tog razloga očekivao je to od svakog stranca. 

— Možete odložiti vaš luk — rekao je. — Ja vam neću ništa. 

Ona je spustila oružje. 

— Moj prijatelj — ponovila je. — Tko? Na koga mislite? 

— Ne znam kako se zove. Zar imate ovdje mnogo prijatelja? 

— Samo jednog, ali mislila sam da je mrtav. Jedan ogromni 
majmun ga je odnio. 

— Živ je i zdrav — uvjerio ju je čovjek-majmun. — On dolazi 
za mnom. 

Kali Bwana je nemoćno klonula na zemlju. 

— To je dobro — promrmljala je. 

Tarzan je stajao i promatrao je prekriženih ruku. Kako je 
mala i krhka. Pitao se, kako je mogla da preživi sve ono što ju je 
zadesilo. Gospodar džungle uvijek se divio hrabrosti, i znao je 
koliko ova vitka djevojka mora da je hrabra da, nakon što je 
prošla sve te patnje, stane, licem u lice prema leopardu, sa 
smiješnim oružjem, koje leži na travi pokraj nje. 

Uskoro je začuo, da se netko približava, i znao je da je to 
čovjek. Kad se pridošlica pojavio, teško je disao od napora, ali 
ugledavši djevojku brzo joj je pritrčao. 

— Nije vam ništa? — viknuo je još izdaleka. Vidio je mrtvog 
leoparda, koji kraj nje leži. 

— Da — odgovorila je ona. 

Tarzanu se učinilo, da je njeno vladanje suzdržano, kao i 
ponašanje čovjeka. Nije znao što se među njima zbilo, prije nego 
što su se razdvojili. Nije mogao pogoditi što je u njihovim srcima, 
a Stari nije mogao naslutiti što je u srcu djevojke. Budući da je 
žensko, sad kad je čovjek živ i zdrav, ona je pokušala da pred 
njim sakrije svoje prave osjećaje. Stari se osjećao nelagodno. U 
njegovu su mozgu još uvijek bili svježi događaji toga 
poslijepodneva. U njegovim je ušima još uvijek odjekivao krik: 
»Ja vas mrzim«. 

On joj je ukratko ispričao sve što se dogodilo od časa, kad ga 
je majmun odvukao, a tada su se s Tarzanom ukratko dogovorili 


što će dalje. On im je rekao da će ostati s njima dok ne dospiju 
do čovjekova logora, ili da će ih pratiti niz rijeku sve do prve 
stanice, ali na iznenađenje Staroga djevojka je rekla da bi htjela 
poći s njim u njegov logor i da odande pokuša da organizira novi 
safari, bilo da je otprati niz rijeku, bilo da krene u daljnju 
potragu za Jerry Jeromom. 

Prije nego se spustila noć, Tarzan je donio u logor meso, 
upotrijebivši luk i strijele koje je Stari napravio, i čovjek i 
djevojka kuhali su svoju većeru na vatri, dok je čovjek-majmun 
sjedio po strani derući sirovo meso svojim jakim bijelim zubima. 
Mali Nkima čučao mu je na ramenu i pospano kimao glavom. 


putovi se sastaju 


Sutradan rano ujutro krenuli su prema rijeci, ali nisu daleko 
došli, kad je vjetar skrenuo sa sjevera, i Tarzan se zaustavio. 
Njegove osjetljive nozdrve ispitivale su izdajnički lahor. 

— Pred nama se nalazi neki logor — najavio je. — U njemu 
ima bijelih ljudi. 

Stari je napregnuto gledao u prašumu. 

— Ne vidim ništa — rekao je. 

— Nija — priznao je Tarzan — ali imam nos. 

— Možete li ih nanjušiti? — upitala je Kali. 

— Sigurno. A budući da mi nos kaže, da su u tom logoru 
bijeli ljudi, pretpostavljam da imamo posla s prijateljima, ali 
morat ćemo ipak pogledati, prije nego dođemo preblizu. Pri- 
čekajte me ovdje. 

Bacio se u stabla i nestao ostavljajući čovjeka i djevojku na 
samo, ali ni sada oni nisu govorili što im je na srcima. Ju- 
čerašnja napetost još je uvijek trajala među njima. On je želio da 
je zamoli za oproštenje, zato što ju je zagrlio i što se usudio da je 
poljubi. Ona je željela da je ponovo zagrli i poljubi. Ali samo su 
šutke, stajali kao dva stranca, sve dok se Tarzan nije vratio. 

— Možemo slobodno dalje — najavio je čovjek-majmun. — To 
je četa vojnika, s bijelim oficirima i jednim civilom. Hajdemo. 
Možda će baš oni biti rješenje za sve vaše teškoće. 

Vojnici su upravo podizali logor, kad su Tarzan i njegovi 
pratioci stigli. Iznenađeni povici crnih vojnika privukli su pažnju 
bijelaca, — dva oficira ijednog civila, koji su im krenuli ususret. 
Kad je ugledao civila, Stari je s iznenađenjem uskliknuo. 

— Mali — viknuo je, a djevojka je istrčala kraj njega s ve- 
selim povikom na usnama. 


PVA RU es 


Vojnici su upravo podizali logor, kad su Tarzan i njegovi pratioci stigli. Kad su se 
pozdravili, ubrzo su se objasnile sve okolnosti koje sui h dovele sve na okup. 


— Jerry, Jerry — viknula je bacivši se u zagrljaj Maloga. 

Stari je osjetio kako mu je srce prestalo kucati. Jerry! Znači, 
Jerry Jerome je njegov najbolji prijatelj. Kako se sudbina zna 
okrutno poigrati s čovjekom! 

Kad su se ispozdravljali i međusobno upoznali, malo pomalo 
objasnila se čudna kombinacija okolnosti, koja ih je ovako 


neočekivano dovela sve na okup, i svako je do najsitnijih 
pojedinosti pričao događaje, koje je proživio. 

— Nedavno — rekao je poručnik koji je zapovijedao eks- 
pedicijom objašnjavajući Kali — čuli smo glasine o tome da su 
vaši ljudi dezertirali. Uhapsili smo neke u njihovim selima i od 
njih saznali sto se dogodilo. Meni je bilo naređeno, da pođem za 
vama u potragu. Jučer smo došli sve do Bobolova sela, kad nam 
je neka djevojka, koja se zove Nsenene, rekla gdje bi se otprilike 
mogli nalaziti. Smjesta smo krenuh prema selu Pigmejaca i 
susreli ovog mladića, koji je lutao po prašumi, potpuno 
izgubljen, upravo kad smo se ovdje namjeravali ulogoriti. Ali 
kako ste vi sada ovdje, ne moram dalje, jer sam obavio svoju 
dužnost i moja je misija završena. Ne preostaje mi ništa drugo 
nego da vas odvedem u civilizaciju. 

— Imajošjedna stvar koju možete učiniti kad ste već ovdje — 
rekao je Stari. 

— A što to? — upitao je poručnik. 

— U Bobolovom selu nalaze se dva poznata čovjeka-leo- 
parda. Nas troje smo ih vidjeli u hramu boga-leoparda, gdje su 
uzeli aktivno učešće u njihovim obredima. Ako ih želite uhapsiti, 
to se može lako izvesti. 


— Naravno da hoću — odgovorio je oficir. — Hoćete li ih 
prepoznati, kad ih vidte? 
— Svakako — rekao je Stari. — Jedan od njih je stari vrač, 


koji se zove Sobito, a drugi je sam Bobolo. 

— Sobito — uskliknuo je Tarzan. — Jeste li sigurni? 

— To je isti onaj čovjek, kojeg ste odnijeli iz hrama, vrač koji 
se zove Sobito. Onog jutra, nakon što sam pobjegao, vidio sam 
ga kako se spušta čamcem niz rijeku. 

— Uhapsit ćemo obojicu — rekao je oficir — a sada, kako su 
ljudi spremni za pokret, možemo krenuti. 

— Ja ću vas ovdje ostaviti — rekao je čovjek-majmun. — 
Sada ćete biti sigurni — dodao je obraćajući se djevojci. — 
Izađite iz džungle s ovim ljudima i nemojte se više vraćati. Ovo 
nije mjesto za bijelu djevojku bez zaštite. 

— Nemojte jos otići — uskliknuo je oficir. — Bit ćete mi 
potrebni da identificirate Sobita. 


— Nitko vam neće biti potreban da identificirate Sobita 
odgovorio je čovjek-majmun, i bacivši se u stablo izgubio im se s 
očiju. 

— Ista se sad tu može? — upitao je Mali. 

Na maršu prema Bobolovu selu djevojka i Mali hodali su 
zajedno, dok ih je Stari potišteno slijedio. Napokon se Mali 
okrenuo i obratio mu se. 

— Priđi bliže, stari druže, i hodaj s nama. Upravo sam pričao 
Jessi o čudnoj koincidenciji nečega, što sam sinoć rekao u 
Bobolovom selu. Tamo živi djevojka, koja se zove Nsenene. Ti je 
se vjerojatno sjećaš, Stari. E, ona mi je ispričala o bijeloj djevojci 
koja je zarobljena u pigmejskom selu i kad sam se ja 
zainteresirao za nju i pitao je gdje je selo, da bih mogao djevojku 
spasiti, mala je nevaljalica postala ljubomorna. Saznao sam 
tako, da na mene grize, pa sam morao nešto brzo smisliti da bih 
joj objasnio svoje zanimanje za bijelu djevojku, i prvo što mi je 
palo na pamet, bilo je da joj kažem, da je djevojka moja sestra. 
Zar to nije zaista najčudnija slučajnost? 

— Ne vidim gdje je tu slučajnost? — rekao je Stari. 

Mali ga je bijelo pogledao. 

— Pa, zar ne znaš? — uskliknuo je. Jessi je zaista moja 
sestra. 

Stari je zinuo od čuda. 

— Tvoja sestra — rekao je, i činilo mu se da sunce opet sija i 
ptice opet pjevaju. — Zašto mi nisi rekla, da tražiš svoga brata? 
— pitao je Kali. 

— Zašto mi ti nisi rekao da poznaješ Jerry Jeroma? — 
odvratila mu je ona. 

— Nisam ni znao da ga poznajem — objasnio je on. — Nisam 
znao ime Maloga. On mi ga nije rekao, a ja nisam nikada pitao. 

— Bilo je razloga, zbog kojih ti nisam mogao reći kako se 
zovem — rekao je Mali, — ah sada je sve u redu. Jessi mi je sve 
ispričala. 

— Znašli... — zastala je. 

— Hi, — pomogao joj je Stari. 

Djevojka se nasmiješila i lako pocrvenila. 

— Znaš li, Hi, — počela je opet — Jerry je mislio da je ubio 
čovjeka. Ispričat ću ti cijelu pripovijest jer smo ti i ja ipak tako 
bliski prijatelji. Dakle, Jerry se zaljubio u neku djevojku u 


našem gradu. Jedne je noći saznao, da ju je neki stariji čovjek, 
koji je inače na zlu glasu, namamio u svoj stan. Jerry je pošao 
tamo i provalio unutra. Čovjek je bio bijesan i u borbi koja je 
nastala, Jerry ga je ustrijelio. Tada je odveo djevojku kući 
naredivši joj da šuti o svom učešću u tom događaju. Iste noći on 
je pobjegao ostavljajući cedulju, u kojoj objasnjava, da je 
ustrijelio Sama Bergera, ali nije naveo nikakav razlog. Berger 
nije umro, ali nije ni tužio sudu, i tako je slučaj zataškan. Znali 
smo, daje Jerry pobjegao da bi spasio djevojku od povlačenja po 
sudovima i novinama, a ne zbog straha pred kaznom. Ali nismo 
znali kamo je otišao. Nisam znala dugo vremena, kamo da ga 
pođem tražiti. Tada je Bergera ustrijelila jedna druga djevojka, a 
u međuvremenu ja sam od jednog starog školskog druga 
saznala, da je Jerry otišao u Afriku. Više nije bilo nikakva 
razloga, da se ne vrati kući, pa sam krenula da ga tražim. 

— Inašla si ga — rekao je Stari. 

— Našla sam još nešto — rekla je djevojka, ali on nije shvatio 
što time misli. 

Bilo je već kasno, kad su stigli u Bobolovo selo, koje su 
zatekli u vrlo uzbuđenom stanju. Oficir je umarširao sa svojim 
ljudima ravno u selo i razmjestio ih tako, da u svakoj situaciji 
gospodare najvažnijim položajima. 

Kad je ugledao Maloga, Staroga i djevojku, Bobolo se pre- 
plašio. Pokušao je da pobjegne iz sela, ali vojnici su ga zausta- 
vili, i jedan mu je oficir saopćio da je uhapšen. Bobolo nije ni 
pitao zašto. Znao je. 

— Gdjeje vrač, koji se zove Sobito? — upitao je oficir. 

Bobolo je zadrhtao. 

— Otišaoje — rekao je. 

— Kamo? — upitao je oficir. 

— U Tumbai — odgovorio je Bobolo. — Malo prije došao je 
jedan demon i odnio ga. Pao je s neba u selo i zgrabio Sobita, kao 
da je malo dijete. Tada nam je viknuo »Sobito se vraća u selo 
Tumbai«, i otrčao je kroz kapiju, nestao u prašumi, prije nego ga 
je itko mogao zaustaviti. 

— Dalijeitko pokušao? — upitao je Stari sa smiješkom. 

— Ne — prizna Bobolo. — Tko bi mogao zaustaviti duha? 

Sunce je zapadalo za prašumu na zapadu, a njegovo je 
svjetlo igralo po struji velike rijeke, koja je tekla kraj Bobolova 


sela. Čovjek i žena stajali su na obali gledajući preko vode, koja 
hita na zapad u svom dugom putovanju prema moru, sve dolje 
do trgovišnih stanica, gradova i brodova, koje su sve slabašsne 
karike u lancu, koji povezuje mračnu prašumu sa civilizacijom. 

— Sutra ćemo krenuti — rekao je čovjek. — Za šest ili osam 
tjedana, ti ćes biti kod kuće. Kod kuće! 

U toj jednostavnoj i domaćoj riječi nalazilo se cijelo more 
nostalgičnih osjećaja. Čovjek je uzdahnuo. 

— Drago mi je zbog tebe i zbog Maloga. 

Ona mu priđe i stane pred nj gledajući ga ravno u oči. 

— Ti se vraćaš s nama — rekla je ona. 

— Na osnovu čega to zaključuješ? — upitao je on. 

— Ako ti kažem da te volim, znam da ćeš ići. 


Izdaje 

